
Prefata 


Asa-numitele ,,prelegeri Clarendon” au fost expuse la catedra 
de Geografie si Mediu a Universităţii Oxford, pe 5, 6 si 7 februarie 
2003. Alegerea acestui moment nu a fost întâmplătoare, ci a avut 
semnificaţia sa. Deși războiul împotriva Irakului părea iminent si 
toti analiștii considerau că e o chestiune de zile debutul său, exista 
totuși o licărire de speranță că acest conflict armat putea fi oprit. 
Speranţa se sprijinea pe demonstrațiile masive în favoarea păcii, 
desfășurate pe întregul mapamond, cu milioane de oameni ieșind pe 
străzi, la Londra sau Barcelona, și alte sute de mii în alte metropole 
ale lumii, inclusiv în orașe din Statele Unite, în acele zile de sfârșit 
de iarnă. Sentimentul ce domina, în momentul respectiv, Consiliul 
de Securitate al ONU, era unul de încredere că regimul despotic al 
lui Saddam Hussein poate fi obligat să respecte drepturile omului și 
rezolutiile Naţiunilor Unite pe cale diplomatică, fără recurgerea la 
forță. În ciuda dorinței de pace manifestată de populaţia lumii si de 
reprezentanții diplomatici adunaţi în Aula din New York a ONU, o 
acțiune militară de proporții nemaivázute de la al doilea război 
mondial încoace a fost inițiată pe 20 martie de către Statele Unite, 
sprijinite cu fidelitate de Marea Britanie şi Spania. La vremea când 
astern pe hârtie aceste rînduri, soarta războiului nu era încă hotărâtă, 
dar victoria coaliţiei anti-irakiene nu putea fi pusă la îndoială. Singurul 
element incert era ce va urma după alungarea de la putere a 
dictatorului Saddam: o ocupaţie de tip colonial, un regim clientelar 

Statelor Unite sau o democraţie autentică, soarta ţării fiind încredințată 
exclusiv poporului irakian? 

Pe de o parte aceste evenimente, în desfăşurarea lor febrilă, nu 
s-ar fi încadrat pe deplin în seria de prelegeri pe tema „noului impe- 
rialism". Dar pe de alta, însăşi natura evenimentelor din Irak si 
amenințarea pe plan economic, politic si mai ales militar, la adresa 
securităţii globale, fac imperativă o analiză amănunţită a situaţiei, 
din perspectiva subiectului abordat. De aceea, am încercat să fac tot 
posibilul în a pătrunde dincolo de suprafaţa lucrurilor, spre a intui 
acele „curente de adâncime” ce determină astăzi geografia istorică a 
lumii, în speranţa că o investigaţie critică și pertinentă va face lumină 
şi ne va lămuri asupra modului în care s-a ajuns la această conjunctură 
periculoasă. 

Urmărind constant acest obiectiv, am dobândit cunoștințe 
valoroase prin participarea la un seminar pe tema „Imperialismul”, 
ținut de Neil Smith si Omar Dahbour, la Centrul de Cultură şi Politică 
din cadrul CUNY („City University of New York”). Vreau să 
subliniez aici în mod deosebit sprijinul primit din partea lui Neil, 
Omar si a altor participanţi la seminar, pentru conturarea mai profundă 
a teoriilor mele legate de acest concept. Câţiva colegi de la Programul 
Antropologic al CUNY mi-au fost de asemenea alături, comentând 
prelegerile mele și tin să mulţumesc lui Don Robotham, Louise 
Lennihan, Ida Susser, Jane Schneider, Talal Assad și în mod deosebit 
lui Michael Blim şi studenţilor săi, participanţi la seminarul nostru 
având ca temă „Statul, munca si capitalul”, pentru contribuţia lor. 
Ideea iniţială a unor asemenea intervenţii „printre rânduri” mi-a fost 
sugerată, în cadrul unui seminar asociat, de către Giovanni Arrighi. 
Îi sunt foarte recunoscător lui Giovanni pentru această idee. Sunt în 
egală măsură îndatorat foștilor mei colegi de la catedra de Geografie 
a Universităţii Oxford pentru invitația de a prezenta, în cadrul unor 
prelegeri ținute aici, ideile vehiculate în lucrarea de fata. În mod 
particular, aș dori să le mulţumesc Mariei Kaika, lui Jack Langton și 
lui Erik Swyngedouw pentru călduroasa lor primire şi pentru viul 
interes manifestat fata de acest subiect. Anne Ashby, de la Oxford 
University Press, s-a dovedit a fi o persoană de mare ajutor și, ca 
întotdeauna, Jan Burke mi-a fost alături, sfaturile ei fiind extrem de 

valoroase, în ceea ce privește cristalizarea acestei cărţi. De-a lungul 
anilor, am avut multe de învăţat și din discuţiile cu alti oameni, prea 
numeroși spre a fi amintiţi aici. Sper însă ca prin scrierea acestei 
lucrări să fi topit, ca într-un creuzet, ideile înțelepte ale tuturor, cum 
de asemenea mai sper ca ele să fie înţelese si ascultate. 


D.H. 


1 
Totul despre petrol 


Scopul pe care mi l-am propus, prin intermediul acestei lucrări, 
este să analizez condiţia actuală a capitalismului mondial și rolul pe 
care „noul imperialism” l-ar putea juca în cadrul lui. Am făcut acest 
lucru dintr-o perspectivă amplă și prin optica a ceea ce am numit 
„materialism istorico-geografic”. De asemenea, am căutat să dezvălui 
unele dintre transformările profunde, de adâncime, aflate dincolo de 
turbulentele de suprafaţă, ale lumii contemporane și astfel să scot la 
iveală un teren pentru dezbateri referitoare la modul în care am putea 
interpreta și reacționa la actuala conjunctură mondială. 

Cea mai lungă durată de timp pe care fiecare dintre noi o poate 
experimenta direct, fără să apeleze la spusele sau amintirile altora, 
este, desigur, propria sa viata. În ceea ce mă privește, prima viziune 
asupra lumii mi-am format-o în timpul celui de-al doilea război 
mondial si în perioada imediat următoare. Atunci, ideea de Imperiu 
Britanic avea încă o rezonanță si o însemnătate deosebite. Lumea 
îmi părea deschisă înainte, aidoma unei cărţi, căci aproape din orice 
colț al mapamondului, de pretutindeni pe harta planetei îmi luceau, 
în fata ochilor, culorile purpurii ale regalității britanice. $i dacă mai 
voiam încă o dovadă a puterii imperiale, era suficient să deschid 
clasorul și să admir timbrele din el — efigia monarhului britanic apărea 
pe timbre din India, Sarawak, Rhodesia, Nyasaland, Nigeria, Ceylon, 

Jamaica... Dar curând am fost nevoit să recunosc că leul britanic 
începuse să năpârlească și că puterea lui era în declin. Imperiul se 
fărâmiţa într-un ritm alarmant, са zguduit de un puternic cutremur. 
Marea Britanie ceda puterea mondială Americii și harta lumii începea 
să-și schimbe culorile, pe măsură ce decolonizarea făcea pas după 
pas, stirbind perlele Coroanei... Dramaticele evenimente ce au însoțit 
proclamarea independenţei Indiei și ieşirea ei din Imperiu, în 1947, 
au marcat de fapt începutul sfârşitului. La început, ni s-a dat de înțeles 
că incidentele sângeroase din acea perioadă, (culminând cu des- 
partirea Pakistanului musulman de India), reprezintă un exemplu tipic 
de ce se poate întâmpla atunci când „sensibila” și „corecta” guvernare 
britanică este înlocuită cu un sistem dominat de patimile indigene, 
iraționale si brutale, de prejudecățile străvechi ale indienilor (ce au 
dovedit însă o mentalitate, în înțelegerea lumii, care nu s-a limitat 
doar la stăpânirea britanică, mentalitate de o remarcabilă durabilitate). 
Dar pe măsură ce lupta împotriva colonialismului devenea mai acerbă, 
şi latura negativă a stăpânirii imperiale devenea mai pronunțată. 
Această latură avea să-și arate chipul had, pentru mine și pentru multi 
alți tineri din generaţia mea, în timpul încercării franco-britanice de a 
pune stăpânire pe Canalul Suez, în 1956. Dar atunci Statele Unite, 
aidoma unui dascăl de modă veche, s-au grăbit să lovească peste degete 
cele două man puteri colonialiste, oferind sprijin fățiș dictatorului 
egiptean Nasser, un lider arab care, în ochii occidentalilor, era la fel 
de periculos și la fel de „malefic” precum este astăzi Saddam Hussein. 
Președintele Eisenhower a preferat reținerea, soluția pașnică, 
diplomatică, războiului, si este corect să spunem că poate acesta a 
fost momentul în care reputaţia de mare putere a Americii a început 
să crească, pe măsură ce reputaţia marilor puteri europene scădea 
rapid. Mi-a venit greu ca, după criza Suezului, să mai acord circum- 
stante atenuante sau să neg perfidia si egoismul imperialismului 
britanic. 

Lucrurile păreau foarte diferite pentru un tânăr student din Bronx 
care venise la Oxford Ја începutul anilor '60. Marshall Berman îşi 
amintește că nu putea suporta „tinerii plăpânzi și delicati, decupati 
parcă de pe coperţile revistelor pentru femei, stând tolániti, îmbrăcaţi 
în smochinguri impecabile, într-un dolce far niente, în timp ce părinții 

lor se luptau să guverneze Imperiul Britanic si lumea. Aceşti tineri 
se purtau de parcă erau într-adevăr odraslele stápánitorilor planetei. .. 
Am ştiut în clipa aceea că imperiul era kaput; iar beizadelele clasei 
conducătoare trăiau din fondurile companiilor ce valorau tot mai 
putin, si din firme primite moștenire, pândite însă de faliment... cel 
putin știam că acesta este cursul istoriei și el nu mai poate fi oprit.” 
Mă întreb însă ce gândeşte venerabilul Berman acum, cu toate aceste 
companii „dot.com” falimentare murdărind climatul economic 
american, cu scandaluri financiare, cu contabilitáti dubioase, cu 
declinul catastrofal al băncilor, declin care a afectat în special fondu- 
rile de pensii. Edificator pentru această situaţie mi s-a părut titlul de 
pe prima pagină a revistei „New York Times”, din 5 ianuarie 2003: 
„Imperiul American: folositi-vá de el."? Mi se părea ciudat să ajung 
la înțelegerea unei lumi aflate într-un moment critic, acela al prăbu- 
şirii încete a unui imperiu si la proclamarea publică a apariţiei altuia. 

Michael Ignatieff, autorul articolului din New York Times, a 
reiterat atunci o idee vehiculată tot de el, în paginile aceleiași 
publicaţii, pe 28 iulie 2002, anume că „războiul Americii împotriva 
terorismului este de fapt un exerciţiu de imperialism. Acest lucru 
poate reprezenta un șoc pentru mulți americani, cărora nu le convine 
să-şi compare tara cu un imperiu. Dar cum altfel poti încadra, decât 
ca făcând parte dintr-un imperiu, legiunile de soldați americani, forțele 
speciale, observatorii militari răspândiți pe toate meridianele globului 
și strângând ca într-o menghină întreaga planetă? Pornind de la aceste 
premise, Ignatieff consideră că Statele Unite trebuie să isi ia rolul de 
putere imperială în serios, să fie pregătite să-şi asume acest rol pe 
termen lung, spre a-şi îndeplini obiectivele majore de schimbare a 
lumii. Faptul că o publicaţie atât de influentă găsea de cuviință să 
acorde ideii de „imperiu american” o importanță majoră are semni- 
ficatia lui. Таг Ignatieff nu este singurul care să facă asemenea aser- 
пиш. Max Boot, editor la Wall Street Journal, opinează că „о doză 
de imperialism american este cel mai bun răspuns ce poate fi dat 
terorismului”. America trebuie să fie mai expansionistă, pentru că, 
spune el, ,, Afghanistanul si alte tari unde există tulburări resimt nevoia 
unei forte externe care să le administreze şi să joace rolul civilizator 
avut odinioară de ofițerii britanici cu coifuri aurite și pantaloni cu 

vipusti roşii”. Nostalgici după vremurile când stăpâneau un sfert din 
planetă, istoricii britanici nu puteau rămâne indiferenți si au luat, la 
rândul lor, atitudine. Istoricul conservator Niall Ferguson (ale cărui 
documentare TV si cărți proslăvesc, într-o bună tradiţie patriotarda, 
nu numai faptele eroice ale fauritorilor Imperiului Britanic, ci și pacea, 
prosperitatea și bunăstarea pe care, pretinde el, acest imperiu le-ar fi 
adus lumii) avertizează că Statele Unite trebuie să rezolve urgent 
problemele ce îi stau în fata, să nu facă economie de fonduri, în 
această direcţie, şi să treacă de la un imperiu marcat de absenţa forma- 
litátilor la unul ghidat de reguli stricte. Unii susțin că „noul imperial- 
ism” operează deja, dar că este nevoie de o mai bună cunoaștere a 
lucrurilor şi de un angajament mai solid în stabilirea unei „Pax Ameri- 
cana” care poate revărsa asupra întregului glob beneficiile garantate 
de către „Pax Brittanica", în cea de-a doua jumătate a secolului ХІХ ? 

Este un angajament pe care președintele Bush pare dornic să și-l 
asume, în ciuda declaraţiilor sale din discursul ţinut la West Point, 
potrivit cărora „America nu are nici un imperiu de extins si nici o 
utopie de realizat”. Atentatele din 11 septembrie, scria el în articolul 
comemorativ publicat în New York Times, cu prilejul împlinirii unui 
an de la tragedie, au clarificat rolul Statelor Unite în lume și au deschis 
americanilor mari oportunități. „Ne vom folosi de poziția pe care o 
avem la ora actuală, de puterea și influenţa ajunse la apogeu, spre a 
construi o atmosferă internațională de ordine și deschidere, în care 
progresul și libertățile să fie garantate oricărei naţiuni. O lume pașnică, 
bucurându-se de libertăţi sporite, servește intereselor americane pe 
termen lung, reflectă trăinicia idealurilor americane si unește aliaţii 
Americii... Căutăm o pace justă — scria el în timp ce se pregătea de 
război — în care represiunea, resentimentele și sărăcia să fie înlocuite 
de speranţa în valorile democraţiei, de dezvoltarea economică, pieţe 
libere și comerț neîngrădit, aceste ultime elemente dovedind de fiecare 
dată o forţă uriașă în alungarea sărăciei”. „Statele Unite — sublinia 
Bush — vor promova moderatia, toleranța şi necesităţile intangibile 
ale demnităţii umane: spiritul legii, limitarea puterii statului, respectul 
fata de femei, proprietate privată, dreptul la opinie si Justiţie egală 
pentru toți”. „La momentul actual, concluziona el, umanitatea deține 
şansa de a face ca libertatea să triumfe pretutindeni, chiar si în 

societățile dominate de tiranie. Statele Unite salută responsabilitatea 
ce îi revine, de a juca rolul conducător în această misiune”. O abordare 
similară avea să apară și în prologul discursului referitor la Iniţiativa 
de Apărare Strategică, ținut la putin timp după aceea.* Poate cá nu 
este vorba despre declaraţia unei puteri imperiale propriu-zise, dar 
cu siguranță astfel de fraze trădează cât se poate de sugestiv intenţii 
imperialiste. 

De-a lungul istoriei au existat diferite tipuri de imperii, precum 
roman, otoman, chinez, rus, sovietic, austro-ungar, napolonian, brita- 
nic, etc. Din acest mozaic, putem trage concluzia că o discuţie privind 
modul în care imperiile apar, sunt administrate și construite poate 
implica o plajă largă de opinii. Conceptiile privind geneza și evoluția 
imperiilor sunt deseori diferite si chiar ireconciliabile, deși nimeni 
nu poate nega faptul că, deseori, imperiile se prăbușesc în ele însele. 
De pildă, imperiul chinez a atins o puternică expansiune, pe calea 
explorărilor maritime, pentru a se destrăma apoi, pradă disensiunilor 
interne. După cel de-al doilea război mondial, imperialismul american 
s-a clătinat, aflându-se mereu într-un echilibru instabil, din cauza 
unei vagi (și întotdeauna trecute cu vederea) concepții asupra 
modelului imperial de'urmat. Dacă George Bush Jr a dat dovadă mai 
curând de o impetuozitate napoleoniană, dorind să mărșăluiască în 
triumf către Bagdad și după aceea, de ce nu, către Teheran (destinația 
finală pentru niște „bărbaţi adevăraţi”, în conceptia „șoimilor” din 
cadrul Administraţiei de la Washington), modul de abordare al lui 
Clinton, considerat „efeminat” de către urmașul său la Casa Albă, 
seamănă mai curând cu politica Imperiului otoman la apogeul 
acestuia. Profund centralizată în jurul Departamentului de Finanţe, 
unde Rubin și apoi Summers au fost figurile proeminente, puterea 
„blândă” a fost preferată celei „dure” și restul lumii a fost privit cu o 
considerabilă toleranță multiculturală. Politica lui Clinton a fost mai 
curând multilaterală, decât unilaterală. Pe de altă parte, construcția 
edificiului puterii americane, sub Roosevelt, Truman și Eisenhower, 
până la Nixon, s-a oglindit în implicarea mai mult sau mai putin 
directă în politica statelor clientelare, spre a contrabalansa politica 
similară dusă de către Uniunea Sovietică. Singura diferență ar fi aceea 
că Japoniei, spre deosebire de Ungaria sau Polonia, i s-a lăsat 


16 David Harvey 


libertatea de a-şi alege singură politica economică, singura condiție 
fiind aceea ca, din punct de vedere politic si militar să marseze la 
interesele Statelor Unite. Actuala condiţie imperială a Americii a 
fost atinsă, sugerează Ignatieff, nu ca rezultat al lipsei de idealuri 
politice din partea celorlalte tari (cum le plăcea britanicilor să spună, 
vorbind despre propriul lor imperiu), ci mai curând al unei stări de 
negare: acţiunile tipic imperialiste ala Statelor Unite nu trebuiau pri- 
vite ca atare și nici nu se permitea ca aceste acţiuni să aibă vreo 
ramificaţie cu politica internă. Acest factor a determinat făurirea unui 
aşa-numit „imperiu subtil”, mai curând decât a unui imperiu solid, 
menit să-şi asume o durabilitate mare în timp, precum celelalte im- 
perii pe care le-a cunoscut istoria.5 

Există o mulţime de persoane, cărora le-am putea atribui calitatea 
de „oameni de stânga”, ce sustin că Statele Unite au reprezentat o 
putere imperialistă pentru mai bine de un secol, şi poate chiar mai 
mult. În anii '60 ai secolului trecut au fost realizate o sumedenie de 
analize asupra imperialismului american, studiindu-se în mod spe- 
cial rolul avut de Statele Unite în America Latină si Asia de Sud-Est. 
Au existat totodată dispute îndârjite între adepţii unor teorii de stânga, 
precum cele ale lui Hobson, Hilferding, Lenin, Roza Luxemburg și 
alti teoreticieni socialiști de la începutul secolului XX, si cei de 
dreapta, precum Frank, asupra acestui rol. Ulterior, însuși liderul 
chinez Mao Zedong considera imperialismul american pericolul fun- 
damental pe care îl avea de înfruntat. Dar publicarea, în anul 2000, 
a cărţii lui Hardt și Negri, „Imperiul”, și controversele ce au înconjurat 
această lucrare, au dus la o modificare profundă a dezbaterilor 
tradiţionale, vizavi de imperialismul american. Cartea respectivă 
sugera, pentru prima oară, necesitatea unei reviziuiri a opiniilor 
„stângiste”, inoculând ideea unui imperiu de o factură nouă, descen- 
tralizată, cu multe calități moderne. Deși critici faţă de o astfel de 
abordare, adepţii stângii au început să recunoască faptul că forțele 
globalizării (sau cele ce ar fi trebuit să fie construite sub acest stindard) 
au creat o situaţie cu totul nouă, la nivel planetar, care necesita un 
nou cadru analitic.$ Recunoașterea publica a imperiului si imperialis- 
mului de către adepţii dreptei, ca si de către suporterii liberalismului, 
a fost prin urmare un act logic, de validare a unui fapt împlinit. Dar 

această recunoaștere indica de asemenea că imperialismul trebuia de 
acum privit dintr-o cu totul altă perspectivă. Efectul a fost transfor- 
marea întrebărilor referitoare la imperiu și la imperialism în dezbateri 
deschise, ce au cuprins tot spectrul politic (demn de remarcat că lucrarea 
lui Hardt și Negri a captat foarte mult atenţia presei americane și 
internationale). Dar această „furtună” declanșată în jurul cărții lor s-a 
rezumat, în final la o singură nelămurire: ce se spune nou — dacă se 
poate vorbi despre ceva nou — referitor la problematica imperialismului? 
Am abordat această problematică, initial, printr-o atentă analiză 
a evenimentelor contemporane. Statele Unite, sprijinite de Marea 
Britanie, Spania si Australia și cu aprobarea altor state, au declanșat 
războiul împotriva Irakului. Dar această acţiune de forţă s-a facut în 
ciuda opoziţiei îndârjite а unor aliaţi occidentali tradiţionali ai Ame- 
ricii, în primul rând Franţa și Germania, dar si a unor state ce s-au 
opus constant, de-a lungul ultimului secol, iniţiativelor americane, 
precum Rusia si China. Uriașe manifestări de protest la adresa 
războiului au adus în stradă milioane de oameni, pretutindeni în lume, 
şi a existat un acut sentiment de nedumerire, în rândul opiniei publice, 
vizavi de „obsesia” lui Bush de a rezolva pe cale militară criza ira- 
kiană. Existau bănuieli că o altă motivaţie, mult mai adâncă decât 
înlăturarea lui Saddam Hussein, de altfel un dictator detestat, care-și 
asuprea barbar proprii supuși, se află în spatele dorinţei americane 
de război. Dar era greu de precizat ce anume motivaţie. Tocmai de 
aceea, adevăratele scopuri ale războiului din Irak se cereau scoase la 
iveală, din grămada de declaraţii retorice și dezinformări crase. 


Povestea a doi producători de petrol 


Lovitura de stat care 1-а înlăturat de la putere pe președintele 
venezuelean Hugo Chavez, în aprilie 2002, a fost salutată cu entu- 
ziasm la Washington. Noul preşedinte — un om de afaceri — a fost 
recunoscut imediat și Administrația americană şi-a exprimat speranța 
că ordinea si stabilitatea vor fi instaurate în această mică tara latino- 
americană, creând astfel bazele unei puternice dezvoltări economice. 
Editorialistii de la New York Times se exprimau în termeni similari. 

Dar multi oameni din America Latină au intuit că în spatele 
„entuziasmului popular” ce-l răsturnase pe dictatorul Chavez, se afla 
de fapt mâna lungă a CIA. Similitudinile cu puciul militar ce a avut 
loc — coincidenţă stranie și interesantă — pe 11 septembrie 1973, în 
Chile, când guvernul legal constituit al socialistului Salvador Allende 
a fost răsturnat de către militarii conduși de generalul Augusto 
Pinochet, erau evidente. Iar implicarea CIA în acea sângeroasă 
lovitura de stat era clară ca lumina zilei — şi în arhivele Departamen- 
tului de Stat s-au găsit documente care conduceau clar la o atare 
concluzie: „Interesele noastre impun o imediată răsturnare a lui 
Allende, printr-o lovitură de stat... Trebuie să continuăm a genera o 
presiune constantă, până la îndeplinirea acestui obiectiv, utilizând 
toate resursele pe care le avem la îndemână. Dar este imperios necesar 
ca aceste acțiuni să rămână absolut secrete și să se desfășoare cu 
maximă discreţie, în asa fel încât implicarea Administraţiei americane 
în această chestiune să nu fie cunoscuta”.’ Nu este greu să ne 
imaginăm că asemenea fire, astăzi nevăzute, între CIA şi acțiunea ce 
a dus la înlăturarea lui Chavez vor putea fi depistate, în viitor, în 
arhivele temutei instituţii... 

Însă lovitura de stat din Venezuela a eșuat si, cîteva zile mai 
târziu, Chavez revenea la putere. Departamentul american de Stat a 
negat orice implicare în tentativa de puci, subliniind că totul nu fusese 
decât o problemă internă a tani latino-americane. Ca și cum nimic 
nu s-ar fi întâmplat, în declaraţia dată publicităţii cu acest prilej, se 
sublinia speranţa Statelor Unite că pentru dificultăţile viitoare se va 
găsi o soluţie pașnică, democratică si mai ales constituțională. 
Editorialul din „New York Times” a ţinut, ca de obicei, isonul, adău- 
gând că poate nu a fost o idee bună să saluti răsturnarea unui regim 
ales pe cale democratică, si asta cu atât mai mult cu cât una dintre 
valorile fundamentale ale Americii, încă de la înființarea ei ca stat, a 
fost sprijinul acordat democraţiei! 

Paralela cu Irakul, un alt membru cheie al Organizaţiei Tarilor 
Exportatoare de Petrol (OPEC) , este instructivă. Căci şi în această 
țară arabă, Statele Unite pretindeau a fi interesate exclusiv de instau- 
rarea unui regim democratic. Cum de altfel pretinseseră și în urmă 
cu jumătate de secol, mai precis în anul 1953, când îl alungaseră de 

la putere pe Mohammad Mosaddeq (omul politic iranian, ales în 
mod democratic prim-ministru, care nationalizase resursele de petrol 
ale ţării, smulgându-le din mâna britanicilor), spre a oferi puterea 
deplină șahului Mohammad Reza Pahlavi, un om mult mai dispus să 
ofere aurul negru noilor stăpâni de la Washington... Cu alte cuvinte, 
oricine avea o cât de mică doză de discernământ îşi putea da seama 
că pentru americani, numai „anumite” guverne alese democratic 
trebuiau tolerate. Cum ar fi spus Orwell, „toate animalele sunt egale, 
dar porcii sunt mai egali decât celelalte animale"... 

Din acest punct de vedere, proclamarea, sus și tare, a faptului 
că unicul scop al unei intervenţii în forță era democratizarea Irakului, 
nu era decât o afirmaţie din talmes-balmesul de promisiuni si 
declaraţii oferite lumii, spre a dovedi cât de just este acest război. 
Multi oameni, chiar suporteri ai lui Bush, au fost ametiti si confu- 
zionati de asemenea raționamente. Să pătrunzi dincolo de acest 
amestec pestrit de declaraţii sforăitoare si de argumente dubioase, 
era un lucru extrem de dificil. O tentativă de a lega Irakul de atacurile 
cu antrax împotriva Statelor Unite a eşuat lamentabil. Dar în acel 
moment, cei de la Casa Albă și-au amintit că Irakul avea o înspămân- 
tatoare ,,colectie” de arme chimice si biologice, unele folosite deja 
împotriva rebelilor kurzi sau în timpul războiului cu Iranul. Le-a 
fost probabil ușor să-și amintească, de vreme ce înșiși americanii 
fuseseră cei ce vânduseră lui Saddam aceste arme de distrugere în 
masă, deși știau prea bine că ele sunt interzise de rezolutiile ONU. Si 
aceiași politicieni americani, spre a-și justifica acțiunea, pretextaseră 
că şi Iranul folosea mijloace de ucidere la fel de mârșave, în ciuda 
faptului că nimeni nu avea vreun dubiu că Irakul fusese singurul stat 
ce le folosise.* Este perfect adevărat că rapoartele privind încălcările 
drepturilor omului de către regimul lui Saddam Hussein erau extrem 
de numeroase, dar acest fapt nu justifică, ci dimpotrivă, condamnă 
atitudinea Statelor Unite în situaţii asemănătoare. Cum a fost, de 
pildă, cea din Algeria, ţară care poate rivaliza cu Irakul în ceea ce 
privește încălcarea drepturilor omului (numai în ultimii opt ani se 
estimează că ar fi fost uciși aici peste 120.000 de militanti islamisti!) 
dar căreia America i-a acordat asistență militară! Mai mult, William 
Burns, asistentul Secretarului de Stat american pentru problemele 

Orientului Mijlociu, mergea până într-acolo încât declara: „avem 
multe de învăţat din modul în care Algeria a înțeles să controleze 
problema terorismului islamic."? Această atitudine poate explica de 
ce problema privind „folosirea justificată a torturii” a devenit un 
subiect de dezbatere publică în Statele Unite (din nou fiindu-i acordată 
o importanţă deosebită în New York Times). 

Apoi, apare problema armelor de distrugere în masă. Ce fel de 
astfel de arme deţinea într-adevăr Irakul ar fi greu de spus, dar cert 
este că, după primul război din Golf, capacitatea militară a acestui 
stat se degradase în așa măsură, încât nici măcar CIA nu o mai con- 
sidera ca reprezentând vreun real pericol în regiune. Acest lucru făcea 
ca asertiunile potrivit cărora Irakul ar constitui de fapt o amenințare 
pentru Statele Unite (cu președintele Bush susținând chiar, de-a 
dreptul bizar, că un atac irakian la adresa SUA ar provoca pagube 
grave economiei americane!) să pară de-a dreptul puerile. CIA a 
concluzionat că Saddam va folosi armele chimice si biologice — dacă 
într-adevăr deținea așa ceva — doar dacă va fi provocat. Iar acest 
lucru făcea și mai greu de explicat de ce anume chiar Statele Unite 
căutau cu tot dinadinsul să-l provoace... Mai mult ca sigur, Irakul 
pregătea bomba nucleară, dar există în lume țări, precum Coreea de 
Nord, care declară cu aroganță că ar poseda această armă, fără însă 
ca Statele Unite să ia măsuri împotriva lor. Inspectorii ONU, atunci 
când li s-a permis accesul în Irak, nu au găsit prea multe urme de 
arme chimice, biologice, și nicidecum nucleare. 

În orice caz, obiectivul originar raminea schimbarea de regim, 
dar acest obiectiv a fost considerat a fi de fapt dezarmarea Irakului 
doar pentru a invoca autorizarea unei intervenţii militare de către 
Naţiunile Unite (deoarece Carta ONU nu permitea atacuri neautori- 
zate de întreaga comunitate internaţională). Si atunci când toate aceste 
gogorite scornite de Administraţia americană nu au dat roade, s-a 
invocat alungarea lui Saddam pe motiv că ar fi fost un mincinos (un 
apelativ ce li se potriveşte atât de multor politicieni, încât alăturarea 
termenilor a devenit aproape un pleonasm), un om extrem de violent 
(dar asta se putea spune și despre premierul israelian Sharon), un 
nebun (afirmaţie nesprijinită pe dovezi medicale) și chiar o... 
încarnare a Răului care trebuia distrusă, în măsura în care războiul 

din Golf ar fi fost doar un episod dintr-o lungă piesă medievală, 
plină de invátáminte moralizatoare (Saddam fiind maleficul Mordor, 
iar George Bush bravul Frodo, întovărășit de Blair, pe post de 
credinciosul Sam!). Trăgând linie, finalitatea tuturor acestor născociri, 
planuri și presupuneri era să demonstreze lumii întregi că Statele 
Unite si Marea Britanie erau hărăzite cu înalta misiune de a elibera 
poporul irakian, fără însă ca acest popor să fie întrebat dacă chiar are 
nevoie de „lumina” care în cazul acesta nu mai venea de la Răsărit, 
ca în privinţa fostelor state-satelit ale Uniunii Sovietice, ci de la 
Apus... 

Era totuși greu de creat impresia că totul era atât de minunat, 
cavaleresc și dezinteresat în această acţiune. Iar lumea bănuia, pe 
bună dreptate, că „ceva” foarte important fusese tăinuit dincolo de 
perdeaua dezinformării. La început, a părut plauzibil că este vorba 
despre informaţii secrete, care nu trebuiau dezvăluite, dar de fiecare 
dată când se încerca relevarea unor astfel de informaţii, se vădea fie 
că acestea erau banale, ușor de demontat, fie chiar — ca în cazul 
„dezvăluirilor britanice” — că fuseseră plagiate fără rușine după o 
dizertatie pe tema armelor de distrugere in masă ale lui Saddam, 
care data de vreo cinci ani și care fusese „actualizată” prin ștersături 
cu guma si adăugiri din condei... Surse din cadrul agenţiilor ame- 
ricane de spionaj sugerau chiar că unii membri de vază ale acestora 
nu erau deloc mulțumiți de modul în care informaţiile obţinute de ei 
cu atâta trudă erau utilizate de către Washington. Nu-i de mirare astfel 
de ce opinia publică mondială, cu excepția unei „anumite parti a 
presei” deosebit de belicoasă (toate cele 175 de publicaţii ale 
concernului Murdoch, guvernate de editori ce-și proclamau sus și 
tare independenţa de opinie, au susținut declanșarea războiului, ca 
pe un act de justiţie), ca si multi politicieni de renume, au păstrat o 
doză de scepticism, dacă nu cumva au condamnat vehement o posibilă 
intervenție militară în Irak. 

Cu alte cuvinte, ce se întâmpla cu adevărat? Ratiunile de stat nu 
reușiseră să convingă pe nimeni; ele pur și simplu nu se potriveau 
situaţiei „din teren”. Si atunci care ar fi putut fi motivațiile neoficiale? 
Pentru a răspunde la această întrebare, trebuie să constientizám faptul 
că aceste motivații nu au fost înțelese pe deplin nici măcar de 

principalii actori ai dramei, sau, daca s-au inteles, au fost in mod 
constant tinute sub tacere sau negate. 


Dialectica interna a societatii civile americane 


La putin timp dupa alegerile legislative din Germania, din 2002, 
minstrul german al Justiţiei făcea furori sugerând într-o declaraţie că 
aventurismul de care administraţia Bush dădea dovadă pe plan ex- 
tern era destinat să distragă atenţia opiniei publice de Ја dificultățile 
interne. Greşeala ministrului a fost însă să adauge că o asemenea 
tactică fusese folosită cândva şi de Hitler, iar comparatia a deranjat 
chiar cercurile politice de la Berlin. De aceea, ministrul a trebuit să 
demisioneze. Din păcate, efectul a fost că și prima parte a asertiunii 
sale a fost astfel îngropată în uitare. 

Într-adevăr, există o lungă listă a guvernelor care, confruntate 
cu probleme interne, au căutat să le rezolve fie prin aventuri externe, 
fie fabricând închipuite pericole venite din partea altor tari, pentru a 
determina o solidaritate naţională, care să lucreze în favoarea lor. 
Ideea trebuie luată serios în considerare în cazul Statelor Unite, 
deoarece condiţiile interne ale acestei superputeri, de-a lungul anului 
2002 au fost în multe privințe mai periculoase decât în toti anii 
anteriori. Recesiunea care începuse în primele luni ale lu: 2001 (şi 
care a luat proporții îngrijorătoare după șocul „11 septembrie”), nu 
dădea semne să dispară. Rata șomajului era în creștere şi sentimentul 
de insecuritate economică era palpabil pentru tot mai multi muncitori 
americani. Scandalurile corporatiilor, falimentate în cascadă, umpleau 
paginile ziarelor și imperii financiare uriașe se prábuseau peste 
noapte. Creşterea explozivă a corupţiei și nerespectarea legislaţiei 
financiare au adus bursei de pe Wall Street o proastă reputaţie, iar 
stocurile și indicii economici s-au prăbuşit. Fondurile de pensii au 
scăzut cu până la o treime din valoarea lor (în cazul în care nu au 
dispărut total, cum a fost cazul angajaţilor de la Enron), și perspec- 
tivele unei vieţi lipsite de griji, după pensionare, pentru cei din clasa 
medie, păreau a fi amenințate. Asigurările sociale, asistența medicală, 
fondunile federale sau ale administraţiei locale fuseseră de asemenea 

diminuate serios și deficitele se acumulau, tot mai mult. Datoriile 
externe au crescut atât de mult, în această perioadă, încât Statele 
Unite, prima superputere a lumii, a devenit în acelaşi timp, paradoxal, 
şi statul cu cele mai multe datorii externe din toată istoria omenirii. 
Pe de altă parte, inegalitatile sociale crescuseră în ultimii ani, iar 
obsesia guvernelor americane de a elimina taxele punea acum 
Administraţia de la Washington în situaţia de a impune noi taxe, 
pentru a salva situația, amenintind ca aceste inegalităţi să se adân- 
cească. A existat o vehementă opoziţie în ceea ce privește impunerea 
de noi reguli de stabilizare a pieţei, în ciuda evidentelor semnale că 
aceasta nu mai putea fi salvată. Si, colac peste pupăză, președintele 
a fost ales nu de către cetățeni, ci de patru din cei cinci membri ai 
Curţii Supreme de Justiţie. Legitimitatea lui era, prin urmare, pusă 
la îndoială de cel putin jumătate din populaţia Americii, în ajunul 
atentatelor din septembrie 2001. În acest context, singurul lucru care 
a împiedicat anihilarea totală a republicanilor a fost deplina solida- 
ritate — la limita extremismului nationalist — creată în jurul eveni- 
mentelor din 11 septembrie şi a amenințării cu antrax (problemă care, 
în ciuda gravitatii sale, nu a fost niciodată rezolvată de investigatorii 
FBI și CIA, și în cele din urmă a fost chiar trecută sub tăcere, spre a 
fi reluată atunci când a fost vorba să fie pusă în seama lui Saddam 
Hussein). În vreme ce Afghanistanul a cedat în fata puterii americane 
rapid si (pentru americani) fără victime umane, Ossama Bin Laden 
nu a fost găsit „viu sau mort”, iar războiul împotriva terorismului nu 
a adus rezultatele spectaculoase așteptate. Ce prilej mai bun se putea 
găsi, în aceste circumstanţe, decât de a focaliza răbufnirea de mânie 
împotriva terorismului către Irak, privit ca un suport fundamental al 
„axei Răului”? Că o astfel de tactică diversionistă a funcționat, cel 
putin pe termen scurt, istoria a demonstrat-o. Publicul american a 
acceptat ideea că existau strânse conexiuni între al Qaeda și regimul 
tiranic de la Bagdad și că Saddam era un inamic îndeajuns de periculos 
pentru ca Statele Unite să fie indreptatite să-l înlăture de la putere 
prin forța armelor. Pe această cale, republicanii sperau 
să-și consolideze puterea, în urma apropiatelor legislative, iar prese- 
dintele ar fi putut îndepărta umbra de ilegimitate care plana asupra 
alegerii sale. 

Dar aici trebuie să remarcăm implicaţii mai profunde, transfor- 
mând ceea ce ar putea părea un oportunism politic superficial într-o 
problemă serioasă, de prim rang, a istoriei americane. Teama de ame- 
nintarea irakiană si de o potenţială ieșire din matcă a fundamen- 
talismului panarabic frământase și precedentele guverne de la 
Washington. Colin Powell a pregătit contingente miltare pentru un 
eventual conflict cu Irakul chiar înainte de primul război din Golf. 
Paul Wolfowitz, care a devenit adjunctul Secretarului de Stat pentru 
Apărare în timpul mandatului lui Bush Jr, a cerut încă din 1992 
schimbarea regimului de la Bagdad și a declarat public acest lucru, 
în mai multe rânduri, la sfârșitul anilor '90. Schimbarea de regim, la 
Bagdad, a devenit o politică acceptată și în timpul administraţiei 
Clinton. Un grup influent de neoconservatori, reuniți sub egida 
„Proiectului pentru Noul Secol American”, în 1997, a insistat asupra 
acestei schimbări ca un obiectiv cheie, subliniind că ea nu putea fi 
făcută decât pe cale militară. Grupul îi includea pe Rumsfeld, 
Wolfowitz, Armitage, Perle și multi alti adepţi ai liniei dure, ce se 
vor regăsi, peste ani, ca nucleu al administraţiei Bush. Din punct de 
vedere geostrategic, Irakul se afla de mult în vederile acestui grup. 
Dar ei recunoșteau, într-un raport publicat în 1999, că „ar fi necesar 
un eveniment catastrofal, un nou Pearl Harbour, pentru а cataliza 
atât de mult opinia publică americană și internațională încât ele să 
accepte intervenţia militară”. Atentatele din septembrie 2001 au oferit 
această oportunitate, pentru că nu le-a fost greu „durilor” să vehicu- 
leze existența unei legături între al Qaeda si Saddam." Cum majo- 
ritatea americanilor nu prea aveau habar și nici nu le păsa de geografie, 
Administraţiei nu i-a fost greu să-i convingă pe plătitorii de taxe că 
vânătoarea de teroriști trebuie neapărat să treacă prin Irak și că înlătu- 
rarea lui Saddam va da o grea lovitură terorismului islamic. Mai 
familiarizată cu atlasele geografice, opinia publică mondială nu a 
fost deloc convinsă de argumentele lui Bush... 

Si apoi, mai există o altă dimensiune a acestei dinamici interne, 
ce trebuie înțeleasă. Statele Unite reprezintă o societate multiculturală 
aproape extraordinară, dominată de un individualism și de o concu- 
rentá acerbe, care revolutioneazá in mod permanent viata socială, 
economicá si politicá. Aceste forte fac ca democratia americaná sá 

fie de o instabilitate cronică, dificil, dacă nu imposibil de controlat, 
decât prin coruperea puterii financiare. Au existat momente în istoria 
Americii când întreaga tara a fost atât de răvășită încât părea negu- 
vernabilă. Hannah Arendt oferă în termeni exacti o definiție a unei 
asemenea societăţi civile: 


Atunci când puterea este în mod esenţial doar un scop în sine, o 
comunitate bazată exclusiv pe putere va ajunge, în cele din urmă, 
la calmul oferit de ordine și stabilitate; siguranţa acestei comunități 
este însă incertă, ea este clădită pe nisipuri mișcătoare. Doar că- 
pătând în mod continuu mai multă și mai multă putere, se poate 
garanta o condiție de status quo; doar extinzându-și în mod con- 
stant autoritatea și doar prin intermediul unui proces complex de 
acumulare a puterii, comunitatea respectivă poate rămâne stabilă. 
De aceea, Commonwealth-ul lui Hobbes este o structură sováielnicá 
şi trebuie să i se asigure permanent sprijin din exterior pentru a 
putea dura; altminteri, ea se va prabusi peste noapte într-un haos de 
interese personale, interese care cândva au generat-o... Numai o 
stare de război mereu prezentă garantează Commonwealth-ului 
posibilitatea tráiniciei în timp, deoarece permite statului respectiv 
să-şi sporească puterea pe seama altor state.!! 


Dar „Războiul Rece” se terminase si ameninţarea hoardelor de 
ruși, mărşăluind cu bocancii inzapeziti de-a lungul Canadei, spre a 
invada America, nu mai era deloc credibilă. În al nouălea deceniu al 
secolului XX, nu mai exista nici un inamic clar si „boom”-ul eco- 
nomic al Statelor Unite ar fi trebuit să garanteze un nivel de satisfacție 
populară fără precedent, chiar și în ceea ce privește clasele 
marginalizate ale societății. Şi totuși, asa cum Arendt prezisese, acest 
deceniu a fost una dintre cele mai neplăcute perioade din istoria SUA. 
Concurența era neloială, profitorii „noii economii” au devenit mi- 
lionari peste noapte, etalându-și cu îngâmfare bogătia, escrocheriile 
şi ingineriile financiare au proliferat, scandalurile (reale sau înscenate) 
țineau primele pagini ale ziarelor, zvonuri răutăcioase circulau despre 
tentative de asasinat la Casa Albă, s-a încercat chiar debarcarea 
președintelui Clinton, în urma rusinosului proces Lewinsky, talk- 

show-urile unor indivizi precum Howard Stern sau Rush Limbaugh 
erau reprezentative pentru o mass media total scăpată de sub con- 
trol, revolta populației de culoare însângera Califomia, iar incidentele 
de la Waco și atentatul de la Oklahoma City au reprezentat simboluri 
ale opoziţiei interne fata de Putere. Violentele au atins un prag critic 
în aceşti ani, liceeni scoși din minţi impuscándu-si fără discernământ 
colegii și profesorii pentru cá asa vázuserá prin filme, cu o exuberantá 
iraţională. Societatea civilă americană era departe, așadar, de a fi 
una ,,civila”... Ea părea a fi fragmentată în milioane de entități 
distincte, cu interese divergente, și fragmentarea continua să se 
dezvolte, la o rată alarmantă. Din nou spusele lui Arendt se dovedeau 
profetice, societatea americană fiind surprinsă într-un proces de 
dezintegrare vecin cu haosul si determinat de egocentrism și de 
urmărirea, de către cetăţeni, exclusiv a intereselor personale. 
Meritul discursului electoral al lui George Bush din 2000 a fost, 
bănuiesc eu, promisiunea sa de a schimba această stare de fapt, de a 
construi о societate puternică si ghidată de înalte comandamente 
morale, care să o înlocuiască pe cea anterioară, scăpată de sub con- 
trol. Toate angajamentele sale cruciale proveneau din ideile neo- 
conservatorilor care îl înconjurau, precum procurorul general John 
Ashcroft, si care pledau pentru un stat autoritar. Si astfel, neo- 
conservatorismul a luat locul neoliberalismului, doctrina al cărui 
campion fusese jovialul Bill Clinton. Dar momentul ce a marcat clar 
disoluția de căile adoptate în deceniul nouă a fost, desigur, 11 
septembrie. El i-a oferit lui Bush nu numai prilejul de a asuma un 
nou rol pentru SUA, acela de luptător împotriva terorismului și de a 
proclama solidaritatea naţională, dar și de a impune, cu măsuri dure, 
la nevoie, ordinea si stabilitatea în societatea civilă, atât de tulburată 
până atunci. Războiul împotriva terorismului, urmat apoi de cel 
împotriva Irakului, au fost stâlpii de rezistenţă ai politicii americane 
$1 au permis administraţiei de la Washington să acumuleze mai multă 
putere. Asumarea conflictului cu Irakul a reprezentat mai mult decât 
o simplă distragere a atenţiei de la problemele casnice ale Americii; 
evenimentul a marcat o uriaşă oportunitate de a impune un nou sens 
ordinii sociale si de a aduce la ascultare toti membrii comunității, 
chiar si pe cei mai recalcitranti. Criticile aduse Casei Albe au fost 

etichetate ca „lipsă de patriotism”. Forţa diabolică a lui Saddam a 
devenit astfel, paradoxal, prima care a contribuit la exorcizarea 
„demonilor” din interiorul sistemului american. Această relaţie dintre 
condiţiile interne si cele externe ale puterii politice a jucat un rol 
important, dacă nu cumva unul crucial în dinamicile ce au alimentat 
războiul cu Irakul. Un rol care bineînţeles că a rămas în umbră... Şi 
deseori, în paginile ce urmează, vom aveam prilejul să ne întoarcem 
la această afirmaţie. 


Totul despre petrol 


Oponenții războiului din Golf au vehiculat constant ideea cá 
acest duel se rezumă de fapt la stăpânirea uriașelor rezerve de petrol 
ale Irakului. Guvernul american fie a respins o asemenea afirmatie, 
ca ireală si nebazată pe dovezi concrete, fie a ignorat total acuzaţiile. 
Judecând la rece lucrurile, nu există nici o îndoială că petrolul a 
jucat un rol esenţial în conflict. Dar cum anume și în ce măsură s-a 
întâmplat aceasta, nu este ușor de stabilit. 

Unii adepti ai teoriei conspirației susțin că guvernul de la 
Washington nu ar fi decât o „mafie a petrolului” care a uzurpat 
domeniul public. Ideea se sprijină pe strânsele legături dintre guvernul 
lui George Bush și marile concerne petroliere, ca și pe zvonurile tot 
mai insistente potrivit cărora Haliburton, compania vicepreşedintelui 
Dick Cheney, este pe cale să câștige din petrolul irakian aproape un 
miliard de dolari, pe baza contractelor pe care le va încheia imediat 
după rázboi.? Chiar dacă par veridice, asemenea idei nu constituie 
ipoteze serioase, demne de luat în seamă, deoarece personal nu-mi 
imaginez că un întreg eșafodaj politico-militar poate acţiona strict 
ca o corporație de interese, capabilă să pornească un război de pe 
astfel de poziţii. Desigur, nu putem trece cu vederea că marile com- 
panii americane și britanice erau de multă vreme excluse din Irak, 
fiind în schimb favorizate companiile din Franța, Germania, Rusia 
sau China. Să ne mai mire, în aceste circumstanţe, faptul că opoziția 
cea mai vehementă fata de un eventual război, a fost susținută tocmai 
de aceste tari, cărora Saddam Hussein le făcuse atâtea concesii? Dacă 

dezarmarea Irakului se făcea pașnic, sancţiunile ONU ar fi fost 
ridicate, iar concesionarii deja existenţi nu aveau decât de câştigat, 
ei derulându-și afacerile în continuare, ca şi cum nimic nu s-ar fi 
întâmplat. Dimpotrivă, o schimbare brutală a regimului, pe cale ar- 
mată, implica obligatoriu şi renegocieri privind concesiunile câmpu- 
rilor și exploatărilor petrolifere. Dar, orice s-ar fi întâmplat, și în 
această situaţie, petrolul rămânea în stăpânirea noului regim irakian, 
iar companiile anglo-americane ar fi rămas pe dinafară chiar si în 
eventualitatea că soldaţii acestor tari și-ar fi vărsat sângele pe câmpul 
de luptă. Perspectivele, pentru marile concerne petroliere din Statele 
Unite si Marea Britanie, nu erau, așadar, deloc trandafirii. 

Singurul scenariu funcțional, din perspectiva acestor concerne, 
ar fi fost acela ca, după alungarea lui Saddam Hussein, puterea să fie 
preluată de o administraţie americană саге să aibă „pâinea si cuțitul” 
în vederea unei noi împărțiri a concesiunilor, sau să se formeze un 
consorțiu internaţional în cadrul căruia SUA, la fel ca și în cazul 
FMI, să aibă drept de veto. Miza era uriașă: gestionarea, exploatarea 
şi folosirea tuturor rezervelor de petrol irakiene. Dar toate aceste 
variante omiteau să ia în calcul un element esenţial: cum oare vor 
reacţiona irakienii atunci când bogăţia naturală a țării lor va fi nego- 
ciată de samsarii veniţi de peste mări si tari? Pentru că exista pericolul 
ca antagonismul cronic dintre arabi si puterile occidentale să 
izbucnească, în atari condiţii, în crize violente. 

În altă ordine de idei, există și o altă perspectivă, mult mai 
grandioasă, de a înțelege problema petrolului. Ea poate fi rezumată 
la următoarea axiomă: cine stăpâneşte Orientul Mijlociu, are acces 
la „cepul” butoiului cu petrol, iar cine are în proprietate acest butoi 
poate controla întreaga economie mondială, cel putin în viitorul 
apropiat.'? 

De aceea, nu trebuie să rezumăm această analiză doar la Irak, 
căci este necesar să luăm în considerare condiţiile geopolitice și 
semnificaţia Orientului Mijlociu, văzut în ansamblul său, în relaţia 
cu capitalismul mondial. Si această problemă a fost subliniată în 
retorica oficială. Planurile de a schimba guvernul de la Bagdad se 
voiau un avertisment adresat statelor arabe că instaurarea unor 
regimuri democratice, proamericane, ar fi benefică pentru întreaga 

regiune si chiar ar putea influența schimbări politice în guvernările 
de mână forte din zonă (Iranul si Siria fiind cele mai evidente „ţinte”, 
din această perspectivă, urmate fiind îndeaproape de Arabia Saudită). 
Se aflau, în Administraţia americană, si persoane mai putin înzestrate 
cu simțul realităţii, care visau deja la o conflagrație generală in 
regiune, conflagrație ce va oferi sansa redesenării hărții întregului 
Orient Mijlociu (într-o manieră asemănătoare cu situaţia fostei 
Iugoslavii sau a defunctei Uniuni Sovietice). La urma urmei, judecau 
acești corifei ai revizionismului, formarea statelor din regiune nu 
era decât o consecinţă a aplicării prevederilor Tratatului de la 
Versailles, de după primul război mondial. Era însă fapt recunoscut 
că aceste prevederi trădaseră flagrant interesele arabe, servind mai 
curând marilor puteri învingătoare, Franţa si Marea Britanie. De 
aceea, o astfel de configuraţie statală, reflectând interesele imperia- 
liste, britanice și franceze, era privită ca anacronică și nefunctionala. 
O nouă delimitare, mai cuprinzătoare și mai potrivită situaţiei actuale, 
ar fi putut da apă la moară intereselor separatiste (asigurând statutul 
federal pentru kurzii din Irak, de pildă, sau chiar formarea unui stat 
şiit, în sudul Irakului, cu capitala la Basra). Dar, cel mai important, 
această delimitare ar fi repus problema relatiilor israelo-palestiniene 
pe un nou fagas, prin formarea unui stat palestinian mai întins, 
încorporând Iordania și chiar regiuni din Arabia Saudită. Împotriva 
unor asemenea opinii există însă o opoziţie fermă în cadrul Naţiunilor 
Unite, organizaţie ce susține că păstrarea integrității teritoriale a 
Irakului așa cum există el ca stat la momentul actual, trebuie să fie 
un obiectiv primordial în orice configuraţie postbelică, lucru cu care 
Statele Unite s-au declarat de acord. 

America are un interes geopolitic de anvergură în această regiune 
fierbinte a globului. Crucial pentru conceptul de „control global”, 
aşa cum a fost el înțeles de-a lungul celui de-al doilea război mondial 
a fost 


controlul Orientului Mijlociu, care era privit ca o parte a vechiului 
Imperiu britanic, si absolut esenţial pentru controlul militar și eco- 
nomic al planetei — nu în ultimul rând din cauza faptului că această 
regiune este depozitara celor mai mari rezerve petroliere. Statele 

Unite au început, așadar, în anii '50, o serie întreagă de operațiuni, 
pe cale oficială sau sub acoperire, cea mai importantă fiind răstur- 
narea de la putere a guvernului, legal constituit, al lui Mossadegh, 
premierul Iranului, care nationalizase companiile de petrol cu capital 
occidental. Succesul acţiunii americane a fost deplin şi ca urmare, 
între 1940 şi 1967, companiile americane şi-au sporit controlul 
asupra rezervelor petroliere din zona Golfului Persic de la 10% la 
60%, în vreme ce rezervele aflate sub control britanic au scăzut de 
la 72% în 1940, la 30% in 1967. ^ 


La sfârșitul anilor '60, britanicii au abandonat orice prezență 
militară la est de Suez, lăsând comanda exclusiv americanilor. Din 
cauza problemelor întâmpinate în Vietnam, Statele Unite au ales însă 
să folosească state surogat, precum Iranul sau Arabia Saudită, spre a 
le servi interesele în zonă. De asemenea, nu trebuie neglijat constantul 
sprijin acordat întăririi statului evreu, pentru a crea astfel un putemic 
avanpost al puterii americane în Orientul Mijlociu. Dar boicotul 
petrolier și creșterea preţului petrolului, în 1973, acţiune organizată 
de OPEC, ca și prăbușirea regimului șahului iranian Mohammad Reza 
Pahlavi, în 1979, au demonstrat Americii că soluţia „guvernării indi- 
recte", prin state surogat, nu este una convenabilă. Președintele Carter 
a emis atunci doctrina potrivit căreia Statele Unite nu trebuie să permită, 
în nici un fel de circumstanţe, o întrerupere în fluxul petrolier din Golf. 
Aceasta a însemnat asumarea unui angajament pentru a tine strâmtoarea 
Ormuz deschisă (pentru că sistemele de aprovizionare și transport le 
păreau americanilor la fel de importante ca și câmpurile petrolifere) și 
totodată pentru a asigura o permanentă prezenţă militară în regiune, 
ca şi formarea unei Forte de Reactie Rapidă, gata să intervină în caz 
de urgenţă. Sprijinul pe care îl avea, din partea Statelor Unite, a încurajat 
Irakul să înceapă brutalul război cu Iranul, dar puterea crescândă a lui 
Saddam i-a făcut pe americani, în cele din urmă, să plănuiască o inter- 
ventie (iniţiată de Colin Powell) împotriva sa, chiar înainte de invazia 
în Kuweit. De ce ambasadorul Statelor Unite în Irak a sugerat că tara 
sa nu va răspunde militar nici unei acţiuni irakiene în Kuweit reprezintă 
încă o controversă, mai curând o capcană, am putea spune, decât o 
neînțelegere catastrofică a evenimentelor ce se derulau in Golf. 

Primul război din Golf, deși indecis în privința Irakului, Saddam 
rămânând la putere, a adus totuși o masivă prezenţă americană în 
regiune. Aceasta a continuat să se manifeste si pe timpul mandatului 
lui Bill Clinton. Zborurile de patrulare desfășurate în comun cu aliaţii 
britanici, deasupra așa-numitei „zone de excludere aeriană” au im- 
plicat continuu dueluri aeriene sau atacuri de mică anvergură, cu 
rachete, împotriva facilitátilor militare irakiene. Joseph Nye, un oficial 
al Administraţiei Clinton și în general un avocat al „puterii slabe”, nu 
punea însă la îndoială necesitatea ca Statele Unite să folosească forța 
în regiunea Golfului, chiar si mod unilateral, fără sprijinul altor tari, 
dacă interesele Americii ar fi avut, cumva, de suferit.!5 A fost necesară 
o sporire masivă a fortelor militare americane aici, între anii 1997 și 
1998, pentru a-i determina pe inspectorii ONU în Irak să se implice în 
misiunea lor. Atacurile cu rachete și conflictele aeriene au sporit în 
intensitate. Pentru a le fi sprijinite eforturile, Statele Unite au pus bazele 
„Consiliului de Cooperare în zona Golfului”, împreună cu Arabia 
Saudită, Kuweit si alte state, vânzându-le echipament militar, spre a 
oferi, în caz de nevoie, suport logistic pentru forțele americane aflate 
în regiune (о cantitate de armament în valoare de 42 miliarde de dolari 
—23 numai pentru Arabia Saudită — a fost oferită de-a lungul deceniului 
nouă). Forțele americane au fost desfășurate în zonă de-a lungul anilor 
'90 si mari cantități de armament și muniții au fost aduse în Kuweit, 
Qatar și Arabia Saudită, acordând Statelor Unite posibilitatea unei 
mișcări militare rapide, în caz de nevoie. Acum, că Războiul Rece se 
sfarsise, planurile militare susțineau că America va fi capabilă să lupte 
simultan pe două fronturi, iar Irakul și Coreea de Nord au fost alese ca 
teren de manevră. Până prin 1999, mai bine de 20 000 de soldaţi au 
fost aduși în Golf, întreținerea lor costând bugetul Statelor Unite nu 
mai putin de 4-5 miliarde de dolari anual. 

Am rezumat aceste fapte aici pentru a stabili două chestiuni 
esenţiale. În primul rând, să observăm că începând din 1945, Orientul 
Mijlociu a cunoscut o continuă sporire a intereselor americane în 
zonă, marcată de o semnificativă „ruptură” după 1980, când impli- 
carea Statelor Unite a devenit predominant militară şi mult mai 
directă, renuntándu-se la „statele surogat” саге să reprezinte interesele 
Washingtonului. În al doilea rând, conflictul cu Irakul a fost unul de 

durată, planuri pentru o desfășurare militară de amploare datând cu 
mult înainte de declanșarea propriu-zisă a războiului, în primăvara 
lui 2003. Singura diferenţă între atitudinea lui Clinton și cea a lui 
Bush este aceea că ultimul a ridicat „masca”, dezvăluind adevăratele 
intenţii americane; atitutindea belicoasă a luat locul reticentei, în 
mare parte datorită faptului că atentatele din 11 septembrie 2001 
asiguraseră un climat propice, în interior si pe plan extern, pentru ca 
asumarea unei acțiuni militare unilaterale să fie acceptată fără 
probleme. Văzută din punct de vedere geopolitic si pe termen lung, 
o confruntare cu Irakul apărea inevitabilă, în afara situaţiei în care 
această tara ar fi acceptat să devină un client politic al Statelor Unite, 
precum Arabia Saudită. Dar de ce acest atac geopolitic? Răspunsul 
se rezumă, din nou, la un singur cuvânt: petrolul. 

În orice moment al istoriei moderne, statutul rezervelor globale 
de petrol este o chestiune de conjunctură. Companiile petroliere sunt 
reticente in a dezvălui date precise privind aceste rezerve si deseori 
fac tot posibilul să inducă în eroare opinia publică. De aceea, 
estimările asupra stocurilor de petrol sunt extrem de diferite. Oricum 
ar fi însă, majoritatea rapoartelor par să demonstreze că, începând 
cu anii '80, rata exploatării a depășit-o cu mult pe cea a descoperirii 
de noi rezerve. Cu alte cuvinte, stocurile de petrol din subsolul 
planetei sunt tot mai puţine. Ştim astăzi că multe câmpuri petrolifere 
au fost sărăcite $i că într-un deceniu sau chiar mai putin, în ritmul 
actual de exploatare, multe dintre terenurile încă productive la ora 
actuală vor fi complet secătuite. Este cazul celor din Statele Unite, 
Marea Neagră, Canada, Rusia și chiar și China. Deși există și alte 
zone cu rezerve, singurele câmpuri care par să aibă resurse abundente, 
capabile să asigure foamea de combustibil a omenirii pentru următorii 
cincizeci de ani sau chiar mai mult, sunt cele din Iran, Irak, Arabia 
Saudită, Emiratele Arabe Unite și Kuweit. Chiar dacă noi descoperiri 
de resurse petroliere ar putea schimba această hartă, cei mai mulţi 
analiști politici avertizează totuși asupra semnificației crescânde a 
Orientului Mijlociu ca furnizor cheie de petrol, pentru viitorul apro- 
piat. Pe planul cerințelor, observăm că Statele Unite sunt tot mai 
dependente de importuri, că cele mai dinamice centre economice, ce 
se dezvoltă astăzi în Asia de Est si de Sud-Est, nu au acces la rezerve 

semnificative de petrol (fapt cu atât mai grav cu cât China devine, an 
după an, un consumator tot mai nesátios), iar că țările europene (cu 
excepția Marii Britanii și Norvegiei) depind total de importul de 
petrol. Alternativele pentru petrol fac parte din cercetările oamenilor 
de ştiinţă, dar există șanse slabe ca ele să reprezinte o soluţie viabilă 
(având în vedere barierele pe care marile concerne petrolifere le 
ridică) în următoarele decenii. Așadar, accesul la rezervele de petrol 
ale Orientului Mijlociu reprezintă astăzi o problemă crucială atât 
pentru Statele Unite, cât si pentru întreaga economie mondială. 

Această stringentă nevoie de petrol conferă Americii motivații 
suficient de putemice pentru a căuta un control strategic şi militar 
mai strâns asupra zonei, chiar si în mod unilateral, dacă este necesar. 
Thomas Friedman afirmă, de pildă, că „nu este cu nimic ilegitim 
sau imoral ca Statele Unite să fie îngrijorate că un dictator malefic și 
megaloman poate acumula puteri și influențe considerabile graţie 
faptului că stăpâneşte resurse naturale ce formează baza industriei 
mondiale. Dar trebuie să fim atenți în a convinge opinia publică si a 
asigura lumea întreagă că intenţia Americii este de fapt de a proteja 
drepturile omenirii la supravieţuire economică, mai curând decât de 
a asigura doar cetățenilor săi un trai îmbelșugat, că Statele Unite 
acționează în beneficiul întregii planete și nu numai pentru a alimenta 
excesele americane... Dacă ocupăm Irakul şi instaurăm un autocrat 
cu vederi proamericane pentru a gestiona rezervele de petrol ale 
acestei tari (asa cum stau lucrurile în alte țări arabe), atunci acest 
război, dus pentru petrol, ar fi imoral.”'® Să facă însă uz America de 
puterea ei militară doar pentru a se asigura că petrolul din Golf va fi 
folosit, pe bază de consens, în folosul întregii omeniri? Sau ea caută 
mai curând să domine regiunea pentru a-și proteja propriile interese 
strategice? Friedman doreşte să creadă în prima ipoteză. Dar dacă 
ultima este cea adevărată? 

Dacă reușesc alungarea de la putere atât a lui Hugo Chavez, cât 
si a lui Saddam Hussein, dacă pot stabiliza sau reforma un regim 
saudit care se bazează pe o stăpânire autoritară (dar care este în pericol 
iminent de a cădea în mâinile radicalilor islamisti), dacă sunt capabile 
să continue în Iran ceea ce au început în Irak (si se pare că actuala 
Administraţie caută acest lucru), să își consolideze prezența militară 

în republicile din Asia Centrală și să domine astfel rezervele de petrol 
din bazinul Caspicei, americanii vor controla pe deplin „cepul” 
butoiului mondial cu petrol și vor domina astfel economia mondială 
pentru următoarele decenii. Europa și Japonia, ca și Asia de Sud și 
de Sud-Est (si în primul rand China) sunt foarte dependente de petrolul 
din Golf și există configurații regionale și puteri politico-economice 
care reprezintă un concurent serios fata de hegemonia Statelor Unite, 
în lumea producţiei și a finanţelor. Ce cale mai bună pentru America 
de a înfrânge concurenţa și a-și asigura poziţia hegemonică decât să 
controleze prețul, calitatea și distribuirea resursei economice 
principale, care este la ora actuală petrolul? Si ce mijloc mai bun de 
a realiza acest scop decât recurgerea la singurul domeniu în care 
America nu are contracandidat — puterea militară? Şi apoi, mai există 
încă un aspect militar pentru acest argument. O „mașină de război” 
precum cea americană funcţionează pe bază de petrol. Coreea de 
Nord are o aviaţie mai mult decât performantă, dar ea poate deveni 
inutilizabilă, din lipsă de combustibil. Așa că Statele Unite nu trebuie 
doar să-și asigure propriile rezerve de petrol, ci şi să fie sigură că, în 
eventualitatea unui conflict armat, adversarii, fie că se numesc Coreea 
de Nord sau, să spunem, China, nu vor avea acces la rezervele de 
petrol, aflate în mâinile magnatilor de la Washington, care, la o simplă 
comandă, ar închide robinetul... Dar argumente de acest gen au sens 
doar în eventualitatea că Statele Unite ar avea motive să se teamă că 
poziția lor dominantă, în cadrul capitalismului mondial, ar fi 
amenințată. Iar această ameninţare vine cu siguranță mai mult din 
sfera economică, decât din cea militară, după cum voi demonstra în 
capitolul următor. 


2 
Cum creste puterea Americii 


„Imperialism” este un cuvânt ușor de rostit. Dar el poate avea о 
sumedenie de înţelesuri diferite, încât este dificil să-l folosim fără 
necesare clarificări, mai curând în termeni analitici decât în termeni 
polemici. Şi mă refer aici în mod special la sintagma „imperialism 
capitalist”, privit ca o fuziune contradictorie între „politicile statului 
si ale imperiului” (imperialismul ca proiect politic distinctiv, „jucat” 
de actori a căror putere este bazată pe dominaţia asupra unui teritoriu 
$i pe capacitatea de a-și mobiliza resursele umane și naturale către 
un tel politic, economic şi militar bine definit) și „procesele 
moleculare de acumulare de capital în spațiu si timp” (imperialismul 
ca un proces politico-social difuz, desfășurat în spațiu și timp și în 
cadrul căruia deținerea și folosirea unui capital primează). Cu prima 
definiţie am vrut să accentuez strategiile politice, diplomatice si mi- 
litare invocate si folosite de state (sau de o comunitate de tan actio- 
папа са un bloc politic unitar) în încercarea de a-şi urmări interesele 
ȘI de a-și atinge scopurile pe plan mondial. Cu cea de-a doua, mi-am 
focalizat atenţia pe modurile în care puterea economică se desfășoară 
de-a lungul unui anumit spaţiu, către sau dinspre anumite entităţi 
teritoriale (fie ele state sau blocuri regionale), prin intermediul 
practicilor curente de producţie, comerț, desfacere de capital, 
transferuri de bani, migraţie a forței de muncă, transfer de tehnologie, 
speculaţii valutare, schimburi de informaţii, schimburi culturale, etc. 

Desi Arrighi pune semnul egal între logicile de putere ,,teritonala”’ 
și „capitalistă”, cei doi termeni sunt totuși diferiţi unul de celălalt.’ De 
la bun început, observăm că motivațiile și interesele agenţilor diferă. 
Capitalistul ce a acumulat un capital în bani va dori să-l investească 
într-o afacere care să-i aducă profit și desigur că va căuta să acumuleze 
mai mult capital. Politicienii caută de obicei profituri care să le susțină 
puterea, în raport cu alte state. Capitalistul urmăreşte avantaje 
individuale și, nefiind constrâns de lege, nu este responsabil decât fata 
de cercul social căruia îi aparţine, în vreme ce omul politic caută să 
obțină un avantaj colectiv si se supune, în acest sens, situației politice 
51 militare a statului si, în unele privințe, cetățenilor statului respectiv 
sau, adeseori, unei elite politico-economice, unei clase, structuri sau 
grup de interese. Capitalistii operează într-un spațiu și timp continue, 
pe când politicianul o face într-un spațiu limitat si, cel putin în cazul 
democratiilor, puterea lui este limitată de o temporalitate impusă de 
ciclul electoral. Pe de altă parte, firmele capitaliste apar și dispar, își 
schimbă locaţia, dau faliment sau dimpotrivă, încorporează alte firme, 
dar statele sunt entități durabile în timp, nu pot migra si se mentin, cu 
excepția unor circumstante trecătoare, date de cuceriri sau pierderi 
teritoriale, în granite unanim recunoscute. 

Cele două feluri de a examina problema diferă și în alte privinţe. 
Deși gradul și modalitățile de implicare publică variază foarte mult, 
politicile statului și ale imperiului la care ne referim sunt pasibile de 
discuţii si dezbateri. În cazul Americii, trebuie luate anumite decizii, 
precum ar fi: a pomi sau nu un război cu Irakul, dacă un astfel de 
conflict poate fi declanșat în mod unilateral, fără sprijinul comunității 
internaționale, cum trebuie tratate inerentele dificultăți postbelice și 
alte probleme de acest gen. Instituţiile de politică externă și analiștii 
politici $i militari studiază aceste chestiuni și ar fi imposibil de crezut 
că dezbaterile nu vor stârni controverse. Dar, dincolo de divergențe, 
trebuie luate decizii clare, cu toate ramificatiile ce decurg de aici. 
Deciziile strategice de importanţă covârșitoare apar şi sunt implemen- 
tate în iureşul proceselor politice unde variatele interese și opinii se 
ciocnesc (uneori chiar depinzând de convingerile și carisma celor 
aflați în competiție sau de excesul de personalitate de care dau dovadă 
unii sau alţii dintre actorii de pe scena politică). 

Procesele geografice de acumulare a capitalului, pe de altă parte, 
sunt mult mai difuze si au o importanţă mai redusă în luarea unor 
decizii politice explicite. Agenţiile private (de obicei activând în 
domeniul afacerilor, financiar și al corporațiilor) funcționează pretu- 
tindeni și această formă ,,moleculará" permite unor forte multiple să 
se dezvolte și să reacționeze unele cu altele, uneori în contradicție, 
alteori însumându-se. Aceste procese pot fi controlate doar în mod 
indirect si de cele mai multe ori numai după stabilirea unei anumite 
tendinţe, a unui anumit curent. Acordurile instituționale stabilite între 
state joacă, așa cum vom vedea, un rol esenţial în punerea bazelor 
acumulării de capital. Dar există pârghii economice (precum cele 
mânuite de Alan Greenspan, în calitate de preşedinte al Rezervelor 
Federale), precum si o mare varietate de moduri de intervenţie fiscală 
și monetară (incluzând stabilirea de taxe, politici de redistribuire, 
asigurarea de utilităţi publice de către stat și nu în ultimul rând 
planificarea dirijată de stat) care pot asigura statului rolul unui puternic 
agent economic. Dar chiar în statele unde domnește autoritarismul 
sau în cele în curs de dezvoltare, în virtutea puternicelor conexiuni 
stabilitate între politicile statale, finanțe și dezvoltarea industrială, 
descoperim că aceste legături moleculare pot scăpa de sub control. 
Dacă, de pildă, decid să îmi cumpăr un autoturism Toyota în locul 
unui Ford sau prefer un film american unuia indian, ce însemnătate 
are gestul meu asupra balanței de plăți a Statelor Unite? Dacă trans- 
fer bani din Ney York rudelor sărace din Liban sau Mexic, va influența 
această tranzacţie balanța financiară între tari? Pare imposibil de 
anticipat și dificil de urmărit circulația capitalului şi a banilor printre 
meandrele sistemului de credit. Toate elementele de factură psiho- 
logică, intangibile, precum încrederea creditorului sau a consumato- 
rului, intră în acest cadru ca forte determinante. Astfel, Keynes, 
parafrazându-l pe Marx, consideră „spiritul animalic” al antrepreno- 
rului şi așteptările bancherilor drept factori cruciali pentru vigoarea 
si viabilitatea sistemului capitalist. Singura modalitate de a stăpâni 
situaţia este monitorizarea atentă a datelor ulterioare unui eveniment, 
pentru ca, în eventualitatea producerii unui eveniment similar, se 
vor putea intui tendinţele pieţei și aplica unele corecturi pentru a 
menţine sistemul în condiții de stabilitate rezonabilă. 

Problema fundamentala este de a discerne intre componenta 
teritorială si cea capitalistă a logicii puterii capitaliste, care sunt două 
chestiuni distincte. Deja este indubitabil că aceste chestiuni intervin 
în moduri diferite, uneori contradictorii. Literatura dedicată subiectu- 
lui „imperialism și imperiu” păcătuiește prin a marca un acord facil 
între aceşti termeni, susținând că procesele politico-economice sunt 
ghidate de strategiile statale și imperialiste și că țările și imperiile 
operează întotdeauna în afara intereselor capitaliste. În practică, cele 
două asertiuni se ridică una împotriva celeilalte, uneori până la punctul 
unui antagonism major. Ar fi greu de a găsi rațiuni pentru declanșarea 
războiului din Vietnam sau a celui din Irak, de pildă, exprimându-ne 
doar în termenii unei cereri imediate a acumulării de capital. Mai 
plauzibilă pare afirmaţia că asemenea acţiuni aventuriste inhibă mai 
curând decât ajută dezvoltarea acumulării de capital. Dar, dintr-o 
optică similară, este la fel de dificil de explicat politica de expansiune 
teritorială brutală a Uniunii Sovietice, realizată spre a preveni o 
eventuală agresiune americană, imediat după sfârșitul celui de-al 
doilea război mondial — strategie care a pregătit scena pentru inter- 
ventia americană in Vietnam — fără a lua în calcul foamea acerbă a 
unor cercuri capitaliste și a unor grupuri de interese din Statele Unite 
pentru menținerea unei cât mai mari părți a lumii deschisă acumulării 
de capital prin dezvoltarea comerţului, a schimburilor si a facilitátilor 
acordate investitorilor străini. Relaţia dintre aceste două sintagme ar 
trebui văzută, prin urmare, ca problematică și contradictorie (din punct 
de vedere dialectic), mai curând decât ca una funcțională sau 
monovalentă. Relaţia dialectică pune bazele unei analize a 
capitalismului imperialist în termenii abordării ambelor logici ale 
puterii, distincte, dar totuși împletite. Dificultatea realizării unor 
analize concrete ale situaţiei actuale este de a tine cont simultatn de 
cele două aspecte dialectice si nu de a apela doar la modul politic, 
sau dimpotrivă, la cel economic, al argumentatiei. 

Nu este întotdeauna uşor să determini importanţa relativă a 
acestor două logici în a genera schimbări sociale și politice. A fost 
Uniunea Sovietică înfrântă de decizia strategică a administraţiei 
Reagan de a se lansa într-o cursă a înarmărilor fără precedent în 
istorie si a strivi astfel coloana vertebrală a economiei sovietice? 

Sau destrămarea colosului de la Răsărit s-a datorat poate schimbărilor 
la nivel molecular în intenorul unui sistem politic falimentar (inclu- 
zând, de pildă, influenţa „corozivă” a puterii financiare a capitalis- 
mului sau a formelor de cultură capitaliste pătrunse subversiv dincolo 
de Cortina de Fier)? Suntem oare astăzi martorii unor revendicări 
imperiale făcute „în văzul lumii”, revendicări venite din interiorul 
Statelor Unite la nivel politic și teritorial, într-un moment în care puterea 
economică si influențele culturale și chiar morale — așa-numitul „stil 
de viata american” — se îndepărtează de țărmurile Americii spre a se 
răspândi în blocuri de putere mult mai difuze, centrate în Europa și 
Asia? Asistăm la dezintegrarea hegemoniei americane în cadrul 
sistemului global şi la apariția unui „nou regionalism” în ceea ce 
priveşte puterea politică și economică, cu toate că Statele Unite continuă 
să acționeze ca singura superputere în fata căreia omenirea tremură? 
Ce pericole ascunde această regionalizare, ținând seama de faptul că 
ultima epocă în care un sistem similar a dominat lumea a fost perioada 
interbelică și că acest sistem s-a prăbușit, minat din interior, generând 
cel mai devastator conflict militar din istorie? Are America puterea de 
a controla sau măcar de a tine piept acestei „fragmentări” regionale? 
Iată întrebările cruciale pe care am ţinut să le ridic. 

Mă voi concentra îndeosebi asupra modului în care funcționează 
procesele „moleculare” ale acumulării de capital în capitolul 3. Dar 
trebuie să spun și aici ceva despre ele, spre a specifica mai clar limitele 
între care funcționează logica teritorială a puterii. Practicile impe- 
rialiste, din perspectiva logicii capitaliste, se referă la exploatarea 
condiţiilor geografice inegale sub egida căruia se derulează acumu- 
larile de capital și dețin avantajul a ceea ce aș numi „asimetriile” 
care inevitabil apar din relaţiile de schimb într-un anumit spațiu. 
Aceste ,,asimetrii” sunt exprimate adesea printr-un schimb inegal şi 
incorect, prin monopoluri economice funcționând într-un spaţiu dat, 
prin practici cămătăreşti aflate în strânsă legătură cu restricționarea 
circulației de capital și cu obținerea de monopoluri rentiere. Condiţiile 
de egalitate care ar trebui să existe pe o piaţă economică liberă si 
perfect functionabilá sunt încălcate flagrant, iar inechitátile ce rezultă 
capătă o expresie particulară, spaţială și geografică. Bogăția si 
bunăstarea unor anumite teritorii cresc, pe seama sărăcirii altora. 

Conditiile geografice inegale nu izvorasc, asadar, doar din cauza 
resurselor solice si subsolice diferite si a avantajelor date de relief 
dar, chiar mult mai important, sunt produse de modalitatile inegale 
în care bogăţia si puterea devin concentrate în anumite locuri în 
virtutea relaţiilor comerciale „asimetrice”. Iar aici, dimensiunea po- 
litică reintră în cadrul descrierii noastre. Una dintre sarcinile cheie 
ale statului este de a încerca să păstreze acel model al asimetriilor 
comerciale asupra spaţiului, lucrând de fiecare dată în propriul 
avantaj. Dacă, de exemplu, SUA deschid pieţe de capital pe mapa- 
mond prin intermediul operaţiunilor Fondului Monetar Internaţional 
si ale Organizaţiei Mondiale a Comerțului, este pentru că astfel speră 
să sporească avantajele specifice ale instituțiilor financiare americane. 
Statul, pe scurt, este entitatea politică cea mai capabilă să orchestreze 
aceste procese. Eșecul unei asemenea intreprinderi va atrage după 
sine diminuarea bogăției și puterii acelui stat. 

Există, desigur, o mulțime de dezvoltări geografice inegale, 
bazate în mare măsură pe relaţii de schimburi asimetrice în interiorul 
statelor. Entitatile politice din cadrul unui stat, precum ar fi guvernele 
regionale sau metropolitane, devin acerb angajate în asemenea 
procese. Dar aceasta nu defineşte în mod special imperialismul. Deși 
unora le face plăcere să vorbească, justificat, pe de o parte, despre 
un „neocolonialism” intern, sau chiar despre unul ,,metropolitan” 
(ca în cazul orașelor New York și San Francisco), prefer să mă limitez 
cu acest studiu la rolul pe care entitățile regionale în ansamblul lor îl 
pot avea în relaţie cu imperialismul spre a crea o teorie mai cuprin- 
zătoare în ceea ce privește dezvoltarea geografică inegală. Scopul 
este de a rezerva termenul de imperialism ca referindu-se exclusiv la 
relaţiile interstatale și la un flux de putere în interiorul sistemului 
mondial de acumulare de capital. Din punctul de vedere al acumulării 
de capital, politica imperialistă atrage după sine susţinerea și 
exploatarea oricăror resurse, fie ele chiar și asimetrice, ce pot fi 
furnizate prin intermediul puterii statale. 

Logica teritoriului si сеа a capitalului 


De-a lungul istoriei poate domina, in functie de situatiile aparute, 
о logică sau alta. Acumularea controlului asupra unor teritorii, ca un 
scop în sine, are în principal consecinţe economice, care pot fi pozitive 
sau negative, din punctul de vedere al fixării unor tributuri, al fluxu- 
rilor de capital, al forței de muncă, al bunurilor etc. Dar este ceva 
diferit de situaţia în care controlul teritorial (care poate sau nu de- 
termina preluarea și administrarea unui teritoriu) este privit ca o 
motivaţie necesară a acumulării de capital. Ceea ce diferențiază 
imperialismul de factură „capitalistă” de conceptul de imperiu este 
faptul că el este dominat de o logică a capitalului, deși, așa cum vom 
vedea, există momente în care logica teritoriului devine primordială. 
Dar aceasta ne conduce la o întrebare crucială: cum poate logica 
teritoriala a puterii, care tinde să fie în mod definitoriu fixată într-un 
spaţiu determinat, răspunde cerintelor de spaţii deschise, dinamice, 
formulate de continua acumulare de capital? Si ce anume implică 
acumularea de capital pentru logica teritorială a puterii? Invers, dacă 
hegemonia în cadrul sistemului mondial este proprietatea unui stat 
sau a unui grup de state, cum poate logica capitalistă să fie ghidată 
în așa fel încât să susțină această hegemonie? 

O rază de lumină în această dilemă aduce observaţia făcută de 
Hannah Arendt: „O continuă acumulare de proprietate, scrie ea, tre- 
buie însoţită de o continuă acumulare de putere... Procesul nelimitat 
de acumulare de capital necesită o structură politică de «putere 
absolută» care poate proteja dobândirea de noi proprietăţi devenind, 
constant, mai puternică.” Din această argumentatie derivă, în opinia 
lui Arendt, ideologia „progresistă” a sfârșitului de secol XIX, care a 
prevestit zorii imperialismului.? Si oricum, dacă acumularea de putere 
trebuie în mod obligatoriu să acompanieze acumularea de capital, 
atunci istoria burgheziei trebuie să fie una a hegemoniei, manifes- 
tându-se pentru o putere mereu în expansiune. Este exact concluzia 
la care ajunge Arrighi, în studiul său de istorie comparată, unde ana- 
lizează pe rând cazul oraselor-state italiene, apoi al negustorilor 
olandezi, al imperiului colonial britanic până în faza de hegemonie 
mondială americană: 

Asa precum la sfârșitul secolului al XVII-lea și începutul secolului 
al XVIII-lea, rolul hegemonic devenise prea mare pentru un stat de 
dimensiunea Provinciilor Unite (Olanda și Belgia), la fel, la 
începutul secolului XX, el nu se mai potrivea nici cu dimensiunea 
şi resursele Regatului Unit (Marea Britanie). În ambele situaţii, hege- 
monia a fost preluată de ţări – Regatul Unit în secolul al XVIII-lea, 
respectiv Statele Unite ale Americii în secolul XX — care ajunseseră 
a se bucura de o substanţială „protecţie rentieră”, exploatând la 
maximum avantajele oferite de o izolare — am putea spune o insula- 
ritate — geostrategică relativă sau absolută... Dar noul hegemon a 
fost, în ambele exemple, deţinătorul a suficientă forță, în cadrul 
economiei capitaliste mondiale, pentru a înclina balanţa puterii între 
concurenții săi, de fiecare dată în directia care i se părea potrivită 
pentru păstrarea echilibrului global. Si cum economia capitalistă a 
cunoscut o dezvoltare considerabilă în secolul al XIX-lea, teritoriul 
si resursele necesare unei tari spre a putea purta coroana de hege- 
mon, la începutul secolului următor, trebuiau, în mod logic, să fie 
mult mai mari decât în trecut, drept pentru care America s-a simţit 
îndrituită să pretindă aceasta coroană.’ 


Dar dacă Arendt are dreptate, atunci orice hegemonie, pusă în 
fata situaţiei de a-și menţine poziţia vizavi de acumularea de capital 
nelimitată trebuie în mod necesar să caute a se extinde, dezvolta și 
intensifica puterea. Dar aici apare un pericol iminent, pentru că, 
avertizează Paul Kennedy, în lucrarea sa ,/The Rise and Fall of the 
Great Powers”, expansiunea și dezvoltarea prea puternice se vădesc a 
fi un veritabil „călcâi al lui Achile” pentru toate statele si imperiile cu 
tendințe hegemonice, de la antica Romă și Veneţia medievală până la 
Provinciile Unite sau Marea Britanie, în epoca modernă.* Avertismentul 
său, făcut încă din 1990, că Statele Unite sunt ele însele amenintate de 
acest pericol, chiar dacă a fost auzit, nu a fost ascultat, iar America 
şi-a extins considerabil puterea economică și militară, în deceniul ce 
a urmat publicării cărții lui Kennedy, până în momentul de fata, când 
riscurile acestei „măriri” sunt vizibile. Tinand cont de acest aspect, se 
pune următoarea întrebare: sunt Statele Unite o putere suficient de 
mare și dispun de suficiente resurse pentru a gestiona în continuare o 

economie mondială în plin avânt, la începutul secolului XXI? Si, ca 
într-un joc de domino, o altă întrebare se ridică: ce mod de acumulare 
a puterii politice și ce fel de guvernare vor fi capabile să ia locul deţinut 
astăzi de americani, dat fiind faptul că lumea este încă în mod 
preponderent angajată către o acumulare de capital nelimitată? Voi 
reveni însă la această întrebare mai târziu. Dar chiar și în acest punct 
al discuţiei, putem observa câteva posibile descrieri ale felului cum va 
arăta omenirea mâine. Unii argumentează că un guvern mondial este 
singura soluţie, dacă nu dezirabilă, atunci inevitabilă! Alţii susțin însă 
că mai curând unele asociaţii de state acţionând în colaborare, (într-un 
mod similar celui descris de Kautsky în a sa teorie a „ultra-imperia- 
lismului”, unde face aluzie la întrunirile unor organizaţii precum 
„grupul celor şapte” — devenit între timp „grupul celor opt”), vor putea 
gestiona mai lesne economia mondială. La acestea putem adăuga mai 
putin optimista teorie potrivit căreia, dacă se dovedește imposibil, din 
anumite motive, să se făurească o mai vastă acumulare de putere politică 
decât în prezent, atunci acumularea de capital nelimitată va sfârşi 
într-un haos, încheind era capitalistă nu printr-o lovitură revoluționară, 
ci printr-o anarhie chinuită... 


Hegemonia 


Dar ce anume constituie hegemonia, în primul și în primul rând? 
Definiția dată de Gramsci acestui concept a fost suficient de ambiguă 
spre a permite numeroase interpretări. Uneori, se face referire doar 
la puterea politică exercitată prin intermediul liderilor şi prin con- 
sensul celor guvernati și opusă puterii politice exercitate ca o domi- 
nare prin forță, prin coercitie. În alte lucrări, hegemonia este privită 
ca un amestec particular de coercitie și consens înrădăcinat în exerci- 
tarea puterii politice. Voi avea ocazia să mă refer la ultima perspectivă, 
dar voi interpreta hegemonia cu precădere în termenii celei dintâi 
abordări. De asemenea, voi urmări adaptarea făcută de Arrighi 
conceptului, în cazul relaţiilor interstatale. ,,Suprematia unui grup 
sau, în cazul de faţă, a unei naţiuni poate... să se manifeste în două 
moduri: ca o «dominare» sau ca o «conducere intelectuală și morală». 

Un grup social domină grupările antagoniste, pe care tinde să le 
«elimine» sau să le subjuge, chiar si pe calea forței; el conduce 
grupurile înrudite sau aliate”. Dar o poate face în două moduri 
distincte. Prin virtutea angajamentului luat, „un stat dominant devine 
un «model» pentru alte state, pe care le aduce astfel pe fagasul său 
de dezvoltare... Faptul poate spori considerabil prestigiul și poate 
stabiliza puterea statului dominant, dar la un moment dat emulatia 
tinde să contrabalanseze tocmai această putere, căci apar astfel 
competitori ce vor stirbi, putin câte putin, din puterea hegemonului.” 
Conducerea, pe de altă parte, desemnează „situaţia în care un stat 
dominant conduce un sistem de state în direcția dorită de el si, făcând 
acest lucru, este perceput ca urmărind un interes general. O astfel de 
manieră de a conduce sporeşte puterea statului dominant."* 

Un important corolar al acestei dezbateri îl reprezintă distincţia 
dintre puterea „distributivă” si cea „colectivă”. Prima are caracte- 
risticile unui joc de sumă zero, în care competiția poate îmbunătăţi 
poziţia hegemonului prin preluarea puterii altor state sau prin condu- 
cerea unei coaliţii regionale spre a-și aduce sieși beneficii majore. 
Recenta renaștere a interesului în privința hegemoniei regionale 
(precum modelul japonez al „gâștelor zburătoare”, în care Japonia 
domină restul Asiei, sau cel european, în care locul dominant îl deţin 
Franţa si Germania) sugerează că acest proces al redistribuirii puterii 
joacă probabil un rol chiar mai important în reorganizarea capitalis- 
mului mondial decât tinde să sugereze termenul paravan de „globa- 
lizare”.S Dar a fi un adevărat hegemon, în sens global, implică folo- 
sirea conducerii în crearea unui joc de sumă non-zero, în cadrul căruia 
toate părțile au de câștigat, fie prin câștiguri reciproce din propriile 
lor interacțiuni (cum ar fi comerțul) fie printr-o sporire a puterii lor 
colective, prin crearea sau transferul a noi tehnologii, prin diverse 
forme organizaționale sau acorduri de infrastructură (precum ar fi 
rețelele de comunicaţii și structurile dreptului internațional). Arrighi 
accentuează faptul că acumularea de putere colectivă este singura 
bază solidă pentru hegemonie, în cadrul unui sistem mondial. Oricum 
ar fi însă, trebuie înțeles faptul că a privi puterea hegemonului doar 
ca o veșnic schimbătoare balanţă între coercitie și consens reprezintă 
o definiţie ieșită din uz. 

Să reflectăm, pentru moment, cum se pot aplica toate aceste 
definiții la cazul particular al Statelor Unite, în ultimii cincizeci de 
ani. America s-a bazat frecvent pe dominație si coercitie si nu s-a dat 
în Jături de la lichidarea opozitionistilor. Chiar și pe plan intern, istoria 
ei este plină de episoade brutale și violente, care pun serios sub semnul 
întrebării atașamentul SUA față de Constituţie și domnia legii. 
McCarthysm-ul, uciderea sau încarcerarea liderilor „Panterelor 
Negre”, internarea în lagăre a japonezilor, de-a lungul celui de-al 
doilea război mondial, supravegherea şi infiltrarea de ,,cartite” în 
grupurile opozitioniste, indiferent de natura lor și acum preparativele 
efectuate pentru desfiinţarea „Cartei Drepturilor” prin adoptarea de 
către Congres a așa-numitului „Act de securitate $1 apărare patriotică”. 
Iar sprijinirea directă a sângeroaselor lovituri de stat din Iran, Irak, 
Guatemala, Chile, Indonezia $i Vietnam (să numim aici doar câteva), 
puciuri soldate cu mii de victime, reprezintă o altă fatetá a politicii 
dure dusă de Statele Unite. Mai mult, America a susţinut terorismul 
de stat pretutindeni în lume, atunci când interesele sale au cerut-o. 
CIA si unităţile speciale de luptă operează si la ora actuală în nenu- 
mărate tari. Un studiu atent asupra acestor aspecte, mai putin stiute 
de opinia publică, dezvăluie un portret sinistru al Americii, acela al 
„celui mai ticălos stat” de pe Glob! Există, în acest sens, o imensă 
„industrie a răului”, începând cu Chomsky, Blum, Pilger, Johnson si 
multi alţii.” Iar noi nu-i stim nici măcar pe jumătate dintre veritabilele 
genii malefice din spatele Administraţiei de la Washington, de-a 
lungul vremii. Un lucru paradoxal si în egală măsură șocant, referitor 
la Statele Unite, este diferenţa uriașă dintre justetea documentelor 
oficiale și ascunzisurile lor murdare. Lichidarea poate veni sub vari- 
ate forme. Puterea de dominare economică (prin impunerea unor 
embargouri comerciale, cum ar fi cele împotriva Irakului, Cubei, 
sau programele de austeritate economică implementate de FMI la 
sugestia Trezoreriei SUA) poate fi folosită cu o forță destructivă 
egală, dacă nu chiar mai profundă decât o intervenţie militară. Se 
observă rolul distinct al instituţiilor financiare americane și al 
Trezoreriei, sprijinită de Fondul Monetar Internaţional, în scandalul 
legat de devalorizarea acțiunilor americane pe piețele bursiere ale 
Asiei. Această „pedeapsă” aplicată asiaticilor a dus la o creștere 

considerabilă a șomajului si a erodat ani întregi de progres social si 
economic, ducând la ruină milioane de oameni, în acea parte a lumii 
cu cea mai mare densitate de populaţie. Si este doar un exemplu ce 
poate fi dat, legat de puterea unor sancțiuni de natură economică. În 
tot acest timp, populația Americii, ca odinioară vechii romani, neagă 
evidenţele, refuzând să audă de asemenea „nelegiuiri” sau, atunci când 
le dă atenţie, acceptă pasivă lichidarea si coercitia ca fapte de viata, 
costul normal al încheierii unor afaceri corecte într-o lume murdară. 

Dar criticii care insistă doar asupra acestui aspect al comporta- 
mentului Americii vizavi de restul lumii scapă din vedere faptul că 
lichidarea unui inamic este doar o parțială și uneori chiar contra- 
productivă bază a puterii SUA. Consensul și cooperarea sunt la fel 
de importante. Dar dacă aceste actiuni nu ar fi dus si la o mobilizare 
pe plan internaţional, ori dacă și conducerea Statelor Unite nu ar fi 
fost ghidată în aşa fel încât să genereze beneficii colective, atunci 
hegemonia acestei tari ar fi încetat de mult. De aceea, America trebuie 
să acţioneze în așa fel încât să pretindă măcar că o face în interesul 
general și să-și convingă partenerii de altruismul gesturilor sale, chiar 
dacă multi oameni o suspectează de interese meschine. Acesta este 
un mod ideal de exercitare a conducerii prin consens. 

În această privinţă, desigur, Războiul Rece le-a furnizat america- 
nilor o glorioasă oportunitate. Statele Unite, ele însele dedicate unei 
acumulări de capital nelimitate, s-au pregătit pentru a acumula puterea 
militară și politică, necesare apărării și promovării intereselor 
capitaliste, împotriva amenințării tot mai accentuate a „ciumei roșii” 
— comunismul. Proprietarii de capital de pe tot cuprinsul planetei 
puteau sta linistiti la adăpost, în spatele acestei puteri, fără a se teme 
de ameninţarea socialismului internationalist. Drepturile asupra 
proprietăţii private au fost considerate ca având valoare universală 
şi proclamate ca atare de către ONU, în „Declaraţia privind drepturile 
omului”. Statele Unite au garantat securitatea democratiilor europene, 
şi au ajutat de bună voie reconstruirea economiile distruse de război 
ale Japoniei şi Germaniei Federale. Prin politica sa de „reţinere”, 
America a stabilit însă în mod tacit bazele imperiului său (în special 
în Asia), întrecându-se pe sine în minarea prin orice mijloace a puterii 
marelui competitor, Uniunea Sovietică. Deși astăzi stim prea bine 

modul cum s-au luat deciziile privind politica externa de-a lungul 
mandatelor lui Roosevelt și Truman, si am concluzionat că Statele 
Unite au acţionat de fiecare dată mai întâi în propriul interes, acţiunile 
Americii au generat, pentru clasa mijlocie din ţările capitaliste, 
suficiente avantaje pentru ca opinia publică din statele respective să 
fie convinsă că Administraţia de la Washington acţionează în interesul 
bunăstării generale. Această „bunăvoinţă” este prezentată într-un mod 
destul de plauzibil de către apărătorii politicilor americane, ca răspuns 
la criticile aduse „celui mai ticălos stat de pe planetă”, bazat de fapt 
pe brutalitate și egoism. Discutia poate fi purtată la nesfârșit, şi este 
greu de ajuns la o concluzie. În Statele Unite există o veritabilă indus- 
trie de propagandă, americanii prezentându-se lumii drept niște 
eliberatori, într-o bizară mixură de mituri si legende fabricate la co- 
mandă, pe de o parte, şi de adevăruri indubitabile, pe de alta. 
Americanilor le place să creadă, de pildă, că ei singuri au eliberat 
Europa de sub călcâiul nazist şi neagă vehement rolul primordial 
jucat de Armata Roșie și în mod special de episodul Stalingrad în 
schimbarea sortilor celui de-al doilea război mondial. Adevărul ge- 
neral valabil este că Statele Unite s-au angajat simultan atât în practici 
hegemonice, cât si în acţiuni coercitive, deși balanţa dintre aceste 
două abordări în exercitarea puterii a înclinat când într-o parte, când 
în alta, variind de la o administraţie la alta. Statele Unite au exercitat 
pentru multi ani conducerea acelei parti a lumii bazată pe acumularea 
de capital si și-au impus modalitățile de a face afaceri de-a lungul si 
de-a latul Pământului. Ele nu au exercitat însă, de bună seamă, o ade- 
vărată hegemonie globală, în timpul Războiului Rece. Astăzi, când 
amenințarea comunistă a dispărut, rolul Americii în conducerea lumii 
este mai greu de definit și de susținut. Aceasta reprezintă o chestiune 
dificil de dezbătut de către aceia care visează să proiecteze viitorul 
Statelor Unite și al imperialismului american asupra întregii lumi, la 
începutul mileniului III. $i de asemenea, o problemă pusă de către cei 
ce văd o împărțire regională a puterii ca o configuraţie alternativă la 
aranjamentele politice ce guvemează regulile globalizării. 

Nu încape îndoială că și concurenţa, întrecerea, joacă un rol 
important în afacerile globale. Cea mai mare parte a omenirii a fost 
antrenată din punct de vedere politic, economic și cultural în 

globalizarea prin „americanizare”. Dar aici, opiniile mele se diferen- 
tiazá de cele ale lui Arrighi, de vreme ce eu nu consider că întotdeauna 
concurența generează competiție şi că este mereu un joc de sumă- 
zero. Dezvoltarea „consumerismului”, a societăţii de consum tipic 
americane, modul de viață, formele de cultură, instituţiile politice si 
financiare au contribuit la procesul de acumulare globală de capital. 
Dar problemele, în ceea ce priveşte interesele americane, pot să apară 
51 aici, unde întrecerea economică a dus la o competiție acerbă (de 
pildă în Taiwan, unde producătorii autohtoni au preluat total unele 
sectoare de producţie de la la americani). Si acest lucru poate avea un 
impact major asupra situaţiei interne a Statelor Unite (precum o 
ilustrează lunga istorie a dezindustrializării în arii de activitate precum 
prelucrarea oțelului, construcțiile navale, industria textilă). Dar eu cred 
că este important să facem o distincţie între aceasta și alte aspecte ale 
concurenţei, care contribuie la formarea unei mai mari puteri colective. 

Puterea politică este întotdeauna constituită dintr-o serie instabilă 
de coercitie, concurenţă si exercitarea conducerii prin dezvoltarea 
consensului. Acestea sunt mijloacele. Dar ce putem spune despre 
formele puterii care trebuie înmănuncheate de către un stat pentru 
a-i asigura acestuia abilitatea de a-și realiza scopurile? Noţiuni 
abstracte, precum prestigiul, statutul, respectul, autoritatea și diplo- 
matia trebuie să fie transplantate in ceva material. Banii, capacitatea 
de producţie și puterea militară sunt cei trei stâlpi de rezistență pe 
care se bazează hegemonia în lumea capitalistă. Dar chiar și aici 
găsim configurații nestatornice, în permanentă mișcare. Să luăm, de 
pildă, baza materială instabilă a hegemoniei americane, pornind chiar 
de la sfârșitul secolului al XIX-lea. 


Ascensiunea imperialismului burghez, 1870 — 1945 


Arendt lansează ideea că imperialismul care s-a dezvoltat către 
sfârşitul secolului al XIX-lea a fost „mai curând primul stadiu al 
preluării conducerii de către burghezie decât ultimul stadiu al capi- 
talismului”.5 Argumentele pentru această asertiune sunt substantiale. 
Prima criză majoră de supra-acumulare capitalistă (definită ca o lipsă 

acerbă de slujbe pe fondul unor masive surplusuri de capital — vezi 
capitolul 3 pentru o mai aprofundată dezbatere a problemei) a fost 
colapsul economic ce a zguduit întreaga Europă între 1846 și 1850 
si care a declanșat marile mișcări revoluționare burgheze (contrar 
teoriilor încă vehiculate, clasa muncitoare a participat la aceste mişcări 
într-o proporție infimă) din 1848-1849. Încorporarea parţială a 
burgheziei în aparatul de stat imediat după aceste revolte nu s-a făcut 
în mod unitar, în toată Europa. Rezultatul acestei prime crize a lumii 
capitaliste a fost o mișcare dublă de investiţii de infrastructură pe 
termen lung (precum cele vehiculate în teoria „cheltuielilor statelor 
productive” care a susținut transformarea de către Haussmann a 
Parisului şi i-a făcut pe guvernanti să acorde o atenţie mărită trans- 
porturilor si programelor de irigații si insámántári, ca și investiţiilor 
în construirea de locuinţe și facilităţi sociale in multe alte tan 
europene) și de expansiune geografică, în mod particular focalizată 
pe comerţul în Atlantic (cu Statele Unite ca beneficiar principal al 
relaţiilor comerciale). Dar spre mijlocul deceniului şapte al secolului 
al XIX-lea, abilitatea de a absorbi capitalul si surplusul de fortá de 
muncă prin aceste mijloace a încetat să se mai manifeste. Întreruperea 
traficului de mărfuri peste Atlantic din cauza Războiului american 
de Secesiune a avut un impact serios și mişcările revoluţionare (de 
genul celei care a generat sângeroasa „Comună din Paris”, din 1871) 
au provocat zguduiri profunde ale sistemului politic european. Ca 
un ecou la aceste mișcări, după Războiul Civil din America, mișcările 
proletariatului de aici au cunoscut o puternicá intensificare. 
Surplusurile de capital din Europa, tot mai des blocate de către 
clasa burgheziei capitaliste în ascensiune în a-și găsi utilizări interne, 
au fost cu precădere dirijate către restul lumii, într-un masiv val de 
investiţii speculative $1 comerț, în mod particular după 1870. Logica 
tipic capitalistă a căutării de ceea ce, în capitolul 3, am numit „fixări 
spatio-temporale” a devenit preocuparea de căpătâi a cercurilor 
conducătoare ale planetei. Nevoia de a proteja aceste investiţii de 
peste mări si tari si chiar de a regulariza surplusurile lor au determinat 
țările mici să caute reacţii la aceste acțiuni expansioniste. Pentru 
aceasta era necesar ca burghezia, care deja deţinea puterea în Statele 
Unite, să-și consolideze puterea politică în raport cu vechile clase şi 


50 David Harvey 


fie să dizolve formele de guvernare imperialiste (precum Imperiul 
Austro-Ungar sau cel Otoman), fie să le convertească (este cazul 
Marii Britanii) într-o societate capitalistă distinctă. Consolidarea 
puterii burgheziei în statele Europei a fost, de aceea, o necesară 
condiţie pentru reorientarea politicilor teritoriale, prin prisma logicii 
capitaliste. 

Astfel, burghezia a apelat la ideea de ,,natiune" în ascensiunea 
ei către putere. Avântul luat de mișcările nationale şi apariția altor 
state pe harta Europei, cu precădere în cea de-a doua jumătate a 
secolului al XIX-lea (în Germania și Italia, în mod special) a condus 
spre o politică de consolidare internă și nu spre una de expasiune. 
Mai mult, solidaritatea politică impusă de ideea de ,,natiune” nu lua 
în considerare cetățenii de altă apartenență etnică, deoarece o 
asemenea abordare afecta însuşi termenul de ,,national”. De aceea, 
statele naționale nu au reușit să ofere baze coerente pentru dezvoltarea 
imperialismului. Și atunci, ne întrebăm, cum ar fi putut problema 
supraacumulării și necesitatea găsirii unor „fixări spatio-temporale” 
să găsească un răspuns politic adecvat în formarea acestor state 
naționale? Răspunsul a fost mobilizarea naţionalismului, jingois- 
mului, patriotismului, și, mai presus de toate, a rasismului, în spatele 
unui proiect imperialist in care capitalurile nationale — si era o 
perioadă când exista o coerență plauzibilă între scala spiritului între- 
prinzător tipic capitalist și cea pe baza căreia funcționau statele 
nationale — ar fi putut juca rolul dominant. Aceasta înseamnă, 
opinează Arendt, suspendarea luptelor interne de clasă şi construirea 
unei alianţe între ceea ce autoarea numește „gloata” si deținătorii de 
capital din statului respectiv. „În termeni marxisti, o astfel de asertiune 
pare deloc naturală, încât marile pericole reprezentate de imperial- 
ism — divizarea omenirii într-o rasă de stăpâni şi una de sclavi, în 
rase inferioare şi rase superioare, între albi și negri — au fost complet 
neglijate.” Poate exista, spune ea, „о prăpastie între nationalism $1 
imperialism în teorie, dar în practică, imperialismul poate crea punti 
între naționalismul tribal si rasismul total."? Că acesta ar fi putut fi 
rezultatul final nu era, desigur, inevitabil. Dar bătălia împotriva 
expasiunii imperialiste a eșuat, după cum demonstrează dramatică 
experienţă a celei de-a doua Internaţionale Socialiste, care s-a 

destrămat, pe măsură ce fiecare delegaţie componentă a ales să-și 
sprijine propria țară, în marele război dintre 1914-1918. Consecințele 
au fost de-a dreptul oribile: o serie întreagă de state naționale au sfârșit 
prin a deveni regimuri burgheze cu tendințe imperialiste si rasiste 
(Marea Britanie, Franța, Olanda, Germania, Italia) De asemenea, in 
tari precum Japonia si Rusia puterea a fost preluată de regimuri care 
s-au bazat pe o industrializare masivă, dar care nu erau de factură 
imperialistă (în cazul Rusiei, nici măcar capitalistă!) Toate aceste 
regimuri și-au expus doctrinele, arogándu-si superioritatea convinge- 
rilor, ori superioritatea rasială, pe care au încercat să o justifice, în 
mod pseudostiintific, prin darwinismul social și deseori chiar pretextând 
că sunt entităţi organice „condamnate” să lupte pentru supraviețuire 
cu alte state, cum a fost, ulterior, cazul Germaniei naziste. Rasismul, 
care stătuse multă vreme ascuns după perdelele declarațiilor diplo- 
matice, a fost scos acum la lumină, în linia întâi a angajamentelor 
politice. Această abordare agresivă a legitimat trecerea la ceea ce în 
capitolul 4 am numit „acumulare prin deposedare” (victimele fiind 
popoarele „sălbatice, barbare, inferioare”, care au eșuat în a-și întreţine 
cum trebuie teritoriul) și la totala pauperizare, prin impuneri de tribut 
şi alte forme de contribuţii a coloniilor, în unele dintre cele mai opresive 
si violente forme de imperialism inventate vreodată (belgienii și 
japonezii fiind, de departe, ,,specialisti" în domeniu). Este de asemenea 
important, spune Arendt, să privim nazismul si Holocaustul ca 
fenomene inteligibile, desi ele nu pot fi înțelese prin mijloace determi- 
nate de o logică istorico-geografică. 

Contradictia fundamentală dintre naționalismul burghez și im- 
perialism nu poate fi rezolvată, dar trebuie observat totuși că dezvol- 
tarea capitalistă necesită găsirea unor debușeun pentru surplusul de 
capital și astfel se exercită tot felul de presiuni asupra puterii politice 
din interiorul fiecărui stat imperialist pentru a-și extinde controlul 
teritorial. Rezultatul final, după cum a prezis cu atâta acuratețe Lenin, 
a însemnat cincizeci de ani de rivalitate între puterile imperialiste și 
războaie în care un rol însemnat l-au avut tendințele naţionaliste. 
Aceste dueluri au dus la împărţirea globului în posesiuni coloniale și 
in zone de influență (cea mai dramatică încleștare s-a dat pentru 
împărțirea Africii, în 1885, iar cea mai categorică delimitare a fost 

hotărâtă prin Tratatul de la Versailles, de dupa primul război mondial, 
incluzând împărțirea Orientului Mijlociu în protectorate britanice și 
franceze); confruntările au produs jefuirea resurselor planetare de 
către puterile imperialiste şi în același timp au facilitat dezvoltarea 
doctrinelor referitoare la superioritatea rasei albe; toate aceste pro- 
bleme au dus la un total și previzibil eşec în privința rezolvării pro- 
blemei surplusului de capital în interiorul domeniilor imperiale, 
rezultatele fiind vizibile în timpul Marelui Crah din 1929-1933. Iar 
„bomboana pe colivă” a fost pusă de declanșarea, peste numai câțiva 
ani, a celui mai pustiitor război din istorie. 

Deși primele faze ale imperialismului au fost marcate de 
hegemonia britanică, dar și de o libertate a comerţului cel putin mode- 
rată, sunt de acord cu Arendt asupra teoriei că perioada 1870-1945 
pare a fi croită din aceleași veșminte ale imperialismului dezvoltat 
de statele naţionale, imperialism care putea funcţiona doar prin 
mobilizarea instinctelor rasiste şi făurirea unei solidaritati nationale 
favorabile chiar dezvoltării fascismului şi generatoare a unor violente 
confruntări. 

În mijlocul acestor lupte, Statele Unite au evoluat într-o formă 
aparte de imperialism. Impulsionate de un puternic avânt al economiei 
capitaliste, după Războiul Civil dintre 1860 și 1865, ele au început 
să devină principala forță mondială, din punct de vedere tehnologic 
51 economic, dominând restul lumii. Forma de guvernámánt ameri- 
cană, neîmpovărată de lestul reprezentat de rămășițele feudale si 
aristocratice, asa cum se întâmpla în tárile Europei, reflecta în cea 
mai mare măsură interesele marilor industriași și, chiar de la procla- 
marea independenței, în 1776, burghezia a deţinut rolul dominant în 
societatea americană — fapt reflectat chiar si în Constituţie. Pe plan 
intern, puterea politică a fost dedicată individualismului și s-a opus 
categoric oricărei posibile forme de îngrădire a dreptului inalienabil 
la proprietate si profit. A fost o societate multietnică, formată in mare 
parte din imigranţi, astfel încât naționalismul etnic îngust, de tipul 
celui întâlnit în Europa sau Japonia, nu a găsit un teren propice de 
manifestare. De asemenea, uriașul teritoriu deţinut, întins între două 
oceane, a reprezentat un punct forte pentru dezvoltarea rapidă și 
expansiunea forțelor capitaliste, atât din pncte de vedere economic, 

cât şi politic, căci aceste forte au putut găsi suficient spațiu de 
manevră. Totuși, forma specifică de rasism a americanilor, faţă de 
indieni și negri, a fost dublată de un antagonism fata de ,,non- 
caucazieni”, care a şi determinat de altfel o politică agresivă în Mexic 
şi Caraibe, unde populaţiile „non-caucaziene” erau dominante. Teoria 
privind destinul evident, măreț, al Statelor Unite și-a găsit astfel fun- 
dament nu numai în idealismul internationalist, ci mai ales în rasismul 
expansionist. Începând cu sfârşitul secolului al XIX-lea, America a 
învăţat, putin câte putin, să-și ascundă nevoia de a ocupa teritorii 
străine sub masca „universalizării” valorilor sale, drapate în retorici 
elaborate care au culminat, după cum bine observă Neil Smith, în 
ceea ce a devenit astăzi cunoscut drept fenomenul de ,,globalizare”.'° 
Statele Unite au trecut printr-o fază de „epigonism” european, când 
au copiat sistemul de valori din Lumea Veche, au cunoscut apoi 
momente episodice când și-au justificat expansiunea geografică prin 
necesități de ordin economic si au sfârşit prin a trambita, prin 
intermediul diverselor interpretári date faimoasei ,,doctrine Monroe", 
cá Americile trebuie sá fie total libere de controlul european, dar sá 
intre, de facto, in propria lor sferá de influentá. A fost de altfel visul 
presedintelui Woodrow Wilson de a acorda doctrinei Monroe caracter 
de universalitate. Dar in America de Sud, SUA au avut de infruntat 
republici care, la fel са si Washingtonul, se eliberaserá de sub tutela 
colonialá in urmá unor grele lupte. Si, in mod firesc, americanii au 
fost nevoiti sá-si mascheze tendintele imperialiste, proclamánd, 
oficial, cá respectá dreptul statelor respective la independentá si 
autodeterminare, dar de fapt dominándu-le printr-un bizar melanj de 
relaţii comerciale privilegiate, patronaj, clientelism și coercitie 
ascunsă. Deși declarau că sunt pentru o politică a „ușilor deschise”, 
bazată pe libertatea comerțului internaţional, Statele Unite nu au 
respectat decât rareori această politică, preferând-o pe cea a „pum- 
nului de fier într-o mănușă de catifea”, cel putin până la declanșarea 
celui de-al doilea război mondial. Implicată în primul război mondial, 
când a înclinat balanţa victoriei de partea Antantei, America a jucat 
un rol important în trasarea noilor granițe ale lumii, prin tratatele de 
la Versailles, tratate prin care principiul autodeterminării naţionale 
era respectat, dar nu si garantat (în mod particular mă refer la zona 

Orientului Mijlociu). Apoi, SUA au trecut prin trauma Marii Crize 
(ce a fost aici mai mult rezultatul eșecului economic al claselor 
dominante decât o reflectare a lipsei de oportunităţi pentru capitalul 
american de a se extinde geografic) și au fost târâte în conflictele 
globale declanșate de nivalitatile imperialiste. Dar cum în America 
existau, prin tradiţie, curente izolationiste extrem de puternice, venind 
atât din stânga, cât și din dreapta spectrului politic, şi se manifesta, 
totodată, o temere profundă vizavi de ,,intrusii” străini, pe care opinia 
publică îi vedea ca inamici ai formei americane de guvernământ, 
elanurile imperialiste din această tara au fost ocazionale si limitate, 
au acționat mai mult din umbră decât la lumină. Un alt element spe- 
cific e acela cá în America, motivațiile imperialiste au fost mai mult 
de natură politică decât economică, cu excepția situațiilor când 
corporatiile cu interese economice în exteriorul Statelor Unite au 
mobilizat clasa politică să le slujească interesele oriunde si oricând 
era necesar. America a fost în egală măsură atât un „absorbant”, cât 
şi un „consumator” al surplusului de capital, deși în anii '30 ea a 
eşuat total în a-și asigura o situaţie economică stabilă, în principal 
din cauza configurației clasei politice, configuraţie care a rezistat 
chiar și eforturilor interprinse de președintele Roosevelt, prin acel 
„New Deal", în vederea redistribuirii bogățiilor interne si a eliminării 
contradictiilor economice. Dificultatea obţinerii unei coeziuni interne 
într-o societate foarte pestriță, din punct de vedere etnic și caracte- 
rizată de un intens individualism si de o divizare de clasă, a generat 
ceea ce Hofstadter avea să numească „stilul paranoic” al politicii 
americane: teama de ,,altii” (indiferent că aceștia erau bolșevici, so- 
cialiști, anarhiști sau pur si simplu „agitatori străini”) a devenit 
crucială în formarea unei solidaritati politice perfecte pe plan in- 
tern.!! Uniunea Sovietică si bolsevismul au căpătat, imediat după 
Revoluţia din 1917, rolul de „eroi negativi” în această „superpro- 
ductie", un rol malefic, dar de mai mică anvergură jucându-l teama 
de China si de imigrația chinezilor. 

Istoria postbelică a hegemoniei americane, 1945-1970 


După cel de-al doilea război mondial, Statele Unite au fost con- 
siderate principala putere militară si economică a lumii, dominând 
categoric celelalte tari atât din punct de vedere tehnologic, cât și din 
cel al producţiei. Dolarul (sprijinit pe cea mai consistentă rezervă de 
aur a planetei) a devenit valuta supremă în majoritatea tárilor lumii, 
iar aparatul militar american era net superior oricărui alt stat. Singura 
oponentă serioasă era Uniunea Sovietică, dar această tara pierduse 
în război zeci de milioane de oameni și suferise teribile pierderi, 
militare si economice, comparativ cu Statele Unite, al căror teritoriu 
continental nici nu fusese atins de război. Dar trebuie să ţinem seamă 
că sovieticii au dus greul luptei cu mașina de război a lui Hitler şi că 
asediul Leningradului și decimarea arsenalului militar german au 
fost factori cruciali pentru victoria Aliaților. Amánarea deschiderii 
unui al doilea front în Europa 1-а înfuriat pe Stalin, si este probabil 
că atât SUA cât și Marea Britanie au plănuit să lase cît mai mult pe 
umerii rușilor povara conflictului cu germanii. Dar această amânare 
a fost o sabie cu două tăișuri pentru puterile occidentale, de vreme 
ce a permis Uniunii Sovietice să câştige imense teritorii până în inima 
Europei, de pe care a refuzat apoi cu obstinatie să se mai retragă, 
instalând regimuri clientelare de-a lungul Europei Centrale și de Est, 
chiar și în Germania Democrată. Pentru Uniunea Sovietică, apărarea 
propriilor interese a însemnat de fapt apărarea controlului ei teritorial. 

De-a lungul războiului, elementele elitiste din guvernul american 
şi liderii marilor corporaţii au pus la punct un plan pentru perioada 
post-belică care ar fi trebuit să garanteze pacea, creşterea economică 
şi Stabilitatea. Creșterea teritorială nu a fost inclusă în acest plan. O 
măsură logică, dacă ne gândim că în politica americană a existat un 
principiu influent, emis de James Madison, potrivit căruia expansiu- 
nile externe trebuie evitate, fiindcă ele pot submina fundamentul 
democraţiei, în interior. Dificultatea, în anii de după 1945, era îmbi- 
narea acestui principiu cu realitatea indubitabilă a dominaţiei 
americane asupra lumii. Şi așa după cum puterile europene s-au bazat 
pe rasism pentru a nivela tensiunile dintre naționalism și imperia- 
lism, America a căutat să dilueze ambițiile imperialiste într-un uni- 

versalism abstract. Efectul, asa cum observa Neil Smith, a fost acela 
de a nega semnificaţia teritoriului și a geografiei în articularea unei 
puteri imperiale. Aceasta a fost mișcarea pe care Henry Luce a făcut-o 
publicând, în influenta revistă „Life”, un editorial intitulat „Secolul 
american”. Luce, un izolationist convins, considera că istoria a 
conferit Statelor Unite poziţia de lider mondial și că, deși America a 
fost cumva forțată să joace acest rol, ea trebuie totuși să-și ducă 
misiunea la îndeplinire. Puterea acordată a fost globală și universală, 
nu restrânsă la un anumit teritoriu, așa că Luce a preferat să vorbească 
nu despre un imperiu, ci despre un secol american. Smith remarcă: 


Pe când limbajul geografic al imperiilor implică automat o politică 
maleabilă — imperiile se dezvoltă, se prábusesc si sunt deschise 
schimbărilor — „secolul american" pare să sugereze un destin 
implacabil. În opinia lui Luce, orice eschivare politică privind 
dominaţia americană este exclusă. Dar cum poate o naţiune să de- 
termine schimbarea cursului unui întreg secol? Hegemonia ame- 
ricană a apărut ca un rezultat natural al progresului istoric, reprezen- 
tând, am putea spune, o culme a civilizaţiei europene, mai curând 
decât un rezultat al unei puteri politico-economice competitive. Ea 
şi-a urmat cursul la fel de implacabil precum un secol urmează 
altui secol. Si, dacă „secolul american” poate fi înţeles ca aflându- 
se dincolo de limite geografice stricte, el trebuie acceptat si dincolo 
de accepțiunea de ,,imperiu” si de aceea, este mai presus de orice 
posibil reproș.!? 


Cuceririle teritoriale ale sovieticilor și expasiunea rapidă a 
comunismului au condus la apariţia acelui „stil paranoic” în politica 
americană, generând Războiul Rece. Pe plan intern, aceasta a 
determinat un val de represiuni fără precedent în „ţara tuturor 
libertăţilor”, curentul intrat în istorie sub denumirea de „McCarthysm” 
violând flagrant libertatea de exprimare si opunându-se categoric 
oricărei acțiuni ce sugera о cât de mică influenţă socialistă sau 
comunistă. Sindicatele au fost curățate de influențe radicale, iar 
comuniștii și alți oameni cu vederi de stânga au fost realmente 
proscriși. Biroul Federal de Investigaţii şi-a infiltrat agenţii în orice 

organizaţie cu tendinţe opozitioniste. Toate aceste măsuri, contrastand 
flagrant cu însăşi Constituţia Statelor Unite, au fost legitimate ca 
fiind vitale pentru siguranţa internă a ţării, în fata amenințării bol- 
sevice. Rezultatul a fost, paradoxal, o deplină supunere și solidaritate 
a cetăţenilor americani. Statul totalitar, asa cum sugera Arendt, și-a 
impus ordinea asupra potenţialului haos creat de interesele indi- 
viduale. Forţa de muncă a fost contopită, contrar tuturor uzanțelor 
economice, cu capitalul, asociind salariile cu sporurile de produc- 
tivitate (un model ,,fordist” considerat generator de competiţie). 
Sprijinul clasei muncitoare a fost câştigat de politicienii americani 
în numele anticomunismului și al propriilor interese economice. 

În domeniul afacerilor externe, americanii și-au asumat rolul de 
apărători ai libertăţii (înțeleasă în termenii capitalisti, ai concurenţei, 
pieţei libere și profitului) și ai dreptului la proprietate privată. Statele 
Unite au oferit sprijin militar şi economic pentru clasele dominante 
și elitele politice și militare, de oriunde ar fi fost ele. În compensație, 
aceste elite au dis o politică pro-americană, fapt ce implica evitarea 
intrării, din punct de vedere militar, economic sau politic, în sfera de 
influență sovietică. Dominația imperială a Statelor Unite s-a extins 
astfel, prin contrast, asupra oricărui stat ce nu se afla în orbita Uniunii 
Sovietice (care, în ochii Administrației de la Washington a inclus și 
China, mult timp după ce această ţară şi-a croit propriul tip de 
comunism, opunându-se radical rușilor). În vreme ce acceptau faptul 
că o confruntare directă cu imperiul sovietic era imposibilă, 
politicienii americani au folosit orice oportunitate ivită spre a submina 
puterea acestuia — politică dovedită, în unele cazuri, dezastruoasă, 
americanii oferind sprijin mujahedinilor și fundamentaliștilor isla- 
mici, când Afghanistanul a fost invadat de sovietici, doar pentru a 
lupta, câțiva ani mai târziu, împotriva acestor fundamentalisti inzes- 
trati cu arme americane, în mult trambitatul război contra teroris- 
mului... Orice expansiune a comunismului era privită ca o pierdere 
serioasă pentru lumea liberă. De aici intensele acuzaţii împotriva 
celor care „au oferit pe tavă China lui Mao” și folosirea acestor 
acuzaţii ca veritabile vârfuri de lance, de către adepţii lui McCarhty. 

Două principii cardinale ale strategiilor politicii interne au fost 
definite în timpul celui de-al doilea război mondial, si ele au rămas o 

piatră de temelie pentru politicienii americani și după aceea: ordinea 
socială în Statele Unite trebuie să rămână stabilă (redistribuirile 
radicale ale bogățiilor sau puterii și schimbarea celor care deţineau 
controlul marilor capitaluri erau acțiuni ce nu puteau fi tolerate) și 
totodată trebuie să existe o continuă expasiune a acumulării interne 
de capital si bunuri de consum, spre a asigura pacea socială, prospe- 
ritatea și liniștea în societate.'* Angajamentele externe nu aveau nimic 
de-a face cu politica internă de stimulare a creşterii consumului de 
bunuri: de aici preferința pentru ceea ce Ignatieff numea „imperiul 
delicat”. Statele Unite aveau să-și folosească puterea militară superioară 
spre a ocroti regimurile clientelare de pe întreg cuprinsul planetei, 
regimuri care sprijineau, la rândul lor, interesele americane. Răstumarea 
de la putere a lui Mossadegh, omul politic care nationalizase rezervele 
petroliere ale Iranului, înlocuirea lui cu șahul Reza, în 1953 (operatiunea 
realizată cu ajutorul neprecupetit al CLA) și supravegherea permanentă 
a suveranului iranian, pentru a asigura interesele SUA în regiunea 
Golfului au fost acțiuni tipice în acest sens. Pe de altă parte, în arena 
geopolitică europeană, sau cea din Asia de Sud-Est, în principal în 
țările ce se învecinau direct fie cu Uniunea Sovietică, fie cu sateliți ai 
săi, americanii și-au folosit uriașa forță economică spre a făuri economii 
puternice, bazate pe principii capitaliste (de aici apariția planului 
Marshall pentru Europa si puternicul sprijin financiar acordat Japoniei, 
Taiwanului, Coreei de Sud şi altor state din regiune). Accesul la Orientul 
Mijlociu, cu rezervele sale petroliere, a fost de asemenea crucial 
(Roosevelt, desi grav bolnav, nu a ezitat să se oprească, la intorcerea 
sa de la conferința de la Ialta, în Arabia Saudită, spre a discuta cu 
prinții sauditi despre importanța menţinerii fluxului de exporturi 
petroliere spre Statele Unite). 

Statele Unite s-au plasat constant în fruntea acordurilor de 
securitate colectivă, folosind umbrela Naţiunilor Unite și, chiar mai 
important, au condus alianțe militare de tipul NATO spre a stăvili 
posibilitatea unor războaie între statele capitaliste şi spre a combate 
influentele sovietice si, ulterior, si pe cele chineze. America și-a folosit 
propria putere militară, sub forma operaţiunilor sub acoperire, si toate 
modalităţile de presiuni economice pentru a asigura crearea sau 
menținerea unor guverne loiale. Ca să-şi atingă acest scop, admi- 

nistratiile de la Washington nu s-au dat în lături de la a sprijini rastur- 
narea unor regimuri alese in mod democratic şi chiar de la a pune la 
cale tactici directe sau indirecte de lichidare a personalitatilor con- 
siderate „incomode” pentru interesele americane. Așa au stat lucrurile 
în Iran, Guatemala, Brazilia, Congo, Republica Dominicană, Indo- 
nezia, Chile si alte tan. Americanii au intervenit în plan electoral, 
sub acoperire, în zeci de alte state, pe întregul mapamond. Dar în 
ciuda eforturilor depus, ei au pierdut partida în China sau Cuba, ca si 
în multe alte tari unde insurgenții comuniști, inspirați de modelul 
sovietic, au încercat să realizeze o modernizare rapidă, fără a permite 
dezvoltarea unor societăți capitaliste. 

În interiorul „lumii libere”, Statele Unite au căutat să construiască 
o ordine internaţională deschisă comerțului si dezvoltării economice, 
precum si unei rapide acumulări de capital, respectând regulile 
capitalismului. Aceasta a necesitat însă dezmembrarea fostelor im- 
perii fondate pe temelia unor state naționale. Decolonizarea avea 
nevoie de formarea de entități statale noi, care să se autoguverneze, 
pe întreg mapamondul. Administraţia de la Washington și-a modelat 
relaţiile cu aceste noi tari după experienţa avută cu republicile 
independente din America Latină, în secolul al XIX-lea și în prima 
jumătate a secolului XX: relaţii comerciale privilegiate, clientelism, 
patronaj, coercitie disimulată — iată principalele arme cu care 
proaspetele democraţii au fost ținute sub control de către americani. 
Si Statele Unite au desfășurat aceste relaţii bilaterale de fiecare data 
la fel, tara cu tara, acţionând ca o priză la care sunt conectate mai 
multe cabluri electrice. Orice posibilă amenințare a unei acțiuni 
colective îndreptate împotriva atotputernicei dominatii americane era 
contracarată de o strategie clasică, de tip „divide et impera”, ameri- 
canii folosind conexiunile directe dintre ei si țările respective pentru 
a dezamorsa, pe rând, tensiunile și a limita autonomia colectivă, chiar 
şi atunci când, așa cum a fost cazul Europei Occidentale, mișcările 
de unificare a sistemelor democratice de aici erau în plină desfăşurare. 

Un cadru internaţional pentru dezvoltarea comercială și 
economică în interiorul și între aceste state a fost pus la punct prin 
așa-numitele „acorduri de la Bretton Woods”, care aveau ca scop 
stabilizarea sistemului financiar mondial si se bazau pe sprijinul unor 

instituții precum Banca Mondială, Fondul Monetar International, 
Banca Internaţională pentru Dezvoltare, cu sediul la Basel, precum 
si pe fondarea unor organizații ca GATT (Acordul General pentru 
Tarife şi Comerţ) sau OECD (Organizaţia pentru Cooperare şi Dez- 
voltare Economică), desemnate să coordoneze creşterea economică 
între puterile capitaliste dezvoltate și să genereze un tip de dezvoltare 
specific capitalistă pentru restul țărilor necomuniste. În această sferă, 
Statele Unite nu au fost doar dominante, ci hegemonice în sensul că 
poziţia lor, ca stat superimperialist, s-a bazat pe exercitarea conducerii 
de către clasele dominante și elitele bogate, acolo unde ele existau. 
Într-adevăr, americanii au încurajat formarea și îmbogățirea acestor 
elite de-a lungul si de-a latul planetei, devenind astfel principalii 
protagonişti ai instaurării puterii burgheziei asupra întregii lumi 
capitaliste. Înarmate cu teoria „nivelelor de creștere economică” a 
lui Rostow, Statele Unite s-au străduit să promoveze în statele satelit 
un curs politico-economic care, pornind de la pura imitație a exem- 
plului american, să se transforme într-o dezvoltare economică menită 
a promova societatea de consum și a îndepărta, astfel, ameninţarea 
comunistá.!^ 

Dar descompunerea imperialismului european a dus, de ase- 
menea, la dezavuarea rasismului, fapt ce a permis reconcilierea 
nationalismului cu imperialismul. Declaratia privind Drepturile 
Omului, adoptatá de ONU si diversele studii ale UNESCO au negat 
cu hotáráre validitatea rasismului si au cáutat sá puna bazele genera- 
lizárii dreptului la proprietate privatá si a drepturilor individuale, 
actiuni in conformitate cu al doilea nivel al acaparárii puterii politice 
de cátre burghezie. Pentru ca ele sá functioneze, era nevoie ca Statele 
Unite sá se prezinte lumii ca un receptacul al civilizatiei si un bas- 
tion al apărării drepturilor omului. Curentele proamericane trebuiau 
să fie cultivate şi proiectate asupra întregii lumi capitaliste. Si asa a 
început uriașul asalt cultural declanșat împotriva valonlor europene 
„decadente”, urmat de promovarea ideii că americanii au o cultură și 
valori superioare. Puterea banilor a fost folosită de americani pentru 
a domina producţia culturală și a influenta valorile culturale (aceasta 
a fost perioada când New York a „furat” ideea de artă modernă de la 
Paris!6). Imperialismul cultural a devenit astfel o importantă armă în 

lupta pentru obtinerea hegemoniei totale. Hollywood-ul, curentele 
muzicale comerciale, formele de culturá, in general, si chiar intregi 
mișcări politice, precum cea pentru obținerea de drepturi civile, au 
fost mobilizate pentru a hráni dorinta maselor de a urma ceea ce s-a 
numit ,,the American Way". Statele Unite au devenit un far al libertátii 
fără de care nici o tara de pe Pământ n-ar fi putut primi lumina 
civilizatiei, pacea si prosperitatea. 

Dar Statele Unite au ajuns, de asemenea, sá fie privite si ca 
principalul motor al acumulárii de capital, ori ca o locomotivá capa- 
bilă să tragă întreaga lume pe sine, în urma ei. Masivele transformări 
survenite în chiar economia americană, care îşi au originea în politica 
„New Dea!” (noul curs), din anii '30, au devenit de importanță globală 
gratie oportunităţilor comerciale pe care le-au generat. Investițiile în 
educaţie, sistemul de autostrăzi interstatale, extinderea așezărilor 
suburbane, de pe lângă marile metropole şi dezvoltarea regiunilor 
de sud si de vest, prin tradiţie mai înapoiate fata de restul ţării, au 
absorbit uriașe cantități de capital, produse și forță de muncă, în 
deceniile 6 și 7 ale secolului XX. SUA, în ciuda neliniștilor provocate 
neoliberalilor şi a conservatorilor, au devenit o tara total dedicată 
dezvoltării economice, de-a lungul acestor ani. Exceptând câteva 
domenii cheie, cum ar fi de pildă resursele strategice, America nu 
mai depindea prea mult de valorile provenind din alte parti ale 
globului. Cota din produsul intern brut atribuită comerțului exterior 
s-a situat la mai puțin de zece procente până în anii '70. Deşi existau 
unele investiţii în exterior, precum ar fi companiile ITT (Interna- 
tional Telephone and Telegraph), în Chile (unul dintre directorii 
acestei companii fiind un fost director CIA!), sau United Fruit, în 
America Centrală, care au exercitat o influență considerabilă asupra 
politicii externe a Statelor Unite în aceste regiuni, imperialismul eco- 
nomic american a fost, cu excepţia resurselor de petrol și minerale 
strategice, abia sesizabil. În măsura în care o dialectică externă a 
fost necesară, ea s-a orientat spre componentele deja dezvoltate ale 
lumii capitaliste. Investiţiile străine directe au luat calea Europei, 
determinându-i pe europeni să devină obsedati de ținerea la distanță 
a ceea ce Servan-Schreiber numea „provocarea americană”.!” În 
schimb, Statele Unite şi-au deschis pietele interne altor tari și au 

asigurat о cerere constantă de bunuri de consum din Europa și Japo- 
nia. În acest context, întreaga lume capitalistă a cunoscut o creștere 
semnificativă. Acumularea de capital a dus în tempo rapid la o 
„reproducție extinsă”. Profiturile au fost reinvestite în dezvoltare, 
precum și în producerea de noi tehnologii, capitaluri fixe, şi îmbu- 
natatiri şi extinderi ale infrastructurii.'* Controlul asupra scurgerilor 
de capital (ca o compensare a bunurilor de consum) a fost, oricum, 
restrâns fata de perioadă precedentă, în mod special în Europa. Acest 
fapt a dat statelor mână liberă asupra fiscalitátii, precum și asupra 
politicilor monetare. Rolul speculațiilor financiare a rămas unul relativ 
discret și strict limitat teritorial. Acest context „keynesian” pentru 
cheltuielile statale a corespuns dinamicii luptei de clasă în interiorul 
statelor naţionale în privința chestiunilor legate de diviziunea resur- 
selor si a produselor. A fost o epocă în care organizaţiile muncitorești 
au devenit solide si statele de factură social-democrata au înflorit, în 
Europa Occidentală. Recompensele sociale au devenit un obiect de 
dispută chiar în interiorul Statelor Unite, și organizaţiile sindicale de 
aici au obținut o serie de victorii semnificative, în privința salariilor 
şi a standardului de viata. 

Perioada cuprinsă între 1945 și 1970 a fost, așadar, al doilea 
stadiu al dominației politice a burgheziei, acționând sub umbrela 
dominaţiei si hegemoniei globale americane. Ea a dus la o perioadă 
de remarcabilă creştere economică, în special în țările capitaliste 
dezvoltate. Un pact solid, dar tacit, a fost stabilit acum între marile 
puteri capitaliste, cu SUA deținând, cum ега și firesc, rolul domi- 
nant, spre a evita războaiele dintre ele și a beneficia de maximum de 
avantaje din intensificarea relaţiilor capitaliste în zonele lor de influ- 
entá. Expansiunea geografică a acumulării de capital a fost asigurată 
prin decolonizare si „dezvoitare”, devenite scopuri principale pentru 
tot restul mapamondului. Metoda ,,reproductiei extinse” părea să 
funcționeze perfect și efectele sale s-au făcut simţite, este drept, încet 
si în mod inegal, în toate ţările necomuniste. Pe plan intern, în Statele 
Unite, creșterea puterii sindicale în cadrul pactului patron-angajat a 
însemnat creşterea beneficiilor pentru clasele inferioare ale societăţii, 
51 chiar pentru unele minorități (desi nu într-o măsură suficientă, 
după cum demonstrează tulburările sociale din anii '60). Problema 

supra-acumulării de capital, deşi întotdeauna amenințătoare, a lost 
ținută sub control până Ја sfârșitul anilor '60, cu ajutorul unor măsuri 
specifice și al fixărilor spatio-temporale, atât în interiorul cât şi în 
exteriorul Statelor Unite. Aceste strategii, se spera, vor permite 
sistemului să depășească problemele economice care creaseră atâtea 
probleme în perioada interbelică şi să protejeze de amenințarea 
comunistă. 

Dar acest al doilea stadiu nu a fost scutit de contradicții. În primul 
rând, dezavuarea formală a rasismului, pe plan internațional, nu a 
fost urmată de o conduită similară în interior. Asa se explică multitu- 
dinea de dificultăţi pe care America a trebuit să le înfrunte, din cauza 
discriminării rasiale, o realitate de necontestat, pe plan intern. Mișca- 
rea pentru obţinerea de drepturi civile care, în final, va reprezenta un 
model pentru organizaţiile similare de pe restul planetei, își are 
originile în dinamica internă a societăţii americane, Іа fel са si ráz- 
meritele urbane declanșate de populația de culoare, în anii '60; dar a 
avut, de asemenea, o dimensiune internaţională, în momentul în care 
universalismul drepturilor omului s-a ciocnit de practicile discrimina- 
torii interne și când diplomaţii de culoare ce ocupau funcții importante 
în structurile ONU, la New York şi Washington s-au văzut împiedi- 
cati, din cauza convingerilor segregationiste, să își ocupe chiar 
camerele de hotel! Selectivitatea rasială a politicii de imigrație a 
Statelor Unite a fost, în egală măsură, blamată. Personalitatea și 
reputaţia străinilor care doreau să se stabilească în America au început 
să se schimbe. 

În al doilea rând, așa cum vom vedea în capitolul 3, politica 
unei pieţe deschise, au făcut Statele Unite vulnerabile, în competiția 
internațională. Fluxurile de capital în timpul acestei perioade au fost 
concentrate preponderent în statele capitaliste dezvoltate (mai ales 
în țările Organizaţiei pentru Cooperare si Dezvoltare Economică). 
În special Germania Federală şi Japonia și-au angrenat economiile 
pentru a contrabalansa dominaţia americană, de-a lungul deceniului 
şapte. Şi, cum abilitatea Statelor Unite de a absorbi surplusul de capi- 
tal intern a început să se clatine, spre sfârșitul anilor '60, supra- 
acumularea a ajuns să fie o problema și competiția economică a 
devenit acerbă. 

În al treilea rând, oriunde a existat un conflict între democraţie, 
pe de o parte, și ordine si stabilitate, pe de alta, Administraţia de la 
Washington nu a mizat niciodată pe prima variantă. Si astfel, 
americanii şi-au modificat radical poziţia de lider al mișcărilor de 
eliberare naţională, devenind opresorul oricărui regim democratic si 
popular, care, fără să fie neapărat socialist sau comunist, dorea 
bunăstarea supușilor sai. Încercările unor conducători aleși demo- 
cratic de a modifica structurile capitaliste, chiar și formal, și nu în 
esenţă, au fost reprimate cu brutalitate şi deseori chiar înecate in 
sânge (asa cum s-a întâmplat cu Bosch, în Republica Dominicană, 
cu Goulart, în Brazilia si mai ales Allende, în Chile). Chiar si în 
Europa, Statele Unite au făcut tot ce le-a stat în putinţă spre a submina 
socialismul si nu s-a dat în lături de a sabota chiar mișcările de sorginte 
social-democrată. Asta în timp ce regimuri dictatoriale de-a dreptul 
sălbatice, precum cele din Argentina, în anii '70, în Arabia Saudită, 
cele impuse de șahul Iranului sau de Suharto, în Indonezia, s-au 
bucurat de sprijinul necondiţionat al puterii economice si militare 
americane, căreia aceste regimuri de tiranie îi ofereau un suport 
deplin. Dar resentimentele populațiilor oprimate, care nu priveau cu 
ochi buni această aservire totală fata de americani, au determinat 
apariţia de mișcări antiimperialiste în toate ţările în curs de dezvoltare. 
Lupta de clasă și cea pentru eliberare naţională în aceste tari au ajuns 
astfel, să se confunde, din ce în ce mai mult, cu o politică antiame- 
ricană. Eforturile de a scutura dependenţa de Washington, conjugată 
cu cele împotriva colonialismului au definit acest anti-imperialism 
modern. Si în toate aceste lupte, teritorialitatea puterii politice a fost 
la fel de importantă în susţinerea hegemoniei americane precum 
fusese pentru vechile imperii europene ce o precedaseră. Statele Unite 
nu au ajuns să aibă o alură imperială, asa cum avertizează Ignatieff, 
prin negare: ele pur și simplu au folosit negarea situaţiei geografice 
şi retorica universalitatii spre a-şi masca angajamentele teritoriale, 
mai mult faţă de opinia publică internă, decât faţă de restul lumii. 

În al patrulea rând, efectul Războiului Rece și al acestor aventu- 
roase acţiuni externe, despre care am discutat anterior, a fost de a 
întări ceea ce președintele Eisenhower numea cu simt critic, în 
discursul său de adio, „complexul industrial militar”. Acesta amenința 

să domine lumea politică prin influenţa sa tot mai cuprinzătoare și 
urmărea atingerea propriilor interese, exagerând voit amenințările si 
manipulând crizele externe, spre a construi o economie de război 
care să dea o putere deplină marilor industriași din domeniul producție 
de armament. Pentru a supravieţui din punct de vedere economic, 
industria de apărare a avut nevoie de un export tot mai sporit de 
arme. Aceasta va avea un rol fundamental în acumularea de capitaluri 
în Statele Unite, dar va duce, simultan, la o militarizare excesivă a 
planetei. 

Acest stadiu secund al conducerii globale exercitate de burghezie 
a ajuns la sfârşit la începutul anilor '70. Problemele erau multiple. 
Mai întâi, se punea problema oricărui regim imperial — supra-acu- 
mularea. Permanenta opoziție față de comunism (si încercarea de 
a-l submina) s-a dovedit mult mai costisitoare pentru americani decât 
s-ar fi aşteptat ei. Costurile tot mai crescute ale conflictului din Viet- 
nam, deși asociate cu regula de aur a asigurării pe plan intern a unui 
exces de bunuri de larg consum — așa-numita politică a „puștii și 
untului” — s-a dovedit, de asemenea, imposibil de susținut, de vreme 
ce cheltuielile militare ofereau doar debuseuri temporare pentru 
surplusul de capital și generau prea puţine avantaje, pentru a echilibra 
contradicţiile interne determinate de acumularea de capital. Rezultatul 
a fost o criză fiscală care a cuprins Statele Unite. Soluția de moment 
a fost utilizarea „dreptului seniorial” al Administraţiei de a tipări 
mai multe bancnote.” Dar soluția s-a dovedit riscantă, fiindcă a dus 
la presiuni inflationiste în întreaga lume. Consecințele, așa cum vom 
vedea în capitolul 3, au fost o explozie în cantitatea de capital „fictiv” 
în circulaţie, care a anihiliat orice posibilitate de redresare, un val de 
falimente (focalizate iniţial în industria materialelor de construcții), 
presiuni inflationiste extraordinare $i prăbușirea angajamentelor 
internaționale care făuriseră superimperialismul american după cel 
de-al doilea război mondial. 

Între timp, puterea crescândă a organizaţiilor sindicale din cadrul 
sistemului mondial capitalist a ridicat considerabil nivelul cheltuielilor 
sociale, ca si costurile salariale, diminuând astfel profiturile marilor 
concerne. A rezultat o situaţie economică dificilă, în care s-au împletit 
o inflație persistentă, o cerere constantă de bunuri de consum si о 

cotă alarmantă a șomajului, numită de specialisti ,,stagflatie” (prin 
combinarea termenilor stagnare și inflaţie). Şansele de a obține 
profituri au dispărut şi a apărut o criză de supraacumulare de capital. 
Datoriile contractate de multe guverne locale din Statele Unite, datorii 
cauzate de vaste investiţii în infrastructura socială, au produs o criza 
financiară de proporţii (culminând cu spectaculosul faliment al 
administraţiei new-yorkeze, în anul 1975). Si, spre a pune capac, 
puterea economică a unor tari revigorate, după dezastrele provocate 
de război, cum ar fi Germania Federală sau Japonia, a concurat și în 
unele domenii chiar a surclasat industria americană, amenințând 
dominaţia SUA în sfera productivă. Asumarea de către vest-germani 
Și japonezi a unor tehnologii moderne de fabricaţie, implementate, 
cu anii în urmă, chiar de americani, a dat o grea lovitură hegemoniei 
americane. Puterea economică a Statelor Unite nu mai putea fi 
apărată. Surplusul de dolari a indundat pieţele mondiale și întreaga 
arhitectură financiară creată de acordurile de la Bretton Woods s-a 
prăbușit ca un castel de nisip. 


Hegemonia neoliberală, 1970-2000 


Un sistem de valori total diferit și-a făcut apoi apariția, tot sub 
tutelă americană. Aurul a fost abandonat ca material de bază al 
stabilirii valorii monetare si de atunci lumea a trebuit să se acomodeze 
cu un nou sistem monetar, devalorizat. Fluxurile de capital bănesc, 
care deja erau vehiculate la liber pe mapamond, prin intermediul 
pieţei „eurodolarilor” (dolari folosiți în afara SUA si care puteau fi 
$mprumutati cu uşurinţă pretutindeni), au scăpat definitiv de sub tu- 
tela si controlul statului. Intelegerile secrete dintre administrația Nixon 
şi sauditi și iranieni pentru a creşte brusc prețul petrolului, in 1973, 
au cauzat evident mai multe pagube economiilor țărilor din Europa 
si Asia, în special Japoniei, decât au provocat Statelor Unite (care, 
în perioada respectivă, nu depindeau decât în mică măsură de rezer- 
vele petroliere din regiunea Orientului Mijlociu). Băncile americane 
(mai degrabă decât FMI, care a fost agentul preferat al altor puteri 
capitaliste) au reușit să-și asume monopolul reciclării petrodolarilor 

în economia mondială, aducând astfel eurodolarii de pe pieţele 
europene si asiatice înapoi, acasă. New York a devenit centrul 
financiar al economiei mondiale (acest fapt, coroborat cu dereglarea 
internă a piețelor financiare, a permis orașului să-și revină din criza 
ce-l afectase și să înflorească până la punctul unei incredibile afluente 
de produse și al unei abundente de bunuri de consum nemaiîntâlnite 
nicăieri în lume, în anii '90. 

Amenintate pe tărâmul producţiei, Statele Unite au contraatacat, 
reclamándu-si hegemonia prin intermediul finanțelor. Dar pentru ca 
acest sistem să funcționeze eficient, piețele în general și piețele de 
capital în special au trebuit să fie ţinute în mod forțat deschise co- 
mertului international (un proces lent, ce a necesitat o puternică 
presiune a administraţiei americane, sprijinite de FMI și un la fel de 
puternic angajament al neoliberalismului ca nouă „cale de urmat” în 
domeniul economiei). Procesul a necesitat, de asemenea, înclinarea 
balanței de putere si interese din interiorul burgheziei, din sfera 
activităților productive către instituţiile de capital financiar. Puterea 
financiară a putut fi folosită pentru a „disciplina” mișcările clasei 
muncitoare si ale sindicatelor. A fost o șansă perfectă pentru a lansa 
un atac frontal împotriva puterii organizaţiilor sindicale şi de a 
diminua rolul lor în procesele politice. Prima acţiune majoră a 
președintelui Reagan, după ce a venit la Casa Albă, a fost de a distruge 
puternica forță sindicală reprezentată de organizația controlorilor de 
trafic aerian (PATCO), acţiune ce a constituit un avertisment serios 
adresat tuturor grupărilor sindicale, că vor avea de suferit aceleași 
consecințe dramatice dacă îşi vor mai asuma acțiuni de protest. Aici 
trebuie făcută precizarea că un val de puternice mișcări muncitorești 
a zguduit lumea capitalistă, spre sfârșitul anilor '70 și începutul 
anilor '80 (minerii fiind port-stindardul acestor lupte, atât în Marea 
Britanie, cât si în Statele Unite), pe măsură ce clasa muncitoare căuta 
să-și mențină privilegiile obținute cu atâtea eforturi în deceniile 
precedente. Privind retrospectiv, putem vedea aceasta ca o acţiune 
de avangardă, destinată să menţină condițiile și privilegiile dobândite 
în cadrul procesului de „reproducție extinsă” şi menţinerii unui statut 
de bunăstare, mai degrabă decât o mișcare progresistă militând pentru 
schimbări de substanţă. În cea mai mare parte a lumii, această luptă 

de avangardă a eșuat însă. Erodarea ulterioară a forței sindicale si 
degradarea continuă a condiţiilor de trai ale muncitorimii, în prin- 
cipalele state capitaliste au fost dublate de apariţia unui proletariat 
uriaş, amorf și neorganizat, pe tot cuprinsul acestor state. Acesta a 
scăzut presiunea asupra ratelor salariale și a condiţiilor de muncă, 
pretutindeni în lume. Forţa de muncă ușor de exploatat si prost plătită, 
alături de creșterea mobilităţii geografice a creat noi oportunități 
pentru investiţii profitabile ale surplusului de capital. Dar în scurtă 
vreme, a fost exacerbată problema surplusului de capital în întreaga 
lume. Cu toate acestea, problema șomajului, ratele salariale și 
militantismul sindical au fost ţinute sub control. Spectrul datoriilor 
plana amenintátor asupra statelor, deschizând tot felul de oportunități 
pentru activităţi speculative care, ca un revers al medaliei, făceau 
puterea statală mai vulnerabilă în fata influențelor financiare. Pe scurt, 
capitalul financiar a devenit principalul protagonist al scenei eco- 
nomice, în această fază a hegemoniei americane şi a fost capabil să 
exercite o indiscutabilă putere de disciplinare, atât asupra mișcărilor 
clasei muncitoare, cât si asupra acţiunilor statale, în mod special 
oriunde si oricând statul a contactat datorii importante. 

Această schimbare nu ar fi produs efectul pe care 1-а avut dacă 
nu ar fi fost însoţită de o serie de transformări tehnologice și de 
organizare care au permis proceselor de fabricație să aibă o mai mare 
libertate de acţiune și să fie mai flexibile. Reducerea costurilor de 
transport a fost însoțită de schimbări venite din partea guvernelor, la 
diferite nivele, având scopul de a oferi un climat de afaceri pozitiv şi 
de a acoperi unele dintre costurile fixe, precum și de a promova acel 
tip de mobilitate geografică a capitalului productiv pe care doar hiper- 
mobilul capital financiar, în continuă creştere, îl putea hrăni. În vreme 
ce schimbările în privinţa puterii financiare au adus mari beneficii 
directe Statelor Unite, efectele asupra structurii industriale ale acestei 
tari au fost, se poate spune, traumatice, dacă nu chiar catastrofice. 
Producţia externă a devenit posibilă şi căutarea unui profit a făcut-o 
Chiar probabilă. Valuri succesive de dezindustrializare au lovit 
industrie după industrie si regiune după regiune, în interiorul Statelor 
Unite, începând cu industria ușoară (producătoare de material textil, 
de pildă), dar pas cu pas angrenând și industrii mai importante, cum 

ar fi cea producatoare de otel sau de constructii navale, dar lovind, 
totodată, si în importul de produse high-tech, in mod special din 
estul si sud-estul Asiei. Pana si pentru giganticul concern Chrysler, 
Guvernul Federal a trebuit să depună garanții bancare (concernul a 
fost chiar naționalizat, pentru o scurtă perioadă de timp), spre a nu fi 
silit să-i închidă porțile. Statele Unite au acceptat 54-51 submineze 
dominaţia industrială, doar pentru a-şi dezlantui puterea financiară 
pe tot cuprinsul planetei. Beneficiile nu au fost de neglijat, căci 
America a obținut astfel bunuri mai ieftine din exterior, pentru a 
satisface neostoita „foame” a consumatorilor americani. Dependenţa 
SUA faţă de comerțul exterior era în creştere și nevoia de a construi 
şi a proteja aceste relaţii comerciale asimetrice a ajuns să reprezinte 
un obiect cheie, primordial, al puterii politice. 

Prin 1980, a devenit clar că procesele de fabricaţie, în Statele 
Unite, erau concurate cu succes de cele din alte tari, mentinandu-se 
astfel un nivel competitional ridicat, si c& singurul mod pentru ca 
industria americană să suptavietuiasca era de a obţine superioritatea 
(chiar si temporară) în sfera productivităţii si în ceea ce privește 
designul şi dezvoltarea. Cu alte cuvinte, industria americană nu mai 
era una hegemonică. Avea nevoie de sprijinul statului (vezi, de pildă, 
acordul Plaza, din 1985, prin care guvernul a fost de acord să depre- 
cieze dolarul faţă de yen, pentru a face exporturile industriale 
americane mai competitive — o tactică care a trebuit să fie aplicată în 
mod invers în anii '90, când industria japoneză a cunoscut o stagnare). 
Unele sectoare speciale, cum ar fi industria constructoare de mașini 
agricole și apărarea, au fost imune la aceste probleme, dar alte ramuri 
industriale au fost forțate să impună o serie de modificări radicale în 
procesele de fabricaţie, pornind de la tehnica de productie și până la 
relaţiile patron-sindicate. În acele sectoare unde firmele americane 
continuau să rămână puternice, realizarea producției de componente 
a fost încredințată filialelor externe, plasându-se astfel tot mai multe 
capacităţi productive în afara granițelor SUA, chiar dacă profiturile 
se întorceau la matcă, în America. În alte ramuri industriale, privile- 
giile marilor monopoluri, favorizate de patentele în domeniul tehno- 
logiei si de legile privind acordarea de licente, au reprezentat o bine- 
venită compensație, echilibrând întrucâtva scăderea dramatică a 

dominatiei americane in domeniul productiv. Statele Unite erau astfel 
pe cale să devină o economie ,,rentiera”, în relaţie cu restul lumii si 
una de ,,intretinere” în interior. Din fericire, însă, fusese acumulată 
suficientă bogăţie pentru a permite consumurile excesive de bunuri 
cu care cetăţeanul american fusese obișnuit și astfel să se păstreze 
neștirbită pacea socială. 

Pe plan international, capitalul financiar s-a dovedit mult mai 
volatil și mai prădalnic. Numeroasele accese de devalorizare şi de 
distrugere de capital au fost penalizate (de obicei prin implementarea 
programelor FMI de ajustare structurală), ca un răspuns pentru 
incapacitatea de a menţine un curs fluent al acumulării de capital, 
prin metoda ,,reproductiei extinse”. In unele cazuri, de exemplu în 
America Latină a anilor '80, economii întregi au fost devastate, iar 
bunurile lor au fost recuperate de către capitalul financiar american. 
În altele, s-a dovedit mai simplă soluția exporturilor de bunuri 
devalorizate. Atacul și încercarea de îngrădire a fondurilor, îndreptate 
împotriva monedelor nationale din Thailanda si Indonezia, în 1997, 
alături de politicile financiare „sălbatice” cerute de Fondul Monetar 
Internațional au dus la o criză foarte puternică, aruncând în faliment 
chiar şi companiile profitabile, în tările Asiei de Sud și Sud-Est. 
Rezultatul a fost șomaj generalizat și sărăcie cruntă pentru milioane 
de oameni din această parte a lumii. Această criză a deschis însă 
calea spre dominaţia dolarului, confirmând puterea absolută deținută 
de bursa din Wall Street și generând o creștere uimitoare a fluxurilor 
de valori care aveau să curgă de acum înainte spre Statele Unite. 
Luptele sindicale aveau să se stingă în intensitate, iar forțele impli- 
cate aveau să încheie pacea socială, în jurul unor norme precum ar fi 
ajustările structurale impuse de FMI, acţiunile agresive ale capitalului 
financiar și pierderea de drepturi prin privatizare. Tonul antiim- 
perialismului se modifică, în aceste condiţii, manifestându-se printr- 
un antagonism fata de principalii agenţi din domeniul financiar — 
ЕМІ și Banca Mondială fiind principalii „acuzaţi”. 

Crizele provocate de datorii în interiorul anumitor tari (aproape 
două treimi din statele planetei au trecut printr-o criză financiară, 
după 1980, unele chiar mai mult de două ori) au putut fi folosite 
totuși, pentru reorganizarea relaţiilor sociale si de producţie, in asa 

fel încât să se favorizeze pătrunderea capitalurilor externe.?! În aceste 
țări, regimurile financiare autohtone, piețele de produse autohtone si 
firmele autohtone prospere au fost, astfel, acaparate de companiile 
americane, japoneze si europene. Profiturile scăzute obținute de 
americani pe plan intern au fi putut fi astfel suplimentate prin obtine- 
rea de profituri superioare, din străinătate. Ceea ce numesc „acumu- 
lare prin deposedare” (vezi capitolul 4), a devenit o caracteristică 
mai mult decât esenţială în cadrul capitalismului mondial (având 
privatizarea ca unul dintre elementele cheie). Rezistenţa în acest 
domeniu, mai mult decât lupta sindicală promovată în mod obișnuit 
prin metoda „reproducţiei extinse”, a căpătat astfel o importanță ma- 
joră pentru mișcările anticapitaliste şi antiimperialiste. 

Desi centrat pe binomul Wall Street-Trezorena SUA, sistemul 
avea multiple aspecte. Centrele financiare din Tokyo, Londra, Frank- 
furt şi din multe alte locuri căpătau un rol în acest uriaș scenariu, (pe 
măsură ce caracatita financiară își întindea tentaculele asupra lumii), 
focalizându-se asupra unei ierarhii bine precizate a acestor centre şi 
a unei elite internationale de bancheri, brokeri si finantisti. Acest 
fenomen a fost asociat cu dezvoltarea corporațiilor capitaliste transna- 
tionale care, desi ar fi putut avea o bază într-unul sau mai multe state 
naţionale, s-au extins pe tot globul, într-un mod de neimaginat în 
fazele de inceput ale imperialismului (din simplul тобу cá trusturile 
si cartelurile pe care le-au descris, în lucrările lor, Lenin sau Hilferding 
erau legate foarte strâns de interese strict nationale) Aceasta era lumea 
pe care administraţia Clinton, dominată din umbră de atotputernicul 
secretar de stat pentru Finanţe, Robert Rubin, a reușit să o obțină cu 
ajutorul speculațiilor de pe Wall Street, căutând să o stăpânească 
prin intermediul a ceea ce analiştii au numit „consensul Washing- 
ton", la mijlocul anilor '90. Această optică multilaterală a fost 
organizată în jurul ideii de regionalizare a economiei mondiale, ca o 
entitate formată din trei părți: America de Nord (Organizaţia Nord- 
Americană pentru Comerţ - NORAD), Europa (Uniunea Europeană) 
51, nu în ultimul rând, o confederație de tari din restul globului, 
construită în principal în jurul relaţiilor comerciale din zona Asiei de 
Sud si Sud-Est. Cu neoliberalismul impunând regulile pietelor 
financiare deschise și liberul acces întărit, se părea că există un pericol 

minor ca aceste configurații regionale să revină iar la acele autarhii 
concurente, care se dovediseră atât de distructive în perioada pre- 
mergătoare celui de-al doilea război mondial şi care jucaseră un rol 
important în declanșarea unui război între state capitaliste. În inte- 
riorul acestei triade, era evident faptul că Statele Unite aveau încă 
pâinea si cuțitul, în virtutea uriasei lor piete de consum, a zdrobitoarei 
puteri financiare si mai ales a forței militare de neegalat de nici о 
altă tara de pe glob. 

Dar, culmea, sfârşitul Războiului Rece a înlăturat brusc amenin- 
tarea ce plana de atâta vreme pe tărâmul acumulării de capital globale. 
Burghezia stăpânea, în fine, după secole de încercări, întreaga planetă. 
Se părea că Lenin greșise, iar Kautsky avusese dreptate: un super- 
imperialism bazat pe colaborarea „pașnică” între toate marile puteri 
capitaliste (acum reunite în organizația cunoscută sub numele de 
„grupul celor 7”, lărgită la opt membri prin alăturarea Rusiei, ce 
accepta, pentru prima oară în ultimele decenii, hegemonia Statelor 
Unite) era totuși posibil, iar caracterul cosmopolit al capitalului 
financiar (simbolizat prin reuniunile Forumului Economic Mondial, 
la Davos) urma să fie ideologia lui de căpătâi. ? 

Dar ar fi greşit să privim această putere financiară, deși fără 
îndoială importantă, ca fiind omnipotentă și capabilă să-și impună 
voința fără constrângeri. Prin însăşi natura sa, finantializarea se 
vádeste a fi permanent vulnerabilă în relația cu producţia de valori 
în activităţile industriale și cele agricole. În mijlocul tuturor vicisitu- 
dinilor și devalorizărilor, se ridică mereu alte si alte complexe 
industriale. În estul si sud-estul Asiei, de exemplu, complexele 
regionale, precum cel din Guandong, in China, sau economii dirijate 
politic, în Singapore și Taiwan, nu numai са s-au dovedit apte să se 
adapteze presiunilor financiare, dar au fost chiar capabile să creeze 
o forță de opoziţie, spre a demonstra vulnerabilitatea capitalului 
financiar — acum concentrat masiv în Statele Unite, precum si în 
Europa Occidentală și Japonia — în fata producţiei de valori reale. 
Faptul că multe dintre aceste complexe industriale au fost concen- 
trate regional, în interiorul unei anumite tari sau chiar, în unele cazuri, 
între tari, este de interes considerabil, din motive pe care le vom 
dezbate pe larg în capitolul 3 al acestei lucrări. Subtile încercări de a 


Cum creste puterea Americii 73 


contracara hegemonia Statele Unite pe taramul finantelor au aparut 
în domeniul productiv. lar semnul pentru aceasta a fost concentrarea 
surplusurilor balanței comerciale, în special în estul si sud-estul Asiei. 
Reciclarea acestor surplusuri si reintroducerea lor în sistemul financiar 
a facut să pară totuși că Wall Street era încă un centru operativ al 
universului financiar. În timp ce au fost, prin urmare, perioade (pre- 
cum cea a anilor '80), când hegemonia americană a fost serios pusă 
la îndoială, atât pe plan extern, cât si în interior, la sfârşitul anilor 
‘90 multe dintre aceste dubii s-au risipit. Securitatea Statelor Unite 
şi dominarea financiară, în lumea afacerilor, era asigurată. Explozia 
pieței de bunuri de consum în interiorul Americii și apariţia acelei 
„noi economii”, construită în jurul unor puternice sporiri ale producti- 
vitatii si multitudinea de companii ce se bucurau de avantajele infor- 
matizării au făcut ca economia SUA să se dezvolte îndeajuns de 
rapid încât să impună restului lumii un ritm respectabil de acumulări 
de capital. Asigurarea unei abundente de bunuri de consum, regula 
de aur a menţinerii păcii sociale în interiorul Americii, a ajuns la 
cote ridicate nu numai aici, ci $i în centre avansate ale capitalis- 
mului, din Europa si Asia. 

Dar astăzi, acest sistem trece prin serioase dificultăți. La fel ca în 
timpul crizei din 1973-1975, cauzele sunt multiple, deşi de astă dată 
volatilitatea si fragmentarea haotică a conflictelor de putere, în interiorul 
vieții politico-economice ne face să discernem cu dificultate ce se află 
de fapt dincolo de perdele de fum (în principal cele care ascund 
dedesubturile sistemului financiar). Dar până în prezent, cum criza 
din 1997-1998 a relevat cá principalul centru al surplusului de capacități 
productive se află în tările capitaliste din estul și sud-estul Asiei (si 
prin urmare s-a încercat menţinerea devalorizării doar asupra acestei 
zone), recuperarea rapidă a unor ramuri ale capitalismului asiatic (mai 
ales cel sud-coreean) a impus din nou mai vechea problemă a excesului 
de capacitate (supra-acumularea) pe frontispiciul afacerilor mondiale. 
Dezmembrarea atât de láudatei „economii noi” într-o puzderie de 
companii falimentare, în Statele Unite, urmată de scandaluri financiare 
care au relevat în mod dramatic că şi capitalul „fictiv” poate foarte 
lesne să rămână nerecuperat, nu numai că a subminat credibilitatea 
bursei de pe Wall Street, dar a repus pe tapet relația dintre capitalul 

financiar si productie. Amenintarea unei masive devalonzari de capi- 
tal plana în aer si, cu prăbușirea sistemului de bunuri de consum, au 
apărut semne evidente că această „sabie a lui Damocles” deja începuse 
să coboare asupra societăţii americane (cele mai afectate fiind fondurile 
de pensii, societăţile de asigurare în domeniu văzându-se puse în 
imposibilitatea de a-și îndeplini obligaţiile). 

Toate noile scene ale unor acumulări de capital profitabile, precum 
ar fi China, trebuia să rămână deschise sau, dacă această cerință nu ar 
fi fost îndeplinită, exista pericolul unei noi runde de devalorizare a 
capitalului. Întrebarea care se punea era: pe umerii cui va apăsa gre- 
utatea unei astfel de crize? În ce punct sistemul va ceda? Tendinţa de 
,Iegionalizare", manifestată în interiorul economiei mondiale a părut, 
în acest moment, mai mult decât îngrijorătoare. Ecourile competiției 
geopolitice care a dus la criza majoră din anii '30 se făceau auzite. Iar 
abandonarea, de către Statele Unite, a spiritului, dacă nu cumva și a 
literei legilor Organizaţiei Mondiale a Comerţului împotriva protectio- 
nismului prin impunerea de tarife la importurile de oţel, în 2002, a fost 
în mod categoric un semn de rău augur. Explozia generată de valul de 
speculaţii a demonstrat încă o dată vulnerabilitatea Americii în fata 
devalorizári. Recesiunea crescândă, evidentă abia de la începutul 
anului 2001, după un deceniu de exuberanta și huzur de-a dreptul 
iraționale, ale societăţii americane de consum, a oferit însă și alte dovezi 
ale acestei vulnerabilitati, cu mult înainte de lovitura aplicată sistemului 
de atentatele de la 11 septembrie. Era, așadar, regula de aur a neîn- 
cetatului mars înainte al „traiului $mbelsugat", specific societății 
americane, în pericol de a fi încălcată? 

O falie majoră de instabilitate se regăsește în rapida deteriorare 
a situaţiei balanței de plăți a Statelor Unite. „Aceeaşi explozie de 
importuri care a condus economia anilor '90, scrie Brenner, a adus 
comerțul american și deficitul monetar la niveluri record, conducând 
la creșteri de datorii către furnizorii externi fără precedent în istorie, 
precum și la o vulnerabilitate de asemenea nemaiîntâlnită a economiei 
SUA, în fata scurgerilor de capital si a colapsului dolarului”. Dar 
această vulnerabilitate s-a manifestat nu numai în Amenca. Dacă 
pieţele americane se prábusesc, atunci economiile ţărilor ale căror 
produse iau calea Americii sunt si ele amenințate. Promptitudinea 

cu care marii bancheri din tari precum China, Japonia si Taiwan s-au 
grăbit să acopere deficitul Statelor Unite nu a fost un gest mărimos, 
ci mai curând dirijat de interese proprii: ei au potolit astfel „foamea” 
societăţii de consum americane care forma piața de desfacere a 
produselor lor. Acești bancheri au subscris astfel efortului american 
de război. 

Dar hegemonia si dominaţia Americii sunt, o dată în plus, 
amenințate, și de această dată pericolul pare să fie mult mai evident. 
Originile sale se află în încrederea nestrămutată în capitalul financiar, 
ca mijloc de a-şi afirma hegemonia. Din perspectivă istorică, Arrighi 
(inspirat de Braudel) sugerează că expansiunea financiară indică „nu 
doar maturitatea unui anumit stadiu al dezvoltării economiei capi- 
taliste mondiale, ci si debutul unui nou stadiu”. Dacă finantializarea 
este asemenea unui preludiu pentru transferul puterii dominante de 
la un hegemon la altul (așa cum s-a întâmplat de multe ori, în istorie), 
atunci înclinarea SUA spre finantializare, în anii '70, ne-ar putea 
părea o mișcare de autodistrugere din partea industriașilor americani. 
Deficitele (atât cel intern, cât şi cel extem) nu pot continua să se 
dezvolte haotic, iar abilitatea și dorinţa altor state (în special din 
Asia) de a le susține nu vor dura la nesfârșit. Volumul total al supor- 
tului financiar oferit Statelor Unite este impresionant, ridicándu-se 
la suma de 2, 3 miliarde de dolari, la începutul lui 2003. Oricare altă 
tara de pe planetă care ar fi demonstrat o asemenea situaţie macro- 
economică ar fi devenit, fără îndoială, imediat supusă unor condiţii 
drastice de austeritate și ajustări structurale, din partea FMI. Dar 
astăzi, Fondul Monetar International este America! Asa cum remarcă 
Gowan, „capacitatea Washingtonului de a manipula cursul dolarului 
si de a exploata dominaţia financiară pe plan international a bursei 
din Wall Street a permis autorităților americane să evite îndeplinirea 
obligaţiilor ce le revin altor state, aflate în situația lor: supravegherea 
balanței de plăţi; transformarea economiei, pentru ca aceasta să 
asigure niveluri ridicate de economii si investiții, supravegherea 
datoriei publice și private, asigurarea unui sistem efectiv de 
intermediere financiară, spre a garanta dezvoltarea puternică a 
sectorului productiv intern”. Economia americană a avut parte de o 
„ieșire de incendiu, pentru a se sustrage acestor îndatoriri” şi „си 

toate eforturile depuse de capitaliști”, a devenit „profund denaturata 
si instabilă”.% 

Puterea triadei Wall Street — Trezoreria SUA — FMI este nu numai 
simbiotică, dar și parazitară cu sistemul financiar coercitiv construit în 
jurul „consensului Washington” si elaborat prin construirea unei noi 
arhitecturi financiare internationale. Aceasta, scrie Soederberg, este 
clar „о anexă a Statelor Unite”, chiar dacă ea servește si interesele 
„burgheziei mondiale, privită ca un întreg”.% Dar disciplinarea, chiar 
distrugerea acelor „tigri” din estul si sud-estul Asiei, a căror economie 
era în plin avânt, făceau tentantă încercarea de a abandona sistemul, 
aşa cum a procedat Malaysia, abandonând tacticile neoliberale, 
refuzând să se supună cerintelor FMI și impunând un control al 
capitalului cum se nu mai încercase din anii '60. Nu este clar până 
unde pot duce asemenea măsuri, care bagă bete în roate mult trambita- 
tului „consens Washington” si subminează structura noii arhitecturi 
financiare care a fost până în prezent atât de avantajoasă pentru Statele 
Unite. Si nici nu este sigur, după cum taxele impuse importului de oțel 
demonstrează, că America va urma regulile stabilite. În acest punct al 
dizertatiei noastre, merită reamintită decizia Senatului SUA de a ratifica 
acordul cu Organizaţia Mondială a Comerţului doar cu stipularea că 
Statele Unite pot ignora şi refuza orice regulă a acestei organizații pe 
care o consideră contrară intereselor americane! (о expresie familiară, 
prin intermediul căreia Administraţia americană își asumă simultan 
rolul de judecător si jurat). 

Pentru a pune capac la toate, rezistenţa si resentimentele fata de 
puterea triadei Wall Street — Trezoreria SUA — FMI ies pretutindeni 
în evidenţă. Curentul mondial antiglobalizare (puţin diferit, ca formă, 
de lupta de clasă implicată în procesele de „reproducție extinsă”) se 
transformă, cu timpul, într-o mișcare care caută alternative globa- 
lizării, cu o mulțime de suporteri în rândul fermierilor. Mişcările 
populare împotriva hegemoniei americane apărute în tari odinioară 
supuse și maleabile faţă de puterea SUA, în special în Asia (Coreea 
de Sud este exemplul tipic), dar, mai nou, si în America Latină, 
ameninţă să transforme rezistenţa fermierilor într-o mişcare de pro- 
test mai amplă, ghidată dacă nu de statul însuși, atunci de un puternic 
curent nationalist faţă de dominaţia americană. Acestor condiţii li se 

datorează faptul că antiimperialismul începe să capete o coloratură 
diferită care, în schimb, a dus la o definire mai clară, în interiorul 
Statelor Unite, a ceea ce proiectele imperialiste americane ar trebui 
să fie dacă Washingtonul dorește să-ți păstreze rolul de hegemon. 
Dacă hegemonia slábeste, atunci există pericolul adoptării unor tactici 
coercitive, de genul celor cărora asistăm în prezent, în Irak. 


Opţiuni 


Pentru Statele Unite, opțiunile sunt limitate. De vreme ce Arrighi 
si colegii săi nu intuiesc nici o provocare serioasă venită din exte- 
rior, ei ajung la concluzia că 


America are posibilităţi mai mari decât a avut Imperiului Britanic, 
acum un secol, de a transforma hegemonia în declin într-o dominație 
bazată pe exploatare. Dacă sistemul se prăbușește, va fi în primul 
rând din cauza rezistenței SUA fata de adaptarea la noile cerințe. 
Si, în direcţie inversă, adaptarea Statelor Unite la ascensiunea 
puterilor economice din regiunea Asiei de Est reprezintă o condiţie 
esenţială pentru o tranziţie liniștită către o nouă ordine mondială.” 


Administraţia Bush se îndreaptă însă spre unilateralitate, spre 
coercitie mai degrabă decât spre consens, către o tot mai deschisă 
viziune imperială asupra lumii și faptul că preşedintele american se 
bazează atât de mult pe puterea militară indică un risc ridicat al 
menţinerii cu orice pret a hegemoniei SUA si al acaparării, aproape 
sigur manu militari, a resurselor de petrol mondiale. Cum acest 
fenomen are loc în contextul apariţiei unor semne sigure de pierdere 
a dominaţiei globale, în domeniul producţiei economice şi acum (deși 
încă nu atât de clar) și în cel financiar, tentatia de a porni la o dominație 
bazată pe exploatare este puternică. Dacă aceasta va duce sau nu 
mai târziu la o prăbuşire catastrofală a sistemului (probabil prin 
îndeplinirea scenariului enunțat de Lenin, al competiţiei violente 
dintre blocurile capitaliste) este greu chiar și de imaginat că cineva 
ar putea prezice în momentul de fata. Statele Unite ar putea, oricum, 

să decadă dacă nu abandonează traiectoria lor imperialistă prin 
angajarea într-o masivă redistribuire a bogățiilor în interiorul 
propriilor granite si o redirectionare a fluxurilor de capital în producție 
51 reînnoirea infrastructurii sociale (îmbunătăţiri considerabile în 
domeniul educaţiei publice și în reconstruirea infrastructurilor afectate 
ar reprezenta punctele de debut ideale). Totodată, o strategie pentru 
a revitaliza sectorul industrial, încă puternic, ar fi indicată Si, dacă 
este să mergem până la capăt cu raţionamentul nostru, această 
strategie ar putea atrage după sine o reorganizare internă a relaţiilor 
dintre clasele sociale, relaţii pe care America a refuzat sistematic să 
le iniţieze, încă de la sfârşitul Războiului Civil, în 1865. Modelul 
statului bazat pe satisfacerea nevoii de consum personal va trebui 
înlocuit cu unul în care chintesenta să fie bunăstarea generală. Dar 
aceasta ar necesita un si mai mare deficit financiar și/sau taxe mai 
ridicate, ca și o perspectivă politică profundă şi clară, iar aceasta 
este cu siguranţă ceea ce forțele dominante în SUA refuză cu obsti- 
nație să accepte; orice om politic care ar pleda pentru astfel de măsuri 
ar fi pus la stâlpul infamiei de către presa capitalistă și ideologii 
sistemului, si ar pierde fără îndoială alegerile, în fata unor adversari 
cu bugete net superioare. Dar, în mod ironic, un masiv contraatac în 
interiorul Americii, ca și al altor state capitaliste dezvoltate (în spe- 
cial din Europa), s-a declanșat tocmai împotriva politicilor neo- 
liberale si a micşorării cheltuielilor sociale, са unul dintre puținele 
moduri de protejare a capitalismului împotriva autodistrugerii si a 
tendințelor de criză ce îl ameninţă în prezent. Un nou „curs nou”, 
similar celui promovat de Roosevelt, în perioada interbelică, ar 
reprezenta minimul necesar, dar nici chiar așa nu este absolut sigur 
că iniţiativa ar functiona, în fata atotputernicei capacităţi in exces 
din interiorul sistemului global. Este salutar să ne reamintim lecţia 
anilor '30: există puține dovezi cá politica lui Roosevelt a rezolvat 
problemele Marii Crize. Si a trebuit să se declanșeze între tările 
capitaliste un duel economic formidabil pentru a reaseza pe vechile 
făgaşe strategiile teritoriale şi a repune economia mondială pe calea 
stabilă a unei continue și extinse acumulări de capital. 

În Statele Unite, ar fi necesar de luat chiar și măsuri politice 
de-a dreptul ,,sinucigase” pentru a încerca autodisciplinarea forţată 

a economiei și a impune acele programe de austeritate pe care FMI 
le dictează altor tari. Orice încercare a unor forte din exterior de a 
face acest lucru (prin tranzacţii de capital si colapsul dolarului, de 
pildă) ar declanșa indubitabil reacții brutale, politice, economice si 
chiar militare, din partea Statelor Unite. Este dificil de imaginat că 
Statele Unite s-ar adapta în mod pașnic la creşterea economică 
extraordinară a statelor din estul Asiei si ar recunoaște, cum Arrighi 
sugerează că ar trebui, că lumea se află în mijlocul unei tranzitii 
majore către preluarea rolului de hegemon al puterii globale de către 
Asia. Nu e de crezut că America va accepta singură și pe cale pașnică 
un rol de mâna a doua, în lumea de azi. Va fi necesară, în orice caz, 
o reorientare radicală — unele semnale ale acesteia (așa cum vom 
vedea în capitolul 3) deja existând — a capitalismului asiatic fata de 
dependenţa de piețele americane, în favoarea cultivării unor pieţe de 
desfacere în Asia. Retragerea treptată de fonduri din Statele Unite 
va avea consecinţe devastatoare. Dar mereu sporita creştere a dato- 
riilor este o metodă periculoasă de a potoli cu orice pret, chiar si cel 
al unui război, „foamea” consumatorului american. Lecţia crizei din 
1973-1975 a fost aceea că, la un moment dat, logica proprie capita- 
lismului se va vedea pusă în imposibilitatea de a aplica la nesfârșit 
strategia „untului $1 armelor”. 2 

Iată contextul în care observăm cum administrația Bush arată 
întregii lumi ,,muschii" puterii militare, singura în care dominația 
americană mai este încă absolută. Discutia deschisă despre imperiu 
ca o opţiune politică caută, după câte se pare, să ascundă obținerea 
unui tribut din partea restului lumii, sub pretextul asigurării păcii și 
libertăţii pentru toti. Controlul asupra resurselor de petrol asigură 
Statelor Unite mijloace convenabile spre a se opune oricărei posibile 
modificări pe eşicherul politic care ar putea ameninţa supremaţia 
americană pe plan mondial. Situaţia actuală ne aminteşte de ceea ce 
s-a întâmplat în 1973, de vreme ce Europa și Japonia, ca și estul 51 
sud-estul Asiei (acum incluzând însă și China, factor deloc de negli- 
jat!) sunt dependente de petrolul din Golf într-o măsură mult mai 
mare decât SUA. Dacă Administraţia americană reuşeşte să-i răs- 
toarne de la putere atât pe Hugo Chavez cât și pe Saddam Hussein, 
dacă poate stabiliza sau reforma un regim saudit militarizat „până-n 

dinti” si bazat pe nisipurile mișcătoare ale dominaţiei autoritare (ce 
poate aluneca în orice clipă spre fundamentalismul islamic, devenind 
extrem de periculos), dacă se poate mişca din Irak spre Iran si își 
poate consolida poziţia în Turcia şi Uzbekistan obținând astfel o 
prezență strategică, aptă să-i dea dreptul de a aspira la rezervele de 
petrol din bazinul caspic (pe care şi chinezii încearcă din toate puterile 
să pună mâna), atunci Statele Unite, printr-un ferm control asupra 
„cepului” de la butoiul cu petrol al planetei, pot spera că vor domina 
absolut economia mondială, pentru următorii cincizeci de ani. Dar 
acest lucru depinde, de asemenea, așa cum Friedman nota, în pasajul 
citat de noi în Introducere, de un aspect important: dacă vor reuși 
sau nu Statele Unite să convingă lumea că şi-au asumat rolul de 
conducere preocupate să dezvolte o putere colectivă, acţionând ca 
un garant al accesului universal la rezervele de petrol sau dimpotrivă, 
va arăta că lucrează doar ghidate de interese personale înguste, spre 
a-şi consolida poziţia pe spezele altora. Este vorba, ca să rezumăm, 
de cele două posibilități de care am mai discutat: recurgerea la o 
dominație prin coercitie sau exercitarea conducerii prin obținerea 
hegemoniei. Cea mai probabilă tactică este de a masca prima opţiune 
sub paravanul celei de-a doua. Dar eșecul în a obtine un sprijin unanim 
din partea comunităţii internaţionale pentru invazia în Irak 
demonstrează fără echivoc că multă lume are suspiciuni fata de 
motivațiile invocate de americani pentru a justifica acest război. 
Pericolele reprezentate de o atare strategie în regiunea Golfului 
sunt imense. Rezistenţa va fi formidabilă, şi nu în ultimul rând, ea va 
veni din partea Europei și Asiei, Rusia si China având un cuvânt 
greu de spus în această privinţă. Aversiunea fata de invazia militară 
americană în Irak manifestată în cadrul Organizaţiei Naţiunilor Unite 
în mod special de către Franţa, Rusia si China (tari care au obținut 
accesul la petrolul irakian începând cu anii '90), ilustrează perfect 
această optică. [ar dinamicile interne ale curentelor antiamericane їп 
regiunea Golfului sunt în egală măsură complexe și greu de prezis. 
Potenţialul pe care întreaga zonă, din Pakistan în Egipt, îl are, pentru 
a genera o puternică destabilizare, este imens. Se înşală cei care, 
plini de încredere în sine, consideră că întreaga structură a puterii 
politice si a organizării teritoriale în regiune — creată într-un mod 

atât de arbitrar de francezi si britanici în urma acordului de la 
Versailles — poate fi reconstruită și stabilizată sub conducerea Statelor 
Unite și a aliaţilor săi. O astfel de variantă este pur $i simplu forțată, 
deși există analiști, în cadrul Administraţiei de la Washington, care 
o consideră posibilă. 

Prin urmare, Statele Unite se află acum în fata perspectivei de 
a-şi juca una dintre cele mai puternice cărţi — dominaţia militară — si 
să o facă printr-o intervenţie brutală, dacă este necesar. Stim prea 
bine, din documentele privind apărarea strategică vehiculate la Wash- 
ington în ultimul deceniu, ce strategie politică se poate aplica în acest 
domeniu. Scopul este de a menţine supremaţia militară cu orice preţ 
51 de a descuraja apariţia oricărei posibile superputeri rivale. Amenin- 
tarea armelor de distrugere în masă, indiferent că sunt chimice, 
biologice sau atomice, trebuie să fie contracarată și SUA trebuie să 
fie pregătite să folosească forța, dacă este necesar, pentru atingerea 
acestui scop. În timpul guvernării Clinton, această preocupare a fost 
transferată într-o capacitate activă de a purta două războaie regionale 
simultan (și exemplele luate în calcul pentru o asemenea inițiativă 
au fost, in mod interesant, Irakul și Coreea de Nord). Dar doctrina 
Cheney-Wolfowitz, iniţiată în timpul fostei administrații Bush si 
consolidată prin „Proiectul pentru Noul Secol American” (care, 
coincidență sau nu, reia teza lui Luce privind „înveșmântarea” noţiunii 
de imperiu, văzut sub aspectul teritorial, în haina mult mai largă a 
conceptului de „secol”) merge mai departe. Aliantele fixe (precum 
NATO) trebuie să fie abandonate (sunt prea restrictive), în favoarea 
unor coaliţii ad-hoc, construite temporar, pentru fiecare caz conflictual 
în parte. În acest mod, Statele Unite nu mai riscă să-și vadă acţiunile 
limitate de către nişte aliati tradiționali, dar deveniți, în anumite 
circumstanțe, incomozi. America isi rezervă dreptul de a porni la 
război singură, dacă este necesar, sprijinindu-se doar pe propria sa 
putere militară, de-a dreptul terifiantă. Ea își asumă deja în mod 
deschis dreptul de a lansa acţiuni în forță, de descurajare a inamicilor 
săi, spre a preveni orice posibil atac nuclear, biologic sau chimic din 
partea acestora, și totodată de a-și proteja accesul la materiile prime 
de importanţă strategică (petrolul, de pildă), sau de a se apăra 
împotriva amenințărilor teroriste și chiar împotriva constrângerilor 

de natură economică. Interesant, vizavi de aceste documente privind 
apărarea strategică, formulate încă din 1991-1992, este cu câtă 
acuratete au fost ele transpuse în practică acum. Armstrong, după un 
studiu aprofundat al acestor acte, concluzionează: 


Planul este ca Statele Unite să stăpânească lumea. Tema oficială 
este unilateralitatea, dar nu este vorba, în definitiv, decât de 
dominare. Această abordare reclamă, din partea Americii, 
menţinerea puterii militare zdrobitoare si împiedicarea oricărui ri- 
val în a deveni o ameninţare pe tărâmul armelor și astfel, în a-i 
contesta hegemonia la scară mondială. Reclamă, de asemenea, 
dominarea totală, a aliaţilor și inamicilor deopotrivă. În astfel de 
condiţii, să spunem nu că Statele Unite trebuie să fie puternice sau 
mai puternice decât în prezent, ci că ele trebuie să dețină o putere 
absolutá.?? 


Ironia sortii, în toate acestea, așa cum își continuă Armstrong 
ideea, este că, ajutând la doborârea fostei Uniuni Sovietice, America 
urmăreşte astăzi exact aceeași linie politică pentru care ea însăşi 
condamna, nu de mult, „imperiul răului”. Statele Unite ar trebui să 
fie, după cum se exprima plastic Colin Powell, „nebunul clasei”. Iar 
restul lumii va fi nevoit să-i accepte acest rol pentru că „America 
trebuie crezută pe cuvânt cá nu va abuza de puterea ei". 

S-ar putea vorbi, aici, de o similitudine bizară, dar demnă de 
semnalat: Uniunea Sovietică s-a prăbușit din cauza efortului excesiv 
pe care economia ei a trebuit să-l depună spre a susține cursa înarmă- 
rilor. Să procedeze oare America la fel și să-și submineze, în goana 
ei oarbă spre dominația militară, fundaţiile economice ale propriei 
puteri? Angajamentele militare regionale ale americanilor sunt masive 
și în continuă creştere. SUA cheltuiau deja 4-5 miliarde de dolari 
anual cu întreţinerea trupelor sale care patrulau în zona Golfului 
Persic, până să înceapă construirea unui masiv dispozitiv militar, 
pentru invazia în Irak. Deja administrația Bush ceruse Congresului 
fonduri de 75 miliarde spre a sustine efortul de război, și aceasta 
doar până înainte de septembrie 2003. „Nota de plată” a pregătirilor 
de război nu se cifra la mai putin de 200 miliarde de dolari, potrivit 

celor mai plauzibile estimări si aceasta nu a luat în calcul și posibilele 
evenimente neprevăzute, de după răsturnarea regimului lui Saddam, 
cum ar fi, de pildă, dezmembrarea Irakului de către facțiunile rivale 
sau un eventual război civil pustiitor. Cheltuielile militare pe care 
administraţia de la Washington le consideră „normale” sunt egale 
cu cele ale tuturor ţărilor planetei, luate Ja un loc. Pericolul supraacu- 
mulării este imens, în mod special de când deficitul bugetelor federale 
a devenit o ameninţare tot mai mare în cadrul peisajului fiscal, iar 
criza bugetară la nivelul statelor americane și al administraţiei lo- 
cale afectează în primul rând serviciile de interes public. În asemenea 
condiţii, este greu de crezut că regula de aur care a prelevat în politica 
americană încă din timpul lui Roosevelt — regulă potrivit căreia 
escaladarea tendințelor imperialiste pe plan extern nu va afecta 
asigurarea unei abundente de bunuri de consum pe piaţa internă — va 
mai putea fi respectată. Statele Unite nu doar că vor trebui să sacri- 
fice sângele propriilor soldaţi pentru petrol și pentru menținerea unei 
hegemonii de necontestat; ele vor trebui să sacrifice, de asemenea, 
un întreg mod de viaţă cu care cetățeanul american a fost obișnuit 
timp de decenii. Logica capitalistă a puterii va sfârşi prin a sfasia pur 
si simplu în bucăţi logica teritorială care este urmată acum. 


Rivalitatea hegemonilor regionali 


Structura regională de triadă a economiei mondiale, având 
America de Nord drept vârf de lance, nu are, în mod necesar, o 
configuraţie stabilă. Aranjamentele formale stabilite în cadrul Uniunii 
Europene par să deschidă posibilitatea unei economii continentale 
integrate, cel putin la fel de puternică şi de dezvoltată ca a Statelor 
Unite. Faptul anticipează formarea unui hegemon regional si poate 
apariţia unui competitor autentic pentru Statele Unite.” Logica 
capitalistă care guvernează Uniunea Europeană, deşi nu este nici pe 
departe una spectaculară, pare să fie perfect funcțională. Interacțiunile 
şi conexiunile care funcționează în interiorul economiei proliferează 
si se consolidează în cadrul spatiului european. Tranzitia către o 
monedă unică s-a desfășurat relativ liniar, fără convulsii majore și 

potenţialul pe care moneda euro îl are de a concura dolarul, ca a 
doua valută pe planul tranzacţiilor mondiale, este unul real şi cât se 
poate de puternic (propunerea lui Saddam de a efectua vânzările de 
petrol în euro, mai curând decât în dolari poate fi o altă cauză 
semnificativă pentru care SUA insistă asupra schimbării de regim 
din Irak, mai importantă decât mult trambitata „dezarmare” a acestei 
tari). Dar UE este fragmentată, din punct de vedere politic și logica 
sa teritorială rămâne, astfel, nedeterminată. Statele Unite detin toate 
pârghiile necesare spre a diviza, a stăpâni, și prin urmare a descuraja 
orice posibilă apariţie a vreunei logici teritoriale distincte, la nivel 
european. Ele caută să prevină întărirea unei „fortărețe europene” 
printr-o strategie duală insistând, în primul rând, pe regulile neo- 
liberalismului ca bază a relațiilor comerciale și a fluxurilor de capi- 
tal (de aici importanța Organizației Mondiale a Comerţului) și, în al 
doilea rând, menţinând anumite pârghii politice $1 militare în zone 
prin care pot influenţa politicile interne ale Uniunii Europene. Această 
acțiune atrage după sine angajarea de relații bilaterale cu statele 
europene, luate ca entităţi individuale, decât cu Europa, privită ca 
un întreg și cultivarea de alianţe preferentiale (de pildă cu Marea 
Britanie, Spania si Italia, precum $1 cu loja ţărilor din fostul bloc 
comunist, cu Polonia ca pilon central, care sunt pe punctul de a fi 
admise în UE). Deși America propune acum abandonarea alianțelor 
clasice, ea se bazează încă pe NATO (în ciuda aspectului de desue- 
tudine pe care sfârșitul Războiului Rece l-a dat acestei alianțe mili- 
tare), în parte fiindcă Organizaţia Atlanticului de Nord menţine forțele 
militare ale Europei Occidentale sub control american. Statele Unite 
sprijină, de exemplu, ideea că Europa ar trebui să-și creeze propria 
forță militară de reacţie rapidă, dar numai cu conditia ca forta 
respectivă să rămână sub comanda NATO. Faptul că NATO nu mai 
corespunde cerințelor Uniunii Europene este, pentru Statele Unite, 
un avantaj clar, de vreme ce permite ca transformarea logicii 
teritoriale într-o forță politico-militară coerentă să se facă într-o 
manieră mai dificilă. 

Divizările din interiorul Uniunii Europene, existente în princi- 
pal între ţările proamericane si cele care caută să ducă o politică 
independentă, sunt în acest punct prea evidente pentru a ne imagina 

posibilitatea unei strategii politico-militare unice. Este greu de crezut, 
aşadar, că UE va genera o bază coerentă pentru ca propria sa „logică 
teritorială a puterii” să poată fi proiectată asupra întregii lumi în 
viitorul imediat. Dar în această sferă, lucrurile se pot schimba rapid, 
mai ales dacă administraţia americană continuă să sfideze opiniile 
europene, afișând un amestec de sfidare dispretuitoare și de crasă 
neglijenţă. Uniunea Europeană constituie, cu siguranţă, un hegemon 
local, dar potenţialul său de a reprezenta un rival pentru SUA este, la 
ora actuală, restrâns la domeniile productiv și financiar. 

În acest moment de răscruce, țările din estul si sud-estul Asiei 
par să constituie un concurent mult mai serios pentru dominația 
americană. Puterea financiară și cea productivă au continuat să se 
acumuleze în aceste regiuni, în defavoarea Americii de Nord si, la o 
scară inferioară, a Europei. Spre deosebire de Europa, zona asiatică 
vădește însă prea puţine tendinţe de a-și crea propria structură de 
putere politico-militară, iar relaţiile dintre state sunt mai curând de 
interdependentá, capitaliste mai degrabă decât teritoriale. În orice 
caz, Statele Unite exercită încă un control politic si militar asupra 
guvernelor din Japonia, Taiwan și, până nu de mult, și a celui sud- 
coreean, fapt care face orice eventuală mișcare politică de „indepen- 
denta” din partea acestor tari prea putin probabilă. Așadar, de vreme 
ce pare aproape imposibil ca vreo formă de logică teritorială a puterii 
să se dezvolte coerent în regiune, puterea logicii capitaliste devine 
tot mai copleșitoare și tinde către obţinerea hegemoniei asupra 
economiei mondiale, în mod special pe măsură ce uriaşa bogăţie a 
Chinei și, într-o măsură mai mică, a Indiei intră în balanță. Ne vom 
ocupa de consecințele economice ale acestor schimbări în capitolul 
3, dar nu putem neglija întrebările de natură politică și militară care 
apar, datorită faptului că China nu este dominată de Statele Unite în 
același mod ca Japonia, având în plus capacitatea și, după cum 
demonstrează acţiunile sale din ultimii ani, chiar și voința de a se 
instala în fotoliul de lider teritorial al regiunii, privite ca un întreg. 
Angajamentul politic $i militar al Chinei ar trebui să fie la fel de 
important pentru menţinerea în mâinile SUA a hegemoniei mondiale, 
ca și politica americană a Іш „divide et impera”, practicată in Europa. 
Şi în obținerea acestui scop, asa cum am arătat în capitolul 1, controlul 

asupra rezervelor de petrol ale Orientului Mijlociu ar putea servi 
foarte bine intereselor Administraţiei de la Washington, atunci când 
ea va considera necesar să reteze ambițiile geopolitice ale chinezilor. 
Oricum, în toate acestea, există o balanţă sensibilă între menținerea 
unei lumi deschise, îndeajuns de mult spre a permite logicii capitaliste 
să se desfășoare, liberă de constrângeri, și menținerea unor logici 
teritoriale stabile şi suficient de limitate pentru a preveni ascensiunea 
oricărui concurent la adresa dominaţiei militare și politice americane. 

Dar acestea nu sunt singurele configurații ale puterii teritoriale 
ce pot fi imaginate. În vreme ce relativa imobilitate a aranjamentelor 
teritoriale militează împotriva fluidizării, schimbări rapide survenite 
în natura alianțelor se pot petrece si chiar se petrec. Când, de pildă, 
politica americană în privinţa Irakului a întâmpinat opoziţia 
vehementă, încă din 2003, a Frantei, Germaniei și Rusiei, sprijinite 
chiar de China, a devenit posibil să se discearnă conturul neclar până 
atunci al acelui „bloc eurasiatic” căruia Halford Mackinder îi 
prezisese apariţia, cu multi ani în urmă si care, în opinia acestui analist, 
va putea domina lesne lumea, din punct de vedere geopolitic. Că 
Statele Unite şi-au manifestat mereu ostilitatea si nervozitatea fata 
de o asemenea concetrare de puteri era evident încă din anii '60, din 
riposta fermă pe care administratiile americane din perioada res- 
pectivă au dat-o deschiderii lui de Gaulle fata de Uniunea Sovietică, 
precum si politicii de deschidere spre est („„Ostpolitik”), inițiată de 
fostul cancelar federal german Willy Brandt, în anii '70. În plus, 
temerile pe care America trebuia sá si le facá, vizavi de aceastá aliantá, 
au fost clar exprimate de secretarul de stat Henry Kissinger, care a 
remarcat cá formarea unui pol de fortá in Europa si Asia va declansa 
automat o înclinare a balantei puterii politice către această parte a 
lumii, exact cum se întâmplase în secolul al XIX-lea. Kissinger 
adăuga, vizibil îngrijorat, că în acest caz „nu este evident că America 
va pierde”, admițând însă și posibilitatea, extrem de clară, că o atare 
variantă nu trebuie totuși scoasă din calcul...* Faptul că administraţia 
Bush a putut provoca, prin acţiunile sale, formarea unei asemenea 
alianțe in mai putin de un an ilustrează edificator cát de repede se 
pot petrece realinierile geopolitice și cât de ușor gafele catastrofale 
pot nărui eforturile a zeci de ani de măsuri diplomatice si militare. 

Invazia americană în Irak are însă o însemnătate și mai mare. Nu 
numai Că ea constituie o încercare de a controla „cepul butoiului cu 
petrol” și implicit economia mondială, prin dominaţia asupra 
Orientului Mijlociu, dar reprezintă, în același timp, constituirea unui 
puternic cap de pod american către spațiul euroasiatic care, coroborat 
cu noile alianțe cu statele din estul Europei, asigură SUA o puternicá 
poziţie geostrategică în Eurasia. Astfel, americanii au cel puţin 
posibilitatea de a împiedica orice consolidare a puterii eurasiatice 
care ar putea fi, într-adevăr, următorul pas în această continuă 
acumulare de putere politică ce trebuie să însoțească întotdeauna 
continua acumulare de capital. 

Încheierea Războiului Rece a relevat clar faptul că omenirea se 
află în fata unor uriașe schimbări. Logicile teritoriale ale puterii sunt 
în curs de modificare, dar rezultatele nu sunt nici pe departe stiute. 
De asemeni, devine evident acum că logicile teritoriale și capitaliste 
se află într-o stare de tensiune maximă. Sub guvernarea Bush, logica 
teritorială a SUA a fost clar enunțată și de aici toate discuţiile actuale 
despre „imperiu” si „noul imperialism”, privite ca definiţii ale 
Americii si politicii sale. Dar balanta forțelor implicate în logica 
capitalului pare să se încline în direcţii diferite. Cum se va produce 
aceasta depinde așadar în mare măsură de o mai bună înțelegere a 
modului în care acţionează logica puterii. Este chestiunea de care ne 
vom ocupa în capitolul 3. 


3 
Sclavia capitalului 


Supravietuirea, timp de secole, a capitalului, desi acesta a fost 
confruntat cu multiple crize si reorganizări și s-a văzut deseori pus 
în fata unor predicții cumplite (venite atât din stânga cât si din dreapta 
spectrului politic), privind o iminentă prăbușire, este un mister care 
trebuie descifrat. Mai întâi istoricul francez Georges Lefebvre a crezut 
că găseşte cheia saradei, emițând faimosul său raționament potrivit 
căruia capitalismul supravieţuieşte prin producerea permanentă de 
noi spaţii de desfacere a mărfurilor, dar din nefericire el nu a reușit 
să explice şi cum sau de ce se întâmplă acest lucru.! Cu siguranţă 
Lenin și Rosa Luxemburg, deși ghidaţi de motivații diferite si 
utilizând argumente diferite, au considerat că imperialismul — o forma 
de producţie si de utilizare a spațiului global — reprezenta răspunsul 
la saradá, deși ambii teoreticieni socialiști vedeau această soluţie ca 
marcând, în același timp, și sfârșitul capitalismului, sfásiat de propriile 
sale contradicții finale. 

Acesta ar fi contextul în care, într-o serie de publicaţii, începând 
cu acum peste două decenii, am propus o teorie a „fixării spaţiale” 
(de o acuratețe mai mare decât a fixárilor spatio-temporale) pentru 
contradicţiile, înclinate către criză, ale acumulării de capital?. Punctul 
principal al acestei asertiuni rezuma o tendinţă devenită cronică în 
interiorul sistemului capitalist, derivată teoretic din reformularea 
teoriei marxiste a tendinței de scădere a ratei profitului, pentru 

generarea de crize de supra-acumulare?. Astfel de crize sunt pro- 
vocate, în mod curent, de surplusuri de capital (în marfă, bani sau 
capacități productive) si surplusuri de forță de muncă, fără să existe 
dorinţa de a face ca acești factori să funcţioneze împreună, spre 
îndeplinirea unei sarcini sociale utile. Cel mai cunoscut caz de acest 
gen a fost marea criză economică din anii '30, când utilizarea capa- 
citatilor a ajuns la cel mai scăzut nivel, surplusul de marfă nu putea 
fi vândut şi nivelul șomajului a atins cote alarmante. Efectul a fost 
devalorizarea și în unele cazuri chiar distrugerea surplusurilor de 
capital și reducerea surplusului de forță de muncă, aducând clasa 
muncitoare în pragul mizeriei. De vreme ce lipsa oportunităţilor de 
profit reprezintă sursa tuturor dificultăţilor, problema economică 
cheie (opusă problemelor sociale si politice) rezidă în capital. Dacă 
devalorizarea trebuie să fie evitată, atunci căile de a obține profituri 
vor trebui să vizeze absorbţia surplusurilor de capital. Expansiunea 
geografică si reorganizarea spaţială oferă o asemenea opțiune. Dar 
această opțiune nu poate fi separată de schimbările temporale in care 
surplusul de capital este plasat în proiecte pe termen lung care necesită 
multi ani pentru a reintegra în circulaţie valoarea sa printr-o activitate 
productivă. Pe când expansiunea geografică determină adesea 
investiţii în infrastructuri sociale și fizice de durată (în transporturi, 
rețele de comunicaţii, educaţie si cercetare, de exemplu), producția 
si reconfigurarea relaţiilor de spațiu asigură o cale puternică de a 
anihila, dacă nu le vor putea rezolva, tendințele de producere a unor 
crize, în lumea capitalistă. Guvernul SUA a încercat să contracareze 
problema supraacumulării, din anii '30, de exemplu, prin punerea la 
punct a unor proiecte publice de perspectivă, în zonele până atunci 
nedezvoltate economic, cu intenția directă de a scăpa de surplusul 
de capital și forță de muncă disponibile (întâmplător sau nu, același 
spirit pare să-i fi ghidat și pe nazişti, în perioada respectivă, când ei 
au demarat „proiectul Autobahn", de construire a unui lant de auto- 
străzi în Germania). 

Logica capitalistă a imperialismului (opusă celei teritoriale) 
trebuie, cred eu, să fie înțeleasă în pofida acestui cadru de căutare a 
unor „fixări spatio-temporale” pentru rezolvarea problemei surplusului 
de capital (și, repet, surplusul de capital mai degrabă decât surplusul 

de forță de muncă trebuie să fie punctul central al oricărei analize 
economice). Spre a înțelege cum se întâmplă acest fenomen, trebuie 
mai întâi să descriu, chiar dacă în termeni schematici și foarte generali, 
cum capitalul circulă în spaţiu și timp pentru a-și crea propria geografie 
istorică. Făcând asta, încerc să mentin relaţia dialectică dintre politicile 
statului şi ale imperiului, pe de o parte, si mișcările moleculare ale 
acumulării de capital în spaţiu si timp pe de alta, folosindu-mă de 
argumente puternice. Prin urmare, încep cu unele observaţii de bază 
asupra importanței statului ca și cadru teritorial în interiorul căruia 
operează procesele moleculare ale acumulării de capital. 


Puterea statală și acumularea de capital 


Acumularea de capital prin schimburile efectuate pe piața liberă 
(care-și fixează singură prețurile bunurilor comercializate) are loc, 
în condiţii optime, doar dacă există o stabilitate, dată de instituții 
solide ale legii, de garantarea proprietăţii private, de contracte și de 
securitate a monedei naționale. Un stat puternic, înarmat cu puteri 
„politienești” si care deține monopolul asupra mijloacelor de coercitie 
poate garanta un astfel de cadru instituţional, sprijinindu-l totodată 
pe aranjamente constituţionale bine definite. Formarea statului, 
coroborată cu apariţia burgheziei și implicit redactarea, de către 
aceasta, a unor constituții liberale, au avut prin urmare o importanță 
crucială în lunga geografie istorică a capitalismului. 

Capitalistii nu au însă absolută nevoie de un asemenea context, 
spre a-și putea dezvolta afacerile, dar fără el sunt puşi în fata unor 
riscuri mai mari. Ei trebuie să se protejeze in medii pe care nu le 
recunosc sau sunt obligaţi să accepte regulile ce guvernează aceste 
medii si modul lor de a face afaceri. Afaceristii și comercianții pot 
supraviețui prin impunerea propriului lor cod de onoare și acţiune 
(la fel cum negustorii stradali și cei ambulanți mai procedează încă, 
în orașele din Orientul Mijlociu). Ei dezvoltă relații de încredere 
reciprocă (uneori bizuindu-se pe legături de familie — așa cum a fost 
cazul familiei de bancheri Rotschild, în secolul al XIX-lea) și ghidează 
chiar acțiuni violente (asa cum negustorii capitaliști au făcut deseori, 

în cursul istoriei) împotriva puterii statale spre a-şi proteja propriile 
bunuri si activităţi comerciale în fata amenințării acesteia sau a 
forțelor antagoniste din societate. Ei pot fi puşi chiar și în situația de 
a se ridica împotriva legii, atunci când puterea statală le este ostilă 
(asa cum a fost cazul în multe dintre fostele tari comuniste) sau se 
dovedește indiferentă vizavi de activităţile lor’. Această împotrivire 
fata de lege poate lua deseori forme dubioase, generând asociaţii de 
tipul Mafiei, cartelurilor de droguri și altele de acest gen, chiar în 
„inima” celor mai puternice state capitaliste. În alte situaţii, capitalistii 
isi pot asigura enclave protejate, în care să își desfășoare activitatea. 
Hrisoavele Europei medievale ne instiinteazá despre existența unor 
puternice comunităţi de burghezi, coexistând cu instituţiile medievale. 
Companiile şi contoarele comerciale din India de Est sau din golful 
Hudson, şi zonele puse la dispoziţia investitorilor străini, în China 
zilelor noastre, sunt exemple similare. Procesele moleculare ale 
acumulării de capital pot crea și chiar o fac, propriile cadre de operaţii 
în spaţiu în nenumărate feluri, folosind relaţiile de rudenie, diaspora, 
legăturile religioase și etnice, nu în ultimul rând cele lingvistice, ca 
mijloace de a produce rețele spaţiale ale unei activităţi capitaliste 
independente fata de cadrul puteri: statale. 

Cu toate acestea, condiția ideală pentru desfășurarea activității 
capitaliste este existența unui stat burghez în care instituțiile de piață 
și regulile contractuale (inclusiv cele vizând relaţiile de muncă) sunt 
garantate legal, și unde cadrul acestor reglementări legale este în așa 
fel construit încât să tina sub control conflictele de clasă si să arbitreze 
frictiunile inerente între diferitele facţiuni (de pildă între interesele 
comerciale, financiare, industriale, agricole și rentiere). Politicile care 
respectă securitatea rezervelor monetare şi a comerțului și afacerilor 
externe trebuie de asemenea să fie structurate în avantajul activităţii 
comerciale. 

Dar nu toate ţările acționează în acest mod, sau într-unul 
asemănător, și chiar când o fac, ele vehiculează o gamă largă de 
aranjamente instituționale ce pot produce rezultate aproape diferite. О 
politică economică de succes depinde, cu alte cuvinte, de cum este 
constituit statul, de cine îl guvernează, de ceea ce statul respectiv este 
capabil să facă spre a sprijini sau dimpotrivă, a se opune, proceselor 


92 David Harvey 


de acumulare de capital. Statul, asa cum vom vedea in capitolul 4, a 
jucat un rol esenţial în acumularea primitivă, originală, folosindu-și 
forța nu numai spre a determina adoptarea aranjamentelor instituționale 
tipic capitaliste, dar de asemenea spre a dobândi și privatiza bunuri ca 
bază originală a acumulării de capital (expropierea bunurilor Bisericii 
Catolice, în timpul Reformei sau îngrădirea de către stat a terenurilor 
aflate până atunci în proprietate comună, în Anglia, fiind două exemple 
edificatoare). Dar statul foloseşte și alte mijloace influente (impunerea 
de taxe ar fi unul dintre ele). Pe de altă parte, diferenţele dintre modul 
în care un anumit stat s-a format și politica dusă de el au fost întotdeauna 
importante. Statul britanic, fiind influenţat în mare măsură de capitalisti 
şi negustori, a jucat un rol cu totul diferit, în procesul acumulării, fata 
de cel francez, de pildă, unde dominau interesele funciare. Cele două 
tari au elaborat chiar teorii economice diferite spre a-şi explica si 
justifica poziţiile. Marea Britanie a devenit atașată de mercantilismul 
preconizat de Munn, în lucrarea sa, „Îmbogăţirea Angliei prin comerțul 
exterior", care lansa ideea acumulării de bani din comerţ si transforma- 
rea lor în metal preţios, în timp ce Franţa susținea teza școlii „fiziocrate”, 
apărute în secolul al XVIII-lea, potrivit căreia toate bogăţiile derivă 
de la pământ și că industria și comerțul sunt, prin urmare, forme 
secundare și chiar parazite ale crearii de bogăţie. O putere statală ostilă 
acumulării private de bogăţie — așa cum a fost, până nu de mult, cazul 
Chinei — poate frâna dezvoltarea unei tari. Statele cu guvernare social- 
democrată caută, în mod sistematic, să diminueze exploatarea excesivă 
a forței de muncă si de aceea se plasează ca veritabile forte-tampon 
între patronat și muncitorime, fără însă să abolească legile capitaliste. 
Pe de altă parte, statul însuși poate fi un agent activ al acumulării de 
capital. Statele dezvoltate din estul și sud-estul Asiei (precum 
Singapore, Taiwan și Coreea de Sud) au influenţat dinamica acumulării 
de capital în mod direct, prin acţiunile lor (deseori prin limitarea 
aspirațiilor sindicale). Dar acest gen de ,,interventionism statal” nu 
este ceva nou, ci există de multă vreme. Germania cancelarului Bis- 
marck si Japonia epocii reformelor, Meiji, s-au ridicat ca mari puteri, 
în privinţa acumulării de capital, şi datorită suportului puternic, dacă 
nu chiar forțat, pe care puterea statală l-a dat capitalului privat. Iar 
tradiţia dirijistă din Franţa (exemplificată mai ales de politica 

generalului de Gaulle, în anii '60), a dat o definiţie a acumulării total 
diferită de cea, să zicem, oferită de britanici. Si, desigur, discutând 
despre bătălia pentru hegemonie, colonialism sau politici imperialiste, 
ca şi despre toate aspectele relaţiilor externe, în general, statul s-a 
dovedit a fi, și continuă să fie agentul principal în dinamica 
capitalismului global. 

Statele nu reprezintă însă singurii factori relevanti, când vine 
vorba despre teritoriu. Aliantele statale (blocuri de puteri regionale 
care pot fi atât conectate neoficial, prin interese economice, ca țările 
din estul și sud-estul Asiei, cât si organizate oficial, precum statele 
Uniunii Europene) nu pot fi ignorate, mai mult decât pot fi entităţile 
sub-nationale, ca guverne regionale (Barcelona si Catalonia, sau zona 
golfului San Francisco). Puterea politică, guvernarea teritorială și 
administraţia sunt constituite pe o varietate de scale geografice și 
constituie, la rândul lor, o rețea de organisme politice structurate 
ierarhic în interiorul cărora se produc procesele moleculare de 
acumulare de capital. 

Dar să descrii evolutia capitalismului doar ca expresie a puterii 
statale în interiorul unui sistem inter-statal caracterizat de competiția 
pentru hegemonie — asa cum tinde să se întâmple cu multe dintre teoriile 
vehiculate de analiștii de azi — constituie o eroare. Este la fel de greșit ca 
a descrie evoluţia istorico-geografică a capitalismului ca si când el nu 
ar fi fost deloc afectat de logica teritorială a puterii. Dar Arrighi ridică 
o întrebare importantă: cum anume logica teritorială a puterii, relativ 
fixă si distinctă, se potriveşte cu dinamica fluidă a acumulării de capi- 
tal, în spaţiu și timp?? Spre a răspunde la această întrebare, trebuie 
mai întâi să specificăm cum funcţionează de fapt procesul molecular 
de acumulare de capital, în spațiu si timp. Făcând asta, pentru o facilitare 
a expunerii, voi presupune existenţa a priori a unui set de aranjamente 
instituționale stabile, garantate și facilitate de puterea de stat. 


Producția unei economii spaţiale 


Într-un număr de articole anterioare acestei cărți, am elaborat о 
teorie detaliată asupra modului în care economia spaţială se dezvoltă 

din procesele de acumulare de capital. Redau aici punctele principale 
ale argumentatiei mele, în formă prescurtată. 

Schimburile de bunuri si servicii (incluzând forța de muncă) 
atrag aproape întotdeauna după sine schimbarea locației. Ele definesc, 
de la bun început, un întreg set de mișcări în spațiu, care se inter- 
sectează și care creează o geografie distinctă a relaţiilor interumane. 
Aceste mișcări spațiale sunt restrânse de factorul distanţă, care are 
rolul de a le frâna și de aceea urma pe care ele o lasă asupra unui 
anumit teritoriu înregistrează invariabil și efectele unor asemenea 
impedimente, deseori determinând restrângerea acestor mișcări 
într-un spaţiu dat, limitat, spre a reduce la maximum frictiunile ce 
pot apărea din cauza distanțelor lungi. Diviziunea spaţială și teritorială 
a muncii (diferenţa dintre oraș si sat fiind una dintre primele si cele 
mai evidente forme) apare ca urmare a interacțiunii acestor procese 
de schimb în spaţiu. Prin urmare, activitatea capitalistă produce о 
dezvoltare geografică inegală, chiar și în absenţa diferențelor geo- 
grafice la capitolul înzestrării cu resurse sau a posibilităților fizice 
care adaugă propria lor greutate logicii diferentierii și specializării 
regionale si spatiale. Mánati de competiție, capitaliștii caută să obțină 
avantaje în interiorul structurii spaţiale și de aceea tind a se lăsa 
atraşi să se mute în acele zone unde costurile sunt mai mici, iar 
profiturile mai mari. Surplusul de capital dintr-un loc poate găsi forță 
de muncă neangajată dintr-un altul, unde oportunitățile de profit încă 
nu s-au epuizat. Avantajele locationale joacă, pentru capitalisti, un 
rol similar celui derivat din avantajele tehnologice, si în unele situaţii 
unul îl poate înlocui pe celălalt. 

În unele privinţe, această teorie este similară celei clasice 
referitoare la locaţie (asa cum apare ea în lucrările Іш Thiinen, Alfred 
Weber si Lösch, fiind mai târziu sintetizată de către Isard).” Principala 
diferență constă în faptul că aceste lucrări au căutat să identifice un 
echilibru spaţial în peisajul geografic al activității capitaliste, pe când 
în acest caz procesul acumulării de capital este văzut ca unul în 
continuă expansiune și astfel permanent opus oricărei tendinţe de 
echilibru. Mai mult decât atât, teoria clasică a locatiei și-a asumat о 
rațiune economică ce nu are mult de-a face cu actualele tendințe din 
lumea capitalistă. De pildă, ea definește ceea ce numim „întinderea 

spaţială a unui produs” în termeni de distanţă radială de la acel punct 
de producție unde preţul pietii (măsurat ca costul producției plus cel 
al transportului) l-a plasat, indiferent dacă consumatorii vor vrea sau 
vor fi capabili să îl cumpere. Dar bunurile nu se transportă singure la 
piață, sarcina revine comercianților. Rolul istoric al comercianților 
capitalisti a determinat continua sondare si fortare a barierelor spatiale 
(dincolo de ceea ce ar putea fi considerat ,,rational") și găsirea unor 
noi modalităţi de deplasare si de spațiu pentru comerț. Confruntati, 
de exemplu, cu pieţe locale limitate și costuri de transport ridicate, 
comercianții medievali au devenit negustori ambulanti care-şi chel- 
tuiau câștigurile străbătând vaste spaţii, pentru derularea afacerilor 
lor. În exact același mod comportamentul concurential a transformat 
puternicele impulsuri ale unui dinamism tehnologic fárámitat in 
economii capitaliste (căci capitaliștii caută să obțină avantaj asupra 
concurenţei prin adoptarea unor tehnologii superioare), generând, 
de asemenea, o stare de continuă mişcare și instabilitate cronică în 
distribuirea spaţială a activităţilor capitaliste, pe măsură ce capitalistii 
caută locaţii mai bune (în speţă costuri mai scăzute). Peisajul geo- 
grafic al producţiei, schimbului, consumului, distribuţiei capitaliste 
nu este niciodată în echilibru. 

Concurența în interiorul unui sistem spatial este, după cum 
teoriile neoclasice ale ordinii spatiale (Chamberlain, Hotelling si 
Lösch) au intuit în mod corect, un soi de competiţie monopolistică.t 
Această stranie formă hibridă de concurenţă apare, în primă instanță, 
din cauza excluderilor ce derivă din unicitatea locației. Locaţia în 
spaţiu conferă întotdeauna un cert avantaj monopolistic. Proprietatea 
privată într-o tara determină prin ea însăși o putere monopolistică: 
nimeni nu-și poate ridica fabrica acolo unde eu mi-am aşezat deja 
fabrica mea. Si dacă locaţia aleasă are și avantaje speciale, atunci ele 
nu îmi aparțin decât mie. Acest fapt permite desfășurarea de activități 
libere în interiorul unei economii spaţiale, mergând până la preferința 
capitalistă pentru controlul monopolist, opus unei competiții deschise. 
Desi teoria abstractă a capitalismului (incluzând și varianta sa neo- 
liberală) face apel tot timpul la idealurile concurenţei, capitalistii 
râvnesc la monopolul asupra puterii, deoarece el conferă securitate, 
chibzuinţă și în general, o existenţă mai pașnică. Pe deasupra, 

finalitatea concurenţei o reprezintă monopolul sau oligopolul și cu cât 
mai aspră este competiţia, cu atât mai rapid sistemul ajunge la astfel 
de stadii: mărturie stă incredibila creştere a monopolurilor si oligo- 
polurilor semnalate în multe sectoare economice (de la traficul aerian 
şi energetică la mass-media și divertisment) de-a lungul ultimelor trei 
decenii de hegemonie neoliberală în politicile economice ale marilor 
puteri capitaliste. Capitalisti pot să utilizeze strategiile spatiale si fac 
acest lucru spre a crea și poteja monopolul puterii oriunde si oricând 
au posibilitatea. Controlul asupra locatiilor strategice cheie si a 
complexelor de resurse este o armă importantă. În unele cazuri, mono- 
polul puterii devine îndeajuns de puternic spre a inhiba dinamismul 
geografiei capitaliste, inoculând puternice tendințe spre stagnare si 
inerție geografică. Tendinţa către un dinamism spatial dat de nevoia 
de a obţine profit, calitate specifică unui sistem concurential, este 
contracarată de asocierea puterilor monopoliste în spaţiu. Din aceste 
centre emană, în mod tipic, practicile imperialiste și solicitarea unei 
prezenţe imperialiste pe glob. Lenin și Hilferding au avut, prin urmare, 
dreptate, să acentueze importanta interdependentá existentă între 
monopolizare si imperialism. 

Asimetriile în schimburile comerciale identificate în capitolul 2 
ca fiind cruciale în înțelegerea logicii economice a imperialismului 
apar din competiţia monopolistică. Inegalitatile rezultate capătă astfel 
o anumită expresie spaţială si geografică, de obicei sub forma unor 
concentrări de avantaje și puteri în anumite locuri, în detrimentul 
altora. În trecut, costurile ridicate de transport şi alte bariere ce îngră- 
deau mișcarea (cum ar fi tarifele, taxele si cotele) erau vitale pentru 
existenţa multor monopoluri locale. Consumam un fel de mâncare 
specifică locului unde mă aflam, la un moment dat, şi beam berea 
locală, fiindcă impedimentul distanţei nu-mi permitea altă opțiune. 
Protectionismele de acest gen au dispărut însă, pe măsură ce costurile 
de transport s-au diminuat și barierele politice impuse comerțului au 
fost înlocuite cu acorduri precum cele stabilite în cadrul Organizaţiei 
Mondiale a Comerţului. Mănânc legume din California la Paris și 
beau bere importată din toate colțurile lumii în Pittsburgh. Chiar si 
producătorii de automobile din Detroit, care în anii '60 erau consi- 
derati etalonul acelei condiţii de oligopol caracterizată de Baran și 

Sweezy ca fiind de fapt „capitalism de monopol””, s-au văzut serios 
concurati de importurile de masini, în special din Japonia. Capitalistii 
au fost astfel nevoiţi să găsească alte căi de a construi și a-și păstra 
mult-râvnitele puteri monopoliste. Cele două mișcări majore ale lor 
au fost făcute în primul rând spre o masivă centralizare a capitalului, 
care caută să domine puterea financiară, balanța economică și poziţia 
pietii, iar în al doilea rând spre avida protecţie a avantajelor 
tehnoiogice (constituind întotdeauna, așa cum deja am precizat, un 
substitut pentru avantajele locationale) prin intermediul legilor 
referitoare la licenţe, a patentelor de invenţii și mărci și a drepturilor 
de proprietate intelectuală. Nu este întâmplător faptul că acestea din 
urmă au constituit subiectul unor intense dezbateri în cadrul Organi- 
zatiei Mondiale a Comerţului, generând acorduri privitoare la drep- 
turile de proprietate intelectuale legate de comert. 

Toate acestea demonstrează cât de importantă este abilitatea de 
a vehicula bunurile, capacităţile productive, forța de muncă sau banii, 
în spaţiu. Condiţiile predominante în industria transporturilor şi 
comunicaţiilor reprezintă, din acest punct de vedere, factori cheie. 
De-a lungul istoriei capitaliste, inovațiile tehnologice din această sferă 
au influenţat considerabil condiţiile spatialitatii (diminuând dificul- 
tatile legate de distanțele mari) și au generat o serie de instabilitati în 
cadrul economiei spatiale capitaliste. Motivatiile aflate în spatele 
acestei tendinţe către ceea ce Marx numea „anihilarea spaţiului prin 
timp” au fost dezbătute pe larg în alte lucrări si ar fi, prin urmare, 
inutil, să le reamintesc aici. ° Dar finalitatea la care teoretic se ajunge 
Si care, paradoxal, contrazice statisticile istorico-geografice ale capita- 
lului, este o neîncetată goană către reducerea, dacă nu chiar eliminarea 
barierelor spatiale, coroborată cu impulsuri la fel de furibunde către 
accelerarea obținerii de profituri. Reducerea costurilor si a timpului 
de transport s-a dovedit o necesitate stringentă a modului de producție 
capitalist. Tendinţa către „globalizare” este inerentă și evoluţia pei- 
sajului geografic al activităţii capitaliste este orientată către o tot 
mai rapidă si mai accentuată comprimare spatio-temporalá. 

Una dintre următoarele consecinţe ale acestui proces o reprezintă 
un continuu impuls către transformarea gamei geografice care 
defineşte activitatea capitalistă. Așa cum apariţia căilor ferate şi a 

telegrafului, în secolul al XIX-lea, a reorganizat complet gama și 
diversitatea specializărilor regionale şi a urbanizării și „regionali- 
zării”, în general, la fel mai recentele serii de inovaţii (mergând de la 
transportul aerian la Internet) au modificat scara la nivelul căreia 
activitatea economică este articulată. Fără aceste impulsuri, cadrul 
în continuă transformare al puterilor hegemonice, care a fost amintit 
în capitolul 2, ar deveni imposibil de realizat din punct de vedere 
fizic, material, și ar fi incomprehensibil din punct de vedere teoretic. 
Reorganizările politice și teritoriale de genul Uniunii Europene (ima- 
ginată încă din „secolul luminilor” si propusă cu stáruintá de gânditorii 
utopici de la începutul secolului al XIX-lea, ca Saint-Simon, de 
exemplu) au devenit nu numai aplicabile, dar în primul rând o 
necesitate economică. Desigur, aceasta nu înseamnă să spunem că 
schimbările politice sunt doar o funcţie a acestor transformări mate- 
riale survenite în relaţiile de spatiu; chestiunea este cu mult mai 
complicată. Dar relaţiile spatiale, aflate în continuă schimbare, 
funcționează са $1 condiţii necesare, alcătuind reorganizările politice 
pe care le vedem în jurul nostru. Aici, după cum vom vedea în curând, 
apare un punct crucial în care logicile de putere teritorială, respectiv 
capitalistă, se intersectează. 

Condiţiile particulare din industria transporturilor și comunica- 
tiilor ilustrează şi o problemă mai generală. O mișcare fluentă de-a 
lungul spațiului poate fi obținută doar prin stabilirea anumitor infra- 
structuri fizice în spaţiu. Căi ferate, şosele. aeroporturi, facilităţi 
portuare, rețele de cablu, sisteme de fibră optică, rețele de electricitate, 
rețele de irigații și canalizare, conducte, constituie capitalul fix stabil, 
am putea spune „împământenit” (și opus, așadar, acelor forme de 
capital fix, cum ar fi avioanele sau autoturismele, ce pot fi deplasate). 
Astfel de infrastructuri fizice absorb un capital uriaș, recuperarea 
acestuia depinzând de modul lor de folosire in situ. 

Capitalul investit în instalații portuare pe care nici un vapor nu 
le foloseşte va fi prin urmare irosit. În timp ce capitalul fix investit in 
teritoriu facilitează mobilitatea spaţială pentru alte forme de capital 
si forță de muncă, el necesită totodată interacțiuni spatiale ce urmăresc 
modele geografice fixe în privinţa investirii acelui capital, pentru ca 
propria lui valoare să fie răsplătită. Pentru capitalul stabil investit 

într-un anumit teritoriu, capital incluzând fabrici, birouri, clădiri, 
spitale, școli, ca şi pentru cel investit în infrastructura de transport și 
comunicaţii, efectul este de a actiona ca o veritabilă piedică asupra 
transformărilor geografice si a reasezárii activităţii capitaliste. Încă 
o dată, descoperim forte care determină o inerție geografică, opuse 
dinamismului. Capitalul investit în infrastructurile fizice din New 
York, Londra sau Tokyo-Yokohama este substanţial şi după cum a 
demonstrat ,,scurt-circuitul” ce a paralizat orașul New York după 
atentatele din septembrie 2001, orice întrerupere a fluxurilor de capital 
către și dinspre o anumită locaţie poate avea un efect economic de- 
vastator. Mai mult, modelul distinctiv al acestor investiții oferă mai 
multe posibilități pentru ca privilegiile monopoliste dintr-o locaţie 
dată să fie acaparate de un grup restrâns de oameni de afaceri. 
Investitorul care se întâmplă să deţină un teritoriu unde este proiectată 
construirea unui nod rutier, prin intersectarea mai multor autostrăzi 
importante, poate face speculaţii atât asupra valorii terenului, cât și 
a investiţiilor derulate acolo (clădiri, birouri, hoteluri etc). 

Ar trebui să fie evident din cele spuse până acum că peisajul 
geografic al activității capitaliste este presărat de contradicții si 
tensiuni, fiind veşnic instabil în fata tuturor presiunilor tehnice si 
economice exercitate asupra lui. Tensiunile dintre competiţie si 
monopol, dintre concentrare și distribuire, dintre -centralizare şi 
descentralizare, dintre stabilitate $1 mişcare, dintre dinamism si inerție, 
dintre diferitele niveluri de activitate, toate decurg din procesele 
moleculare de acumulare continuă de capital în spațiu si timp. Si 
aceste tensiuni sunt cuprinse în logica expansivă și generală a 
sistemului capitalist, în cadrul căreia continua acumulare de capital 
51 vesnica goană după profit domină. Efectul cumulat este, aşa cum 
deseori am avut ocazia să arăt şi în alte lucrări anterioare, acela că și 
capitalismul caută în mod perpetuu să creeze un peisaj geografic 
menit să-i permită desfășurarea activităților până la un moment dat, 
doar pentru a-l distruge și a genera ulterior un alt peisaj, cu totul 
diferit, spre a-și satisface setea de acumulare nesfársitá de capital. 
Astfel este scrisă istoria „distrugerii creative”, în peisajul actualei 
geografii istorice a acumulării de capital. 


100 David Harvey 


Logicile politice/teritoriale versus logicile capitaliste 
ale puterii 


Procesele moleculare ale acumulării de capital, operând în spatiu 
și timp, generează revoluţii pasive în standardele geografice ale 
acumulării de capital. Dar tensiunile și contradicţiile pe care le-am 
identificat pot, de asemenea, să producă şi configurații geografice 
care asigură stabilitate, cel puţin pentru o perioadă de timp. Mă voi 
referi la aceste configurații, relativ stabile, numindu-le „regiuni”, 
termen prin care înțeleg economiile regionale care ating un anume 
grad de coerență structurală în domeniul producţiei, distribuţiei, 
schimbului și consumului, pentru un timp. Procesele moleculare 
converg, asa cum au făcut-o de altfel de multe ori, către producerea 
unei „regionalizări”. Aceasta nu este, desigur, o observaţie ce-mi 
aparține numai mie. A fost vehiculată de către multi analişti, fiind 
un teritoriu familiar şi istoricilor economiei, precum Sydney Pol- 
lard, care considera dezvoltarea regiunilor un factor fundamental al 
dezvoltării economice a Imperiului Britanic. Există, de altfel, o lungă 
tradiţie în teoria economică, de la Alfred Marshall (cu opiniile sale 
despre districtele de producţie industrială, numite astăzi „marshall”- 
iene), la Perroux (care a lansat termenul de „рой de creștere”) si la 
Paul Krugman (ce s-a dovedit interesat de „auto-organizarea” 
economiilor regionale), tradiție care priveşte producerea organizărilor 
regionale atât ca o consecinţă inevitabilă, cât și ca o condiţie de bază 
pentru înțelegerea dinamicilor acumulării de capital.!! Analisti 
politici, ca Mittelman, au relevat recent importanța organizării 
regionale la nivele supra-nationale $i sub-nationale, în înţelegerea 
complexelor curente ce se întrepătrund, ducând la funcționarea 
economiei globale.!? 

Granițele regiunilor de acest gen sunt întotdeauna estompate si 
vagi, însă fluxurile care se înlănţuie în interiorul unui teritoriu gene- 
rează o coerenţă suficient de structurată pentru a delimita aria geo- 
grafică ca o entitate distinctă, vizavi de celelalte zone din cadrul 
economiei nationale sau aparţinând altor (ёп. Coerenta structurală 
se extinde de obicei dincolo de simplele schimburi economice, deși 
este adevărat că acestea rămân cele mai importante, înglobând 

atitudini, valori culturale, credințe si chiar si afilieri politice și 
religioase între deţinătorii de capital si muncitorii pe care aceştia îi 
angajează. Necesitatea de a produce și menţine bunurile colective 
necesită ca un anumit sistem de guvernare să fie instaurat si imple- 
mentat adânc în sistemele administrative ale regiunii respective. 
Clasele dominante și alianțele hegemonice se pot forma în interiorul 
regiunii și ele împrumută si un caracter specific nu doar activităţii 
economice, ci si celei politice. Aceste clase si alianţe trebuie să fie 
preocupate de asigurarea bunurilor de larg consum și prin urmare 
este necesar să se implice ele însele în aprovizionarea publică. 
Formarea infrastructurilor fizice $1 sociale, nu numai pentru a sustine 
activitatea economică, ci și pentru a promova valori culturale și 
educaţionale si multe alte aspecte ale vieţii civice, reîmprospătează 
coerenţa a ceea ce începe a se dezvolta ca o entitate regională, în 
cadrul economiei mondiale. Modelele de comerţ și concurenţă, ca și 
specializarea şi concentrarea industriilor-cheie sau combinațiilor 
tehnologice, relaţiile de muncă și capacitățile determină o largă 
întrepătrundere a economiilor regionale, într-un conglomerat inegal 
de dezvoltare geografică. Ce se întâmplă însă în privința dinamicilor 
interne și a relaţiilor externe depinde de structura claselor sociale 
care se ridică și dau naștere la alianţe de clasă, cu rol în formarea și 
influențarea guvernării. ° 

Premisa fundamentală ce se desprinde de aici este că acea logică 
teritorială a puterii informală, vagă, dar cu toate acestea identifi- 
cabilă — regionalitatea — apare în mod necesar și inevitabil din 
procesele moleculare ale acumulării de capital în spațiu și timp, și 
că, de asemenea, concurenţa regională si specializarea în și dintre 
aceste economii regionale devine, în mod firesc, o însușire esențială 
a capitalismului. Aceasta naște întrebarea-cheie: cum anume regio- 
nalitatea în continuă evoluţie și ajunsă până la procesele moleculare 
de acumulare de capital ce operează în spaţiu si timp se poate corela 
cu logica teritorială a puterii, exprimată prin politica statului si 
imperiului? 

Răspunsul, într-o primă instanță, este că regionalitatea și logica 
teritorială a puterii nu au nimic în comun una cu alta. Pollard, de 
pildă, estimează că economiile regionale care au jucat un rol atât de 

important în revoluţia industrială din Anglia, la sfârşitul secolului al 
XVIII-lea, nu ocupau un teritoriu mai mare de 40 km pătraţi, fiind 
efectiv niște insulițe în interiorul unei tari ale cărei granite fuseseră 
definitiv stabilite de mai bine de două secole.!* Dar aceste insulițe au 
creat impulsurile care, mai târziu, vor pune în mișcare întreaga na- 
tiune. Pe măsura trecerii timpului, sistemul de transport si comuni- 
caţii s-a schimbat radical, astfel încât aceste insule s-au dezvoltat, 
transformându-se în zone mai largi, cuprinzând, de pildă, întreaga 
regiune Birmingham, Midlands, Manchester, sudul comitatului 
Lancashire şi aglomerarea urbană West Yorkshire. Aceste regiuni 
au devenit atât de influente încât politicile și interesele lor au ajuns 
să joace un rol important, dacă nu chiar determinant, în modul în 
care întreaga națiune era guvernată. Ele şi-au lansat propriile filosofii 
economice, incluzând faimoasa „școală din Manchester”, a comer- 
ciantilor liberi, condusă de Cobden si Bright, care au îndrăznit să-și 
proclame interesele proprii ca fiind ale înseși naţiunii engleze. Bir- 
mingham, personificat prin figura carismaticului „Radical Joe” Cham- 
berlain, a avut o cu totul altă optică, asa cum vom vedea. Asa se face 
că politica statală a Marii Britanii a ajuns să fie „confiscată” de 
interesele regionale, care nu coincideau întotdeauna și în mod necesar 
cu cele ale restului țării (Scoţia, de pildă, regiunea cea mai săracă, 
nu avea nici un rol în acest joc politico-economic). Această axă, ce 
mergea din Londra, prin Birmingham și Midlands și urca până în 
aglomerările urbane din Lancashire si Yorkshire, a dominat politica 
britanică pentru cea mai mare parte a secolelor XIX si XX si exercită 
încă $1 în prezent o enormă putere și influenţă. Exact acelaşi lucru s- 
a întâmplat si în alte tari europene şi, desigur, în regiuni si zone din 
Statele Unite care au avut o foarte mare importanţă istorică, pe măsură 
ce puterea trecea de la nord-est și centru către sud, sud-vest și, în 
final, spre coasta Pacificului. ' Delta Fluviului Perlelor și cursul in- 
ferior al fluviului Yangtze (regiunea Shanghai) au reprezentat centrele 
dinamice din China care au dominat economic, și nu neapărat poli- 
tic, restul tani. Recipientul care este statul teritorial este, așadar, 
deseori acaparat de unele interese regionale sau coaliții de interese 
dominante până când alte regiuni se ridică spre a-și aroga acest rol. 
Aceste schimbări de influenţă de la o regiune la alta, de la o scară la 

alta, reprezintă cu siguranţă ceea ce reușesc să facă revoluțiile pasive 
rezultate din procesele moleculare ale continuei acumulări de capi- 
tal. Dar principiul general este clar: regionalitatea se cristalizează 
urmând propria logică, dincolo de procesele moleculare ale acumu- 
lării de capital în spaţiu si timp. La timpul potrivit, regiunile astfel 
formate vin să joace un rol crucial în modul în care organismul poli- 
tic al statului, văzut ca întreg și definit conform unei logici teritoriale, 
se poziţionează. 

Dar statul nu este nici străin, nici pasiv, în relaţie cu aceste 
procese. O dată ce el recunoaște importanța creșterii și acaparării 
dinamicilor regionale ca o sursă a propriei puteri, statul poate căuta 
să influenţeze aceste dinamici prin politicile și acţiunile sale. Se poate 
ca, într-o primă instanță, să intreprindă această acțiune accidental. 
În secolul al XIX-lea, de pildă, statele construiau drumuri și sisteme 
de comunicaţii în primul rând pentru nevoile administraţiei, 
controlului militar şi protecţiei teritoriului national, în ansamblul său. 
Dar, o dată construite, aceste infrastructuri s-au dovedit căi care au 
facilitat circulaţia de mărfuri, forță de muncă si capital. În multe 
cazuri, investiţiile au fost concepute împreună. Este încă o problemă 
în dezbatere dacă Hausmann a construit noile bulevarde ale Parisului, 
după 1853, în primul rând din motivații militare, pentru a controla 
mai bine eventualele mase de protestatari, sau pur și simplu s-a 
intenţionat facilitarea circulaţiei de capital în interiorul unui oraş 
intesat încă de strádute si ulite medievale, strâmte și intortocheate.'° 
Si, interesant, desi sistemul de autostrăzi interstatale din America a 
fost construit în primul rând din cauze economice, legitimitatea 
acestui sistem a fost justificată marelui public prin prisma securității 
nationale $1 a apărării. 

Dar statul își poate folosi puterea și spre a orchestra diferențieri 
regionale si de dinamică nu doar prin comanda pe care o deţine asupra 
investiţiilor de infrastructură (în mod particular în transport şi 
comunicaţii, educaţie si cercetare), dar de asemenea prin impunerea 
propriilor legi si a aparatului administrativ. Puterea sa de a realiza 
reforme ale instituţiilor fundamentale necesare pentru acumularea 
de capital poate avea efecte profunde (atât pozitive, cât și negative). 
Când, de exemplu, băncile locale au fost înlocuite de către băncile 

nationale, în Marea Britanie si Franţa secolului al XIX-lea, libera 
circulație de capital bănesc, de-a lungul spațiului național al acestor 
tari a alterat dinamicile regionale. Mai recent, abolirea, în Statele 
Unite, a legilor băncilor locale, deosebit de restrictive, a schimbat 
radical climatul privitor la investiţii, în întreaga ţară, acestea nemai 
fiind cramponate pe plan local, ci pătrunzând într-un circuit mai 
deschis și mai fluid, pentru construirea altor configurații regionale. 
Singapore reprezintă exemplul cel mai concludent, vizavi de modul 
în care un stat poate construi în folosul său o dinamică regională 
efectivă și dinamică, acaparând procesele moleculare ale acumulării 
de capital în spaţiu şi timp, în interiorul propriilor sale granite. După 
cum este bine cunoscut acum, un climat de afaceri atractiv reprezintă 
un veritabil magnet pentru fluxurile de capital si astfel statele caută 
să-şi dezvolte puterea prin crearea de facilităţi pentru investiţiile capi- 
taliste. Făcând asta, ele folosesc, cum au procedat întotdeauna, puterea 
monopolistá pe care о deţin asupra teritoriului national, încercând să 
ofere privilegii absolute oricui poate trage avantaje de aici. 

Acum, mai rămâne în dezbatere o ultimă problemă: ce se 
întâmplă când procesele moleculare implicate în realizarea unei 
regiuni depăşesc granițele delimitate politic ale statului sau, din di- 
verse motivații, necesită un debuseu în afara acestora. Există, în speţă, 
unele cazun impresionante de economii regionale care au depășit 
graniţele nationale — E] Paso si Ciudad Juarez sau Detroit şi Windsor 
sunt exemplele cele mai edificatoare. Iar formarea de structuri ad- 
ministrative suprastatale, precum Uniunea Europeană, sau chiar a 
unor pieţe comune precum NAFTA (North American Free Trade 
Agreement — Organizaţia Nord-Americană a Liberului Schimb) sau 
MERCOSUR (piaţa comună a ţărilor din America Latină) poate fi 
văzută ca o soluție acestei probleme. Dar chestiunea cu adevărat 
importantă este ce se întâmplă cu surplusul de capital generat de 
economiile regionale sub-nationale când ele nu mai pot găsi forță de 
muncă profitabilă în interiorul statelor. Aceasta este, desigur, cheia 
problemei. care generează presiuni pentru practici imperialiste in 
sistemul interstatal. 

Concluzia generală a tuturor acestor aspecte puse în discuţie ar 
fi aceea că duelurile geopolitice izvorăsesc aproape cu certitudine 

din cauza proceselor moleculare ale acumulării de capital, indiferent 
care sunt justificările pe care înseși statele implicate caută să le 
găsească, si că aceste mișcări moleculare (in mod special ale 
capitalului financiar) pot foarte ușor să submineze puterea statală; în 
fine, că un stat capitalist avansat trebuie să depună eforturi susținute 
şi să fie foarte atent cum gestionează fluxurile moleculare în propriul 
avantaj, atât pe plan intern cât si pe plan extern. Pe acesta din urmă, 
statul trebuie să acorde o atenţie deosebită acelor asimetrii care apar 
întotdeauna ca urmare a schimburilor spaţiale și să încerce să joace 
cartea controlului monopolist cât mai abil şi mai impunător cu putință. 
Va fi necesar, pentru statul respectiv, să se implice total în lupta 
geopolitică și să apeleze, atunci când este obligat, la practici 
imperialiste. Vom vedea cum poate face acest lucru, concret, în 
rândurile ce urmează. 


Circuitul capitalului 


Analizele precedente ale dinamicilor spatio-temporale, desi 
acordă atenție contradictiilor generale și instabilitatilor, ignoră 
tendința capitalismului de a produce crize de supra-acumulare. Este 
necesar să examinăm mai în detaliu modul în care procesele generale 
ale producţiei spaţiale sunt prinse în procesele de declanșare a crizelor 
şi de rezolvare a lor. De vreme ce ar fi util să apelăm în continuare la 
exemple empirice, propun să acceptăm dovada empirică oferită de 
Brenner, care sustine că, începând din anii '70, problema supra- 
acumulării, cronică și rezistentă în timp, a inundat blocul capita- 
list." Aceasta ne va oferi prilejul de a interpreta volatilitatea sistemului 
capitalist internaţional, începând cu acea vreme, ca o serie de poziţii 
temporare spatio-temporale care au eşuat chiar și în abordarea unor 
probleme minore ale supra-acumulării. 

Ideea de bază a poziţiei spatio-temporale este destul de simplă. 
Supra-acumularea în interiorul unui sistem teritorial dat este condi- 
tionatá de existenţa unui surplus de forță de muncă (deci creșterea 
şomajului) si a unui surplus de capital (înregistrat ca o abundență de 
bunuri pe o piață care nu se poate dispensa de ele fără pierderi, o 

capacitate productivă nefolosită și/sau un surplus de capital bánesc 
lipsit de debușeuri pentru investiţii productive și profitabile). 
Asemenea surplusuri pot fi absorbite, în mod potenţial de (a) înlo- 
cuirea temporală prin investiţii în proiecte de capital pe termen lung 
sau prin cheltuieli sociale (în sfera educațională sau în cercetare) 
care amână reintrarea valorilor de capital în circulaţie, pentru viitor, 
(b) înlocuirea spaţială prin deschiderea de noi piețe, de noi capacităţi 
productive şi găsirea de resurse și locuri de muncă în alte zone sau 
(c) o combinaţie între primele două variante. 

Cel mai interesant caz este o combinaţie între (a) și (b), dar să 
luăm mai întâi în discuţie versiunea temporală, ilustrată în figura 1. 
Fluxurile de capital sunt scoase de pe tărâmul producţiei si 
consumului imediat (circuitul primar) si redirectionate atât într-un 
circuit secundar al capitalului fix sau al formării de fonduri de 
consum, cât și într-un circuit terțiar, al cheltuielilor sociale, pentru 
cercetare și dezvoltare. Ultimele două circuite absorb excesul de 
capital în investiţii de lungă durată. În cadrul circuitului secundar de 
capital, fluxurile se divid în capital fix pentru producţie (instalaţii 
tehnice și echipament, capacități generatoare de electricitate, noduri 
de cale ferată, porturi, etc) si în crearea de fonduri de consum (lo- 
cuinte, de exemplu). Utilizările comune sunt deseori posibile 
(autostrăzile pot fi folosite atât pentru activitățile de producție, cât și 
pentru cele de consum). O parte din capitalul ce se revarsă în al 
doilea circuit este investit în terenuri și formează o bancă de bunuri 
fizice în teritoriu — un mediu destinat exclusiv producției și consu- 
mului și pe care se poate construi orice, de la parcuri industriale și 
porturi, aeroporturi, rețele de transport si comunicaţii, până la sisteme 
de canalizare și irigaţii, locuinţe, spitale, școli. Aceste investiţii 
formează centrul vital al unei regiuni, ocupând un rol fundamental 
în producerea regionalitatii. La drept vorbind, ele constituie mai mult 
decât un sector economic minor, putând absorbi masive cantităţi de 
capital și forță de muncă, în mod special, asa cum vom vedea, în 
condiţiile expansiunii geografice. Fluxurile implicate în circuitul 
terțiar de capital — ce cuprinde investiţii pe termen lung în infrastruc- 
tura socială — se divid, de asemenea, în investiții pentru cercetare și 
dezvoltare sau pentru perfecționarea forței de muncă, ce se vor 

întoarce direct în circuitul productiv si investiţii orientate spre 
îmbunătăţirea condiţiilor sociale ale populației (prin educaţie si 
asistență medicală, de pildă). În țările capitaliste dezvoltate, această 
din urmă categorie (bugetul de sănătate) deseori absoarbe cantități 
uriașe de capital. O parte din această investiţie poate totodată să fie 
considerată structură geografică imobilă. Sistemul educational, de 
exemplu, nu poate fi strămutat, o dată ce este organizat administrativ 
si financiar, într-un teritoriu dat. 

Surplusurile generate în prezent pot fi și sunt absorbite de 
circuitele de capital secundar și terțiar. Investiţiile de acest gen pot fi 
productive pe termen lung dacă ele contribuie la productivitatea 
viitoare a capitalului. Faptul are loc dacă se asigură o forță de muncă 
mai calificată, investiţii în cercetare și dezvoltare, un sistem de trans- 
port și comunicaţii mai eficient, menite să înlesnească drumul către 
acumularea de capital. Dacă se va întâmpla așa, atunci capitalul su- 
pra-acumulat se va întoarce în circuitul primar de capital, dar vor fi 
necesari ani de zile pentru acest proces si până atunci, o altă serie de 
investiţii în infrastructuri sociale si fizice va fi necesară. Investiţiile 
de această factură oferă însă o soluţie, cel putin pentru un timp, gravei 
probleme a supra-acumulării. Dar în cadrul circuitelor de capital 
secundare si terțiare poate apărea un surplus de investiţii, caz în care 
vom avea de-a face cu un exces în construirea de case, spaţii de 
birouri, utilităţi portuare și echipamente tehnologice, ca și în ceea ce 
priveşte sistemul educaţional. În acest caz, bunurile vor sfârşi prin a 
se devaloriza chiar în cadrul circuitelor secundare si terțiare. 

Supra-acumularea apărută în cadrul circuitelor secundare și 
terțiare acţionează deseori ca un factor declanșator al unor crize mult 
mai profunde. Importanța acestui fapt este deseori neglijată în 
abordarea generală a dinamicilor acumulării de capital (Brenner, de 
pildă, îl ignoră complet). De exemplu, punctul de plecare al crizei 
din anii 1973-1975 a fost un colaps mondial al pieţei economice, 
urmat la scurtă vreme de un virtual faliment al metropolei New York; 
debutul deceniului de stagnare economică a Japoniei, în 1990, a fost 
reprezentat de un colaps al tranzacţiilor și speculațiilor cu terenuri, 
proprietăţi si bunuri, ce a pus întregul sistem bancar în fata unui 
pericol major (interesant e faptul că în această perioadă, guvernul 

nipon a căutat să ofere compensaţii periodice, investind masiv în 
lucrări de utilitate publică); de asemenea, colapsul asiatic din 1997 a 
fost declanșat de explozia preţurilor valorilor imobiliare si ale 
terenurilor, în Thailanda și Indonezia; și cel mai important reazem 
pentru economiile americană și britanică, după apariția primelor 
semne ale unei recesiuni generale, în toate sectoarele economice, 
din anul 2001 încoace a fost revigorarea tranzacţiilor şi speculațiilor 
în domeniul proprietăților şi bunurilor imobile. Ca o curioasă conse- 
cinta, descoperim că aproape 20% din produsul intern brut al Statelor 
Unite, in 2002, s-a datorat contribuabililor care şi-au refinantat datoria 
ipotecară pe baza valorii sporite de inflaţie a locuinţelor lor, folosind 
surplusul de bani obținut astfel pentru consumul imediat (fenomen 
ce a avut drept efect ștergerea capitalului supraacumulat în circuitul 
primar) Contribuabilii britanici au împrumutat 19 miliarde de dolari 
doar în primul trimestru al lui 2002 în schimbul valorii ipotecii 
proprietăților lor, spre a-și finanța consumul. Ce se întâmplă dacă si 
în momentul în care aceste „baloane de săpun” făcute cu nonşalanţă 
și aproape cu inconstientá pe tărâmul proprietăţii se sparg este o 
chestiune care ridică serioase motive de îngrijorare.!? Trebuie de 
asemenea să avem în vedere posibilul impact al vastului program de 
utilități publice pe care guvernul chinez îl ia în considerare, la ora 
actuală, ca o posibilă cale prin care supra-acumularea globală și-ar 
putea găsi măcar un debuseu partial în viitorul apropiat (într-un mod 
asemănător cu cel în care construirea sistemului de autostrăzi 
interstatale si toate eforturile depuse pentru dezvoltarea economică 
a statelor din sudul și vestul Americii au ajutat la absorbția surplusului 
de capital, în anii '50-'60 ai secolului trecut). 

Dar toate acestea depind de rolul crucial pe care îl îndeplinesc 
instituţiile de stat și cele financiare mediatoare, în direcționarea 
fluxurilor de capital între cele trei circuite despre care am discutat 
ceva mai înainte. Surplusul de capital din industria textilă nu poate 
fi convertit direct în construirea unui aeroport sau a unui institut de 
cercetare. Instituţiile de stat și financiare au puterea de a genera și 
oferi credite. De drept, ele crează o cantitate de ceea ce am putea 
numi „Capital fictiv” (documente asemănătoare „biletelor de bancă”, 
ce nu au acoperire materială dar pot fi folosite ca bani).? Sá 

presupunem că instituţiile respective creează un capital fictiv aproxi- 
mativ egal cu excesul de capital investit în producţia de materiale 
textile si transformat în proiecte de viitor materializate, in, de pildă, 
construirea unei autostrăzi sau în plan educativ, revigorând astfel 
economia (si incluzând poate si satisfacerea nevoii de a se îmbrăca a 
muncitorilor constructori si profesorilor). Dacă cheltuielile pentru 
îmbunătăţirea condiţiilor sociale dau rezultate (cu alte cuvinte dacă 
facilitează apariţia ulterioară a unor forme mai eficiente de acumulare 
de capital), atunci valorile fictive sunt răscumpărate (fie direct, prin 
plătirea datoriilor, fie indirect, prin intermediul unor taxe majorate, 
până la achitarea totală a acestor datorii către stat). Teoria 
„cheltuielilor de stat productive”, care plătesc pentru ele însele, dato- 
rită taxelor majorate, a fost frecvent pusă în practică, așa cum s-a 
întâmplat la reconstrucția Parisului, în timpul celui de-al Doilea 
Imperiu francez.? Dar teoria nu funcţionează întotdeauna si supra- 
investiţiile în domeniul social pot genera devalorizări ale bunurilor 
şi dificultăți în achitarea datoriilor către stat. În timpul anilor '60, în 
Statele Unite, de exemplu, se credea că investiţiile masive în educaţie 
vor fi amortizate în timp și vor crea o bază nouă pentru acumulări 
viitoare. Dar acest lucru nu s-a întâmplat şi criza fiscală a statelor 
americane (cuprinzând chiar și metropola New York) care s-a dez- 
voltat în anii '70 s-a datorat, partial, si supra-investitiilor în pro- 
ductia de infrastructuri fizice și sociale de acest gen (costul războiului 
din Vietnam reprezentând cealaltă cauză a problemei). 

Chiar în fata unei prábusiri fiscale, asemenea investiţii se pot 
dovedi în cele din urmă de o valoare inestimabilă, deoarece multe 
dintre ele își menţin existenţa ca valori de uz fizic. Surplusul de capi- 
tal provenit, în mare parte, din Statele Unite (zona Baltimore, în spe- 
cial) a fost folosit la construirea rețelei de tuneluri de sub Londra, la 
începutul secolului XX. Proiectul a dat faliment, dar tunelurile 
construite atunci au fost folosite, mai ales în timpul celui de-al doilea 
război mondial si sunt încă utilizate si astăzi de municipalitatea 
londoneză. Povestea clasică, în această privință, este cea a companiei 
Olympia& York, care şi-a sporit profiturile cumpărând proprietăți 
falimentare, la prețuri infime și transformându-le apoi în afaceri 
rentabile. Compania a fost însă desființată când și-a lansat propriul 

proiect de constructii in cartierul londonez Canary Wharf, de catre 
băncile la care se împrumutase si cărora nu le putuse înapoia datoria la 
termenul scadent. Băncile au stabilit valoarea proprietăţii și au vân- 
dut-o investitorilor, care au putut finaliza proiectul (Olympia& York, 
înțelegând situația, a devenit parte a consortiului ce a pus stăpânire 
pe proprietăţile din Canary Wharf si le-a răscumpărat, chiar la un 
pret mai mic!). După cum Marx observa, profetic, primul val de 
investitori dau faliment frecvent, în astfel de împrejurări, lăsând ca 
profitul, „grosul” afacerii să intre în buzunarele acelora care cumpără 
bunurile devalorizate la preţuri ridicol de mici... Devalorizarea bu- 
nurilor, în mod special în circuitul secundar de capital poate, de aceea, 
juca un rol important în stabilirea unor baze proaspete pentru 
acumularea de capital. 


Fixarea spatio-temporala 


În opinia mea, termenul „fixare” are un dublu înțeles. O anumită 
portiune a capitalului total este, în sensul literal al cuvîntului, fixată 
în teritoriu într-o formă fizică pentru o perioadă relativ lungă de timp 
(depinzând de durata sa de viată economică și fizică). Unele cheltuieli 
sociale (cum ar fi educaţia publică sau sistemul medical) de asemenea 
devin teritorializate si reprezintă factorii imobili ai obligațiilor pe 
care statul și le asumă. Pe de altă parte, „fixarea” spatio-temporala 
este o metaforă pentru un anumit tip de soluţie la crizele capitaliste 
prin amânare temporală și expansiune geografică. Prin urmare, cum 
si când aceste sensuri ale cuvântului „fixare” se întâlnesc? 

Producția spațială, organizarea completă a forţei de munca teri- 
toriale, deschiderea unor complexuri de resurse noi $i mai ieftine, de 
noi regiuni ca spatii dinamice ale acumulării de capital și pătrunderea, 
în formațiunile sociale deja existente într-o anumită regiune, a 
relațiilor sociale si instituţiilor capitaliste (precum regulile contrac- 
tuale sau acordurile privind proprietatea privată) oferă căi importante 
de a absorbi surplusul de capital si forță de muncă. Astfel de expan- 
siuni geografice, reorganizări $i reconstructii ameninţă deseori 
valorile deja fixate într-un anumit spaţiu („împământenite”) dar încă 

nerealizate. Contradictia este inerentă și deschisă unei nesfârșite 
repetări, din cauză că noi regiuni necesită, de asemenea fixarea de 
capital în infrastructuri fizice și în construirea unor medii propice de 
activitate, dacă se dorește ca acestea să funcționeze efectiv. Vastele 
cantități de capital fixate într-un loc acţionează ca o piedică asupra 
capacităţii de a realiza o fixare spaţială în altul. Valoarea bunurilor 
existente în zona metropolei New York a fost şi este, vorbind cât se 
poate de serios, deloc neînsemnată, iar pericolul că ele s-ar putea 
devaloriza, în 1975 (și mai nou, în 2003) a fost văzută pe bună dreptate 
ca reprezentând o ameninţare majoră nu numai pentru metropolă, ci 
pentru însuși viitorul capitalismului. În cazul în care capitalul dispare, 
el lasă în urmă un şir de devastări şi devalorizări; dezindustrializarea, 
experimentată chiar în inima capitalismului (cum s-a întâmplat, 
de-a lungul vremii, la Pittsburgh, Sheffield, bazinul Ruhr), ca și în 
multe alte parti ale lumii (Bombay), în anii '70 și '80, sunt exemple 
edificatoare, în această privință. Dacă însă capitalul nu se mută, ori 
nu о poate face, atunci supra-acumularea de capital va fi conduce 
direct la recesiune deflationará și depresie economică. 
Contradictiile apar, oricum, în cadrul dinamicilor transformărilor 
spatio-temporale. Dacă surplusul de capital si de forță de muncă există 
în interiorul unui teritoriu dat (cum ar fi un stat naţional sau o regiune) 
și nu pot fi absorbite pe plan intern (atât prin ajustări geografice, cât 
şi prin cheltuieli în plan social), atunci ele trebuie trimise în altă 
parte pentru a găsi un teren propice pentru realizarea de profituri, 
altfel existând amenințarea devalorizării. Aceasta se poate întâmpla 
în mai multe moduri. Piețe pentru surplusurile de bunuri de consum 
pot fi descoperite oriunde. Dar spațiile către care surplusurile să fie 
trimise trebuie să posede mijloace de plată, ca rezerve de aur sau de 
valută (dolari) sau alte bunuri comerciale. Astfel, surplusurile de bu- 
nuri de consum sunt vândute, iar banii se întorc în buzunarul statului 
sau regiunii respective. Problema supra-acumulării este rezolvată însă 
doar pe termen scurt (astfel, se schimbă doar surplusul de bunuri de 
consum pentru bani sau alte bunuri, chiar dacă acestea din urmă 
dovedesc a avea, așa cum s-a și întâmplat, de multe ori, o materie 
primă mai ieftină, cu ajutorul căreia statul respectiv își poate deschide 
noi oportunități pentru obținerea de profituri, fiind preferabilă, așadar, 

achitionarea acestei materii prime, decât schimbul de bunuri vizat). 
Dacă teritoriul în cauză nu posedă rezerve de bunuri pentru schim- 
burile comerciale, trebuie fie să le găsească (cum au făcut britanicii 
când au forțat India să permită comerțul de opiu cu China, în secolul 
al XIX-lea, obținând exploatările de argint chinezesc în schimbul 
opiului indian) fie să i se acorde un credit sau un ajutor. În acest caz, 
un teritoriu străin este împrumutat cu bani cu care să fie cumpărat 
surplusul de bunuri de consum produs. Marea Britanie a procedat așa 
cu Argentina, în secolul al XIX-lea, iar surplusurile comerciale japoneze 
din perioada 1990 au fost în mare parte absorbite prin împrumuturi 
către Statele Unite, pentru a sprijini foamea acerbă de bunuri de consum 
a americanilor (deși în acest caz, America are avantajul că emite ea 
însăşi mijloacele de plată — dolarii — și prin urmare își asumă astfel 
partea leului: dacă doresc, americanii pot regla cursul internaţional al 
dolarului în așa fel încât să plătească înapoi japonezilor o monedă 
devalorizată!) Una dintre tacticile industriei de armament din Statele 
Unite este de a cere Administraţiei de la Washington ca, din raţiuni de 
„securitate”, să ofere guvernelor străine (cel mai recent a fost vorba de 
guvernul Poloniei) posibilitatea de a cumpăra echipament militar 
american. Pieţele și tranzacţiile de credit de acest gen pot ușura 
problema supra-acumulani în cadrul unui anumit teritoriu, cel putin 
pentru scurt timp. Ele funcționează bine în condiţiile unei dezvoltări 
geografice inegale, în care surplusurile dispombile într-un teritoriu 
corespund lipsei de surplusun dintr-un alt teritoriu. | 
Dar recurgerea la sistemul de creditare simultan face teritoriile 
vulnerabile la fluxurile de capital speculativ si fictiv care pot atat 
stimula, cat $i submina dezvoltarea capitalistă și chiar pot fi folosite, 
cum s-a întâmplat în ultimii ani, spre a impune devalorizări sălbatice. 
Înglodarea în datorii a devenit tot mai mult o problemă globală, după 
1980, şi multe state mai sărace (si chiar puteri majore, precum Rusia, 
în 1998, sau Argentina, după 2001) s-au găsit în imposibilitatea de 
a-și plăti datoriile, aflându-se în pragul colapsului. Pentru a contracara 
această dificultate, o organizaţie permanentă, formată din 19 tan 
creditoare, cunoscută sub denumirea de Clubul Panis, a fost creată 
spre a stabili noi reguli de reesalonare a datoriilor ţărilor incapabile 
să-şi plătească creditorii. Începând din anul 2000, aproape 40 de tan 

au fost obligate s4 urmeze aceasta cale, iar presiunile pentru iertarea 
definitivă de datorii a celor mai sărace state au crescut. Ceea ce Cheryl 
Payer numește „capcana datoriilor” trebuie văzut ca un proces de 
,agátare" chiar si a celor mai sărace tari în circulația mondială de 
capital, în așa fel încât acestea să poată fi folosite ca „supape” pentru 
surplusul de capital pentru care ele sunt de fapt judecate.” Tara care 
primește trebuie deci să compenseze orice devalorizare de capital, 
iar tara creditoare este astfel protejată de devalorizare. Resursele ţării 
înglobate în datorii pot fi în acest mod de-a dreptul jefuite, sub 
imperiul draconicelor reguli referitoare la plata datoriilor. 

Exportul de capital, în mod special atunci când este însoțit de 
exportul de forță de muncă, acţionează mai degrabă diferit și are, de 
obicei, efecte pe termen mai lung. În acest caz, surplusul de capital si 
forță de muncă este trimis în alte părti pentru a pune bazele acumulării 
de capital în mișcare, într-un nou spaţiu regional. Surplusul britanic 
de capital şi forță de muncă, în secolul al XIX-lea, și-a găsit refularea 
fie în Statele Unite, fie în coloniile Coroanei, precum Africa de Sud, 
Australia și Canada, creând noi și dinamice centre de acumulare în 
aceste teritorii, care au generat o cerere sporită de bunuri din Marea 
Britanie. Ajutoarele externe acordate în ultima vreme de către Statele 
Unite au fost aproape întotdeauna legate de cumpărarea de bunuri şi 
servicii americane, funcționând astfel ca un sprijin de facto pentru 
economia americană. De vreme ce capitalismului îi vor fi necesari 
multi ani spre a se maturiza în aceste noi teritorii (dacă o va face 
vreodată), până la punctul la care să producă, de asemenea, supra- 
acumulări de capital, tara „таїса” poate spera să tragă foloase din 
acest proces pentru o perioadă de timp deloc scurtă. Acesta este cazul 
în special când bunurile cerute în altă parte trebuie să fie „împămân- 
tenite”, ca și capital fix, în teritoriu. Investiţiile de portofoliu pot 
sprijini construirea de căi ferate, autostrăzi, porturi, baraje și a altor 
infrastructuri necesare ca bază pentru o robustă acumulare de capi- 
tal în viitor. Dar rata de retumare a investițiilor pe termen lung depinde 
de evoluţia unei puternice dinamici de acumulare în tara care primește 
acest ajutor (doar dacă, cum se întâmplă adesea, statul creditor nu 
garantează o rată mai lentă de returnare). Marea Britanie a acordat 
un astfel de sprijin Argentinei, în timpul ultimelor decenii ale secolului 

al XIX-lea. Statele Unite, prin planul Marshall pentru Europa (ce a 
vizat în primul rând Germania Federală) și Japonia, a înțeles în mod 
clar că propria ei securitate economică (lăsând deoparte aspectele 
militare ale Războiului Rece) se bazează pe o activă revigorare a 
activităţii capitaliste în aceste zone. 

Contradictiile apar, așa cum acest din urmă caz ilustrează cât se 
poate de edificator, din cauză că noile spaţii dinamice ale acumulării 
de capital vor genera în cele din urmă un surplus și vor căuta căi de 
a absorbi acest surplus prin expansiuni geografice. Japonia si 
Germania au devenit concurenţi serioși ai Statelor Unite începând 
cu sfârșitul anilor '60, într-o măsură similară cu cea în care economia 
americană a copleșit-o pe cea britanică la începutul secolului XX, 
ducând totodată la surclasarea capitalismului britanic de către cel 
american. Este interesant de remarcat momentul în care puternica 
dezvoltare internă a unei tari ajunge să debordeze, în căutarea unei 
alte fixări spaţiale. În Japonia așa au stat lucrurile în timpul anilor 
"60, initial prin comerţ, apoi prin exportul de capital ca investiţie 
directă, spre Uniunea Europeană și spre SUA, mai recent prin 
investiţii masive (atât directe, cât și prin garanții bancare) în estul şi 
sud-estul Asiei în general și în China, în special, și în final prin oferirea 
de împrumuturi pe plan extem (în mod deosebit pentru a sprijini 
actualul deficit financiar al Statelor Unite). Având exemplul nipon, 
Coreea de Sud, la începutul anilor '80 si apoi Taiwanul, la sfârşitul 
decadei, au „inundat” și ele piaţa mondială, ambele exportând nu 
numai capital financiar, dar și unele dintre cele mai dubioase practici 
manageriale imaginabile, precum preluarea, parţială sau totală, a unor 
contracte de la firme cu capital multinațional din întreaga lume (în 
America Centrală si Asia, la fel ca si în estul si sud-estul Asiei). 
Astfel, chiar si acești „tigri asiatici”, aderenti de dată recentă la 
dezvoltarea capitalistă, au reușit urgent să găsească fixări spatio- 
temporale pentru propria supra-acumulare de capital. Rapiditatea 
extremă cu care anumite state, precum Coreea de Sud, Singapore și 
Taiwan s-au transformat din importatoare în exportatoare de capital 
si bunuri, a fost surprinzătoare, comparativ cu ritmurile mult mai 
lente de dezvoltare din perioadele precedente. Dar, din aceeași cauză, 
aceste ţări încununate de succes trebuie să se protejeze mai repede 

de loviturile ce ar putea veni din insesi propriile lor fixari spatio- 
temporale. China, absorbind surplusul sub forma investiţiile externe 
directe din Japonia, Corea și Taiwan, ajunge să înlocuiască rapid 
aceste ţări în multe domenii ale producţiei și comertului. 

Supra-capacitatea generalizată a cărei apariție Brenner o 
stabileşte pentru începutul anilor '80 poate, în acest fel, fi dezintegratá 
într-un centru economic hegemonic (triada Statele Unite — Japonia — 
Europa) şi, de partea cealaltă, într-o serie de fixări spatio-temporale 
tot mai numeroase, apărute initial în estul și sud-estul Asiei si ulte- 
rior în America Latină (mai ales Brazilia, Mexic și Chile) și supli- 
mentate, după căderea Cortinei de Fier, cu tan din estul și centrul 
Europei. În vreme ce aceste tot mai numeroase fixări spatio-temporale 
pot fi înregistrate în termenii relaţiilor inter-teritoriale, ele reprezintă 
de fapt relaţii sociale si materiale între regionalitati construite prin 
intermediul proceselor moleculare de acumulare de capital în spațiu 
si timp. Precedentele conflicte teritoriale dintre Taiwan si China apar 
total anacronice, luate în comparaţie cu integrarea crescândă a regiu- 
nilor industriale din Taipei și Shanghai. 

Pentru acest proces, sunt posibile două rezultate finale. Potrivit 
celui dintâi, noile fixări spatio-temporale se vor deschide iar și iar, și 
surplusul de capital va fi absorbit, pe măsura apariţiei de noi baze de 
dezvoltare. Ceea ce eu am numit „crize de schimbare” are drept efect 
redirectionarea fluxului de capital dintr-un spatiu în altul. În acest 
timp, sistemul capitalist rămâne relativ stabil, ca întreg, chiar dacă 
unele componente ale sale trec prin dificultăți periodice (precum ar 
fi dezindustrializarea, într-o anumită zonă, sau devalorizarea în alta). 
Efectul de ansamblu al unei asemenea volatilitáti regionale este de a 
reduce temporar pericolele cumulate ale supra-acumulării și deva- 
lorizării, chiar dacă riscul poate fi, din când їп când, foarte crescut. 
Într-un anumit sens, volatilitatea apărută începând cu 1980 pare să 
fie în mare măsură de acest gen, deși ea a fost clar manipulată, deși 
nu direct, de către complexul Wall Street — Trezorena SUA — FMI 
în avantajul capitalului financiar, al bursei din Wall Street si al 
economiei americane. La fiecare pas se pune, desigur, problema, 
care va fi următorul spațiu în care capitalul poate fi investit în mod 
profitabil și de ce. 

În conjunctura actuală, un candidat evident la absorbirea 
surplusului de capital este China, și este util să examinăm puţin acest 
aspect, de vreme ce el nu doar ilustrează potenţialul unei fixări spatio- 
temporale contemporane de a rezolva problema supra-acumulării, 
dar de asemenea are relevanţă și în ceea ce priveşte schimbarea 
hegemoniei în cadrul sistemului global. China a devenit, cu siguranță, 
un destinatar principal al investiţiilor străine directe. Astfel, investiţiile 
nete în această tara au crescut de la 5 miliarde de dolari în 1991, 
până la aproape 50 miliarde, în 2002! Dar și piaţa chineză de asemenea 
se dezvoltă rapid, profiturile la nivel urban crescând în ultima vreme 
cu 11% anual, iar cele la nivel rural cu 5% anual. Piaţa interna creşte, 
devenind o piaţă pentru bunurile străine. Nu puţine concerne 
multinaționale, cum ar fi de pildă General Motors, au realizat cea 
mai mare parte din profiturile lor din vânzările către China, în anii 
2001-2002. Uriaşul potenţial al pieţei interne chinezești nu trebuie, 
de aceea, să fie ignorat şi unele dintre investiţiile străine directe în, 
să spunem, industria componentelor electronice, este orientată 
într-o măsură la fel de mare atât către vânzările interne, cât și către 
exportul către alte tari ale lumii. Dar si mai spectaculoase sunt 
perspectivele pentru investiţiile infrastructurale, pe termen lung. Din 
1998, chinezii au căutat să absoarbă nesfârșita lor rezervă de forţă 
de muncă (Și să stopeze, astfel, eventualele nemulțumiri sociale) prin 
investiții finanțate de creditori, urmărind realizarea unor mega- 
proiecte de anvergură, pe lângă care uriașul baraj de la Ko-chou-pa 
(„Trei strâmtori”), pe fluviul Yangtze, de altfel unul dintre cele mai 
mari din lume, ar putea părea liliputan... Ei își propun acum un proiect 
și mai ambitios (ca va costa cel putin 60 miliarde de dolari), de a uni, 
printr-un canal navigabil, apele Yangtze-ului de cele ale Fluviului 
Galben. Noi rețele de metrou și de autostrăzi vor fi construite în 
marile oraşe ale Chinei și aproape 20.000 de kilometri de autostradă 
vor face legătura dintre interiorul ţării și zonele costale, mult mai 
dezvoltate din punct de vedere economic, incluzând o autostradă de 
mare viteză între Shangai și Beijing și o legătură rutieră cu Tibetul. 
Infrastructurile urbane au fost $i sunt modernizate pretutindeni, iar 
organizarea Jocurilor Olimpice de către China stimulează investițiile 
de amploare în capitala Beijing. Acest efort este de departe superior 

celui depus de Statele Unite, în anii '50 și '60, si are potenţialul de a 
absorbi surplusul de capital din regiune pentru anii ce vor шта. 
Există, totuși, un deficit de finanțare și acest lucru implică riscuri 
serioase, deoarece, dacă investitiile nu-și vor răscumpăra valoarea, 
în cursul procesului de acumulare, ar fi posibilă declanșarea în China 
a unei crize financiare de proporții, cu serioase repercusiuni asupra 
dezvoltării economice si a stabilităţii sociale. Cu toate acestea, 
proiectul chinezesc se vádeste a fi o remarcabilă variantă a fixării 
spatio-temporale cu implicaţii globale nu doar pentru absorbirea su- 
pra-acumulării de capital, ci si pentru înclinarea balanței politico- 
economice de partea Chinei, ca lider regional și poate pentru plasarea 
Asiei, sub conducerea Chinei, într-o poziție mai competitivă, vizavi 
de Statele Unite. Iată deci tot atâtea motive pentru ca Statele Unite 
să acapareze rezervele de petrol din bazinul Caspic și Orientul 
Mijlociu, de care China are tot mai multă nevoie. 

O altă posibilă consecinţă ar fi transformarea actualei competiții 
economice internationale într-o concurență tot mai acerbă, pe măsură 
ce centrele dinamice ale acumulării de capital devin tot mai numeroase, 
încercând fiecare să facă fata puternicelor curente de supra-acumulare. 
De vreme ce nu toate vor reuși să termine această cursă, cele mai slabe 
vor sucomba, generând crize de devalorizare, iar cele puternice ar putea 
provoca chiar conflicte geopolitice între regiuni. Ultimele pot fi 
transformate, prin logica teritorială a puterii, în confruntări interstatale, 
sub forma de războaie comerciale, existând însă și riscul declanșării 
unor dueluri armate (de genul celor care au provocat deja două războaie 
mondiale între marile puteri capitaliste, în secolul trecut). În acest caz, 
fixarea spatio-temporala capătă o turnură dramatică, metamorfozân- 
du-se într-un fenomen negativ, marcat de devalorizare regională si 
distrugere de capital (așa cum s-a întâmplat în sudul si sud-estul Asiei 
si în Rusia, între 1997 si 1998). Cum si când se petrece acest fenomen 
depinde în egală măsură atât de formele explicite de acțiune politică, 
din partea statelor aflate în conflict, cât și de procesele moleculare de 
acumulare de capital în spațiu $i timp. Dialectica dintre logica teritorială 
şi cea capitalistă este acum angajată total. Dar mai există și alte 
observaţii de făcut despre acest proces, spre a înțelege mai bine cum 
funcționează el. 

Contradictii interne 


În Filosofia Dreptului, Hegel descrie cum contradicţiile interne 
ale societăţii burgheze, reprezentate sub forma supra-acumulării de 
bogăţie, la un pol și prin crearea unei pături sociale extrem de sărace, 
la polul opus, caută să-şi găsească rezolvarea prin intermediul co- 
mertului exterior si al practicilor colonialiste/imperialiste.? Notând 
asta, Hegel respinge ideea că ar putea există soluţii de rezolvare a 
problemei instabilității si inechitátii sociale prin mecanismele interne 
ale redistribuirii. Lenin îl cita pe Cecil Rhodes, când spunea că 
„imperialismul și colonialismul pe plan extern sunt singurele 
modalităţi de a evita războiul civil în interior”. Relaţiile dintre clase 
și statutul luptei de clasă în cadrul unei formatiuni sociale delimitate 
teritorial influenţează, așadar, їп mare măsură, avântul luat de fixarea 
spatio-temporalá. 

Dovezile in acest sens ne parvin de la sfársitul secolului al 
XIX-lea și sunt demne de luat în seamă. Sá privim, de pildă, perso- 
nalitatea lui Joseph Chamberlain (,,Radicalul Joe”, cum a rămas el 
cunoscut). Strâns legat de interesele marilor industriași liberali din 
Birmingham, Chamberlain a fost iniţial un opozant convins al impe- 
rialismului (în războaiele din Afghanistan, din jurul anului 1850, 
mai ales) și și-a dedicat o mare parte din timp reformelor educaționale 
$i altor proiecte destinate îmbunătățirii infrastructurii sociale si fizice 
de producţie și consum, în orașul său natal, Birmingham. Aceasta ar 
fi asigurat, gândea el, un debuseu productiv pentru surplusuri, ce 
avea să fie replătit pe termen lung. O figură importantă în cadrul 
mișcării liberale, el a intuit tendinţa apariţiei unei puternice lupte de 
clasă in Marea Britanie și în 1885 a ținut un discurs prin care chema 
clasele avute să-și asume responsabilitatile si obligațiile pe care le 
au de îndeplinit în societate (spre a îmbunătăți condiţiile de viata ale 
clasei muncitoare si a investi în infrastructura socială și fizică, în 
interes național), mai curând decât de a-și promova doar propriilor 
lor interese, ca deținători de proprietate. Rumoarea pe care cuvintele 
sale au produs-o în sânul claselor dominante l-a făcut însă pe Cham- 
berlain să retracteze, şi din acel moment, el a devenit cel mai ardent 
avocat al imperialismului (ajungând să îndeplinească, în cele din 

urmă, funcţia de secretar de stat pentru Colonii si târând, din aceasta 
postură, Marea Britanie, în dezastruoasele războaie cu burii, în 
Africa de Sud). Acest gen de traiectorie în carieră era însă obişnuit 
în epocă. Să ne amintim că francezul Jules Ferry, un înflăcărat 
suporter al reformelor interne (în mod special în domeniul educaţiei), 
în anii '60 ai secolului al XIX-lea, a devenit un apărător al sistemului 
colonial, după înfrângerea Comunei din Paris, în 1871 (conducând 
Franţa în aventura din sud-estul Asiei, acţiune ce avea să se încheie, 
peste decenii, cu înfrângerea rusinoasá de la Dien Bien-Phu, în 1954) 
și chiar Theodore Roosevelt, în Statele Unite a început, după faimoasa 
declaraţie a lui Frederic Jackson Turner (care spusese că frontierele 
Americii sunt acum închise, chiar dacă erau departe de a fi închise 
unor noi posibilităţi de investiţii în sud şi vest), să sprijine practicile 
imperiale, în defavoarea reformelor interne.” 

În toate aceste cazuri, trecerea către o formă liberală de imperi- 
alism (şi una care avea atașată o ideologie a progresului și a misiunii 
civilizatoare) a rezultat nu din imperative strict economice, ci din 
refuzul burgheziei de a renunţa la oricare dintre privilegiile sale și 
astfel de a absorbi supra-acumularea interna prin reforme sociale, 
chiar si atunci când a început să fie confruntată cu tot mai numeroase 
revendicări din partea claselor muncitoare.” Economistul britanic 
John Atkinson Hobson a fost unul dintre puținii care au identificat 
aceasta ca fiind o problemă cheie și a găsit soluția aplicării unei 
politici social-democrate, care să tina seama de revendicările muncito- 
rilor. Este, prin urmare, extrem de important să luăm în considerare 
rolul intern al relaţiilor dintre clase și al luptei de clasă, și modelul 
particular al alianțelor între clase (inclusiv al unei alianţe între 
muncitori si capitalisti în jurul acţiunilor imperialiste), în asigurarea 
unui imbold pentru dezvoltarea imperialismului și căutarea în exte- 
riorul graniţelor de noi fixări spatio-temporale. Acest gen de politica 
internă a obligat multe puteri europene să privească în exterior spre 
a-și rezolva propriile probleme domestice, între 1884 si 1945, si acest 
lucru a dat o coloratură specifică formelor luate de imperialismul 
european, în perioada respectivă. Este surprinzător să constati totuși 
cât de multe personalităţi liberale, chiar radicale am putea spune, au 
sfârșit prin a sustine cu vehementá imperialismul și cât de numerosi 

au fost reprezentantii clasei muncitoare care au colaborat la realizarea 
unor proiecte imperialiste. Acest lucru a fost posibil doar pentru că 
interesele burgheziei vizau o preluare totală, completă, a puterii politice 
şi militare. Prin urmare, cred că Arendt are dreptate să interpreteze 
imperialismul care s-a dezvoltat la finele secolului al XIX-lea, ca fiind 
„mai curând primul stadiu al preluării conducerii de către burghezie 
decât ultimul stadiu al capitalismului”, cum îl percepea Lenin.” Aceasta 
este însă o chestiune la care vom reveni, în capitolul 5. 


Puterea instituţiilor de mediere 


Este important să se știe rolul esenţial de mediere, avut de 
acordurile şi puterile financiare și instituționale (în mod special al 
celor statale) în procesul acumulării de capital. Aceasta necesită o 
cercetare atentă a diferitelor roluri pe care aceste instituții de mediere 
si le pot asuma, precum si a efectelor firești asupra proceselor 
moleculare ale acumulării de capital în spatiu și timp. În studiul sáu, 
referitor la modul în care criza din anii 1997-1998 a răvășit estul și 
sud-estul Asiei, Henderson arată că diferența dintre Taiwan si 
Singapore (care au scăpat relativ ieftin din această criză, exceptând 
poate devalorizarea monedelor lor naţionale) și Thailanda și Indonezia 
(care au suferit un colaps total, economic si politic), s-a rezumat la 
diferenţa de politici statale si financiare.” Primele două tari au fost 
ferite de fluxurile speculative de către guverne stabile și de către o 
piață financiară protejată, în vreme ce ultimele, care și-au liberalizat 
piaţa de capital, nu s-au putut feri de consecințele dezastruoase ale 
crizei. Diferenţele de acest gen au o importanță extrem de mare. În 
cazul de fata, ele au stabilit cine va fi lovit de devalorizarea sălbatică 
Și cine îi va rezista. 

Ajunși în acest punct al dezbaterii, nu pot decât sublinia im- 
portanta politică a chestiunii. În mod clar, modelul, sablonul încordării 
relaţiilor dintre state, superputeri și puteri financiare, pe de o parte și 
dinamica extinsă a acumulării de capital (prin producţie şi devalo- 
rizare selectivă), pe de alta, s-a dovedit a fi unul dintre cele mai 
evidente și complexe elemente ale dezvoltării economice inegale 

despre care putem vorbi când ne referim la perioada ulterioară anului 
1973. Cred că Gowan nu se înșală văzând restructurarea radicală a 
capitalismului mondial, după această dată, ca o serie de încercări 
disperate din partea Statelor Unite de a-și menţine poziţia hegemonica 
în lumea afacerilor, fata de Europa, Japonia si, mai recent, fata de 
Asia de Sud și Sud-Est. Aceste luări de poziție datează chiar din 
perioada crizei din 1973, debutul lor fiind marcat de strategia lui 
Nixon de a menţine ridicat prețul petrolului $i stoparea restricțiilor 
financiare. Băncilor americane li s-a acordat atunci dreptul exclusiv 
de a repune în circulaţie uriasele cantităţi de petrodolari acumulate 
în regiunea Golfului.” S-a produs astfel o repozitionare a centrului 
global al activităților financiare, care a fost strămutat în America, 
reușindu-se astfel ca, si prin intermediul unei serii de reforme ale 
sistemului financiar american, să se depășească criza economică în 
care se găsea metropola New York. Aceasta a dus la apariţia unui 
regim financiar dominant, format din bursa de pe Wall Street si 
Departamentul de Finanţe de la Washington, ce şi-a arogat putere de 
control asupra instituţiilor financiare mondiale (precum Fondul 
Monetar International) si a dobândit abilitatea de a manipula și chiar 
distruge multe economii străine, mai slabe, prin acordarea de credite 
dezavantajoase pentru debitor și practici restrictive în sfera achitării 
datoriilor externe. Acest regim monetar și financiar a fost utilizat, 
continuă Gowan, de către succesivele administrații de la Washing- 
ton, „ca un formidabil instrument diplomatic de natură economică, 
spre a croi un drum fără bariere procesului globalizării și transfor- 
mărilor neoliberale ce au însotit acest proces”. Regimul a reușit astfel 
să depășească criza: „Fondul Monetar International a acoperit riscurile 
și a asigurat că băncile americane nu vor pierde (țările plătesc prin 
ajustări structurale etc) si fluxurile de capital din zonele de criză 
către alte parti au sfârșit prin a asigura si a întări puterea bursei de pe 
Wall Street...”.2° Efectul a fost acela de a proteja puterea financiară 
a SUA pe plan extern (în alianță cu alte tari, când a fost posibil), de 
a forta deschiderea de noi piete, in mod special pentru fluxurile de 
capital și cele financiare (deschidere ce a devenit astăzi o condiţie 
sine qua non, impusă de Statele Unite, pentru toate statele ce doresc 
să intre în parteneriat cu sistemul FMI) și impunerea de alte practici 

neoliberale (culminând cu înființarea Organizaţiei Mondiale a 
Comertului) asupra celei mai mari parti a globului. 

Sunt două observaţii importante de făcut, vizavi de acest sistem. 
În primul rând, comerţul de bunuri liber este deseori descris ca repre- 
zentând o deschidere a lumii către competiţie deschisă și neîngrădită. 
Dar am văzut deja că aceasta dă naștere, transpusă în spațiu, unei 
competiţii monopolistice, generând asimetrii în schimburile co- 
merciale chiar și condiţiile asigurării celor mai bune condiții de 
schimb. Întregul esafodaj de argumente se prăbușește, asa cum intuia 
Lenin, cu mai bine de un secol în urmă, în fata monopolului concentrat 
și al puterii oligopolului (atât în sfera productivă cât și în cea a 
consumului), America a folosit în repetate rânduri „arma” interzicerii 
accesului la uriașa sa piaţă de desfacere spre a forța alte naţiuni să se 
supună dorinței sale. Este o versiune pantagruelica, dacă vreţi, a acelei 
asimetrii în schimburile comerciale, atașată întotdeauna relaţiilor 
spaţiale. Cel mai recent și mai edificator exemplu, în acest sens, este 
replica dată de reprezentantul comercial american, Robert Zoellick, 
lui Lula, muncitorul devenit, pe neaşteptate, președintele Braziliei, 
când acesta a declarat că nu vrea să se conformeze planurilor 
economice americane: „Atunci nu aveţi decât să faceţi comerț cu 
Antarctica!”.*! Taiwan si Singapore au fost forțate (ca si Coreea, cu 
câțiva ani mai înainte, ca parte a planului de redresare economică 
impus de FMI, dar realizat la comanda Departamentului american 
de Finanţe), împotriva faptului că, teoretic, politica lor economică 
era mai bună, să-și deschidă pieţele financiare capitalului speculativ, 
chiar dacă, anterior aceste tari se protejaseră împotriva devalorizării 
tocmai prin închiderea pietelor! Ele au fost forțate să semneze acorduri 
cu FMI, confruntate cu amenințările SUA că altfel le va fi interzis 
accesul pe pieţele americane. Statele Unite plănuiesc acum să ataseze, 
pentru orice ajutor acordat țărilor sărace condiţia accesului acestora 
la o piaţă deschisă, după modelul american al „Millenium Challenge 
Grants”. În schimbul ajutorului, aceste tari sunt obligate să adopte 
acorduri instituţionale compatibile cu cele americane și astfel să 
accepte fără discernământ toate măsurile de care puterile superioare 
ale capitalului monopolist au nevoie. În domeniul productiv, oli- 
gopolurile instatale în inima marilor regimuri capitaliste controlează 

efectiv producţia de îngrășăminte, electronice, programe de com- 
puter, produse farmaceutice, produse petroliere si multe altele. În 
aceste condiţii, crearea de noi pieţe nu face ca si competiţia să fie 
deschisă, ci mai ales creează condiţii optime pentru ca puterile 
monopoliste să se dezvolte si mai mult, cu toată pleiada de consecinţe 
sociale, ecologice, economice şi politice ce decurg de aici. Fenomenul 
este valabil, în egală măsură, atât pentru exportul trusturilor multina- 
tionale care produc încălțăminte si o distribuie preponderent în statele 
Asiei și Americii Latine, cât și pentru vânzarea de Coca-Cola. Chiar 
si ceva care părea să fie benefic, cum ar fi „revoluţia verde” nu a 
făcut, sunt de părere majoritatea analiștilor, decât să însoţească 
creșterea profiturilor din agricultură cu o considerabilă concentrare 
a bogăției în sectorul agrar și să mărească nivelul de dependentă fata 
de investiţiile monopoliste de-a lungul Asiei de Sud și Sud-Est. 
Pătrunderea pe piaţa chineză a companiilor de tutun din Statele Unite 
vine cu siguranţă la timp pentru a compensa pierderile lor înregistrare 
pe piața americană, dar la fel de sigur e faptul că acest fapt va provoca 
o criză în domeniul sanitar, în China, pentru multe decenii de acum 
înainte. În toate aceste aspecte, referirile făcute în general la adresa 
neoliberalismului, că ar susține mai curând o competiţie deschisă 
decât una monopolistică, că ar reprezenta un comert în egală măsură 
liber și cinstit, s-au dovedit a fi false, mascate, ca de obicei, de 
fetisismul pieței. 

Există de asemenea, după cum recunosc chiar și partizanii 
liberului schimb, o diferenţă uriașă între libertatea comerţului în 
bunuri și libertatea de mișcare pentru capitalul financiar. Acest fapt 
aduce în discuţie o problemă controversată: despre ce fel de libertate 
a pieței putem vorbi? Unii, precum Bhagwati, apără cu strásnicie 
liberul schimb de bunuri de consum, dar se opun ideii că acest schimb 
aduce beneficii fluxului de capital.” Iar în aceasta rezidă problema. 
Pe de o parte, fluxurile de credit sunt vitale pentru investiţiile pro- 
ductive și realocarea de capital dintr-o anumită linie de producţie 
sau o anumită locaţie către alta. Ele joacă totodată un rol important 
în aducerea nevoilor consumatorilor (pentru locuințe, de pildă) 
într-o relaţie echilibrată cu activităţile productive într-o lume total 
dezagregată spatial, marcată de surplusuri într-un spaţiu si de lipsuri 

în spaţiul învecinat. In toate aceste privințe, sistemul financiar (cu 
sau fără implicarea statului) este esenţial pentru a coordona dinamicile 
acumulării de capital. Dar capitalul financiar cuprinde și o mulțime 
de activităţi neproductive în care banii sunt pur şi simplu utilizați 
doar spre a face alti bani prin speculaţii asupra evoluţiei monedelor 
naţionale, a preţurilor bunurilor de consum, a datoriilor etc. Când 
cantităţi uriașe de capital devin disponibile pentru astfel de scopuri, 
atunci pietele de capital deschise se transformă în vehicule ce trag 
după ele activitatea speculativă. Așa se face că fondurile de „îngră- 
dire", dispunând de miliarde de dolari rezultați din aceste speculații, 
ar putea genera un faliment generalizat în Indonezia și chiar Coreea 
de Sud, indiferent de cât de puternice sunt fundamentele economice 
ale acestor tari. Multe dintre acțiunile desfășurate pe Wall Street nu 
au nimic de-a face cu facilitarea de investiţii în activităţile produc- 
tive. Este vorba despre pure speculaţii (de aici acuzaţiile aduse bursei 
de pe Wall Street că ar promova un „capitalism hulpav” sau chiar 
unul „de cazinou”). Dar aceasta activitate are un impact profund 
asupra dinamicii totale a acumulării de capital, si în mod deosebit, 
asupra schimbării centrului de putere politico-economică nu doar în 
Statele Unite, dar și în cadrul piețelor financiare din alte regiuni (To- 
kyo, Londra, Frankfurt). 


Revenirea statului 


Acesta este momentul în care politicile teritoriale ale statului și 
imperiului își fac iarăși apariţia, spre a reclama un rol conducător în 
chestiunea acumulării nelimitate de capital și a supra-acumulării. 
Statul reprezintă organismul politic cel mai capabil să orchestreze 
acordurile instituţionale si să manipuleze forțele moleculare ale 
acumulării de capital spre a menţine acel model de asimetrie în schim- 
burile comerciale care se vádeste a fi cel mai avantajos pentru 
interesele capitaliste dominante ce acţionează în cadrul lui. Dacă, de 
pildă, remarcăm că Organizaţia Mondială a Comerțului proclamă 
liberul schimb, dar de fapt sprijină schimburile injuste, în care ţările 
mai bogate îşi menţin avantajele colective asupra celor mai sărace, 

nu ar trebui să fim deloc surprinși. Este o practică tipic imperialista. 
Marea Britanie a insistat asupra liberului schimb (dar și a celui injust) 
51 asupra politicii „laissez-faire”, în timpul secolului al XIX-lea, atunci 
când era în avantajul ei să o facă, dar a abandonat această postură de 
campioană a liberalismului imediat ce beneficiile au început să curgă 
spre alții... A fost rândul Statelor Unite să preia ștafeta, mai întâi а 
politicii „uşilor deschise”, apoi a liberului schimb până în punctul 
actual, când administraţia Bush pune semnul egalităţii între libertate 
si liber schimb, fără să sugereze vreo posibilă incompatibilitate între 
libertăţile autodeterminării, pe de o parte, și disciplina impusă a 
piețelor libere şi a schimburilor injuste, pe de alta. Imperialismul, în 
acest domeniu, se pretează la a vari pe gâtul altora condiţii si acorduri 
instituționale, de obicei în numele bunăstării generale. Aceasta repre- 
zintă principala „hibă” a politicii curente dusă de administrația Bush, 
aşa cum am arătat în capitolul 1. „Noi căutăm să aducem o pace 
justă acolo unde represiunea, resentimentele și sărăcia sunt înlocuite 
cu speranţa democratiei, a dezvoltării, cu piețe libere si comerţ liber", 
spune președintele Bush, în vreme ce se pregăteşte de război. Ultimii 
doi termeni din asertiunea sa, continuă șeful de la Casa Albă, „și-au 
dovedit deseori capacitatea de a scoate din mizerie întreaga societate”. 
Таг Statele Unite vor acorda acest dar al libertăţii (pieţelor economice) 
lumii întregi, indiferent că aceasta îl vrea sau nu, pentru că, nu-i așa, 
nu-i politicos să refuzi... 

Cum se vor desfășura lucrurile în continuare depinde în mod 
fundamental de natura guvernárii si de forma dominantă a alianțelor 
de clasă, în special în ţările care iniţial produc și apoi controlează 
obtinerea banilor din surplusul de capital. Aceste tari au o influență 
disproportionata asupra arhitecturi financiare prin care fixările spatio- 
temporale sunt preponderent urmărite, şi prin urmare se află în poziţia 
de a calibra inevitabilele asimetrii existente în schimburile spaţiale, 
în propriul lor avantaj. Apariția complexului „Wall Street — Trezo- 
rerie", în Statele Unite, capabil să controleze instituții precum Fondul 
Monetar International si să proiecteze umbra unei uriașe puteri 
financiare asupra lumii printr-o rețea de alte instituţii financiare şi 
guvernamentale, a exercitat o masivă influență asupra dinamicii 
capitalismului modnial în ultimii ani. Dar acest centru de putere poate 

opera în felul în care o face deoarece restul lumii este inlántuit si 
poate fi ,,agátat" cu uşurinţă (de obicei prin intermediul acordurilor 
de credit) într-un cadru structurat de instituţii financiare și guverna- 
mentale (chiar și supranationale) aflate în interdependenta. 
Imaginea generală care apare, așadar, este aceea a unei rețele 
spatio-temporale mondiale a fluxurilor financiare de surplus de capi- 
tal, cu conglomeratii de putere politico-economică, la punctele nodale 
(New York, Londra, Tokyo), căutând nu doar să absoarbă complet 
surplusurile pe căi productive, mai degrabă decât prin proiecte pe 
termen lung într-o varietate de spaţii (din Bangladesh până în Brazilia 
sau China), dar să si folosească puterea speculativă spre a curăța 
sistemul de supra-acumulare, amenințând, prin crize de devalorizare, 
teritoriile vulnerabile. Desigur, populaţiile acestor teritorii sunt obli- 
gate să plătească o notă de plată deloc scăzută, incluzând pierderea 
de bunuri de consum, de locuri de muncă, de securitate economică, 
spre a nu mai vorbi de pierderea demnităţii și speranţei. Si prin aceeași 
logică potrivit căreia teritoriile cele mai vulnerabile sunt primele lovite 
de criză, oamenii care le populează sunt obligaţi să poarte povara 
cea mai grea. Populatiile rurale sărace din Mexic, Thailanda si Brazilia 
au avut de suferit cel mai mult din cauza distrugerilor ce au urmat 
crizelor financiare din anii '80 $1 '90 ai secolului trecut. Capitalismul 
supraviețuiește, așadar, nu doar printr-o serie de fixări spatio- 
temporale care absorb surplusurile de capital în moduri constructive 
și productive, dar si prin devalorizarea si distrugerea administrate ca 
„adjuvante” la ceea ce este în general descris ca fiind cheltuiala fiscală 
a celor care împrumută. Însăși ideea că aceia care fac împrumuturi 
iresponsabile pot fi făcuţi, de asemenea, responsabili pentru situația 
creată, este, desigur, dezavuată cu hotărâre de către elitele conducă- 
toare. Aceasta ar reclama obligarea claselor avute de pretutindeni în 
a-și asuma doar responsabilităţi, mai degrabă decât a profita de dreptul 
la proprietate privată şi la o rată de profit satisfăcătoare. Dar, asa 
cum Joseph Chamberlain a semnalat, este de departe mai lesne, din 
punct de vedere politic, să împovărezi si să deposedezi populaţiile 
de peste mări $i tari (în mod special cele care sunt diferite atât cul- 
tural, cât şi etnic si rasial), decât să te confrunti cu atotputernica 
clasă capitalistă de acasă. Partea întunecată si distructivă a fixărilor 

spatio-temporale, vizavi de supra-acumulare, devine un element la 
fel de important in cadrul geografiei istorice a capitalului, ca $i partea 
pozitivă, creativă, ce generează un nou peisaj economic, pentru 
îmbinarea cât mai eficientă a acumulării nelimitate de capital cu 
acumularea nelimitată de putere politică. 

Dacă este să dăm crezare retoricii oficiale, complexul acordurilor 
instituţionale care mediază în prezent fluxurile de capital pe planetă 
ar trebui adaptat să susțină şi să sprijine reproductia (creşterea) 
extinsă, spre a evita orice posibilă alunecare spre crize si totodată să 
ia serios în considerare problema reducerii sărăciei. Dar, dacă aceste 
proiecte eșuează, acumulările pot fi obținute și prin alte mijloace. Si, 
precum războiul în relaţie cu diplomaţia, intervenţia capitalului 
financiar, sprijinită de puterea statală caută acumularea pe căi deloc 
pașnice. O alianţă între marile puteri mondiale şi aspectele pradalnice 
ale capitalului financiar formează tăişurile acelei arme numite „capi- 
talism hulpav”, care, desi uzează deseori de veritabile practici cani- 
balice ori devalorizări forțate, are drept scop declarat obținerea unei 
dezvoltări globale armonioase. Dar cum trebuie să interpretăm aceste 
„alte mijloace” de acumulare? 


4 
Acumularea prin deposedare 


Roza Luxemburg argumentează faptul că acumularea de capi- 
tal are un caracter dual: 


Pe de o parte, ea se referă la piața bunurilor de consum si la locul 
unde surplusul de valoare este produs — în fabrică, în mină, pe 
domeniul agricol. Privită în această lumină, acumularea este un 
proces pur economic, având ca fază principală o tranzacţie între 
patron si muncitorul salariat... Aici, în orice caz, pacea, prosperiatea 
si egalitatea triumfă și este necesară o acută dialectică a analizei 
științifice spre a dezvălui cum dreptul unui individ asupra unei 
proprietăţi se transformă în cursul procesului de acumulare în 
acapararea proprietăţii altuia și egalitatea devine dominaţia unei 
clase asupra alteia. Celălalt aspect al acumulării de capital privește 
relaţiile dintre modurile de producţie capitaliste si non-capitaliste 
care încep să-și facă apariţia pe scena internațională. Metodele sale 
predominante sunt politica colonială, un sistem internaţional de 
împrumuturi — o politică a sferelor de interes — și războiul. Forţa, 
frauda, opresiunea, jaful sunt afișate fără jenă si fti este necesar un 
efort serios să descoperi în această încurcătură de violenţă politică 
si concurenţă între puteri legile stricte ale procesului economic.! 


Aceste două aspecte ale acumulării, precizează ea, sunt 
inlántuite organic” si „evoluţia istorică a capitalismului nu poate fi 
apreciată decât analizându-le împreună”. 

Sub-consum sau supra-acumulare? 


Roza Luxemburg își bazează analiza pe o înţelegere proprie a 
tendindentelor de criză ale capitalului. Problema, argumentează ea, 
este sub-consumul, cauzat de lipsa generală de bani, din partea 
cumpărătorului, spre a absorbi creşterea profitului pe care capitalismul 
fl generează. Această dificultate se ivește din cauză că muncitorii 
sunt exploataţi și prin definiţie primesc mai puţine valori de cheltuit 
decât ei înșiși produc, iar capitalistii sunt obligaţi, măcar în parte, să 
reinvestească, decât să consume. După ce ia în considerare diferitele 
moduri în care prăpastia dintre bunurile produse și cererea efectivă 
poate fi traversată, Luxemburg ajunge la următoarea concluzie: co- 
mertul cu formațiunile sociale non-capitaliste asigură singura 
modalitate sigură de a stabiliza sistemul. Dacă acele formaţiuni sociale 
și teritorii sunt refractare la asemenea schimburi comerciale, atunci 
ele vor trebui obligate să o facă, prin forţa armelor (asa cum s-a 
întâmplat cu faimosul „război al opiumului”, în China). Aceasta este, 
în opinia sa, chintesenta imperialismului. Un posibil corolar al acestui 
argument (deși Luxemburg nu-l indică direct) este că, dacă sistemul 
se vrea durabil, teritoriile non-capitaliste trebuie menținute (prin 
opresiune, în caz de nevoie) într-un stat non-capitalist. Aceasta ar 
putea explica brutatele acțiuni represive ale regimurilor coloniale 
dezvoltate în ultima jumătate a secolului al XIX-lea, ce nu au permis 
apariţia de economii capitaliste în ţările din Africa si Asia aflate sub 
dominaţia sau sub influenţa lor. 

Puţini sunt însă aceia care acceptă astăzi teoria Rozei Luxem- 
burg a sub-consumului, ca explicaţie a crizei capitalismului.? Prin 
contrast, teoria supra-acumulării identifică lipsa posibilităţilor pentru 
investiţii profitabile ca fiind problema fundamentală. În anumite 
ocazii, lipsa cererii din partea consumatorilor efectivi poate fi doar o 
parte a problemei — de aici puternicul accent ce se pune în zilele 
noastre pe aşa-numita „încredere a cumpărătorului” (altfel cunoscută 
şi drept „inabilitatea cumpărătorilor de a-și tine cărţile de credit în 
portofel”), ca un indicator al puterii și stabilității economice. Prăpastia 
pe care Luxemburg credea că o vede poate fi uşor umplută prin 
reinvestitii ce generează propriile cereri de bunuri de capital si alte 

investiţii. Si, asa cum am văzut deja în cazul fixărilor spatio-tem- 
porale, expansiunea geografică a capitalului care stă la baza unei 
serii de acțiuni imperialiste este foarte utilă stabilizării sistemului 
din cauză că ea stimulează pretutindeni cererea atât pentru bunuri 
de investiţii, cât și pentru bunuri de consum. Pot apărea dezechilibre, 
desigur, între sectoare si regiuni, după cum pot rezulta și recesiuni, 
în unele dintre aceste regiuni. Dar este de asemenea posibilă acu- 
mularea în fata alternativei unei cereri efective stagnante, dacă și 
costurile investiţiilor (pământ, materie primă, investiţii intermediare, 
forță de muncă) cunosc un declin semnificativ. Accesul la materii 
prime și forță de muncă mai ieftine este, prin urmare, la fel de im- 
portant ca și accesul la pieţe largi, în asigurarea oportunităţilor de 
profit. Efectul este că teritoriile non-capitaliste trebuie să fie forțate 
54-51 deschidă nu numai comerțul (care poate fi un sprijin) dar şi să 
permită capitalistilor străini să investească în afaceri profiotabile 
folosind forță de muncă și materii prime mai ieftine, pământ la preţuri 
scăzute și având și alte asemenea facilități. Problema principală a 
oricărei logici capitaliste a puterii nu este dacă teritoriile trebuie să 
fie ținute în afara unei dezvoltări de tip capitalist, ci ca ele să fie 
menținute permament deschise. Din acest punct de vedere, repre- 
siunile coloniale de genul celor petrecute în dese rânduri la sfârșitul 
secolului al XIX-lea ar putea fi interpretate nu ca o agresiune, dar ca 
un mod de autoapărare, un caz în care logica teritorială o tine în frâu 
pe cea capitalistă. Teama de concurenţă a determinat Marea Britanie, 
de pildă, să prevină apariţia in India a unei viguroase dinamici 
capitaliste și prin urmare a limitat drastic posibilitatea existenţei în 
regiune a unor fixări spatio-temporale. Dinamica deschisă a econo- 
miei atlantice a însemnat pentru Marea Britanie mai mult decât 
imperiul colonial represiv dezvoltat în India, de unde cu siguranță 
englezii au reușit să obțină surplusuri, dar care nu a funcționat ca o 
zonă majoră de desfășurare a surplusului de capital britanic. Dar, 
judecând după același criteriu, tocmai dinamica deschisă a comerțului 
atlantic a fost factorul ce a deschis posibilitatea înlocuini Mani 
Britanii de către Statele Unite, ca putere hegemonică mondială. Dacă 
Arendt are dreptate și acumularea nelimitată necesită o acumulare 
similară de putere politică, atunci asemenea schimbări sunt imposibil 

de evitat si orice încercare de a o face poate genera dezastre. Formarea 
imperiilor „închise”, după primul război mondial, a jucat cu certitu- 
dine un rol important în neputinta de a rezolva problema supra- 
acumulării din anii '30 si a pus bazele economice ale conflictelor 
teritoriale ce vor culmina cu declanşarea celui de-al doilea război 
mondial. Logica teritorială a dominat-o și a inhibat-o pe cea capi- 
talistă, fortand-o aşadar să intre într-o criză terminală prin conflicte 
teritoriale. 

Multitudinea de evenimente istorico-geografice produse în 
secolul XX vine să certifice argumentul supra-acumulării. Oricum, 
opinia Rozei Luxemburg merită încă să fie luată în considerare, 
începând cu ideea că, prin definiţie, capitalismul trebuie să aibă mereu 
ceva „din exteriorul lui” spre a se stabiliza, în mod special pentru că 
se face ecoul concepţiei hegeliene (despre care am discutat în capitolul 
3), despre dialectica internă a capitalismului, obligat să caute soluţii 
exterioare propriilor probleme. Să luăm apoi argumentul lui Marx 
referitor la crearea unei armate industriale de rezervă.’ Acumularea 
de capital, în absenţa unor puternice curente de dezvoltare tehnologică 
menite să scutească eforturile muncitorilor, are nevoie de o creștere 
a forței de muncă. Acest fapt se poate întâmplă în mai multe feluri. 
Creşterea populaţiei este importantă (şi majoritatea analistilor obis- 
nuiesc să uite strictetea lui Marx vizavi de această chestiune). Capi- 
talul poate beneficia, de asemenea, de „rezerve latente” din rândul 
țărănimii sau, prin extensie, poate mobiliza forță de muncă mai ieftină 
din colonii şi alte teritorii externe. Atunci când și aceste măsuri 
eșuează, capitalismul poate utiliza propria putere de a induce schim- 
bari tehnologice si investiții spre a induce șomajul (prin concedieri), 
creând astfel în mod direct o armată de rezervă, din muncitori fără 
slujbe. Acest fenomen tinde să exercite o presiune descendentă asupra 
ratelor salariale și astfel deschide noi oportunităţi pentru desfășurarea 
profitabilă de capital. În toate aceste situații, capitalismul are într- 
adevăr nevoie de ceva „din exteriorul lui” spre a acumula, dar în 
ultimul caz luat în considerare, el aruncă, până la un punct, clasa 
muncitoare în afara sistemului, pentru a o putea avea la îndemână și 
a o folosi mai târziu, în scopuri de acumulare. Vorbind în limbajul 
teoriilor politice post-modeme contemporane, am putea spune că și 

capitalismul creează întotdeauna, în mod necesar, propria sa 
„dublură”. Ideea că un anumit de tip de „exterior” este necesară pentru 
stabilizarea capitalismului are, prin urmare, relevanta ei. Dar capita- 
lismul poate în egală măsură folosi un „exterior” preexistent (forma- 
tiunile sociale non-capitaliste sau unele sectoare din cadrul capitalis- 
mului — precum ar fi educaţia — care încă nu au fost reduse la un 
nivel proletar), dar și crea altul, în mod activ. V-aș propune să 
analizăm serios, în cele ce urmează, această dialectică ,,interior-ex- 
terior”. Voi începe prin a examna cum „relaţia organică” dintre 
reproductia dezvoltată, pe de o parte si procesele, deseori violente, 
de deposedare, pe de alta, au făurit geografia istorică a capitalismului. 
Aceasta ne va ajuta să înțelegem mai bine ce înseamnă forma 
capitalistă a imperialismului. 

Interesant e faptul că și Arendt avansează o serie de argumente 
similare. Depresiunile economice dintre 1860-1870, în Marea Bri- 
tanie, sustine ea, au iniţiat crearea unei noi forme de imperialism: 


Expansiunea imperialistă a fost declanșată brusc, printr-o curioasă 
criză economică, supraproductia de capital și apariţia banilor 
„excedentari”, rezultatul unei economisirii stricte, care astfel nu au 
mai putut găsi investiții productive în interiorul granițelor. Pentru 
prima oară, investiţia de putere nu mai pava drumul pentru investiţia 
de bani, dar exportul de putere a urmat supus calea exportului de 
bani, de vreme ce investițiile necontrolate, în alte tari, amenințau 
siguranţa zilei de mâine pentru largi pături sociale din propria tara 
şi creau premisele transformării întregii economiii capitaliste 
dintr-un sistem de producţie într-unul de speculaţii financiare. De 
asemenea, exista posibilitatea înlocuirii profitului obținut din 
producţie cu unul rezultat din comisioane. Deceniul de dinaintea 
apariţiei germenilor imperialismului, anii '70 ai secolului XIX, a 
fost martorul unor creșteri fără precedent de scandaluri financiare, 
escrocherii si aventuri riscante pe piata de capital. 


Acest scenariu ne sună astăzi destul de familiar, dată fiind 
experienţa anilor 1980-1990. Dar descrierea pe care Arendt o dă 
ripostei burgheziei la această criză este de reţinut. Burghezia a realizat, 

precizează ea, „pentru prima oară că păcatul original al tâlhăriei si 
hotiei, care cu multe secole în urmă făcuse posibilă «acumularea de 
capital originară» (Marx) și a declanșat toate acumulările ce au urmat, 
trebuia iarăși pus în practică, de vreme ce motorul acumulării încetase 
subit să mai functioneze”’. 

Procesele pe care Marx, urmându-l pe Adam Smith, le numea 
de acumulare „primitivă” sau „originară”, constituie, în opinia lui 
Arendt, o importantă şi permanentă forţă în geografia istorică a 
acumulării de capital, de-a lungul erei imperialiste. Ca şi cazul 
rezervelor de forță de muncă, capitalismul necesită întotdeauna un 
fond de bunuri venite din exteriorul lui, dacă vrea să înfrunte si să 
împiedice presiunea supra-acumulării. Dacă aceste bunuri, precum 
un teren liber sau o nouă sursă de materii prime, nu îi sunt la îndemână, 
capitalismul trebuie să le producă în vreun fel. Totuşi, Marx nu ia în 
calcul această posibilitate, cu excepţia cazului creării unei armate 
industriale de rezervă, prin şomaj provocat tehnologic. Este interesant 
să vedem de ce. 


Reticenta lui Marx 


Teoria marxistă a acumulării de capital este construită prin 
prisma unor factori iniţiali care în mare se potrivesc celor vehiculati 
si de economia politică clasică. Acești factori sunt : piețe competi- 
tive, funcționând liber, pe baza acordurilor instituționale ale proprie- 
tatii private, individualismul juridic, libertatea contractelor si structuri 
legale și guvernamentale potrivite, garantate de un stat care facilitează 
aceste drepturi si de asemenea asigură integritatea banilor, ca un 
depozit de valori și ca un mediu de circulație. Rolul capitalistului ca 
producător de utilități şi comerciant este deja bine stabilit și forța de 
muncă devine ea însăşi un bun care isi vinde propria valoare, la un 
pret convenabil. Acumularea „primitivă” sau „originală” s-a produs 
deja şi acum acumularea acţionează ca o „reproducere dezvoltată” 
(chiar dacă prin exploatarea forței de muncă în cadrul procesului de 
productie) în condiţii de „pace, prosperitate si egalitate”. Aceste 
concepții ne permit să vedem ce s-ar putea întâmpla dacă proiectele 

liberale ale analistilor clasici de economie politica sau, in zilele 
noastre, proiectele neoliberale ale economistilor, sunt realizate. Genia- 
litatea metodei dialectice a lui Marx a fost de a arăta, după cum 
recunoștea fără echivoc Roza Luxemburg, că liberalizarea pietei — 
crezul de căpătâi al liberalilor şi neoliberalilor — nu va produce un 
stat armonios în care fiecare să-și găsească bunăstarea deplină. 
Dimpotrivă, va genera un nivel mai accentuat de inechitate socială 
(cum de altfel tendința globală a ultimilor trei decenii de neoliberalism 
a demonstrat cu prisosinta, mai ales în tari ca Marea Britanie si Statele 
Unite, care au fost cele mai apropiate de această linie politică). Si va 
produce, mai prevede Marx, instabilitati serioase și mereu crescânde, 
culminând cu declanşarea de crize cronice de super-acumulare (de 
genul celei la care suntem martori acum). 

Dezavantajul acestor concepţii este că ele împing acumularea 
bazată pe jaf, fraudă şi violenţă către un „stadiu originar” care nu 
mai este considerat relevant sau, cum presupune Luxemburg, ca fiind 
ceva „exterior” capitalismului ca sistem închis. O reevaluare generală 
a persistentei practicilor prădalnice ale acumulării „primitive” sau 
,Originare", în cadrul îndelungatei geografii istorice a acumulării de 
capital este, de aceea, necesară, după cum mai multi comentari au 
remarcat, recent? De vreme ce pare neobişnuit să considerăm un 
proces în plină evoluţie drept „primitiv” sau „originar”, voi înlocui, 
în cele ce urmează, acești termeni cu sintagama „acumulare prin 
deposedare”. 


Acumulare prin deposedare 


O privire mai detaliată asupra descrierii pe care Marx o dă 
acumulării primitive dezvăluie o gamă largă de procese.* Acestea 
includ privatizarea terenurilor și izgonirea populațiilor țărănești; 
conversiunea variatelor forme de drepturi de proprietate (comună, 
colectivă, statală etc), în drepturi de proprietate exclusiv privată; 
suprimarea drepturilor asupra terenurilor aflate în folosinţă comună 
(pășuni, islazuri); transformarea forței de muncă în marfă si eliminarea 
formelor de producţie şi consum alternative (indigene); procese, 

coloniale, neocoloniale și imperialiste, de însușire a bunurilor (inclusiv 
a resurselor naturale); monetizarea schimburilor si taxelor, în mod 
special a celor asupra pământurilor; comerțul de sclavi; dobânda 
cămătărească, îndatorirea si, în fine, sistemul de credite ca mijloace 
radicale ale acumulării primitive. Statul, cu monopolul său coercitiv si 
având legalitatea de partea sa, joacă un rol crucial în sprijinirea și 
promovarea acestor procese si, asa cum am demonstrat în capitolul 3, 
există argumente indubitabile că tranziţia către o dezvoltare capitalistă 
a avut si continuă să aibă o importanță covârșitoare asupra poziției 
unui stat. Rolul de factor de dezvoltare al statului menţine logicile 
capitalistă si respectiv, teritorială întotdeauna împletite, chiar dacă 
acestea nu sunt, în mod necesar, în total acord una cu cealaltă. 

Toate caracteristicile acumulării primitive pe care Marx le 
menţionează au rămas prezenţe pregnante în cadrul geografiei istorice 
a capitalismului, chiar până în zilele noastre. Strămutarea populatiilor 
țărănești şi formarea unui proletariat lipsit de pământ s-au accelerat 
în tări precum Mexic si India în ultimele trei decenii, unde multe 
resurse aflate în proprietate comună, precum apa, au fost privatizate 
(deseori la insistențele Băncii Mondiale) și aduse în cadrul logicii 
capitaliste de acumulare, forme de producţie și consum alternative 
au fost suprimate. Industriile naționalizate au fost privatizate. Fermele 
familiale au fost acaparate de marii afaceristi agrari, iar sclavia nu a 
dispărut (în mod special în ceea ce privește comerțul sexual). 

Discuţiile critice purtate de-a lungul anilor pe marginea teoriei 
marxiste a acumulării primitive — care este totuşi mai curând o schiță 
decât o explorare sistematică — sugerează existenţa unor lacune ce 
trebuie completate. Procesul transformării maselor muncitoare în 
proletariat (proletarizare), de pildă, atrage după sine un amestec de 
coercitii $i de însuşiri ale unor calități precapitaliste, relaţii sociale, 
cunoștințe, mentalități şi credinţe din partea acelora care sunt incluși 
în acest proces. Relaţiile de rudenie, aranjamentele familiale si 
casnice, relaţiile interumane și cele de autoritate (inclusiv cele exer- 
citate prin religie si instituțiile sale) au toate un rol bine determinat. 
În unele cazuri, structurile preexistente vor fi violent reprimate ca 
nefiind compatibile cu munca în sistemul capitalist, dar există destule 
poziții ce sugerează că asemenea structuri pot fi totuşi cooptate, 

într-o încercare de a făuni un consens, opus bazelor coercitive ale 
formării claselor muncitoare. În concluzie, acumularea primitivă 
cuprinde atât acapararea cât și cooptarea realizărilor sociale si 
culturale pre-existente, însă şi înfruntarea și chiar suprimarea acestora. 
Condiţiile conflictului și ale formării clasei muncitoare variază foarte 
mult și asistăm de aceea, asa cum Thompson, printre alti teoreticieni, 
observa, la apariţia unui curent de opinie care vede clasa muncitoare 
formându-se „prin ea însăși”, deși, este adevărat, în condiţii ce nu 
depind de voinţa ei.” Rezultatul este adesea părăsirea cadrului deja 
stabilit, referitor Ја rolul relaţiilor sociale precapitaliste în formarea 
clasei muncitoare si crearea unor orientări diferite, geografice, istorice 
şi antropologice, asupra modului în care trebuie definită clasa 
muncitoare. Indiferent cât este de extins procesul de „proletarizare”, 
rezultatul nu este crearea unui proletariat omogen.’ 

Unele dintre mecanismele acumulării primitive pe care le 
vehiculează Marx se dovedesc însă a juca în prezent un rol chiar mai 
important decât au jucat în trecut. Sistemul de creditare si capitalul 
financiar au devenit, așa cum Lenin, Hilferding și Luxemburg 
remarcau la unison, la începutul secolului XX, pârghii esențiale ale 
fraudei, jafului şi hotiei. Puternicul val de finantializare ale cărui 
baze au fost puse după 1973 a fost la fel de edificator pentru acest 
stil speculativ și prădalnic. Promovarea stocurilor, schemele de 
câştiguri piramidale, distrugerea bunurilor prin inflatie, devalorizarea 
lor prin fuziuni $i achiziţii și introducerea unor măsuri drastice pentru 
neplata datoriilor care au adus populații întregi, chiar si în statele 
capitaliste avansate, la stadiul de simpli „sclavi indatorati", ca să nu 
mai vorbim de fraudele marilor corporaţii şi deposedarea de bunuri 
51 valori (jefuirea fondurilor de pensii și decimarea lor în urma 
colapsului corporațiilor financiare) prin manipulări de stocuri și 
credite — toate acestea reprezintă principalele însușiri ale capitalis- 
mului contemporan. Colapsul gigantului Enron a dus la ruinarea a 
mii de americani, a dus la distrugerea mijloacelor lor de trai si a 
pensiilor. Dar, mai presus de toate, trebuie să acordăm atenție la 
raidurile speculative întreprinse de instituțiile majore ale capitalului 
financiar, de genul acumulării prin deposedare, veritabilă sabie a lui 
Damocles a zilelor noastre. 

Întregul mecanism al acumulării prin deposedare este astăzi larg 
deschis. Discuţiile asupra drepturilor de proprietate intelectuală, în 
negocierile din cadrul Organizaţiei Mondială a Comerțului (așa- 
numitele acorduri TRIPS) au generat situații prin care, în urma 
acordării de licenţe si patente pentru materialul genetic, germeni de 
plasmă și alte produse de acest gen, ele pot fi utilizate tocmai 
împotriva populaţiei cu ajutorul căreia au fost create. „Biopirateria” 
cunoaște o dezvoltare fulminantă și jefuirea resurselor genetice ale 
lumii se desfăşoară în prezent sub oblăduirea şi spre beneficiul câtorva 
mari concerne farmaceutice. Degradarea continuă a mediului 
înconjurător, bun al întregii omeniri (pământ, aer, apă) și proliferarea 
degradării habitatului care împiedică desfășurarea oricărei forme de 
agricultură intensivă au rezultat de asemenea din transformarea, fără 
discernământ, a naturii, în toate formele sale, într-un bun economic. 
O transformare similară a formelor culturale, istorice și a creativităţii 
intelectuale atrage după sine deposedări masive (industria muzicală 
este, în această privință, de notorietate pentru acapararea și exploa- 
tarea rădăcinilor culturale si a creativităţii). Corporatizarea si priva- 
tizarea bunurilor până nu de mult publice (cum ar fi universitățile), 
spre a nu mai discuta de valul de privatizări (de la rețeaua de apă 
până la utilităţile publice de orice gen) care au împânzit lumea, indică 
o tendinţă fulminantă de „împrejmuire a bunurilor comune”. Ca și în 
trecut, puterea statală este frecvent folosită pentru a forţa derularea 
unor astfel de procese, chiar si împotriva vointei populare. Sabia cu 
două tăișuri a cadrului legislativ, desemnat să protejeze forța de muncă 
şi mediul de degradare, a generat pe de altă parte pierderea unor 
drepturi. lar revenirea drepturilor de proprietate comună câștigate 
de-a lungul timpului, prin grele bătălii de clasă (dreptul la o pensie 
de stat, dreptul la bunăstare, la sistemul național de asistență medi- 
cală), către domeniul privat, a reprezentat una dintre cele mai greșite 
politici de deposedare, făcute în numele respectării stricte a 
conceptelor neoliberale. 

Caracterul specific al capitalismului mai este dat atât de practicile 
prădalnice și frauduloase, cât și de cele „canibalistice”. Dar este, aşa 
cum observa Roza Luxemburg, „deseori dificil să determini, în haosul 
de violenţă si de lupte acerbe pentru putere, legile aspre ale proceselor 

economice”. Acumularea prin deposedare se poate desfășura într-o 
varietate de forme și există aspecte în egală măsură probabile si 
întâmplătoare despre al său modus operandi. 

Așadar cum anume acumularea prin deposedare ajută rezolvarea 
problemei supra-acumulării? Supra-acumularea, repet, este o situație 
în care surplusul de capitai (poate însoţit și de surplus de forță de 
muncă) rămâne nefolosit, fără perspective de a genera profituri. 
Termenul cu care operăm este, aici, surplusul de capital. Ceea ce 
face acumularea prin deposedare este să asigure apariția unei serii 
de bunuri de consum (incluzând forţa de muncă), la preţuri foarte 
scăzute și uneori, chiar în mod gratuit. Capitalul supra-acumulat poate 
confisca aceste bunuri și le poate da imediat o utilizare profitabilă. 
În cazul acumulării primitive, aşa cum a descris-o Marx, aceasta 
implică acapararea de terenuri, îngrădirea lor şi alungarea foştilor 
proprietari, ce devin astfel proletariat lipsit de pământ, apoi înscrierea 
terenului astfel dobândit în curentul acumulării de capital. Privatizarea 
(locuinţelor sociale, a telecomunicatiilor, a transporturilor, a siste- 
mului de alimentare cu apă etc, în Marea Britanie, de pildă) a deschis, 
în ultimii ani, vaste perspective de desfăşurare a capitalului supra- 
acumulat. Colapsul fostei Uniuni Sovietice, precum și deschiderea 
politică și mai ales economică a Chinei au determinat masiva 
eliberare a unor bunuri până acum nedisponibile în cadrul fluxului 
acumulării de capital. Ce s-ar fi întâmplat însă cu capitalul supra- 
acumulat în decursul ultimilor 30 de ani, dacă aceste noi zone de 
acumulare nu s-ar fi deschis? Probabil că atunci capitalismul ar fi 
trecut din nou printr-o criză cronică de supra-acumulare, similară 
celei din 1973, iar proiectele neoliberale de privatizare cvasigenerală 
ar fi căpătat sens, ca fiind singura modalitate de a rezolva problema. 
O altă soluţie ar fi fost introducerea în sistem a materialelor brute 
ieftine (precum petrolul). Costurile de producţie ar fi fost reduse și 
profiturile, prin urmare, ar fi crescut. După cum faimosul „rechin al 
presei”, australianul Rupert Murdoch, sublinia, soluția la actualele 
probleme economice este scăderea prețului petrolului de Ја 30 de 
dolari, sau chiar mai mult, barilul, la doar 20 de dolari! Și atunci să 
ne mai mirăm de ce publicaţiile lui Murdach s-au dovedit niște 
suporteri atât de înflăcăraţi ai războiului din Irak? 

Acelasi scop poate fi atins si prin devalorizarea bunurilor de capital 
și a forței de muncă deja existente. Bunurile devalorizate pot fi 
cumpărate la prețuri derizorii si reintroduse ulterior, їп mod profitabil, 
în circulaţie, prin capitalul supra-acumulat. Dar acest proces necesită 
o devalorizare anterioară, care înseamnă automat declanșarea unei crize. 
Crize de acest gen pot fi orchestrate, conduse și controlate spre a ratio- 
naliza sistemul. Fenomenul este deseori întâlnit în strategia programelor 
de austeritate administrate de stat, care face astfel uz de pârghiile cheie 
ale sistemelor de rate și credite. Crizele limitate pot fi impuse de către 
forte externe asupra unui anumit sector, asupra unui anumit teritoriu, 
sau chiar asupra întregului complex al activității capitaliste. Este lucrul 
la care sistemul financiar international (condus de FMI), sprijint de 
state puternice (precum SUA), se pricepe de minune. Astfel, se 
generează periodic stocuri de bunuri devalorizate si în multe cazuri 
total lipsite de valoare, în unele parti ale lumii, cărora li se poate da o 
utilizare profitabilă prin surplusurile de capital fără posibilități de 
desfășurare, din alte parti. Wade si Veneroso au sesizat esența acestui 
proces când au scris despre criza asiatică din anii 1997-1998: 


Crizele financiare au provocat întotdeauna transferul de proprietate și 
putere către aceia care și-au menţinut propriile bunuri intacte $1 care 
sunt în Situaţia de a crea credite, iar criza asiatică nu face excepţie de la 
regulă... nu încape îndoială că aici, corporatiile occidentale şi cele 
japoneze au fost marii învingători... Combinația dintre devalorizarea 
masivă, liberalizarea financiară impusă de FMI si recuperarea facilitată 
de aceeaşi instituţie au precipitat chiar cel mai mare transfer de bunuri 
din timp de pace, de la proprietarii autohtoni la cei străini, din ultimii 
cincizeci de ani, pe plan mondial, şi au surclasat net tansferurile similare 
survenite în America Latină, în anii '80 sau în Mexic, în 1994, în ambele 
beneficiarul principal fiind Statele Unite. Asemenea situaţii anulează 
expresia atribuită lui Andrew Mellon, „În cadrul unei depresiuni 
economice, bunurile se reîntorc la proprietarii de drept.” ° 


Crizele regionale şi devalorizările strict localizate se vădesc a fi 
mijloace primordiale prin intermediul cărora capitalismul îşi creează 
în mod continuu propriul „cadru exterior”, cu care se hrănește, spre 

a putea supravietui. Crizele financiare din Asia de Est $i de Sud-Est, 
din 1997-1998 au fost un exemplu clasic, în acest sens.!! Analogia 
cu crearea unei armate industriale de rezervă prin lăsarea oamenilor 
fără slujbe este exactă. Bunurile valoroase sunt scoase din circulaţie 
și devalorizate. Ele rămân neutilizate până când un surplus de capi- 
tal le cuprinde, dând astfel viață unei noi acumulări de capital. 
Pericolul este că asemenea crize ar putea scăpa de sub control și 
deveni generalizate, sau că acel „cadru exterior” al capitalismului, 
de care vorbeam ceva mai devreme, ar putea declanşa o revoltă 
împotriva sistemului ce l-a creat. Una dintre primele funcții ale inter- 
ventionismului statal si instituţiilor internationale este să orchestreze 
devalorizările in moduri care permit desfășurarea acumulării prin 
deposedare fără a declanșa însă un colaps total. Iată, așadar, esenţa 
programelor de ajustare structurală administrate de FMI. Pentru 
principalele puteri capitaliste, cum ar fi de pildă Statele Unite, aceasta 
înseamnă dirijarea unor astfel de procese în propriul lor avantaj. Ceea 
ce nu-i împiedică însă pe americani să-şi aroge rolul de suveran ghidat 
doar de sentimente de noblete, organizând veritabile „expediţii de 
desant economic” (cum s-a întâmplat în Mexic, în 1994), spre a menţine 
acumularea globală de capital pe linia de plutire. Dar există aici, ca și 
în cazul oricărui joc de noroc, pericolul de a pierde: panica bruscă și 
evidentă a Departamentului american de Finanţe și a FMI în decembrie 
1998 (după ce Rusia, căreia nu-i mai rămăsese nimic de pierdut, s-a 
declarat, pur și simplu, falită și când se părea că economia sud-coreeană, 
după câteva luni de frământări intense, era în pragul colapsului, putând 
provoca o reacţie în lanţ) ilustrează cât de aproape de marginea 
prăpastiei pot duce asemenea forme de calcul.!? 

Amestecul de coercitie si consens în cadrul unor astfel de acti- 
vitati de afaceri variază considerabil, dar acum observăm mai clar 
cum hegemonia se cládeste prin intermediul mecanismelor financiare 
în așa fel încât beneficiarul să fie chiar hegemonul, în vreme ce acesta 
conduce restul ţărilor către ceea ce se dorește a fi „calea de aur a 
dezvoltării capitaliste"... Cordonul ombilical care uneşte acumularea 
prin deposedare și reproductia dezvoltată este astfel creat de capitalul 
financiar și de instituţiile de credit, sprijinite, ca de fiecare dată, de 
puterea statală. 

Lumea tututor posibilitatilor 


Atunci cum vom putea întrezări legile draconice în cadrul nenu- 
măratelor posibilităţi pe care le incumbă acumularea prin deposedare? 
Ştim, desigur, că până la un anumit nivel, acest fenomen se petrece 
tot timpul și că poate lua multe forme, atât legale, cât și ilegale. Să 
luăm de pildă un procedeu întâlnit pe piața imobiliară americană si 
cunoscut sub numele de „răsucire”. O casă degradată este cumpărată 
la un pret derizoriu, i se aduc câteva îmbunătățiri $i cosmetizări de 
fațadă, apoi este vândută la un pret exorbitant, prin intermediul unui 
pachet ipotecar aranjat de vânzător, către o familie de condiţie mo- 
destă care este convinsă că a pus mâna pe casa visurilor ei! Dacă 
familia respectivă se va confrunta cu dificultăți de plată sau va fi 
nevoită să facă serioase cheltuieli pentru întreținerea locuinţei (care 
cu siguranţă vor apărea), atunci casa va fi revândută. Acest proces 
nu este chiar ilegal (aviz eventualilor cumpărători!), dar efectul este 
unul devastator asupra familiilor cu venituri mici, deposedându-le 
de puţinele economii pe care reușiseră să le facă. Aceasta este 
acumularea prin deposedare. Există nenumărate activități (atât le- 
gale cât și ilegale) de acest gen care afectează controlul bunurilor de 
către o clasă, în favoarea alteia. 

Dar cum, când şi de ce acumularea prin deposedare iese din 
conul de umbră în care stă de obicei, spre a deveni forma dominantă 
de acumulare, vizavi de reproductia dezvoltată? Într-o oarecare 
măsură, această „ieşire la rampă” are legătură cu modul și timpul de 
formare a crizelor în cadrul reproductiei dezvoltate. Dar poate, 
totodată, să reflecte incercárile întreprinse de către antreprenori si 
de către statele în curs de dezvoltare spre a se „alinia” sistemului 51 
a obține beneficii directe din acumularea de capital. 

Orice formaţiune socială sau teritoriu care este adus sau se 
integrează el însuși în logica proprie dezvoltării capitaliste trebuie 
să treacă printr-o serie de schimbări structurale, instituționale și le- 
gale de anvergură, schimbări pe care Marx le încadrează, în 
clasificarea sa, la categoria acumulării primitive. Colapsul fostei 
Uniuni Sovietice a pus exact aceasta problema. Rezultatul a fost un 
episod sălbatic de acumulare primitivă, pus însă sub auspiciile 

„terapiei de șoc”, pe care o recomandaseră cu căldură tocmai marile 
puteri capitaliste și instituţiile financiare internationale... Tulburările 
sociale și pagubele suferite de populaţie au fost imense, iar distribuirea 
bunurilor care a rezultat prin privatizare si reforme de piaţă a fost 
asimetrică şi nu a condus către acel gen de activitate de investiții 
care apare o dată cu reproductia dezvoltată. Chiar mai recent, trecerea 
spre un capitalism dirijat de stat, în China, a determinat formarea 
unor valuri succesive de acumulare primitivă. Politica economică 
de succes de până atunci a fost forțată să eșueze, iar înfloritoarele 
corporații din regiunea Shanghai (care au oferit componente şi piese 
pentru industriile majore ale zonei metropolitane) s-au văzut obli- 
gate fie să se închidă, fie să se privatizeze, ducând astfel la o prăbuşire 
a bunăstării sociale și a fondurilor de pensii și creând o uriașă masă 
de șomeri si săraci. Efectul obținut a fost transformarea companiilor 
chinezeşti rămase mult ma: puternice și mai competitive pe piața 
mondială, dar pentru aceasta, a trebuit să se plătească un tribut greu: 
devalorizarea şi distrugerea unui întreg mediu de afaceri, viabil și 
înfloritor. Și, pe când profiturile acţiunii rămâneau firave, rezultatele 
vizibile erau provocarea de pagube sociale imense si chiar rábufniri, 
uneori violente, ale nemulțumirii claselor sărace din zonele dezavan- 
tajate de acest proces." 

Acumularea prin deposedare poate fi interpretată aici ca fiind 
pretul ce trebuie plătit pentru realizarea unei ofensive de succes în 
dezvoltarea capitalistă cu ajutorul solid al puterii statale. Aplicarea 
acestei metode poate fi ghidată din interior (ca în cazul Chinei), sau 
impuse din exterior (ca în cazul dezvoltării neocoloniale în zonele 
din Sud-estul Asiei sau al abordării reformelor structurale pe care 
administraţia Bush le propune acum, spre a însoți ajutoarele acordate 
naţiunilor sărace). În cele mai multe dintre cazuri, se poate vorbi de 
o combinaţie între motivatii interne $1 presiuni externe, care stă în 
spatele acestor transformări. Mexic, de pildă, a abandonat sistemul 
de protecție socială — și asa slab — al țăranilor și populațiilor indi- 
gene, în anii '80, parţial sub presiunea vecinului de la nord, spre a 
adopta practici neoliberale de privatizare, în schimbul asistenţei 
financiare si a posibilităţii de acces pe piaţa americană, prin 
intermediul acordurilor NAFTA. Si chiar și atunci când motivațiile 

par să fie predominant interne, condiţiile externe contează foarte mult. 
Punerea bazelor Organizaţiei Mondiale a Comerţului ușurează acum 
eforturile Chinei de a pătrunde în sistemul capitalist mondial, într-o 
măsură mult mai mare decât s-ar fi petrecut lucrurile în anii '30, 
când autarhia din cadrul imperiilor „închise” domina economia 
capitalistă, sau chiar si în anii '60, când aşa-numitul „sistem Bretton- 
Woods”, adoptat de marile puteri capitaliste ţinea fluxurile de capi- 
tal sub un control strict. Condiţiile de după 1973 au fost mult mai 
favorabile pentru orice țară sau complex regional care dorea să se 
integreze în sistemul capitalist mondial — si acest fapt a reprezentat 
tocmai reversul a ceea ce presiunile americane de deschidere a pietelor 
ar fi urmărit să determine. De aici, rapida ascensiune a unor teritorii 
precum Singapore, Taiwan și Coreea de Sud, si alte câteva ţări si 
regiuni proaspăt industralizate. Posibilităţile ce se deschideau astfel 
în faţa economiilor acestor „tigri asiatici” au atras însă valuri de 
dezindustrializare în multe dintre statele capitaliste dezvoltate (si nu 
numai în acestea, după cum am văzut în capitolul 3), făcând totodată 
ca și țările proaspăt industralizate să fie mai vulnerabile la mișcările 
de capital speculativ, la competiţia spatio-temporalá si la următoarele 
valuri de acumulare prin deposedare, așa cum s-a văzut în timpul 
crizei din 1997-1998. Astfel a fost construită și exprimată volatilitatea 
capitalismului internaţional. 

Devalorizările implicate în cursul crizelor distrug deseori bună- 
starea socială, afectează instituţiile sociale, în general. Acest lucru 
se întâmplă în mod tipic când sistemul de credite exercită o presiune 
accentuată asupra debitorilor, când lichiditatile dispar, iar firmele și 
întreprinderile sunt aduse în stare de faliment. Nu există nici o 
modalitate pentru ca proprietarii să-și mențină bunurile si ei sunt 
nevoiţi să renunte la ele în schimbul unui pret derizoriu, oferindu-le 
capitaliștilor care dispun de suficienţi bani lichizi pentru a le acapara. 
Dar circumstanţele variază destul de mult. Deplasările ce au avut loc 
în Statele Unite, în regiunea Dust Bowl, în anii '30 și migraţia în 
masă a acelor muncitori agricoli cunoscuţi sub numele peiorativ de 
,Okies" către California (atât de dramatic descrisă de Steinbeck, în 
„Fructele mâniei”) au reprezentat un violent precursor al lungului 
proces de dezrădăcinare a familiilor de fermeri americani, prin așa- 

numitul „agro-business”. Prima pârghie a acestei tranzitii a fost 
întotdeauna sistemul de credit, dar poate cel mai interesant aspect al 
ei este modul in care instituţiile statale s-au prefăcut îngrijorate de 
soarta familiilor de fermieri, arătându-se gata de a le ajuta, dar de 
fapt jucând un rol subversiv, pentru facilitarea tranziţiei pe care 
pretindeau că ar vrea să o înfrâneze. 

Acumularea prin deposedare s-a făcut tot mai puternic simțită 
după 1973, această expansiune reprezentând un soi de compensație 
pentru problemele cronice ale supra-acumulării apărute în cadrul 
reproductiei dezvoltate. Motorul principal al expasiunii a fost punerea 
Ја punct, mai ales la comanda Statelor Unite, a unui sistem financiar 
internațional care putea, în anumite momente, să pedepsească, prin 
intermediul unor „atacuri de devalorizare și acumulare prin depose- 
dare”, fie mai cu blandete, fie mai aspru, anumite sectoare industiale 
sau chiar teritorii întregi. Dar deschiderea a noi teritorii către 
dezvoltarea capitalistă şi către economia de piată, specific capitalistă 
a avut de asemenea un rol important, asa cum acumularea primitivă 
a făcut în acele ţări (precum Coreea de Sud, Taiwan si în prezent, 
mult mai spectaculos, în China) care au căutat să se integreze în 
capitalismul mondial ca jucători activi. Pentru ca toate aceste feno- 
mene să se petreacă, a fost nevoie nu doar de un comerţ mai liber și 
de o ,,finantializare” accentuată, ci în primul rând de o manieră radi- 
cal diferită de abordare a felului în care puterea statală, întotdeauna 
un jucător de prim rang în sfera acumulării prin deposedare, trebuie 
să se desfăşoare. Apariţia teoriei neoliberale şi a politicilor de priva- 
tizare asociate ei a reflectat pe deplin ceea ce au însemnat aceste 
schimbări în economia mondială. 


Privatizarea: tăișul ascuţit al acumulării prin deposedare 


Neoliberalismul, ca doctrină de economie politică, a apărut în 
jurul anului 1930. Opus radical comunismului, socialismului şi altor 
forme ce propovăduiau intervenţia activă a statului si în alte sfere 
de activitate decât cele strict necesare pentru asigurarea securității 
instituţiilor de piață, activității antreprenoriale si a proprietății pri- 

vate, neoliberalismul a debutat ca un conglomerat de idei economice 
ignorate si chiar izolate de economiștii epocii, prinzând formă în 
anii '40, prin contribuţia unor analiști precum von Hayek, Ludvig 
von Mises, Milton Friedman și, cel puţin pentru o perioadă, Karl 
Popper. Ar fi fost necesară, prevedea, corect, von Hayek, trecerea 
unei generaţii pentru ca ideile vehiculate de neoliberali să devină 
curentul principal, în cadrul economiei mondiale. Adunând fonduri 
de la corporatiile care nutreau simpatii fata de ea și fondând institute 
de cercetări interdisciplinare, mișcarea neoliberală a generat în mod 
constant un curent tot mai puternic de analize, scrieri, polemici și 
luări de poziţie în plan politic, în anii '60 şi ’70. Dar această mișcare 
nu era încă luată în seamă, ba chiar era dezauată de către persona- 
litatile din sferele politico-economice. Abia după grava criză de su- 
pra-acumulare din anii '70 a devenit evident cá neoliberalismul 
trebuie considerat o alternativá viabilă la renumitul „model keyne- 
sian” și la alte tipuri de politici economice, care acordau statului un 
rol primordial. Таг Margaret Thatcher a fost aceea care, căutând o 
soluţie la gravele probleme economice din timpul guvernării sale, a 
descoperit mișcarea neoliberală și a recurs la studiile interdisciplinare 
ale acesteia, pentru a găsi cái de acţiune, după venirea la putere, în 
1979." Împreună cu Roland Reagan, „doamna de fier” a politicii 
europene a transformat radical orientarea activităţii statale, deter- 
minând statul să devină un sprijinitor puternic al acumulării de capi- 
tal. FMI și Banca Mondială şi-au schimbat politica peste noapte și în 
decursul a doar câţiva ani, doctrina neoliberală a întreprins un mars 
rapid si victorios spre dominarea gándirii politice, în marile state 
capitaliste, în primul rând în sfera anglo-americaná, dar si în restul 
Europei si al lumii. lar dacă privatizarea si liberalizarea pietii au 
reprezentat formula magică a mişcării neoliberale, rezultatul a fost 
apariţia unui nou val de „îngrădire a bunurilor comune”, mișcare ce 
s-a transformat într-un obiectiv de prim ordin al politicii de stat. 
Bunurile și proprietățile deținute de stat sau aflate în folosință comună 
au fost introduse pe piaţă, în asa fel încât capitalul supra-acumulat 
să poată investi în ele, să le dezvolte si să facă speculaţii pe seama 
lor. Noi orizonturi de activitate profitabilă au fost astfel deschise si 
aceasta a determinat rezolvarea, cel putin pentru o perioadă, a 

problemei supra-acumulării. Oricum, o dată pusă în mișcare, mișcarea 
a creat incredibile presiuni pentru a găsi noi și noi câmpuri de 
manifestare, atât în interiorul țărilor respective, cât si peste hotare, 
oriunde existau posibilități de privatizare. 

În cazul lui Thatcher, importantul stoc de locuinţe sociale s-a 
numărat printre primele bunuri ce au fost privatizate. La prima vedere, 
aceasta a apărut ca un cadou făcut claselor sărace, care puteau de 
acum să cumpere, la un preţ relativ scăzut, locuinţele pe care până în 
momentul respectiv le putuseră doar închiria, şi care preluau controlul 
asupra unor bunuri valoroase, marindu-si astfel averea și bunăstarea. 
Dar o dată ce transferul a fost realizat, speculațiile imobiliare au 
înflorit imediat, în primul rând în zonele rezidenţiale din centrul 
marilor orașe; prin promisiuni, aranjamente dubioase si chiar ame- 
nintári, populaţiile sărace au fost obligate să se mute din locuinţele 
abia primite, în cartierele márginase ale metropolelor; în locul lor, în 
fostele locuinţe sociale, renovate de către samsarii imobiliari venind 
oameni de condiţie socială superioară, care aveau bani să-şi permită 
o casă mai scumpă. În scurt timp, muncitorii cu venituri modeste nu 
au mai fost capabili să-și cumpere case, iar nesiguranța zilei de muncă 
a generat un profund val de nemulțumiri. În Marea Britanie, privati- 
zările masive care au urmat (în rețeaua de alimentare cu apă, teleco- 
municatii, electricitate, energie, transporturi etc), vinderea cvasitota- 
litátii companiilor publice către concerne private și transformarea 
multor instituții publice (precum universitățile), după modelul antre- 
prenorial, au produs o schimbare radicală în modelul dominant al 
relaţiilor sociale și totodată o redistribuire a bunurilor, fenomenul 
favorizând mai degrabă clasele avute decât pe cele sărace. 

Acelaşi standard al redistribuirii bunurilor poate fi întâlnit 
pretutindeni unde s-au produs privatizări. Banca Mondială a promovat 
în Africa de Sud, după prăbușirea regimului de apartheid, o politică 
economică specială, menită să demonstreze că o eficienţă sporită nu 
poate fi atinsă decât prin privatizarea şi liberalizarea pieţei. Instituţia 
a încurajat, de pildă privatizarea regiilor de alimentare cu apă și 
„recuperarea totală a costurilor” prin intermediul utilitatilor deținute 
de municipalitate. Consumatorii au fost obligati să plătească pentru 
apa pe care o consumau, în loc să o primească gratis, din partea 

statului, ca până atunci. Obtinánd profituri mai mari, utilităţile ar fi 
putut, suna teoria Băncii Mondiale, să-și extindă serviciile în mod 
continuu, pentru mai buna deservire a consumatorilor, urmând ca, 
pe viitor, în măsură ce se introduceau tehnologii moderne, mai fiabile, 
facturile la apă să scadă. Dar, incapabili să-şi plătească datoriile către 
regiile de apă, tot mai multi utilizatori au renunțat la serviciile lor, 
astfel încât efectul a fost tocmai invers celui scontat: companiile de 
alimentare cu apă s-au văzut nevoite să crească preturile, sărăcindu-i 
si mai mult pe consumatori. Cum aceștia au fost nevoiţi să caute alte 
surse de apă, rezultatul a fost dezastruos, anume o epidemie de holeră 
în urma căreia multi oameni au murit. Obiectivul propus (apă curentă 
pentru toti) nu a putut fi realizat, date fiind cauzele expuse mai sus. 
Studiile amănunțite efectuate în Africa de Sud de către McDonald si 
alții demonstrează astfel cá și „costul recuperării investiţiilor în 
serviciile municipale au impus un efort financiar zdrobitor asupra 
familiilor cu venituri mici, contribuind la numeroase debransari de 
la sistemul de alimentare cu apă dar și la evacuări forțate, afectând 
milioane de familii sărace, ce s-au văzut astfel în imbosibilitatea de 
a mai avea un trai cel putin decent.” 

O logică similară, venită tot din partea ,,expertilor" de la Banca 
Mondială, a generat în Argentina un val masiv de privatizare (tot în 
ceea ce privește alimentarea cu apă, telecomunicatiile, electricitatea, 
transporturile), care a rezultat într-un uriaş curent de capital supra- 
acumulat și o explozie a prețurilor bunurilor de larg consum, urmate 
de colaps, de o sărăcire totală a populaţiei (se apreciază că mai bine 
de jumătate dintre argentinieni au fost aduși astfel în sapă de lemn), 
pe măsură ce investițiile capitaliste se retrăgeau din această tara ce 
devenise neguvernabilă. Să luăm însă si alt exemplu, cel al drepturilor 
asupra pământului, în Mexic. Constituţia dată în 1917, în urma revo- 
lutiei mexicane, stipula protejarea drepturilor legale ale populației 
indigene $1 încorpora aceste drepturi în sistemul ejido, ce permitea 
ca pământurile să fie deținute în proprietate și folosință comună. În 
1991, guvernul Salinas a votat o lege reformistă, care permitea și 
chiar încuraja privatizarea acestor pământuri. De vreme ce sistemul 
ejido asigurase baza unei sigurante colective printre comunitățile 
de indigeni, guvernul trebuia să-și asume, pe viitor, responsabilitatea 

de a asigura în continuare această siguranţă, lucru de care nu s-a 
îngrijit. De altfel, legea nu era decât una dintre măsurile reformiste 
adoptate de guvernul Salinas, măsuri care, lipsite de o protecţie socială 
adecvată, aveau să aibă efecte dramatice predictibile asupra bunăstării 
și veniturilor populaţiei.! S-a declanșat astfel o rezistenţă acerbă 
fata de reformarea sistemului ejido, și cele mai radicale grupări de 
tărani sáráciti prin ,,bunávointa" guvernului au sfârșit prin a se alătura 
rebeliunii zapatiste izbucnite în statul Chiapas, în chiar prima zi a 
anului 1994, adică atunci când acordul NAFTA urma să intre în 
vigoare. Creșterea ulterioară, de asemenea previzibilă, a nivelului 
de importuri a mai dat o lovitură păturilor sărace, căci produsele 
(grâul și porumbul, în primul rând), importate la preţuri foarte mici 
din Statele Unite, unde agrobusiness-ul atinsese un înalt nivel tehno- 
logic și productiv, au dus la scăderea prețurilor de vânzare a acestor 
produse, provocând o pauperizare $i mai accentuată a producătorilor 
agricoli mexicani. Amenintati să moară de foame, multi fermieri au 
fost nevoiţi să-și vândă pământurile și să ingroase rândul şomerilor, 
din orașele supraaglomerate ale tani. Efecte asemănătoare asupra 
populaţiei rurale au fost întâlnite pretutindeni. Importurile ieftine de 
vegetale din California și orez din Louisiana, efectuate la comanda 
Organizaţiei Mondiale a Comerţului, ruinează în prezent comunitățile 
rurale din Japonia si Taiwan, de pildă. Concurența externă, favorizată 
de aceeași instituție, a dat peste cap viata în mediul rural până și în 
India. Efectul, precizează Roy, este devastator: „Economia rurală a 
Indiei, care asigura traiul a 700 milioane de persoane, a fost pur și 
simplu strangulată. Fermierii ce produc prea mult'sunt în pericol, cei 
ce produc prea puţin sunt de asemenea ameninţaţi, iar muncitorii 
agricoli lipsiţi de pământ rămân fără slujbe, pe măsură ce marii 
proprietari și fermieri nu-i mai pot plăti şi se văd siliți să renunte la 
serviciile lor. Toţi acești oameni, de ordinul milioanelor, iau apoi 
drumul orașelor, în căutare de muncă.” În China se estimează cá 
cel putin jumătate de miliard de oameni vor trebui să fie absorbiți în 
procesul de urbanizare, în viitorii zece ani, dacă se doreşte ca nemul- 
tumirile si revoltele în zonele rurale să fie evitate. Cu ce se vor ocupa 
acești oameni în oraşe rămâne încă incert, deși, asa cum am văzut, 
vastele planuri de dezvoltare a infrastructurii fizice acum în curs de 

desfășurare în China vor reuşi să pună capăt, cel putin într-o oarecare 
măsură, nemulțumirii populației. 

Esentialul privatizării înseamnă, concluzionează Roy, „transferul 
valorilor publice productive de la stat către companiile private. 
Valorile productive includ resursele naturale: pământul, pădurile, 
apa, aerul. Dar acestea sunt bunuri posedate de stat pe baza încrederii 
pe care populația a investit-o în el, ca organ reprezentativ al unei 
comunităţi, a unei națiuni. Să smulgi aceste valori si să le înstrăinezi, 
vânzându-le ca pe niște mărfuri oarecare companiilor private înseam- 
nă, la urma urmei, un proces de deposedare barbară, la un nivel cum 
nu s-a mai cunoscut în istorie."! 

Că rebeliunea zapatistă din Chiapas, în Mexic, s-a produs ca o 
încercare disperată de a proteja drepturile populaţiei indigene este 
un fapt cert. Că factorul cheie care a declanşat criza a fost 
implementarea unei privatizări generalizate si a liberului schimb, 
prin acordurile NAFTA, de asemenea nu poate fi pus la îndoială. 
Izbucniri violente, de acest gen, ridică problema spinoasă a rezistenţei 
în fata acumulării prin deposedare. 


Conflicte implicând acumularea prin deposedare 


Acumularea primitivă, așa cum o descrie Marx, atrage după sine 
o întreagă gamă de conflicte episodice, dar foarte violente. Nașterea 
capitalismului nu a fost o afacere pașnică. A fost scrisă în istoria lumii, 
cum frumos spune gânditorul german, „cu litere de foc și sânge”. Chris- 
topher Hill, în cartea sa The World Turned Upside Down, oferă o 
descriere detaliată a modului în care aceste conflicte s-au desfășurat în 
secolul al XVII-lea, in Marea Britanie, pe măsură ce forțele capitalis- 
mului incipient și proprietarii de pământ au fost nevoiţi să se confrunte, 
în mod repetat, cu mişcări populare îndreptate împotriva capitalismului 
$i privatizării, mișcări ce au dus la apariţia unor forme radical diferite 
de organizaţii sociale.” Acumularea prin deposedare, în perioada 
contemporană, a provocat de asemenea conflicte politice și sociale și 
vaste focare de rezistenţă. Multe dintre acestea formează acum nucleul 
mișcărilor, aparent dezorganizate, dar extrem de răspândite, ce se 

manifesta impotriva globalizarii. Fermentul opiniilor antiglobalizare 
din cadrul acestor mișcări pare să izvorască din aceleași idealuri ge- 
nerate în alte momente tensionate ale istoriei (perioada 1640-1680, 
marcată de război civil si Restauratie, în Marea Britanie, sau „revoluțiile 
glorioase” din Franţa anilor 1830-1848, ce au dus, în cele din urmă, la 
proclamarea Republicii Franceze). Emfaza cu care au fost susținute, 
revendicările privind drepturile și proprietăţile comune indică o con- 
tinuitate între mișcările revoluționare de atunci şi cele antiglobalizare 
de astăzi. 

Aceste conflicte pun, totuși, serioase dificultăți de interpretare 
şi analiză. Nu рой face omletă fără să spargi ouăle, spune un vechi 
proverb, iar nașterea capitalismului a atras după sine acerbe şi adeseori 
episoade violente de „distrugere creativă”. În vreme ce violența de 
clasă dădea naștere unor situaţii critice, partea pozitivă a fenomenului 
a fost distrugerea relaţiilor feudale, eliberarea energiilor creative, 
deschiderea societăţii către noile curente de schimbare organizatorică 
si tehnologică și înlocuirea vechii lumi, bazate pe superstiție şi igno- 
rantá, cu una a iluminării prin știință și având potenţialul de a-i elibera 
pe oameni de chingile stricte ale materialismului. Din acest punct de 
vedere, poate fi spus că acumularea primitivă a reprezentat un stadiu 
necesar, desi hidos, prin care societatea umană a trebuit să treacă 
spre a ajunge la un stat unde atât capitalismul, cât și o alternativă de 
socialism să fie posibile. Marx (opunându-se anarhistilor de genul 
lui Reclus sau Kropotkin, precum și adepților tipului de socialism 
propovăduit de William Morris) nu a pus mare pret pe formele sociale 
distruse de acumularea primitivă si nici nu a susținut perpetuarea 
unui statu quo sau revenirea la relaţiile sociale și formele productive 
pre-capitaliste. E] a implementat ideea că există un factor de progres 
vizavi de dezvoltarea capitalistă și acest lucru a fost valabil până și 
pentru imperialismul britanic în India (o poziţie ce nu s-a bucurat 
însă deloc de aprecieri, în cadrul mișcării antiimperialiste declanșate 
la sfârșitul celui de-al doilea război mondial, aşa cum de altfel 
primirea glacială a lucrării lui Bill Warren despre imperialism ca 
pionier al capitalismului a demonstrat).”° 

Chestiunea are o importanță esenţială în orice evaluare politică 
asupra practicilor imperialiste contemporane. Pe când nivelul de 

exploatare a forței de muncă în ţările în curs de dezvoltare este fara 
îndoială ridicat si pot fi identificate numeroase exemple de practici 
abuzive, studiul, privit din perspectivă etnografică, al transformărilor 
sociale induse de investiţiile externe directe, dezvoltarea industrială 
$i sistemul de producţie offshore în multe părți ale lumii ne dezvăluie 
o istorie mult mai complexă. În unele privinţe, poziţia femeilor, care 
asigură grosul forței de muncă, s-a schimbat radical, chiar s-a îm- 
bunátátit. Confruntati cu dilema de a accepta slujbe în industrie sau 
de a se reîntoarce în sărăcia satelor de unde proveneau, multi mun- 
сноп şi-au exprimat puternica opțiune pentru prima variantă. Pe de 
altă parte, suficienți membri ai clasei muncitoare au reușit să atingă 
un standard de viata decent, net superior condiţiilor mizere din viata 
lor de până atunci, din mediul rural. Este așadar de discutat dacă 
problema principală în Indonezia, de pildă, a reprezentat-o impactul 
rapidei industralizări asupra standardelor de viata, între 1980 si 1990, 
sau devalorizarea și dezindustrializarea survenite în timpul crizei 
financiare din 1997-1998, care a distrus mult din ceea ce industria- 
lizarea reușise să făurească. Care dintre aceste probleme a fost, așadar, 
mai serioasă: importul şi insertia de acumulare de capital prin 
intermediul reproductiei dezvoltate în economia indoneziană sau 
totala fárámitare a acestor activităţi din cauza acumulării prin depo- 
sedare? Deși pare logic că ultima problemă reprezintă o consecință 
firească a celei dintâi, şi că adevărata tragedie este constituită din 
atragerea (deseori forțată) a populaţiei rurale, către proletariat, doar 
pentru a deveni o forță de muncă inutilă, eu consider de asemenea 
plauzibil ca acest al doilea episod să fi avut mai multe consecințe 
negative asupra aspirațiilor, sperantelor într-un viitor mai bun si 
posibilităților de realizare ale populaţiei sărăcite decât primul. Con- 
cluzia firească e că acumularea primitivă care deschide calea 
reproductiei dezvoltate reprezintă un lucru benefic, în vreme ce acu- 
mularea prin deposedare, ce întrerupe și chiar distruge drumul deja 
creat, are profunde conotaţii negative. 

Recunoașterea faptului că acumularea primitivă poate fi un pre- 
cursor necesar pentru mai multe schimbări în bine ridică o altă 
problemă majoră, cea a politicilor de deposedare într-un regim so- 
cialist. În cadrul tradiţiei marxiste si comuniste, revoluţionare, s-a 

vehiculat ideea necesităţii de a organiza un proces economic echi- 
valent cu acumularea primitiva, pentru implementarea programelor 
de modernizare în acele țări care nu trecuseră prin stadiile incipiente 
ale dezvoltării capitaliste. Acest lucru a însemnat uneori manifestări 
violente la fel de groaznice, cum a fost cazul colectivizării forțate a 
agriculturii în fosta Uniune Sovietică (eliminarea asa-zisilor ,,kulaci’’), 
ca si în China si în Europa de Est. Asemenea politici cu greu ar putea 
fi caracterizate ca fiind de succes, iar ele au generat rezistenţă din 
partea anumitor grupări, rezistență zdrobită însă cu brutalitate. 
Această abordare şi-a creat propriile dificultăți, oriunde sistemul a 
fost implementat. Greutățile pe care sandinistii din Nicaragua le-au 
întâmpinat, în negocierile lor cu indienii Mesquito, în încercarea lor 
de a organiza după modelul socialist regiunea, au creat un cal troian 
prin intermediul căruia CIA a putut infiltra cu succes luptătorii 
Contras, spre a zdrobi mișcarea revoluționară. 

Aşadar, în vreme ce lupta împotriva acumulării primitive poate 
semăna germenii unor mișcări insurgente, inclusiv din partea 
țărănimii, scopul politicii socialiste nu a fost de a proteja vechea 
ordine, ci de a ataca direct relaţiile sociale și formele de putere statală 
ce încercau să transforme această ordine, ajungându-se astfel la o 
configuraţie total diferită a relaţiilor de clasă si a puterii de stat. For- 
mula aceasta a reprezentat crezul de căpătâi al multor mișcări 
revoluționare care au înflorit în ţările sărace, la scurtă vreme după 
sfârșitul celui de-al doilea război mondial. Ele au luptat împotriva 
imperialismului capitalist, dar au făcut asta în numele unui alt tip de 
modernizare, decât pentru apărarea tradiţiei. În lupta lor, revolu- 
tionarii s-au văzut deseori puşi pe poziţii divergente tocmai cu cei pe 
care susțineau că-i protejează, spre a revitaliza sistemul tradiţional 
de producţie, tiparele culturale și relaţiile sociale. 

Mișcările insurgente împotriva acumulării prin deposedare nu 
trebuie însă neapărat alăturate dezvoltării prin intermediul sistemului 
socialist a unei societăţi. Succesele realizate iniţial de alternativa 
socialistă (realizările Cubei, în primii ani ai erei Castro, în domeniul 
asistenței medicale, al educației si al agriculturii, de pildă), pe de o 
parte, și climatul represiv existent, pe scară largă, în statele de dincolo 
de Cortina de Fier, pe de alta, le-au creat dificultăţi celor cu vederi 

de stânga în a pretinde o poziţie de conducere pașnică mai curând 
decât una de dominare prin coercitie, în relația cu acele mişcări. 

Mișcările insurgente împotriva acumulării prin deposedare au 
mers, în general, pe o cale politică diferită, în unele situaţii devenind 
chiar ostile politicii socialiste. Uneori, acest lucru s-a datorat diferen- 
telor ideologice, dar în altele, responsabile au fost motive pragmatice, 
organizatorice, derivate din însăși natura luptei lor, pentru cauza celor 
multi. Diversitatea acestor mişcări protestatare este extraordinară 51 
ne-ar fi poate chiar greu să ne imaginăm că există o legătură între 
ele. Lupta populațiilor Ogoni împotriva degradării pământurilor lor 
de către marile companii petroliere, precum Shell Oil; rezistența 
îndelungată fata de proiectele Băncii Mondiale, privind construirea 
unor baraje uriașe, în India și America Latina; mișcările țărănești 
împotriva biopirateriei; protestele împotriva hranei modificate ge- 
netic şi pentru prezervarea produselor naturale și a sistemului de 
producţie tradițional; lupta pentru menţinerea accesului populațiilor 
indigene la rezervele forestiere, în timpul limitării activităţii compa- 
niilor de prelucrare a lemnului; conflictele politice împotriva privati- 
zării; mișcarea de obtinere a unor drepturi pentru muncitori sau femei, 
în ţările în curs de dezvoltare; campaniile pentru protecţia biodiversi- 
tátii si pentru a preveni distrugerea mediului; mișcările țărănești pentru 
a avea acces la terenurile agricole; protestele împotriva construirii 
de autostrăzi si aeroporturi; miile de manifestații împotriva progra- 
melor de austeritate impuse de FMI — iată doar câteva dintre nenumă- 
ratele forme pe care mișcările de protest le-au cunoscut, în întreaga 
lume, după 1980.?' Aceste mișcări și revolte au fost frecvent oprimate 
cu o violenţă feroce, în mare măsură de către puterea statală, acționând 
în numele „ordinii si stabilității”. Statele clientelare, sprijinite militar 
sau în unele cazuri având forte speciale antrenate de către statele 
majore ale marilor puteri (Statele Unite, în primul rând, dar și Marea 
Britanie și Franţa, în mai mică măsură), au preluat controlul în cadrul 
unui sistem bazat pe represiune și lichidarea fără milă a oricărei 
mişcări ce se opunea acumulării prin deposedare. 

La această complexă frescă socială trebuie adăugată extraordi- 
nara proliferare a organizaţiilor non-guvernamentale internaţionale, 
în mod deosebit după 1970, majoritatea dedicate unui anumit scop 

(protecția mediului, statutul femeii în societate, lupta pentru drepturi 
civile, pentru drepturile muncitorilor, pentru eliminarea sărăciei, etc). 
În vreme ce unele dintre aceste organizaţii descindeau din tradiţia 
religioasă și umanistă a Occidentului, altele au fost fondate în numele 
eradicării sărăciei, dar de către indivizi interesați mai curând de 
speculaţiile financiare si de dezvoltarea pietei... Este greu de făcut o 
imagine completă asupra dezvoltării luate de organizaţiile respec- 
tive, precum și asupra diversităţii obiectivelor lor, declarate sau 
nedeclarate. Un activist de calibrul lui Roy a spus-o răspicat: „Ceea 
ce se întâmplă astăzi în lume este prea colosal pentru ca rațiunea 
umană să poată înțelege pe de-a-ntregul. Dar se întâmplă lucruri 
teribile, îngrozitoare... Să încerci să măsori dimensiunile acestor 
fenomene, să vrei să le definești, să dorești să li te impotrivesti, este 
imposibil. Singura cale în care lupta poate fi dusă este de a angaja 
anumite războaie, în anumite moduri."? 

Dar mișcările de care vorbeam nu au întotdeauna o finalitate clară. 
Ele deseori exprimă contradicții interne, ca în cazul divergenţelor iscate 
între populaţiile indigene ce-și reclamau drepturile legitime asupra unor 
teritorii revendicate și de organizaţiile ecologiste, ca fiind vitale pentru 
menţinerea echilibrului ecologic și prevenirea distrugerii lanţului trofic. 
$i, în parte și datorită condiţiilor distincte care au generat astfel de 
mișcări, orientarea lor politică si modul de organizare diferă net de 
acelea având ca factor determinant reproductia dezvoltată. Rebeliunea 
zapatistă, de pildă, nu a căutat să pună mâna pe puterea statală sau să 
declanșeze o revoluție politică, ci a încercat să determine puterea 
existentă să se implice mai mult în găsirea de alternative pentru 
comunităţile sărace si să le ajute să se dezvolte. Din punct de vedere 
organizatoric, rebeliunea a căutat să evite avangardismul și a refuzat 
categoric să ia forma unui partid politic. În locul acestei variante, s-a 
preferat continuarea emiterii unor revendicări de pe pozițiile unei 
mişcări sociale de amploare, în care culturile indigene să dețină un rol 
vital. Prin urmare, am putea spune că această mișcare zapatistă a 
reprezentat un fel de „revoluţie pasivă”, în cadrul logicii teritoriale a 
puterii deținute de aparatul de stat din Mexic.? 

Efectul total al acestor mișcări a fost de a schimba din temelii 
structura organizaţiilor politice, diferentiindu-le de partidele politice 

traditionale, sau de sindicatele clasice, pentru a le transforma in entitati 
mai puternice din punct de vedere social, cu baza de reprezentare 
mult mai largă, dar cu implicare politică directă mai redusă. Si, desi 
se poate spune că această mişcare și-a pierdut rolul militant, orientat 
aproape exclusiv către sfera politică, ea a devenit mult mai profundă, 
mai relevantă și mai implicată în activitatea cotidiană. Ea și-a extras 
seva din această implicare, dar procedând astfel, deseori s-a confruntat 
cu dificultăţi în a se delimita de factorii locali, particulari, spre a 
înțelege macro-politicile impuse de acumularea prin deposedare. 

Pericolul este să privim toate aceste conflicte împotriva depose- 
dării ca fiind prin definiţie „pozitive” sau să le plasăm sub un slogan 
general, de tipul celui lansat de Hardt si Negri, cu „mulțimile care se 
vor ridica in mod miraculos spre a mosteni Pământul”.* Aici, con- 
sider eu, rezidă adevărata dificultate politică. Deoarece dacă Marx 
are dreptate doar pe jumătate, spunând că există elemente progresive 
în acumularea primitivă, spre a face omletă, trebuie să spargi totuși 
câteva ouă, aşadar si în cazul nostru este necesar să acceptăm riscurile 
pe care acest tip de acumulare le implică. Iar aceste riscuri, cu care 
se confruntă mişcarea antiglobalizare sau organizaţiile ce caută al- 
ternative globalizării, ameninţă să distrugă o mișcare care se arăta 
atât de promițătoare în lupta anticapitalistă și antiimperialistă. Și iată 
cum argmentez această afirmaţie. 


Domeniul dual al luptei anticapitaliste și antiimperialiste 


Viziunea clasică pe care marxiștii și socialiștii o au este aceea 
că proletariatul, definit ca totalitatea muncitorilor plătiţi pentru 
eforturile lor, dar vaduviti de dreptul de proprietate asupra mijloacelor 
de producţie, a reprezentat elementul cheie al schimbărilor istorice, 
în ultimele secole. Principala contradicție opunea capitalistilor pe 
muncitori, ambele categorii văzute în cadrul și în jurul procesului de 
producţie. „Armele” initiale ale clasei muncitoare au fost uniunile 
comerciale și partidele politice al căror scop era să cucerească puterea 
politică, fie pentru a obţine o mai mare echitate socială, fie pentru a 
elimina definitiv dominaţia capitalistilor. Accentul a căzut, de aceea, 

pe relatiile dintre clase, pe lupta dintre clase, in cadrul procesului de 
acumulare de capital, înțeleasă ca reproducție extinsă. Toate celelalte 
forme de luptă au fost privite ca subsidiare, secundare sau chiar 
ignorate, ca fiind marginale și nerelevante. Au existat, desigur, multe 
nuanțe și variaţii pe această temă, dar nucleul oricărei teorii l-a 
reprezentat ideea că proletariatul este unicul agent al transformărilor 
istorice. Luptele duse în numele acestui principiu au dat roade, în 
secolul XX, în majoritatea ţărilor capitaliste dezvoltate. Desi aici nu 
s-au petrecut transformări revoluţionare de proporţii, creșterea puterii 
organizaţiilor muncitorești si a partidelor politice reprezentative 
pentru proletariat a adus cu sine îmbunătățiri remarcabile ale nivelului 
de trai, alături de institutionalizarea unei game largi de măsuri vizând 
protecția socială. Statele cu tradiție social-democrată care au apărut, 
în mod special în vestul Europei si în Scandinavia, pot fi privite, în 
ciuda inerentelor probleme si dificultăţi ce le-au stat în cale, ca modele 
de dezvoltare progresivă. Dar faptul că ele au ajuns aici se datorează 
în mare parte determinării si hotărârii de care au dat dovadă 
organizaţiile proletare din ţările respective, în cadrul procesului de 
reproducție extinsă. Cred cá este important să înțelegem semnificația 
acestei afirmaţii. 

Si totuși, chiar dacă determinarea, dorinţa de a duce ceva la bun 
sfârșit, a fost productivă, ea s-a făcut prin neglijarea multor aspecte 
importante, economico-sociale. Încercările de a integra mişcarea 
socială urbană în programul politic al partidelor de stânga au eșuat, 
excepţie făcând, desigur, țările cu regimuri comuniste. Mișcările so- 
ciale, precum feminismul și ecologismul, au rămas în afara vederilor 
stângii tradiționale. A existat, în cadrul acestei mișcări de stânga, o 
tendință de a ignora conexiunile dintre lupta internă pentru bunăstare 
socială și schimbările externe (rezultatul fiind acela că, în țările 
capitaliste dezvoltate, o mare parte din mișcarea muncitorească a 
sfârșit prin a deveni un soi de „aristocrație proletară”, recurgând pana 
și la măsuri imperialiste, spre a-şi păstra privilegiile intacte!). Bătăliile 
duse împotriva acumulării prin deposedare au fost considerate 
irelevante. Această determinare, specifică majorității mișcărilor de 
inspiraţie marxistă $i comunistă, de a pune accentul doar pe lupta 
proletariatului, neglijând celălalt aspect al problemei, a reprezentat 

o greșeală fatală. Deoarece ambele forme de luptă sunt legate or- 
ganic în cadrul geografiei istorice a capitalismului, atunci stânga nu 
numai cá 151 secátuieste singură forța, dar ajunge să-și mutileze, pur 
și simplu, puterile analitice și programatice, prin ignorarea totală a 
unei părți din dualitatea sa. 

În îndelungata dinamică a luptei de clasă, de după criza din 
1973, mișcările muncitorești de pretutindeni au fost nevoite să adopte 
o poziţie defensivă. Deşi au fost inegalităţi flagrante în modul în 
care aceste mișcări s-au desfăşurat (depinzând de puterea lor de re- 
zistenta), efectul a fost, în general, de diminuare a capacității lor de 
a influenţa traiectoria dezvoltării capitaliste globale. Rapida creștere 
a productiei în estul și sud-estul Asiei s-a petrecut într-o lume unde, 
cu singura excepţie a Coreei de Sud, mișcările sindicale independente 
(opuse corporațiilor) fie nu existau, fie erau persecutate şi unde comu- 
nismul și socialismul, ca mișcări politice, erau reprimate cu brutalitate 
(baia de sânge din Indonezia, din 1965, când Suharto a răsturnat de 
la putere regimul lui Sukarno si aproape un milion de oameni au fost 
uciși, este cel mai edificator exemplu). În alte părți, de-a lungul 
Americii Latine, ca si în Europa sau în America de Nord, ascensiunea 
capitalului financiar, comerțul mai liber și disciplinarea statelor în a 
menţine fluxuri de pieţe de capital liberalizate, fără să se țină seama 
de granite, a făcut ca formele tradiționale ale organizării muncitoreşti 
să fie mai puţin potrivite și, în consecinţă, a diminuat succesul 
mișcărilor sindicale. Mișcările revoluționare, chiar și cele reformiste 
(de genul celor survenite în Chile, sub guvernarea Allende), au fost 
reprimate violent de către puterea militară. 

Dar dificultatea profundă în a sustine reproductia dezvoltată a 
generat, de asemenea, discuţii și mai aprinse asupra politicilor de 
acumulare prin deposedare. Formele organizaţiilor întemeiate pentru 
a combate primul termen al acestei relaţii (reproductia dezvoltată), 
nu au funcţionat cum trebuie atunci când a fost vorba să se confrunte 
cu ultimul termen (acumularea prin deposedare). Generalizând, am 
putea spune fără teama de a greși că formele organizațiilor politice 
ale stângii, înființate între 1945-1973, când reproductia dezvoltată 
cunoștea o puternică ascensiune, au devenit desuete în lumea de după 
momentul 1973, când acumularea prin deposedare a devenit 

contradictia fundamentală a organizării imperialiste a acumulării de 
capital. 

Rezultatul l-a constituit nașterea unui tip cu totul diferit de poli- 
tică de rezistență, având o altă viziune asupra socialismului şi comu- 
nismului. Diferenţa a fost recunoscută clar, încă de la început, de 
către analiștii politici. Iată, prin urmare, ce scria Samir Amin, referin- 
du-se la conflictele purtate în ceea ce el numea „zonele periferice ale 
capitalismului”: 


dezvoltarea inegală, iminentă în cursul expansiunii capitaliste, a 
plasat pe agenda istoriei un alt tip de revoluţie, aceea a oamenilor 
(deci nu neapărat a claselor!) de la periferie. Această revoluţie este 
anticapitalistă în sensul că se împotrivește dezvoltării capitaliste, 
aşa cum apare ea la ora actuală, pentru că este intolerabilă pentru 
oamenii respectivi, ajunși la pragul cel mai de jos al sărăciei. Dar 
nu înseamnă că asemenea revoluţii anticapitaliste ar fi socialiste... 
Prin natura circumstanțelor în care au apărut, ele au o natură com- 
plexă. Expresie a contradictiilor, noi și specifice, care nu puteau fi 
imaginate de perspectiva clasică a tranziţiei socialiste, asa cum si- 
o imagina Marx, mișcările. de acest gen oferă regimurilor post- 
capitaliste adevăratul lor conţinut, reprezentându-le ca pe un edificiu 
popular, național, în cadrul căruia tendintele socialiste, capitaliste 
şi etatiste se combină si intră în conflict. 


Din păcate, își continuă Amin dizertatia, multe mișcări contem- 
porane 


se folosesc de revoltele populare spontane izbucnite împotriva con- 
ditiilor inacceptabile pe care capitalismul periferic le creează; pana 
la urmă, aceste mișcări eșuează, nefiind capabile să îndeplinească 
cerințele impuse de o astfel de revoluție, în care modernizarea și 
acordarea de drepturi maselor largi ale populaţiei se împletesc; drept 
rezultat dimensiunea lor fundamentală, vehicularea mitului comunist, 
de făurire a unei societăți unde toți să aibă drepturi și îndatoriri egale, 
continuă să se exprime într-un limbaj în care preocupările metafizice 
se reflectă exclusiv în viziune socială.” 

Desi nu cred că acumularea prin deposedare este un fenomen 
ce apare doar la periferie, este totuşi neîndoielnic faptul că unele 
dintre cele mai abjecte si mai inumane manifestări ale sale se petrec 
în regiunile vulnerabile și sărace, în cadrul dezvoltării geografice 
inegale. 

Conflictele în privința deposedării au loc, totuși, la diferite nivele. 
Multe sunt locale, altele regionale, nu puţine devin globale, astfel 
încât controlul asupra aparatului de stat — obiectivul primar al 
mișcărilor socialiste și comuniste tradiționale, apare ca fiind tot mai 
putin relevant. Când această schimbare de optică este combinată si 
cu sentimentul de dezamăgire provocat de ce a reuşit să facă dezvol- 
tarea de tip socialist, atunci tendința de a căuta o politică alternativă 
la capitalism cât si la socialism pare să fie tot mai puternică. Tintele 
şi obiectivele unor asemenea lupte sunt, remarcă Amin, difuze, în 
mare măsură funcţie a formelor incomplete şi imprevizibile luate de 
acumularea prin deposedare. Distrugerea mediului într-un loc, pri- 
vatizarea serviciilor în altul, expulzarea de pe un teren aici, biopira- 
teria acolo — fiecare dintre aceste aspecte își creează propria dinamică. 
Tendinţa este, așadar, de a căuta forme organizatorice ad hoc, mai 
flexibile, ce pot fi construite în interiorul societăţii civile, spre a putea 
răspunde acestor conflicte. Întreaga gamă a luptelor anticapitaliste, 
antiimperialiste şi antiglobalizare a fost consecvent reconfigurata și 
o dinamică politică total diferită a intrat în actiune. 

În opinia multor analiști, aceste noi mișcări, cu însuşirile lor 
speciale, pot fi denumite „postmoderne”. De altfel, în acest mod a si 
fost categorisită deseori rebeliunea zapatistă. Desi descrierea unor 
asemenea mișcări este, indubitabil, corectă, apelativul ,,postmodern" 
mi se pare nepotrivit. Poate părea ilar să stârnești discuţii pornind de 
la un singur termen, dar conotatiile acestui cuvânt sunt totuşi extrem 
de importante. Si am să explic de ce. De la bun început trebuie spus 
că există o anumită dificultate de interpretare a acestui termen, 
dificultate datorată inerentei periodicizări şi istoricismului inevitabil 
ataşat prefixului „post”. Au existat, cum deja am arătat, nenumărate 
episoade de acumulare primitivă și de acumulare prin deposedare, 
în cadrul geografiei istorice a capitalismului. Studiul lui Eric Wolf, 
Războaiele ţărăneşti ale secolului XX, analizează o dimensiune 

specifica a acestor conflicte, dintr-o perspectiva comparata, demon- 
strand că ele nu au însă nimic de-a face cu ideea de postmodernitate. 
Prin urmare, apare întrucâtva surprinzător să descoperim că June 
Nash, a cărei descriere a schimbărilor survenite în regiunea Chiapas 
oferă o evidenţă documentară exemplară, este de acord cu denumirea 
de „postmodern” atunci când se referă la rebeliunea zapatistă, când 
ar fi mult mai elocvent să privim această mișcare revoluționară ca o 
rezultantă a îndelungatelor lupte purtate de populația rurală și de 
indigeni împotriva încălcărilor drepturilor lor de către imperialismul 
capitalist 51 a continuei amenințări cu deposedarea de bunurile ce 
aparținuseră mereu acestor populaţii, ameninţare venită din partea 
statului. În cazul mișcării zapatiste este semnificativ, spun eu, că 
luptele au izbucnit în regiunile forestiere unde indigenii strămutați 
au alcătuit o alianţă, împreună cu populaţia mestizos, bazată pe 
sărăcirea, în egală măsură, a ambelor comunităţi și pe sistematica lor 
excludere de la exploatarea rezervelor naturale locale (în primul rând 
petrolul şi lemnul). Descrierea ulterioară a mișcării, ca aparţinând 
exclusiv „populaţiei indigene”, pare să fi luat în considerare mai 
curând mult trambitata necesitate de a se respecta Constituţia mexi- 
cană, ce specifica acordarea de drepturi indigenilor, decât cauzele 
care au dus la această revoltă.” 

Dar în același mod în care negarea „legăturii organice” dintre 
acumularea prin deposedare și reproductia dezvoltată a lipsit de puteri 
si a limitat viziunea politică a stângii tradiționale, şi recurgerea la 
conceptul de „confiict postmodern” a avut un impact similar asupra 
noilor mișcări pornite împotriva acumulării prin deposedare. 
Ostilitatea existentă între cele două curente de gândire și stiluri de 
organizare este deja mai mult decât evidentă astăzi, în cadrul mișcării 
antiglobalizare. O întreagă aripă a acestei mişcări privește lupta pentru 
controlul aparatului de stat ca fiind nu doar irelevantă, dar si deloc 
necesară, о diversiune creatoare de iluzii. Răspunsul rezidă, spun 
reprezentanții acestei aripi, în localizarea problemei principale.” De 
asemenea, ei au tendinţa de a nega mișcarea sindicală, pe care o 
privesc ca fiind o formă de organizare închistată, reacționară și 
opresivá, care trebuie înlocuită de o mișcare socială postmodernă, 
mai cursivá si mai deschisă. Astfel, nu-i de mirare că mișcările 

sindicale din, să spunem, Indonezia sau Thailanda, pe cale de a se 
naște, si care luptă împotriva exact acelorași forte neoliberale de 
opresiune ca si zapatiștii, deși în circumstante diferite şi de pe alte 
baze socio-culturale, s-au văzut excluse. Pe de altă parte, mulți so- 
cialisti traditionalisti privesc noua mişcare ca pe o acțiune naivă si 
autodistructivă, si spun cá nu este nimic de învățat din ea. Diver- 
gentele de acest gen produc sciziuni, cum s-a întâmplat si în cadrul 
dezbaterilor celui mai recent Forum Social Mondial, desfășurat la 
Porto Alegre. Ascensiunea Partidului Muncitoresc Brazilian, care 
are desigur о bază „proletară” si caută să se menţină la putere prin 
folosirea doctrinelor și măsurilor tradiționale ale stângii, face dezba- 
terea mai aprinsă și mai stringentă. 

Dar divergentele apărute în cadrul acestor mișcări nu pot fi 
ascunse la nesfârşit sub nebulosul concept al „multitudinii de opinii”. 
Ele trebuie privite atât din puncte de vedere politic, cât şi din punct 
de vedere analitic. Din această ultimă perspectivă, formulările Rozei 
Luxemburg ne sunt încă de mare folos. Într-adevăr, așa cum a sesizat 
revolutionara germană, acumularea de capital are un caracter dual. 
Dar cele două aspecte ale reproductiei dezvoltate si acumulării prin 
deposedare sunt organic legate și interconectate dialectic. Prin urmare, 
să fim de acord că luptele purtate pe planul reproductiei dezvoltate 
(asupra cărora stânga tradiționalistă pune accentul cu atâta emfază) 
trebuie privite în legătură dialectică cu cele duse împotriva acumulării 
prin deposedare, asupra cărora mișcările antiglobalizare își canali- 
zează atenţia. Dacă perioada contemporană a asistat la o modificare 
a modului de abordare a problemei, de la acumularea prin reproducere 
dezvoltată la cea prin deposedare, și dacă această din urmă metodă 
stă la baza practicilor imperialiste, este logic să ne gândim că mișcările 
antiglobalizare vor privi acumularea prin deposedare ca „inamicul 
public numărul 1”, împotriva căruia trebuie să lupte. Dar acţionând 
astfel, ele au datoria de a nu ignora relația dialectică cu lupta dusă pe 
tărâmul reproductiei dezvoltate. 

Acest fapt repune însă pe tapet ideea că nu toate luptele împotriva 
deposedării sunt duse în numele progresului. Gândiţi-vă numai la 
mișcările paramilitare, la ,,militiile" apărute în Statele Unite, sau la 
sentimentele xenofobe ale enclavelor etnice, care nu văd deloc cu 

ochi buni imigrația și care îi privesc pe imigranti ca pe niște indivizi 
ce atentează la drepturile lor, vechi de secole, asupra teritoriului si 
bununilor. Pericolul ascuns constă în aceea că o politică de „nostalgie” 
după ce a fost pierdut va înlocui încercarea de a găsi căi de îmbună- 
tátire a situaţiei populațiilor sărăcite și oprimate; că politicile de 
excludere, duse de localnici, vor domina nevoia de construire a unei 
alternative la globalizare, pe o varietate de scale geografice; că 
reîntoarcerea la vechile modele de relaţii sociale şi sisteme de 
productie va fi văzută ca o soluţie, într-o lume în permanentă schim- 
bare. Se pare că rezolvarea tuturor acestor probleme nu va fi deloc o 
sarcină ușoară. 

Si totuşi, pare relativ ușor să găsim anumite posibilități de recon- 
ciliere. Să luăm, de pildă, argumentele lui Roy împotriva masivelor 
investiţii în construirea de baraje pe valea Narmada, din India. Roy 
este de acord cu aprovizionarea populaţiei rurale, foarte sărace, de 
aici, cu energie ieftină. Ea nu este o antimodernistă. Dar argumentele 
ei împotriva construirii acestor baraje ni se par logice si corecte: (a) 
curentul electric este relativ scump, vizavi de alte forme de energie, 
de vreme ce profiturile obținute dintr-o agricultură ce folosește — cu 
ajutorul electricităţii — irigatiile intensive, par să fie minime; (b) 
efectele asupra mediului se dovedesc devastatoare (în condiţiile în 
care proiectantii acestui gigantic proiect nici nu s-au obosit să le 
calculeze!); (c) profiturile ce vor fi obţinute din imensele investiţii 
băneşti efectuate se vor scurge în buzunarele unei elite restrânse de 
consultanţi, ingineri, companii de construcții, producători de turbine, 
etc (multi dintre ei fiind străini, printre ei numărându-se si atât de 
criticatul concern american Enron), iar aceste investiţii ar fi putut fi 
folosite, în folosul populaţiei Indiei, mult mai eficient, pe alte căi; 
(d) toate riscurile decurgând din nefinalizarea proiectului sunt 
suportate de statul indian, în condiţiile în care companiilor 
constructoare li se garantează o rată de returnare și (e) zeci de mii de 
oameni au fost strămutați din aşezările lor, cei mai multi dintre ei 
fiind deja paria ai societăţii, fără să primească nici un fel de 
despăgubiri sau beneficii. Ei nu au fost nici măcar consultaţi sau 
avertizați asupra proiectului si s-au trezit cu casele inundate atunci 
când guvernul a luat hotărârea de a închide barajul, în timpul 

sezonului musonic! Desi acesta este doar un conflict specific, intr- 
un loc bine delimitat, conflict ce trebuie dus prin modalitati specifice, 
devine îndeajuns de edificator caracterul sáu general, de clasá, ca 
aparținând procesului „barbar” de deposedare.* Faptul cá peste 30 
de milioane de oameni: au fost strămutați, din cauza proiectelor de 
baraje energetice doar în India ultimelor decenii, ne dă o imagine a 
amploarei și brutalitatii acestui proces. Astfel că reconcilierea, de 
care vorbeam ceva mai devreme, depinde în mod crucial de re- 
cunoașterea rolului politic fundamental al acumulării prin deposedare, 
ca element de bază al luptei de clasă. 

Opinia mea este că mișcările politice, dacă doresc să aibă un 
impact pe termen lung și de amploare, trebuie să se ridice deasupra 
nostalgiilor pentru ceea ce au pierdut si, în egală măsură, să fie gata 
a recunoaște aspectele pozitive ale transferului de bunuri ce poate fi 
obținut prin forme limitate de deposedare (ca, de pildă, prin reforme 
agrare sau noi structuri ale factorilor decizionali, în primul rând în 
domeniul exploatărilor forestiere). Trebuie, de asemenea, făcută o 
diferenţiere între aspectele progresive şi cele regresive ale acumulării 
prin deposedare și căutată o cale de ghidare a primelor spre o mișcare 
politică mai amplă, cu o valoare sporită fata de mișcările locale, care 
deseori refuză să renunţe la particularitatile lor. Totuşi, chiar si pro- 
cedând astfel, e necesară găsirea de căi pentru întelegerea semnifi- 
catiei elementelor comune, ce pot identifica, individualiza, o anumită 
comunitate (elemente cum ar fi clasă socială, sex, localizare, cultură). 
Astfel, trebuie studiate particularitatile istorice și tradiţiile ce decurg 
din modul în care factorii individualizanti au apărut ca răspuns la 
introducerea relațiilor capitaliste, iar aceste elemente comune trebuie 
privite ca entități sociale cu calități si aspirații distincte si deseori 
contradictorii. Altfel, există pericolul de a recrea lacunele descrierii 
marxiste a acumulării primitive şi nu vom reuși să vedem nici 
potenţialul creativ ce rezidă în ceea ce unii analişti numesc „relații 
sociale şi sisteme de producţie non-capitaliste" si „tradiționale”, 
refuzând să se aplece asupra acestor termeni. E necesar, așadar, să 
găsim modalităţi, atât teoretice cât şi concrete, de a depăși conceptul 
amorf de ,,multitudine" fără a cădea în capcana unor mentalități de 
genul „comunitatea mea, tara mea, grupul meu social bun său rău”. 

Dincolo de toate, conexiunea dintre conflictele din cadrul reproductiei 
dezvoltate şi împotriva acumulării prin deposedare trebuie cultivată 
asiduu. Din fericire, în acest domeniu, existenţa unui veritabil „cor- 
don ombilical” între formele de luptă reprezentate prin acordurile 
instituționale si financiare sprijinite de puterea de stat (inclusă în și 
simbolizată de Fondul Monetar International si Organizaţia Mondială 
a Comerţului) a fost clar recunoscută. Asemenea acorduri și 
aranjamente au devenit principala țintă a mișcărilor de protest, în 
ultimii ani. Identificarea fără eroare a „miezului problemei” ar trebui 
să facă posibilă punerea în practică, în exterior, a unor politici de 
distrugere creativă de o mai largă amploare, îndreptate împotriva 
regimului dominant al imperialismului neoliberal, extins asupra 
întregii lumi de către puterile capitaliste hegemonice. 


Imperialismul văzut ca acumulare prin deposedare 


Când Joseph Chamberlain anunca Marea Britanie în catastrofalul 
război cu burii, prin anexarea teritoriului Witwatersrand, la începutul 
secolului XX, era evident pentru toti că adevăratul motiv al agresiunii 
consta în acapararea imenselor resurse de aur și diamant ale regiunii. 
Aşa cum am remarcat ceva mai devreme, convertirea lui Chamberlain 
la logica imperialistá a puterii s-a produs din cauza inabilitatii sale de 
a găsi soluţii pe plan intern gravelor probleme de supra-acumulare cu 
care era confruntată Marea Britanie la acea oră. Această inabilitate se 
datora, în mare măsură, structurii claselor sociale, care bloca orice 
desfășurare pe scară largă a surplusurilor de capital în reforme sociale 
sau investiţii în infrastructură, pe tărâm britanic. Campania dusă de 
administraţia Bush, pentru o intervenţie militară în Orientul Mijlociu 
este motivată în primul rând de dorința de a asigura americanilor 
controlul deplin asupra resurselor de petrol ale zonei. "Necesitatea 
extinderii acestui control a fost relevată încă de acum câteva decenii, 
când preşedintele Carter a enunțat primul doctrina potrivit căreia Statele 
Unite trebuie să fie pregătite oricând să facă uz de forţă pentru a asigura 
un flux neîntrerupt de petrol din zona Golfului, în economia mondială. 
De când a început recesiunea economiei mondiale, corelată cu sporirea 

prețului petrolului, scăderea generală a acestuia din urmă poate fi văzută 
ca o tactică de lucru, în încercarea de a contacara efectele problemei 
cronice a supra-acumulării, apărute în ultimele trei decenii. La fel cum 
s-a întâmplat si în Marea Britanie, la cumpăna secolelor XIX-XX, la 
fel și acum, mai ales în ultimii ani, blocarea reformelor interne și a 
investiţiilor în infrastructură, de către configuraţia specifică dată de 
interesele divergente ale claselor sociale, au jucat un rol crucial în 
schimbarea politicii Statelor Unite, către un imperialism tot mai 
pronunţat. Este tentant, așadar, să privim invazia americană în Irak ca 
pe echivalentul implicării britanice în războaiele cu burii, ambele 
conflicte putând fi înțelese ca un adevărat „cântec de lebădă” al 
hegemoniei celor două mari puteri, pe cale de a ceda rolul dominant 
altor state sau grupări de state. 

Dar intervenţiile militare reprezintă doar vârful aisbergului im- 
perialist. Statul își foloseşte puterea hegemonică, în mod tipic, pentru 
a asigura şi promova acele acorduri instituţionale externe cu ajutorul 
cărora asimetria relaţiilor comerciale poate lucra exclusiv în beneficiul 
lui. Prin intermediul unor astfel de mijloace, statul hegemonic impune 
un soi de ,tribut" celorlalte tari ale lumii. Asa se face că liberul schimb 
si piețele de capital deschise au devenit principalele modalităţi de a 
avantaja marile corporaţii monopoliste existente în ţările capitaliste 
dezvoltate, care deja domină comerțul, producţia, serviciile si 
finantele, în cadrul lumii capitaliste. Iar factorul primordial pentru 
acumularea prin deposedare a fost, așadar, deschiderea forțată a 
pieţelor de capital, pe toate meridianele globului, prin presiunile 
internationale exercitate de Fondul Monetar International $1 
Organizaţia Mondială a Comerţului, sprijinite de puterea formidabilă 
a Statelor Unite (si într-o mai mică măsură de statele din Europa 
Occidentală). Rezultatul a fost că acelor tári care refuzau să accepte 
»protectia” SUA li se refuza accesul la vasta piață de desfacere 
americană. 

Dar nici unul dintre aceste aspecte nu ar fi căpătat importanța 
pe care o are în prezent dacă nu ar fi generat problema cronică a 
supra-acumulănii de capital prin reproducție extinsă, însoțită si de 
refuzul politicienilor de a încerca rezolvarea acestei probleme pe 
calea reformelor interne. Ca răspuns la acest fenomen, asistăm la o 

creștere în importanţă a acumulării prin deposedare, simbolizată prin 
ascensiunea pe care au cunoscut-o, pe plan internaţional, politicile 
neoliberale și de privatizare. Totodată, din când în când intervin 
accese de devalorizare „prădalnică” a bunurilor și valorilor, într-o 
parte sau alta a lumii. Iar aceste aspecte par să reprezinte esenţa 
practicilor imperialiste contemporane. Burghezia americană a redes- 
coperit, am putea spune, ceea ce descoperise cea britanică, în ultimele 
trei decade ale secolului al XIX-lea, respectiv că, asa cum spune 
Arendt, „păcatul original al jafului”, care făcuse posibilă acumularea 
de capital originară, „trebuia, la nevoie, repetat, ca nu cumva motorul 
acumulării să se oprească brusc”.* Dacă este aşa, atunci „noul im- 
perialism” pare nimic altceva decât o variantă revăzută și adăugită a 
celui de tip vechi, deși într-un spatiu si un timp diferite. Dacă această 
caracterizare reprezintă o conceptualizare veridică sau nu, rămâne 
de văzut... 


5 
Incuviintarea constrangerii 


Imperialismul de sorginte capitalistă se naște din relaţia dialectică 
stabilită între logicile de putere capitalistă și teritorială. Cele două 
tipuri de logică sunt distincte și în nici un caz reductibile una la 
cealaltă, dar ele se află într-o strânsă interdependenta. Fiecare dintre 
ele ar putea fi interpretată ca şi componentă a celeilalte. Dar rezultatele 
pot varia substantial, în spaţiu și timp. Fiecare tip de logică generează 
contradicții care trebuie să fie limitate de logica opusă. De exemplu, 
continua acumulare de capital produce crize periodice în cadrul logicii 
teritoriale din cauza necesităţii de a crea o acumulare paralelă de 
putere politico-militară. Când controlul politic se schimbă în cadrul 
logicii teritoriale, fluxurile de capital trebuie de asemenea să sufere 
o schimbare, spre a se acomoda noii situaţii. Statele își gestionează 
problemele economice, sociale si politice potrivit propriilor reguli și 
tradiţii si produc astfel stiluri distincte de guvernare. Astfel, se creează 
o bază pentru dezvoltarea geografică inegală, pentru conflictele 
geopolitice și pentru diferitele forme de politici imperialiste. Aşa se 
face că imperialismul nu poate fi înțeles fără a-l confrunta cu teoria 
statului capitalist, în toată diversitatea sa. Diferitele tari produc diferite 
tipuri de imperialism, așa cum a fost cazul imperialismului britanic, 
al celui francez, olandez, belgian, etc., între 1870 si 1945. Imperia- 
lismul, ca și imperiile, apare în diferite forme. Deși imperialismul 
poate sta, pornind de la varietatea conflictelor politice din cadrul 

de afirmare, cred totusi cá putem stabili un cadru solid de interpretare 
pentru formele capitaliste distincte pe care el le imbracá, invocánd 
în primul rind dubla dialectică a logicii de putere capitaliste, respectiv 
teritoriale, $i în al doilea rând relaţiile interne si externe ale statelor 
capitaliste. 

Din această optică, să abordăm recenta schimbare în politica 
Statelor Unite, care a trecut de la imperialismul de tip neoliberal la 
cel de sorginte neoconservatoare. Economia capitalistă mondială a 
sustinut o reconfigurare radicală, ca reacţie la criza de supra-acu- 
mulare din 1973-1975. Fluxurile financiare au devenit principalul 
motiv al articulării logicii capitaliste a puterii. Dar odată această 
veritabilă „cutie a Pandorei”, reprezentată de capitalul financiar, 
deschisă, presiunea pentru adoptarea unor transformări de substanță 
în aparatul statal a crescut, de asemenea. Pas cu pas, multe state, și 
în primul rând Statele Unite și Marea Britanie, au ales să adopte 
politica neoliberală. Altele au căutat să urmeze exemplul marilor 
puteri capitaliste sau au fost forțate să procedeze astfel prin politica 
de ajustări structurale, impusă de FMI. Statul neoliberal a căutat, în 
mod tipic, să limiteze bunurile comune, să le privatizeze si să 
construiască un cadru pentru dezvoltarea liberului schimb şi a piețelor 
de capital. Acest stat este obligat să menţină disciplina clasei 
muncitoare și să asigure un „climat de afaceri favorabil”. Dacă o 
tara anume eșuează sau Chiar refuză în a proceda astfel, este imediat 
considerată ca fiind „falimentară” sau „opresivă”. Rezultatul a fost 
apariția unor forme tipice de imperialism neoliberal. Acumularea 
prin deposedare a ieșit din conul de umbră în care se mentinuse, 
înainte de 1970, spre a deveni o caracteristică majoră în cadrul logicii 
capitaliste. Procedând astfel, a îndeplinit două scopuri. Pe de o parte, 
punerea în circulație a unor bunuri cu cost scăzut a asigurat vaste 
pieţe de desfacere, pentru absorbirea surplusului de capital. Pe de 
alta, a asigurat mijloacele de a obliga populaţiile și teritoriile cele 
mai sărace să poarte povara grea a devalorizării. Dacă volatilitatea si 
nenumăratele crize de credite si lichidităţi aveau să devină carac- 
teristici ale economiei mondiale, imperialismul era chemat să le 
gestioneze, prin instituţii precum FMI, spre a proteja principalele 

centre de acumulare de capital impotriva devalorizarii. Si tocmai 
într-o asemenea sarcină s-a angajat complexul Wall Street — Tre- 
zoreria SUA — FMI, în alianță cu autorităţile europene și japoneze, 
de mai mult de două decenii. 

Dar trecerea către finantializare a avut multe costuri interne, 
cum ar fi dezindustrializarea, faze de inflaţie rapidă urmate de 
nefunctionarea sistemului de creditare și un șomaj structural croni- 
cizat. Statele Unite și-au pierdut supremaţia în domeniul productiv, 
cu excepția unor domenii precum apărarea, sectorul energetic şi 
agricultura. Deschiderea unor piete globale atât pentru bunuri cât si 
pentru capital a creat oportunităţi pentru ca alte state să se integreze 
în economia mondială, la început doar absorbind surplusurile de capi- 
tal ale marilor puteri capitaliste, apoi devenind ele însele producătoare 
de astfel de surplusuri. Astfel, ele au devenit competitori demn de 
luat în seamă, pe piața mondială. Ceea ce putem numi „sub-imperi- 
alism” s-a dezvoltat nu doar în Europa, ci și în Asia de Est şi de Sud- 
Est, pe măsură ce fiecare centru de acumulare de capital, aflându-se 
în ascensiune, își căuta propriile fixări spatio-temporale pentru 
surplusurile de capital, prin definirea sferelor teritoriale de influență. 
Dar aceste sfere de influență au fost mai degrabă suprapuse şi 
îngemănate, decât exclusiviste, reflectând facilitatea şi fluiditatea 
mobilității capitalului în spaţiu și rețeaua de interdependentá spaţială, 
care a început să ignore într-o măsură tot mai mare granițele statelor. 

Beneficiile acestui sistem au fost culese de o grupare restrânsă 
de directori de corporaţii, bancheri si rentieri. Si astfel a apărut o 
nouă clasă de capitalisti ,,transnationali”, care vedeau în Wall Street, 
dar şi în alte centre, cum ar fi Londra sau Frankfurt, locuri sigure 
pentru plasamentele de capital. Pe când puterea economică părea 
concentrată în principal în interiorul Statelor Unite, alte concentrări 
teritoriale, de putere financiară de astă dată, puteau să apară si chiar 
au apărut. Capitalul concentrat pe pietele europene și nipone şi-a 
putut tăia partea leului, cum a fost capabil să procedeze, de altfel, 
aproape orice afacerist sau rentier care se pozitionase corect in 
matricea instituţiilor capitaliste. Crizele provocate de datorii pot 
măcina economiile Braziliei sau Mexicului, crizele de lichidităţi pot 
distruge economiile Thailandei sau Indoneziei, dar rentierii și 

corporatistii din toate aceste țări nu numai că-și vor păstra intact 
capitalul, dar vor reuși chiar să-şi îmbunătățească poziţia socială! 
Cu alte cuvinte, clasele privilegiate își pot închide prăvăliile în 
ghetourile din Bombay, Sao Paolo sau Kuweit, în timp ce se bucură 
de roadele investițiilor făcute la bursa din Wall Street... Dar faptul 
că Wall Street a fost inundată cu bani nu înseamnă că americanii 
stăpânesc acei bani. Problema bursei new-yorkeze a fost de a găsi 
utilizări profitabile pentru toate surplusurile de bani pe care îi gestiona, 
fără să mai conteze că banii respectivi erau deținuți de capitalistii 
americani sau de cei străini. 

Această dispersare geografică a puterii clasei capitaliste nu s-a 
aplicat numai la rentieri si la interesele financiare; capitalul productiv 
a folosit şi avantajele oferite de volatilitatea spaţială și de schimbarea 
logicilor teritoriale. Marile concerne internationale de electronice, 
încălțăminte şi îmbrăcăminte au avut enorm de câștigat din această 
mobilitate geografică. Dar la fel au procedat și alte grupuri sociale. 
Afaceristii chinezi din diaspora, de pildă, și-au îmbunătățit poziția 
deoarece aveau nu doar mijloacele, ci şi o poziţie favorabilă în a 
extrage profit din mobilitate. Astfel, afaceristii chinezi din Taiwan 
si Coreea de Sud care preluaserá contracte de investiții, s-au mutat 
în America Latină sau Africa de Sud și afacerile le-au mers excelent, 
în vreme ce angajatii lor au suferit o pauperizare teribilă. 

Dar caracteristica specială a acestei lumi ar fi aceea că o clasă tot 
mai puternică de finantisti, directori de corporaţii și rentieri, vor căuta 
să-şi protejeze interesele şi să construiască о arhitectură instituțională 
gratie căreia să poate acapara bogăţia întregii planete exclusiv în folosul 
lor. Această clasă acordă foarte puţină atenţie apartenenţei geografice 
sau fidelității fata de națiunea din sînul căreia provin sau fata de tradiții. 
Ea este multirasială, multietnică, multiculturală și cosmopolită. Dacă 
exigenţele sale financiare și goana după profit au necesitat închiderea 
de fabrici si uzine și diminuarea capacităţilor de producţie în propria 
ogradă, nu-i nici o problemă. Asa se face că interesele finantistilor 
americani nu le-au creat acestora nici remușcări și nici bătăi de cap 
atunci când i-au determinat ca, pentru a-și menţine intacte profiturile, 
să submineze hegemonia SUA în productie, de pildă! Acest sistem a 
cunoscut о dezvoltare puternică în timpul administraţiei Clinton, când 

Trezoreria, condusă de atotputernicii Rubin si Summers, a pus la cale 
afaceri internationale de amploare, spre a-i avantaja pe rentierii de pe 
Wall Street, desi o asemenea abordare a însemnat asumarea unor riscuri 
imense. Apogeul acestei modalităţi bizare de acțiune l-a reprezentat 
„disciplinarea” competitorilor din Asia de Est şi de Sud-Est, între anii 
1997-1998, într-o manieră care să permită centrelor financiare din 
Japonia și Europa, dar în primul rând celor din Statele Unite să-şi 
însuşească bunurile produse de harnicii asiatici aproape pe gratis si 
prin urmare să-şi mărească propriile lor profituri, cu preţul unei 
devalorizări masive şi a degradării considerabile a nivelului de trai în 
țările „pedepsite” astfel. Acesta este însă doar unul dintre exemplele 
de crize financiare sau provocate de înglodarea în datorii, care au afectat 
țările în curs de dezvoltare după 1980. 

Imperialismul neoliberal, prin implicarea lui pe plan extern, a 
prezentat tendinţa de a genera nesiguranta în interior. Multe elemente 
din clasa de mijloc au găsit în apărarea teritoriului, naţiunii și 
tradițiilor, modalitatea de a se apăra împotriva capitalismului neo- 
liberal, prădalnic. Rasismul şi naționalismul care odinioară menti- 
nuseră ideea de stat national si cea de imperiu unite, au reapărut 
acum, dezvoltate însă într-o formă limitată, la nivelul micii burghezii 
si al clasei muncitoare, ca o formă de luptă împotriva cosmopolis- 
mului capitalului financiar. De vreme ce blamarea imigranţilor pentru 
problemele cu care se confruntau aceste clase sociale a reprezentat o 
diversiune convenabilă intereselor elitei financiare, nu-i de mirare 
că politicile exclusiviste bazate pe apartenenţa la o anumită rasă, 
etnie și religie, s-au dezvoltat, în mod deosebit în Europa, unde 
mișcările neofasciste au început să dobândească un important suport 
popular. Elitele financiare si corporatiste, întrunite la Davos, în 1996, 
s-au arătat îngrijorate de rábufnirile violente împotriva globalizării, 
din sânul ţărilor puternic industrializate, care pot avea „un impact 
distructiv asupra activității economice $i a stabilităţii sociale în multe 
țări”. Sentimentul dominant, acela de „neajutorare si anxietate”, а 
dus Ја „ascensiunea unui nou tip de politician populist”, o atare situaţie 
putând „genera foarte ușor revolte”.? 

Însă exact în perioada respectivă, mişcarea antiglobalizare în- 
cepuse să se dezolte, atacând puterea capitalului financiar si instituțiile 

sale principale (FMI si Banca Mondială), reclamând obţinerea 
drepturilor si bunurilor comune și cerând un spaţiu în cadrul căruia 
diferențele naţionale, regionale și locale, să se poată manifesta. Iar 
în condiţiile în care statul îi sprijinea atât de evident pe magnații 
financiari, acționând ca un agent de bază al politicilor de acumulare 
prin deposedare, această mișcare a căutat să-și asigure suportul insti- 
tutiilor societăţii civile, spre a transforma logicile teritoriale ale puterii 
la o varietate de nivele, de la cele locale la cele globale (ca în cazul 
mişcări de protecţie a mediului). Răspândirea pe o scară tot mai largă 
a fraudelor, jafurilor si violenţei a generat, prin urmare, multe ri- 
poste brutale. Dar efectul de domino nu s-a oprit aici: politetea de 
faţadă ce ar fi trebuit să însoțească funcționarea corectă а meca- 
nismelor pieţei a început să fie tot mai putin respectată în relaţiile 
economico-sociale, şi, drept urmare, mișcările de protest ce au zguduit 
lumea au sfârșit prin a fi înnăbușite cu cruzime de către puterea statală. 
Miscári armate de mică amploare au izbucnit de-a lungul planetei, 
multe dintre ele fiind sprijinite financiar şi militar, în mod paradoxal, 
tocmai de către Statele Unite... 

Renuntánd la formele tradiționale ale luptei de clasă, precum ar 
fi mișcarea sindicală sau partidele politice și chiar la dorinta de a 
accede la puterea statală (văzută acum ca fiind iremediabil compro- 
misă), aceste mișcări opozitioniste au căutat să-şi creeze forme auto- 
nome de organizare socială, punând chiar bazele unor logici teritoriale 
de putere (cum au făcut zapatistii), fundamentate pentru a-i apăra de 
capitalismul prădalnic. O serie întreagă de organizaţii non-guverna- 
mentale (unele dintre ele sponsorizate însă de guverne!) au căutat să 
controleze aceste mișcări sociale și să le canalizeze pe anumite căi, 
unele revoluţionare, altele însă urmărind acomodarea la regimurile 
de putere neo-liberale. Dar rezultatul a fost un melanj de mișcări 
sociale locale, dispersate şi inegale, străduindu-se fie să înfrunte, fie 
să frâneze practicile imperialiste orchestrate de capitalul financiar și 
de statele cu guvernare neoliberală. 

Volatilitatea inerentă neoliberalismului a sfârşit, în cele din urmă, 
prin a bântui chiar inima Statelor Unite. Colapsul economic care s-a 
făcut simţit în primul rând în industria componentelor high-tech, cu 
începere din 1999, s-a extins si la alte ramuri economice, și a dezvăluit 

ca tot ceea ce trecuse drept capital financiar a fost de fapt capital 
fictiv nerecuperabil, avand ca suport practici de acontare scandaloase 
şi bunuri total lipsite de valoare. Chiar si înainte de evenimentele 
din 9 septembrie 2001, era clar că imperialismul neoliberal se măcina 
din interior, că nici măcar bunurile şi valorile bursei de pe Wall Street 
nu puteau fi protejate şi că zilele neoliberalismului și ale formei sale 
specifice de imperialism erau numărate. Întrebările care se puneau, 
în aceste condiţii, erau ce tip de relaţii între logicile capitaliste şi 
teritoriale ale puterii aveau să apară și ce tip de imperialism vor ge- 
nera ele. 

Alegerea întâmplătoare a lui George W. Bush, un creştin fun- 
damentalist, în funcţia de președinte al Statelor Unite, a adus la putere 
un grup de gânditori neoconservatori. Aceştia, bine organizati în 
numeroase instituţii de studii interdisciplinare, ca si neoliberalii de 
dinaintea lor, căutau de mult să-şi impună programul în cadrul gu- 
vernárii. Si era un vorba despre un program total diferit de cel neo- 
liberal. Obiectivul său primar este stabilirea si respectul pentru ordine, 
atát pe plan intern, cát si pe scena internationalá. Aceasta implica o 
conducere puternicá, hotárátá, la várf si o loialitate temeinicá la bazá, 
aláturi de construirea unei ierarhii a puterii in egalá másurá sigurá si 
clará. Pentru miscarea neoconservatoare, aderenta la principiile 
morale este de asemenea crucială. În acestea, ea îşi identifică, am 
putea spune, coloana vertebrală şi baza electorală, obținând astfel 
sprijinul creştinilor fundamentalisti, ale căror credinţe sunt cu totul 
aparte. După sângeroasele atentate din septembrie, de pildă, Jerry 
Falwell si Pat Robertson (doi lideri marcanţi ai mişcării fundamen- 
taliste creștine) și-au exprimat părerea că aceste evenimente reprezintă 
un semn al mâniei divine, fata de permisivitatea arătată de societate 
pentru avort $1 homosexualitate. Mai târziu, într-una dintre cele mai 
urmărite emisiuni de televiziune din America, Falwell declara, nici 
mai mult, nici mai puţin, că profetul Mahomed a fost primul terorist, 
în vreme ce alti vorbitori îşi manifestau sprijinul deschis pentru 
mișcarea sionistă şi pentru politica brutală a premierul israelian 
Sharon, împotriva palestienilor din teritoriile ocupate, pornind de la 
premisa că toate aceste acțiuni vor conduce, în final, la Armaged- 
don, sau la a doua venire a lui Isus Christos! O asemenea credinţă 

bigotă este însă foarte răspândită în America (fostul preşedinte Ronald 
Reagan era un adept al ei). Este dificil pentru un european să înțeleagă 
că mai bine de o treime din populația SUA susţine cu tărie asemenea 
credinţe (incluzând si creationismul, prin negarea teoriei evolutio- 
niste!), care implică acceptarea ororilor războiului (în mod deosebit 
cel dus în Orientul Mijlociu), ca un preludiu la împlinirea voinţei 
divine în privința Pământului. Să ne mai mirăm că majoritatea 
militarilor americani sunt recrutaţi din Sud, acolo unde aceste credinţe 
sînt și astăzi împământenite?... 

În vreme ce neoconservatorii ştiu prea bine că nu se pot menţine 
la putere vehiculând o asemenea platformă politică, influenţa dreptei 
creştine nu poate fi totuși subestimată. Eșecul de a impune constrân- 
geri Israelului, după valul de violente declanșate de premierul Sharon 
împotriva palestinienilor (acţiune interpretată de fundamentalisti ca 
un pas pozitiv, pe drumul spre Armageddon), reprezintă un fapt 
edificator. Iar conflictul cu lumea arabă a oferit un excelent prilej 
pentru ca asemenea atitudini să se strecoare în retorica unei cruciade 
creştine îndreptate împotriva Jihadului propovăduit de islamisti, 
convertind astfel teoriile lui Huntington, despre iminenta unei ciocniri 
a civilizaţiilor, într-un: fapt geopolitic. 

Intentiile neoconservatorilor în privința politicii externe au fost 
expuse în Proiectul pentru Noul Secol American, apărut їп 1997. 
Titlul vorbeşte de la sine, aşa cum o făcuse și lucrarea lui Luce, în 
1941, despre un control temporal, mai degrabă decât de unul teritorial. 
El repetă deliberat, prin urmare, toate scăpările pe care Smith le-a 
evidenţiat în prezentarea lui Luce.5 Proiectul este „dedicat câtorva 
percepte fundamentaliste: dominația americană este bună și pentru 
Statele Unite, si pentru restul lumii; cá o asemenea dominație necesită 
putere militară, energie diplomatică $i asumarea unor principii mo- 
rale; că prea puţini lideri moderni par născuţi pentru a domina lumea”. 
Principiile acestea au fost expuse si în declaraţia lui Bush, la come- 
morarea evenimentelor din 11 septembrie (citate în capitolul 1 al 
cărţii). Desi recunoscute ca valori americane distincte, aceste prin- 
cipii sunt prezentate ca universale, cu termeni precum libertate, 
democraţie sau respect fata de proprietatea privată, fata de drepturile 
omului si față de lege, reunite într-un soi de cod de conduită pentru 

întreaga lume. Proiectul caută de asemenea să „găsească sprijin pentru 
o viguroasă politică americană de principii şi de implicare în afacerile 
internaţionale”. Aceasta înseamnă exportarea, și dacă e nevoie 
impunerea unor coduri de conduită similare pentru toate celelalte 
tari ale lumii. Nucleul grupului care a elaborat acest ,,Proiect” îl 
reprezintă militari sau foști militari, ce au făcut parte din Departa- 
mentul Apărării în timpul administratiilor Reagan si Bush Senior. Ei 
sunt reprezentanţi de marcă ai așa-numitului „complex militar-in- 
dustrial”, împotriva căruia Eisenhower avertizase, cu decenii în urmă, 
dar care a devenit extrem de puternic în anii cât la Casa Albă s-a 
aflat Ronald Reagan. Cei mai multi dintre ei au susţinut cauza noului 
președinte, George Bush Jr. Таг dacă în guvernul lui Clinton, poziţiile 
cheie se găseau în Departamentul de Finanţe si în Trezorerie (unde 
Rubin si Summers făceau jocurile), noua administraţie de la Wash- 
ington s-a bazat pe sprijinul experţilor militari - Cheney, Rumsfeld, 
Wolfowitz si Colin Powell — în a redesena harta geopolitică a lumii, 
şi s-a bazat pe creştini fundamentaliști — prin numirea lui Ashcroft 
procuror general — pentru a impune ordine în interiorul Americii. 
Administraţia Bush este, așadar, dominată de neoconservatori, 
profund indatorati complexului militar-industrial (si altor sectoare 
majore ale economiei americane, printre care cel energetic sau agri- 
cultura) si sprijinită, in judecátile sale morale, de creștinii fundamen- 
taliști. Scopul lor a fost acela de a consolida puterea unei minorităţi 
prin intermediul unui program politic ce funcţiona pe baza logicii 
teritoriale a puterii. Făcând aceasta, ei au înțeles perfect conexiunea 
dintre ordinea internă şi cea externă. Intuitiv, au acceptat opinia lui 
Arendt, potrivit căreia menţinerea unui imperiu în exterior atrage 
după sine tiranie internă, dar au pus altfel problema: o activitate 
militară în exterior necesită o disciplină cazonă acasă... 

Irakul a reprezentat de multă vreme o preocupare principală 
pentru neoconservatori, dar dificultatea era că atragerea sprijinului 
popular pentru о intervenţie militară aici era aproape imposibil de 
obţinut fără un eveniment catastrofal, „comparabil cu Pearl Harbor”, 
cum ei înșişi recunoșteau. Atentatele din septembrie au oferit adepților 
războiului о șansă extraordinară și accesul de patriotism si solidaritate 
socială a fost folosit pentru edificarea unui naționalism american 

care putea pune bazele unei forme diferite de comportament impe- 
rialist si de control intern. Cei mai multi liberali, chiar si cei care 
criticaseră până atunci practicile imperialiste americane, au sprijinit 
Administraţia în declanșarea războiului împotriva terorismului și au 
fost pregătiți să sacrifice unele drepturi civile, spre a servi cauza 
securităţii nationale. Acuzatia de a fi lipsit de patriotism a fost folosită 
atunci pentru a suprima accentele critice sau orice idee neconformă 
cu această abordare. Presa şi partidele politice s-au încadrat acestui 
curent. lar aceasta a permis conducerii americane să elaboreze о 
legislaţie atât de represivă încât îngrozea pe oricine ar fi dorit să i se 
opună — cea mai importantă lege fiind „Patriot and Homeland Secu- 
rity Acts” (ce conţinea prevederi legale pentru menţinerea securității 
interne). Au fost instituite îngrădiri draconice ale drepturilor civile. 
Prizonierii au fost ţinuţi ilegal în închisoarea de la Guantanamo, au 
avut loc numeroase descinderi si retineri de suspecti, într-un mod ce 
i-ar fi putut face invidioși pe cei din Gestapo sau pe oamenii lui 
Lavrenti Beria. Multi dintre cei arestaţi au fost ţinuţi luni întregi fără 
să aibă acces la un avocat din oficiu și fără să li se aducă la cunoştinţă 
pentru ce au fost reţinuţi. Părea că romanele absurde ale lui Kafka 
prindeau viaţă tocmai pe fertilul sol al democraţiei americane... 
Poliţia putea să rețină, în mod arbitrar, pe orice om suspectat măcar 
de „terorism”, si în această categorie aveau să fie incluşi, în curînd, 
chiar și militantii antiglobalizare, care până la 11 septembrie nici nu 
avuseseră habar cine e Osama Bin Laden... Tehnicile de suprave- 
ghere au devenit draconice (FBI-ul putea avea acces la înregistrările 
privind împrumuturile de cărți din bibliotecile publice, era informat 
asupra vinzárilor de cărți, conexiunilor de Internet, cunoștea aproape 
totul despre studenții facultăţilor de stat sau particulare, indiferent 
са erau străini sau americani, se informa până si în privinţa cluburilor 
de scufundări sportive!). De asemenea, Administraţia a profitat de 
ocazie pentru a suprima toate fondurile de ajutorare a săracilor (în 
numele sacrificiului pentru cauza națională). A fost impus chiar un 
program ce viza scutirea de taxe, care i-a favorizat copios pe marii 
bogătași (în numele stimulării economiei) si s-a propus chiar elimi- 
narea taxelor pe dividende, cu deşarta speranţă că aceasta va sustine 
bunurile de valori aflate în circulaţie la bursa de pe Wall Street. Dar 

asemenea politici, însoțite de flagrante încălcări ale Cartei Drepturilor 
$i a înseși constitutionalitátii americane, nu ar fi putut fi susținute, 
după cum avertizau si se temeau Washington, Madison si alti politi- 
cieni americani de prestigiu, decât printr-o implicare de factură im- 
perialistă, pe plan extern. Dată fiind ameninţarea teroristă, evidențiată 
mai ales după evenimentele din septembrie 2001, şi climatul tensionat, 
de suprimare a oricărui „eretic” care s-ar fi opus liniei oficiale, chiar 
şi cei cu vederi liberale au acceptat ideea invadării Afghanistanului 
pentru alungarea talibanilor şi urmărirea, pe toate meridianele 
globului, a activiştilor al Qaeda. 

Pentru a profita de moment si a-și vedea împlinite ambitiile, 
stilul paranoic al politicii americane se cerea pus la treabă. Neo- 
conservatorii insistaseră asupra pericolului reprezentat de acea „axă 
a Răului”, ce cuprindea Irakul, Iranul, Coreea de Nord si alte tari, 
pentru ordinea și stabilitatea mondială. În umbra acestei axe se 
întrezărea însă figura amenințătoare a Chinei, tara ale cărei intenţii 
erau greu de prevăzut si care de mult reprezenta un competitor de 
temut, pe scena politico-economică a lumii, pentru Statele Unite. 
Alianţa dintre neoconservatori şi complexul militar-industrial a 
exercitat presiuni asupra regimului Clinton, în anii '90, pentru a crește 
cheltuielile militare și a fi pregătit să lupte oricând pe două fronturi 
simultan — de pilda atât împotriva Irakului, cât și a Coreei de Nord. 
Pe lista prioritatilor, Irakul ocupa un loc fruntaș, pe de-o parte din 
cauza poziției geopolitice deosebite, pe de alta, a regimului dictato- 
rial, care se dovedise imun la orice încercări de „disciplinare 
financiară”, gratie rezervelor imense de petrol ale ţării. Un alt motiv 
important pentru care Irakul a fost ales ca țintă l-a reprezentat însă 
riscul ca Saddam Hussein să-şi aroge calitatea de lider al mişcării 
pan-arabe si, din această poziţie, să domine zona Orientului Mijlociu, 
luând astfel, dacă ne putem exprima astfel, „ostatecă”, întreaga 
economie mondială. Trebuie amintit că o asemenea situaţie fusese 
prevăzută încă din timpul administraţiei Carter, care avertiza, în urmă 
cu mai bine de două decenii, că orice încercare de a folosi petrolul 
ca armă de şantaj, de către tárile arabe, nu va fi tolerată. 51 tocmai 
din această perspectivă, după 1980, implicarea militară americană 
în regiune a sporit considerabil. Primul război din Golf nu a produs 

o schimbare de regim la Bagdad, în parte pentru că nu a existat un 
mandat al ONU pentru o astfel de acțiune. Reglementările impuse 
Irakului au fost nesatisfăcătoare pentru ambele parti. Irakienii s-au 
văzut supuși unor puternice sancţiuni economice, inspectorii pentru 
armament au fost trimiși în zonă, spre a căuta eventualul arsenal 
chimico-nuclear al lui Saddam și apoi expulzați, kurzii au fost 
protejaţi, în cadrul unei regiuni autonome din nordul Irakului, de 
soldații americani și britanici care au impus chiar și o zonă de 
excludere aeriană, în care avioanele irakiene nu aveau voie să 
pătrundă, dar pe care acestea au încălcat-o sistematic. Clinton a numit 
Irakul „o tara malefică” si a militat pentru răsturnarea de la putere a 
dictatorului Saddam Hussein, dar a insistat ca acest lucru să se facă 
doar prin sancțiuni economice, nu și prin deschiderea ostilităților 
militare, metodă care, susțineau neoconservatorii, nu avea cum să 
dea rezultate... 

După 11 septembrie, neoconservatorii au avut ce-şi doreau: 
propriul lor „Pearl Harbor”. Dificultatea, în justificarea unei acţiuni 
militare împotriva Irakului, era că practic nu existau conexiuni între 
această tara si al Qaeda sau terorismul mondial. Mai mult, Saddam 
însuși îl considera pe Bin Laden un ,,neavenit" pe cale de a-i submina 
rolul autoasumat de lider al întregii lumi arabe. În cursul invaziei în 
Afghanistan, magnații industriei militare americane testaserá multe 
dintre noile armamente de luptă, făcând practic o repetiţie generală 
pentru asaltul împotriva Irakului sau a oricărei alte tari care ar fi 
încercat să li se opună. În cursul acestui proces, SUA şi-a asigurat о 
prezența militară stabilă in Uzbekistan si Kirgistan, căutând astfel să 
se apropie de rezervele de petrol din zona Mării Caspice (rezerve a 
căror bogăţie rămâne încă un mister şi pentru care americanii vor fi 
nevoiţi să concureze cu China, stat ce caută cu obstinatie să-și asigure 
astfel uriasele necesităţi de combustibil, pentru o economie în plin 
avânt). După șase luni, răstimp în care talibanii au fost zdrobiţi de 
mașinăria de război americană, Washingtonul și-a îndreptat atenţia 
către Irak. În vara anului 2002, devenise clar că Statele Unite isi 
asumaseră sarcina de a provoca schimbarea regimului lui Saddam, 
indiferent prin ce mijloace. Singura chestiune în suspensie era cum 
anume vor justifica americanii o acțiune în forță, fata de opinia publică 

americană si faţă de comunitatea internațională. Începând cu acest 
moment, Administraţia Bush a recurs la toate metodele posibile, 
apelând la o retorică patriotardă si vehiculand afirmații fără nici o 
bază reală ca pe niște fapte indubitabile (de genul celor descrise în 
capitolul 1 al acestei lucrări). În paralel, SUA au căutat să construiască 
o coaliţie de tari aliate, în cadrul căreia Marea Britanie, deja implicată 
în acţiunile militare de excludere aeriană din anumite zone ale 
Irakului, urma să aibă un rol major. La început, Administraţia Bush 
a negat orice posibilă implicare a ONU şi chiar a sustinut că n-are 
nevoie nici măcar de susținerea Congresului american, în vederea 
declanșării unei acţiuni împotriva Irakului, dar încet-încet, pe măsură 
ce era supusă unor tot mai intense presiuni interne și internaţionale, 
a trebuit să renunţe la această atitudine sfidătoare. Dar nimic nu a 
împiedicat guvernul american să cultive în continuare naționalismul 
proaspăt redescoperit după atentatele sinucigase din 11 septembrie 
şi să exploateze acest sentiment, pentru a-și asigura sprijinul intern, 
în eventualitatea unei invazii în Irak. Acest proiect, tipic imperialist, 
a fost folosit și pentru a impune un control mai strict pe plan intern, 
motivaţia fiind ușor de găsit: permanenta teamă de atacurile 
teroriștilor, fie că aceștia foloseau cuțitul, bomba sau virușii unor 
boli letale. Din nefericire, așa cum tot Arendt observa, cu deosebită 
acuratete, alăturarea naționalismului și imperalismului nu poate fi 
realizată fără recurgerea la rasism, $i nu-i de mirare că mentalitatea 
pe care opinia publică americană o are în privinţa arabilor, cât și 
însăşi politica oficială a guvernului de la Washington, vizavi de 
imigranții din țările arabe, au dus la o creștere cel putin îngrijorătoare 
a valului de rasism în „țara libertăţii”, care poate provoca Americii 
daune imense în viitor, atât pe plan intern cât si pe plan international. 

În timp ce situaţia cunoaște o evoluţie tot mai rapidă, însoţită de 
obisnuitele „oglinzi” și „perdele de fum” ale declaraţiilor oficiale, 
trebuie totuși să distingem cu precizie încotro bat proiectele imperia- 
liste ale neoconservatorilor. Voi întreprinde, de aceea, în cele ce 
urmează, un rezumat al acestei orientări și o evaluare a forțelor 
îndreptate împotriva ei. 

Neoconservatorii urmăresc reconstrucția Irakului repetînd 
strategia folosită în cazul Germaniei și Japoniei, după cel de-al doilea 

război mondial. Irakul va fi liberalizat, din punct de vedere politico- 
economic, pentru o dezvoltare capitalistă deschisă, scopul acestor 
acțiuni fiind crearea aici a unei societăţi de consum după standardele 
occidentale, ca model pentru celelalte țări din Orientul Mijlociu. 
Infrastructurile sociale, instituționale și politice vor fi puse sub 
administraţie americană, dar treptat se va face loc unei administrații 
politice irakiene, clientelare însă Washingtonului (preferabil, la fel 
de slabă ca si partidul liberal japonez). Irakul va rămâne demilitarizat, 
dar se va afla sub protecţia forțelor americane, care vor stationa în 
continuare în zona Golfului.* Petrolul irakian va fi folosit pentru a 
finanța reconstrucţia țării, dar mai ales pentru a acoperi costurile 
intervenţiei militare americane si, se speră, va fi vândut pe piaţa 
externă (mai curând pe dolari, decât pe euro), la un pret suficient de 
scăzut spre a stimula revigorarea economiei globale. 

Dar ambițiile imperialiste ale neoconservatorilor nu se limitează 
doar la atât. Ei au început deja să vorbească despre o eventuală 
intervenţie în Iran (care, după ocuparea Irakului, va fi complet 
înconjurat de forțele SUA) si au lansat acuzaţii voalate la adresa 
Siriei, amenintind-o că „ar putea suporta consecinţe din cauza politicii 
sale”. Asemenea remarci au devenit atât de evidente pentru intenţiile 
americane, încât secretarul de stat pentru Afacerile Externe al Marii 
Britanii s-a simţit nevoit să reafirme refuzul absolut al ţării lui de a 
participa la vreo acțiune militară îndreptată atât împotriva Iranului, 
cât si împotriva Siriei. Dar poziţia neoconservatorilor, expusă їп 
numeroase rânduri de către ministrul apărării, Donald Rumsfeld, este 
că America nu are nevoie de Marea Britanie spre a-și atinge obiec- 
tivele impuse si că va роті chiar o acţiune de pedepsire unilaterală, 
dacă va fi cazul! Presiunile asupra Siriei și Iranului sunt în creștere, 
şi în paralel Statele Unite supraveghează cu atenţie climatul politic 
din Arabia Saudită, spre a nu permite preluarea puterii de către 
fundamentaliștii musulmani (obiectul principal vizat de Bin Laden), 
care s-au opus cu vehementá acțiunilor americane în regiune. Între 
timp, Statele Unite și-au intensficat prezența militară în regiune și 
au căutat să experimenteze în Irak o terifiantă operaţiune militară, 
cunoscută sub denumirea de „şoc şi groază”, care va avea capacitatea 
de a distruge simultan miile de rachete cu rază lungă de acţiune pe 

care nord-coreenii le tin îndreptate spre Seul. O dată declanșată, 
această formidabila „armada” americană va putea distruge întregul 
arsenal nuclear coreean, anihilând total orice rezistență armată din 
partea acestei tari, în mai putin de douăsprezece ore... 

Evaluând toate aceste aspecte, putem avea o privire de ansamblu, 
din punct de vedere geopolitic. Prin ocuparea Irakului, introducerea 
unor reforme în Arabia Saudită si „domolirea” Siriei si Iranului, în 
faţa forțelor americane, net superioare, Administraţia de la Washing- 
ton ar reuși să-şi creeze o punte de importanță strategică spre Eurasia 
(așa cum am arătat în capitolul 2), regiune care este în prezent centrul 
mondial al producţiei de petrol (și care va continua să furnizeze com- 
bustibil pentru cel puţin încă 50 de ani), asigurând nu doar funcţionarea 
economiei mondiale, ci si, poate, sprijin financiar pentru orice tara 
care ar dori să se opună dominaţiei americane. Acapararea petrolului 
eurasiatic de către americani le va asigura acestora, şi pe viitor, hege- 
monia mondială. Dacă Statele Unite îşi vor putea consolida alianțele 
cu ţările est-europene, cum ar fi Polonia sau Bulgaria şi (foarte prob- 
Јетайс) cu Turcia, dominând Irakul si pacificând Orientul Mijlociu, 
atunci americanii vor avea posibilitatea de a demarca, printr-o breșă, 
spaţiul eurasiatic, între Europa Occidentală, Rusia și China. Doar în 
aceste condiţii, Statele Unite vor deține o poziţie militară si geostra- 
tegică îndeajuns de puternică spre a le permite să domine lumea din 
punct de vedere militar și, prin controlul asupra celor mai mari resurse 
de petrol, şi economic. Faptul apare ca fiind de extremă importanță 
mai ales când îl raportăm la concurenţa pe care o pot face americanilor 
Uniunea Europeană și mai ales China, a cărei tendinţă de asumare a 
rolului de hegemon militar și economic în Asia pare să reprezinte o 
serioasă ameninţare pentru neoconservatorii din SUA. Iar neoconser- 
vatorii nu vor precupeti nici un efort, si nu vor face economie de mijloa- 
ce în a-și asigura totala dominație asupra planetei.” În această lume 
guvernată de „pax americana", ei speră ca toate segmentele economice 
și sociale vor înflori sub umbrela sistemului capitalist al liberului 
schimb, al pieţelor deschise. În viziunea neoconservatoare, restul lumii 
(sau cel putin toate clasele deținătoare de proprietăţi) va trebui să le fie 
recunoscător americanilor pentru asigurarea climatului de dezvoltare 
economică, sub egida libertăţii pietii, pe toate meridianele globului. 

Dar se pune întrebarea esenţială: oare acest proiect are șanse de 
izbândă? Există, nu încape îndoială, personalități din cadrul Adminis- 
tratiei Bush, ca și militari de rang înalt din armata americană, care 
nu doar că nu se arată convinși de fezabilitatea proiectului, dar chiar 
i se opun în mod activ. Deocamdată, balanţa internă a puterii, în 
interiorul Administraţiei, înclină de partea neoconservatorilor, dar 
cine garantează că platanele ei vor rămîne nemiscate şi pe viitor?... 
De o importanţă covârşitoare, în acest sens, se va dovedi succesul 
sau eșecul acţiunii militare din Irak. O intervenţie de lungă durată, 
urmată de ocuparea țării va avea serioase repercusiuni asupra 
credibilitatii Administraţiei de la Washington, care declară că vrea 
să ducă o bătălie pentru eliberarea ţării de sub tirania lui Saddam 
Hussein si va sfârşi prin a impune irakienilor un regim de ocupaţie, 
total nepopular. 

Totodată, forțele externe care se ridică împotriva imperialismului 
neoconservator sunt formidabile. Şi cu cât acest proiect se conturează 
mai bine, cu atât el generează o apropiere mai clară între Germania, 
Franţa, Rusia, China și alte tari, care nu se încadrează neapărat їп 
categoria marilor puteri mondiale. Un bloc eurasiatic relativ unificat 
poate reprezenta, aşa cum Kissinger avertiza, în urmă cu câteva decenii, 
o amenitare serioasă pentru interesele americane si nu se ştie cine va 
ieşi triumfător, până la urmă, din acest conflict. În plus, dacă Statele 
Unite vor continua să exercite presiuni asupra Iranului și Siriei, tari 
aflate odinioară în sfera de influență britanică, atunci Marea Britanie 
va înceta, cu siguranţă, să mai acorde sprijin necondiționat americanilor, 
căci englezii nu vor dori să servească intereselor imperialiste ale 
Washingtonului. Şi atunci, mai mult ca sigur, guvernele din unele tan 
europene, precum Italia sau Spania, care au sprijinit necondiţionat 
politica americană, chiar împotriva voinţei popoarelor lor, vor fi 
alungate de la putere, facilitând transformarea Europei într-un bloc 
politic unitar, opus planurilor SUA, cu mai multă hotărâre decât în 
prezent. Pe de altă parte, opoziţia globală din cadrul Organizaţiei 
Naţiunilor Unite, fata de proiectele și acţiunile americane, va deveni 
tot mai puternică, iar SUA tot mai izolată. 

Prin politica dusă, neoconservatorii au stirbit aura de lider moral 
al Americii, și prin urmare, capacitatea acestei tari de a întruni un 

consens mondial este deja grav diminuată. Până și influenţa sa 
culturală este pe cale să scadă. Statele Unite vor fi nevoite, așadar, 
să încerce să cumpere consensul în cadrul ONU, cu ajutorul uriașelor 
resurse financiare pe care le deţin. Dar eșecul cu care s-a soldat 
încercarea de a „mitui” Turcia, țară membră a NATO, chiar si în 
condiţiile situației economice grave cu care turcii se confruntau, și 
riscul declanșării unor acțiuni de răzbunare, îndreptate împotriva 
intereselor americane, au dovedit Administraţiei de la Casa Albă că 
problema este mult mai complexă. La ora actuală, în lume mai există 
doar foarte puţină înțelegere fata de planurile americane, cel mai 
important sprijin fiind, în continuare, cel manifestat de Marea 
Britanie, dar asta în condiţiile în care încrederea populaţiei britanice 
în guvernul Blair se diminuează constant. Date fiind aceste condiţii, 
Statele Unite sunt pe cale să renunțe la hegemonia obținută prin 
consens, în favorea unei dominatii impuse prin constrângere. SUA 
aspiră de mult să fie, asa după cum se exprima Colin Powell, „șeful 
gástii de cartier”, ale cărui ordine să nu fie discutate de nimeni, dar 
afirmaţia omului de stat american, că o asemenea situaţie este accep- 
tabilă, pentru că „boss-ul” acţionează întotdeauna așa cum trebuie, 
deja și-a pierdut credibilitatea. Creşterea valului de proteste populare, 
de-a lungul şi de-a latul globului, acţiune al cărei apogeu a fost atins 
de uriașele manifestări antirăzboinice din 15 februarie 2003, repre- 
zinta un semnal de care americanii sunt obligaţi să tina seama. 
Există, printre neoconservatorii americani, credinţa fermă că, o 
dată ce ei vor fi stabilit ordinea de-a lungul și de-a latul planetei și 
vor demonstra beneficiile unei astfel de acţiuni, opoziția fata de 
militarismul lor, atât la nivel popular, cât si printre guvernele străine 
va înceta să-și mai facă simțită prezenţa. Viziunea trebuie privită ca 
fiind de domeniul utopicului, dar chiar şi o îndeplinire parţială a 
acțiunii respective depinde în mod crucial de natura beneficiilor cre- 
ate si mai ales de modul în care ele vor fi distribuite. Neoconserva- 
torismul se suprapune peste neoliberalism, în credinţa că piețele libere 
de bunuri si capital contin tot ce este necesar spre a răspândi libertatea 
si bunăstarea pe întreg Pamintul. Până în momentul când s-a 
demonstrat că o asemenea convingere este falsă, neoconservatorii 
au „reușit” să transforme conflictele de slabă intensitate, duse sub 

regimul neoliberal, pe cuprinsul planetei, intr-o confruntare drama- 
tică, singura modalitate, în opinia lor, de a rezolva problemele, o 
dată pentru totdeauna. Ei vor continua să practice o economie politică 
bazată pe acumularea prin deposedare (iar acapararea resurselor 
irakiene de petrol reprezintă un punct fundamental de pornire, în 
cadrul acestei politici) si nu vor întreprinde nimic spre a stăvili 
inechitatile sociale tot mai pregnante, pe care formele contemporane 
de capitalism le produc. Căci, de vreme ce politica fiscală proprie 
este tot ce contează pentru ei, neoconservatorii vor face ce le stă în 
putinţă spre a sprijini adâncirea acestor inegalităţi, pornind de la pre- 
misa că răsplătind iniţiativa si talentul celor ce-și permit să plătească 
taxe, vor reuși să îmbunătăţească nivelul de trai al tuturor categoriilor 
sociale. De aici, ne putem aștepta mai curând la o creștere a intensității 
luptelor împotriva deposedării și de asemenea la o atátare a scânteilor 
care alimentează astăzi mișcările antiglobalizare, chiar și pe calea 
alegerilor democratice, cum s-a întâmplat în cazul venirii la putere a 
lui Lula, în Brazilia, ce caută să limiteze sfera de acţiune în cadrul 
căreia neoliberalismul poate opera. Pe deasupra, nimic nu pare să 
oprească alunecarea spre nationalism si spre politicile exclusiviste, 
ca mijloace de apărare împatriva agresiunii neoliberale. Cu înseşi 
Statele Unite orientate tot mai mult spre rasism, văzut ca o punte 
între nationalism si imperialism, acest tip de dezintegrare va fi, în 
viitor, foarte dificil de ținut sub control. 

Dincolo de toate acestea, se ridică însă întrebarea crucială: cum 
vor fi privite proiectele imperialiste neoconservatoare de către lumea 
islamică? În această privinţă, putem spune că neoconservatorii se 
aventurează pe nisipuri mișcătoare. Si spunând asta, mă gândesc în 
primul rând la faptul că orice apropiere de lumea arabă va trebui să 
fie fundamentată pe o soluţie acceptabilă a conflictului arabo- 
israelian, vizavi de care Administraţia Bush păstrează o tăcere desă- 
vársitá, atunci când nu recurge la promisiuni vagi, sub presiunea 
unor forte externe (în special Marea Bntanie). Motivul pentru aceasta 
mimare a indiferentei si pentru refuzul de a încerca măcar o stăvilire 
a politicii brutale a lui Sharon în Israel rezidă în alianța, deloc „kușer”, 
cu comunităţile sioniste, alianță sprijinită, din motive eshatologice, 
asupra cărora am stăruit deja, de către fundamentalistii creștini. Esecul 

de a ajunge la un acord cu palestinienii, fără desfăşurarea puterii 
imperiale în regiune va reprezenta un permanent „ghimpe” în coasta 
Statelor Unite şi va continua să genereze atacuri împotriva intereselor 
americane, oriunde în lume. Această nepăsare fata de soarta poporului 
palestinian va fi, aşadar, o permanentă sursă de opoziţie atât împotriva 
Israelului, cât şi împotriva SUA și poate va aprinde flacăra unor 
puternice rázmerite, în sânul lumii musulmane. În al doilea rând, 
ideea că Irakul poate servi ca un proiect demonstrativ, spre a-i dezbăra 
pe musulmani de mentalitatea fundamentalistă și modalităţile de 
acțiune total nedemocratice, se bazează pe ipoteza (ce frizează absurdul!) 
că Irakul ar putea fi transformat, peste noapte, într-un stat capitalist, 
democratic și prosper, desigur, sub tutela Americii. Dintr-un anumit 
punct de vedere, alegerea Irakului nu este însă lipsită de sens, dacă 
ne gândim că această tara nu are doar resurse uriașe de petrol, dar si 
un număr mare de savanţi şi tehnicieni talentați şi harnici; că a avut, 
înainte ca Saddam si americanii să le distrugă, o bază agrară si 
mestesugáreascá extrem de bine pusă la punct. Surplusul de capital 
ar putea, în aceste circumstanţe, găsi cu uşurinţă debuseuri în 
reconstruirea tuturor infrastructurilor distruse, dar având în vedere că 
regulile neoliberale guvernează încă fluxurile financiare și comertul, 
și dată fiind actuala stare de supra-acumulare, este dificil să ne 
închipuim că Irakul ar putea deveni, în doar câțiva ani, echivalentul, 
pe tărâm arab, al Coreei de Sud. Si chiar dacă ar începe să o facă, nu 
este sigur că demonstrația isi va face pe deplin efectul, ţinând cont cá 
pe acelaşi drum de dezvoltare capitalistă porniseră si alte state arabe, 
precum Egiptul și Pakistanul, spre a se confrunta cu un eșec de proporții, 
în ciuda sprijinului acordat de Statele Unite. Singura posibilitate în 
care ar exista speranțe pentru o dezvoltare economică durabilă a 
Irakului, sub ocupaţie, ar reprezenta-o revigorarea economiei mondiale, 
la un nivel chiar mai ridicat decât cel existent în perioada imediat 
următoare celui de-al doilea război mondial. 

Aceste consideraţii ne fac să fim mai critici în privinţa condiţiilor 
economice care prevalează, la ora actuală, în lume şi asupra nivelului 
până la care procesele trasate anterior se îndreaptă către o logică 
capitalistă a puterii ce este fie solidară, fie se mulează pe acea logică 
teritorială specifică, pe care imperialismul neoconservator încearcă 

să o impună. Desi este greu de spus ce se va întâmpla până la urmă, 
apare clar profunda inconsistentá, dacă nu cumva chiar o contradicţie 
între cele două logici. Si dacă este așa, atunci atât logica teritorială, 
cát si cea capitalistă vor trebui fie să cedeze, fie să facă faţă unor 
consecinţe catastrofale. Care sunt, prin urmare, principalele semne 
ale acestei sciziuni între cele două tipuri de logică? 

Primul dintre ele ar fi însuși costul războiului. El nu va putea fi 
mai mic de 200 de miliarde de dolari, cu posibilitatea ca, pe măsură 
ce conflictul se prelungeşte, suma să crească. Sincer vorbind, există 
un surplus de capital îndeajuns de mare spre a-l suporta, dar acest 
surplus va solicita o rată de rambursare, care va însemna, pe de o 
parte, profituri substanţiale pentru Apărare și firmele ce se vor implica 
în reconstrucţia Irakului, dar pe de alta plata de dobânzi pentru 
creditele guvernamentale. Bombele aruncate asupra Irakului nu 
reprezintă, orice s-ar spune, o investiţie productivă şi nu vor readuce 
nici un fel de valoare în circulaţia capitalului și în procesul de 
acumulare, desigur, asta dacă nu luăm în considerare scăderea preţului 
petrolului, la 20 de dolari per baril, ca parte a ratei de rambursare 
pentru cheltuielile militare. Desigur, petrolul irakian ar putea repre- 
zenta o răsplată potrivită pentru efortul de război american, dar acest 
lucru va împiedica folosirea sa pentru dezvoltarea interna а țării, 
după război, împiedicând astfel Irakul să-și mai joace rolul în acest 
proiect demonstrativ, referitor la „binefacerile” dezvoltării capitaliste. 
Vor fi necesari, după toate probabilitățile, câţiva ani pentru a aduce 
producţia de petrol a Irakului la un nivel suficient de ridicat pentru a 
permite atât acoperirea cheltuielilor militare americane, cât și 
dezvoltarea economiei irakiene. Şi în orice caz, să ținem seama de 
faptul că Irakul are deja de plătit datorii de 200 de miliarde de dolan 
(64 de miliarde doar către Rusia), ca să nu mai vorbim de compen- 
satiile derivate din invazia Kuweitului, în deceniul trecut, care se 
cifrează şi ele la peste 100 de miliarde de dolari. Dacă, sub tutela 
americană, Irakul nu va fi capabil să-și onoreze aceste datorii, atunci 
se va declanșa mânia celorlalte tan, în primul rând a Rusiei. 

Pentru SUA nu există, cu alte cuvinte, multe soluţii, decât impli 
carea totală în acest război, chiar cu riscul înglodării în datorii. 
Efectele generale ale unui deficit bugetar în permanentă creştere, în 

Statele Unite, nu ar fi benigne, nici in cele mai bune circumstante. 
lar in conditiile actuale, de stagnare economica, de declin al valorii 
bunurilor, al scăderii încasărilor din taxe, un astfel de deficit, cheltuit 
în scopuri militare, va împinge economia americană și mai jos, pe 
panta recesiunii, în loc să o ajute să se revigoreze. Cheltuielile militare 
sunt câteodată concepute (de către Roza Luxemburg, de pildă), ca 
un stimul pentru economie (uneori fenomenul este numit „keynesia- 
nism militar”), dar ele pot acţiona, în acest sens, doar pe termen 
scurt (în intervalul de timp necesar pentru a înlocui echipamentul și 
materialul folosite). Şi în conjunctura actuală, orice stimul pe termen 
scurt venit din această direcţie este total acoperit de scăderea încrederii 
consumatorilor si de climatul de teamă (folosită în mod direct de 
către Administraţie pentru propriile sale scopuri) care împiedică 
oamenii să mai călătorească sau să se implice în alte activităţi ce 
implică riscuri. Până şi companiile aeriene sunt fie falimentare, fie 
aproape de faliment, iar firmele de turism se află într-o situaţie 
economică foarte grea. Pierderea locurilor de muncă și diminuarea 
protecţiei sociale (cum ar fi asigurările de sănătate și chiar fondurile 
de pensii) se reverberează asupra întregii economii americane. 
Economia metropolei New York, de pildă, se află acum într-o situaţie 
mai precară decît cea din anii 1973-1975, iar deficitul bugerar 
ameninţă să o împingă în starea de faliment tehnic în doar câțiva ani. 

Problema este exacerbată de către tot mai subreda poziţie 
internaţională a economiei americane. Capitaliştilor străini, economia 
americană trebuie să le returneze peste o treime din datoria externă a 
(аги şi 18% din cea a corporațiilor americane (de două ori mai mult 
decît în anii '80), iar SUA are nevoie astăzi de o infuzie de capital 
străin de peste 2 miliarde de dolari zilnic, pentru a încerca să acopere 
uriașul deficit bugetar, în continuă crestere.* Asa cum am precizat 
mai devreme, aceste fenomene fac ca economia americană să fie 
extrem de vulnerabilă la scurgerea de capital, ale cărei prime semne 
sunt deja vizibile în prăbușirea valorii dolarului, pe piețele mondiale. 
Roata norocului pare să se întoarcă în favoarea puterilor capitalului 
financiar, care sunt chemate să susțină economia americană. Logica 
capitalistă, fără o acţiune statală efectivă, de care Administraţia Bush 
nu pare a fi capabilă, ameninţă să diminueze puterea economică a 

Americii, în loc să o consolideze, cum s-a întâmplat în timpul boom- 
ului economic din anii '90. În același mod, capitalul speculativ se 
îndreaptă spre Thailanda, Indonezia și Argentina, pentru a alimenta 
dezvoltări economice care brusc se transformă în scurgeri de capital 
şi catastrofe economice, astfel încât se poate spune că scurgerea de 
capital speculativ către Wall Street, în anii '90, a ajuns să aibă astăzi 
un nedorit revers... Circumstantele sunt, într-o oarecare măsură, 
diferite, pentru că dolarul a reprezentat întotdeauna limanul salvator 
al capitalului mondial si puterea dată de dreptul seniorajului se află 
încă în mâinile SUA. Dar evoluţia situației depinde tot mai mult de 
încrederea în guvernul american și cum este unanim recunoscut, la 
ora actuală, faptul că Administraţia de la Washington se lasă dominată 
de coaliția neoconservatorilor, a complexului militar-industrial si, 
mai îngrijorător, de creștinii fundamentaliști, nu e de mirare că logica 
capitalului vede în schimbarea de regim în Statele Unite o necesitate 
stringentă pentru propria ei supraviețuire. Aceasta va însemna însă 
stoparea, chiar forțată, a versiunii neoconservatoare a imperialismului. 
Dacă un asemenea fapt nu se va întîmpla, uriaşul curent impus de 
orientarea tot mai pronunţată spre o permanentă economie de război 
poate duce la o formă de sinucidere economică pentru Statele Unite. 
Recurgerea la militarism va apărea atunci ca o ultimă, disperată soluție 
pentru ca America să-și păstreze dominaţia mondială, indiferent de 
prețul care va trebui plătit. 

Dar aici intervine un alt aspect al daunelor potentiale pe care 
proiectul imperialist al neoconservatorilor le poate provoca. Afirma- 
rea unilaterală a puterii SUA înregistrează un eșec în a recunoaște 
înaltul nivel atins de integrarea interteritorială ce există la ora actuală 
în cadrul organizării capitaliste a circulaţiei și acumulării de capital. 
Amenințarea, de către americani, cu un boicot asupra produselor 
fabricate în Franta și Germania nu-și găseşte rostul, dacă ţinem seama 
de faptul că aportul extern de bunuri, în orice economie functionabila, 
este de o treime, până la o jumătate, din totalul respectivei economii. 
Dar naționalismul în ascensiune, promovat atât de adepții războiului, 
cât și de mişcările ce se opun neoliberalismului, poate impune 
constrângeri asupra fluxurilor internationale de capital si a dinamicilor 
acumulării. Retragerea în configurații regionale a circulaţiei de capital 

şi a acumulării, ale cărei semne deja se fac simţite în economia 
mondială, poate fi exacerbată de orice răbufnire naționalistă ori 
rasistă, asta spre a nu mai aduce în discuție modul în care prinde 
teren ideea unui „conflict între civilizații”. Dar retragerea în cadrul 
unor blocuri de putere regionale, exercitând practici exclusiviste în 
vreme ce se angajează în competiţia cu alte blocuri, reia, dacă anali- 
zăm atent datele problemei, exact configuraţia care a generat criza 
mondială a capitalismului, în anii '30 și '40. Cu alte cuvinte, Lenin, 
profetul comunist atât de hulit astăzi, a avut dreptate... Si probabil 
că nimeni nu ar vrea să retrăiască tenebroșii ani ai Marii Crize, ceea 
ce face și mai tulburător curentul ce duce, încet, dar deja evident, 
către o asemenea catastrofă. 

Continuarea politicilor neoliberale pe plan economic, aşa cum 
deja am arătat, atrage după sine o continuare, dacă nu cumva chiar o 
escaladare a acumulării prin orice mijloace, inclusiv prin deposedare. 
Ca un corolar al celor prezentate aici, am putea spune că în viitorul 
nu tocmai îndepărtat, vom asista, pe cât se pare, la o creştere puternică 
a rezistenţei mondiale fata de asemenea practici prădalnice, opoziţie 
la care singurul răspuns va fi reprimarea mișcărilor populare de către 
puterea statală. Aceasta implică continuarea conflictului de slabă 
intensitate care a caracterizat economia mondială în ultimele două 
decenii, sau chiar mai mult, fapt ce necesită găsirea unui mod de 
„îmblânzire” a problemei supra-acumulării globale. Unica posibilitate 
de a realiza acest lucru, am declarat eu, este programul de proporții 
pantagruelice (și care, la o analiză atentă, se vădește a fi, în esenţă, o 
autentică formă primitivă de acumulare de capital) desfășurat în 
China, care va declanșa o rată extraordinată a creșterii economice $1 
a dezvoltării infrastructurilor publice, capabilă să absoarbă o mare 
parte a surplusului de capital din întreaga lume. Singura condiţie 
este însă ca acest proces să nu ducă la izbucnirea unei contra-revolutii, 
în uriaşa ţară asiatică. Dar, dacă programul va reuși, colectarea 
surplusului de capital în China va fi o calamitate pentru economia 
americană, care în mod curent asigură infuziile de capital spre a 
sprijini propriul consum neproductiv, atât în sectorul militar, cât și 
în cel privat. Rezultatul va fi echivalentul unei „ajustări structurale” 
în economia SUA, care va genera în această tara un grad de austeritate 

cum nu s-a mai simţit de la Marea Criză a anilor '30. Într-o asemenea 
situaţie, Statele Unite vor fi cu siguranţă tentate să-și utilizeze contro- 
lul pe care îl au asupra petrolului, spre a opri China din cursa ei 
fulminantă, declansind astfel un conflict geopolitic cel putin la nivelul 
Asiei Centrale, dacă nu cumva unul cu implicaţii globale. 

Singura posibilitate, fie ea si temporară, de rezolvare a proble- 
mei, prin respectarea regulilor modului de producție capitalist, ar 
reprezenta-o introducerea unui nou „new deal” în manieră roosevel- 
tiană, dar care, de astă dată, să nu se extindă doar la economia Statelor 
Unite, ci să aibă o extindere globală. Aceasta ar însemna eliberarea 
logicii circulaţiei de capital si a acumulării de ,Jlanturile" neoliberale, 
reformularea puterii statale, în așa fel încît să-i permită acesteia mai 
multe capacităţi interventioniste şi de redistribuire, stoparea puterii 
speculative a capitalului financiar şi descentralizarea sau măcar un 
control democratic asupra atotputernicelor trusturi oligopoliste sau 
monopoliste (în mod special influenţa malefică a complexului militar- 
industrial), care dictează practic totul la ora actuală, de la termenii 
comerțului internațional până la ce vedem, citim sau auzim din mass 
media. Efectul va fi întoarcerea la un imperialism de tip „new deal”, 
mult mai benefic, și, eventual ajungerea la un soi de coaliție a marilor 
puteri, coaliție asupra căreia Kautsky avertizase cu mult timp în urmă. 

Ultra-imperialismul de acest gen, favorizat astăzi în Europa, are 
totuşi, propriile conotaţii şi consecințe negative. Dacă ar fi să-l credem 
pe Robert Cooper, unul dintre consilierii lui Blair, ultra-imperialismul 
va favoriza reaparitia divergenţelor specifice secolului XIX, între 
statele civilizate, cele barbare și cele sălbatice, de astă dată sub 
înfățișarea unor state post-moderne, moderne și respectiv pre-mo- 
deme, cu cele post-moderne ca „gardieni” ai introducerii comporta- 
mentului civilizat, meniti a introduce, prin mijloace directe sau 
indirecte, alinierea la normele universale (citește „occidentale” și 
„burgheze”) și la practicile umaniste (citește „capitaliste”), de-a 
lungul si de-a latul globului. Țările post-moderne, majoritatea dintre 
ele europene, nu se identifică, din această perspectivă, cu „vechea 
Europă”, dar, în tot cazul, depășesc Statele Unite, care au unele 
dificultăţi în a urma modelul modemist. Dificultatea constă într-o 
abordare, din partea americanilor, similară cu cea care a permis 

liberalilor din secolul al XIX-lea, precum John Stuart Mill, să justifice 
menţinerea Indiei sub tutela britanică și pretinderea de tribut de la 
coloniile Coroanei, în vreme ce proclama principiile guvernământului 
reprezentativ în țările „civilizate”, precum Marea Britanie... În 
absența unei puternice revigorári a acumulării susținute prin repro- 
ductie extinsă, această versiune europeană a imperialismului liberal 
se poate afunda și mai adânc în marasmul politicilor de acumulare 
prin deposedare pe tot cuprinsul lumii, spre a nu permite motorului 
acumulării să se oprească. O asemenea formă alternaivă de imperi- 
alism colectiv va fi greu de acceptat de către păturile largi ale popu- 
latiei, care s-au opus constant acumulării prin deposedare si celorlalte 
forme prădalnice ale capitalismului asociate ei. Asertiunea liberalilor, 
potrivit căruia dacă o personalitate de talia lui Cooper propune o 
astfel de stratagemă, ea trebuie luată în calcul, pare prea familiară 
autorilor din perioada postcoloniala pentru a-i acorda mult credit.? 

Există însă, si soluţii mai radicale, dar construirea unui nou „new 
deal", sub conducerea Europei Occidentale si Statelor Unite, atât pe 
plan intern cât și pe plan international, care să se opună forțelor de 
clasă, deocamdată atotputernice si intereselor speciale întrunite 
împotriva lui, reprezintă cu siguranță o cauză pentru care merită 
luptat, în conjunctura actuală. Jar ipoteza că un asemenea „new deal”, 
prin urmărirea adecvată a unei fixări spatio-temporale pe termen lung, 
poate tine în frâu problema supra-acumulării, cel putin pentru câțiva 
ani și chiar diminua nevoia de acumulare prin deposedare, trebuie să 
încurajeze forțele democratice şi progresive să se alinieze în spatele 
sáu şi să îl transforme în realitate. Căci noul „new deal" promite să 
genereze o traiectorie imperială mult mai puţin violentă și mai 
binevoitoare decât brutalul imperialism militarist pus în practică astăzi 
de către mișcarea neoconservatoare din Statele Unite. 

Adevăratul câmp de bătălie unde conflictul se va desfășura îl 
reprezintă, desigur, America însăşi. Pare însă un teren al sperantelor 
zădărnicite, de vreme ce drastica îngrădire a libertăţilor civile și 
recunoașterea pe scară largă a faptului că imperialismul extern va fi 
instaurat cu prețul menţinerii unui regim de tiranie pe plan intern creează 
bazele unei puternice politici de rezistenţă, cel puţin din partea celor 
care cred cu adevărat în Carta Drepturilor și a căror viziune asupra 


Incuviintarea constrangerii 193 


constitutionalitátii diferă net de cea a majorităţii neoconservatoare ce 
domină astăzi Curtea Supremă a SUA. Acești oameni sunt poate la fel 
de numerosi ca si fundamentalistii creştini care exercită o influenţă 
așa de sinistră asupra guvernării. Şi există voci, chiar în cadrul 
majorităţii creștine, în special printre liderii acesteia (care au adoptat o 
poziţie antirázboinicá), ce susțin că izolarea creştinilor fundamentalisti 
si afirmarea unei tolerante religioase si a coexistentel pașnice cu 
celelalte popoare ar trebui să fie principalele imperative morale. Există 
o tendinţă tot mai pronunțată ca mișcările antiimperaliste și anti- 
războinice să se exprime liber, dar climatul de naționalism, patriotism 
și reducerea la tăcere a dizidentilor, în special în media, înseamnă că 
lupta împotriva versiunii neoconservatoare a imperialismului, ca și 
împotriva continuării neoliberalismului pe plan economic, se află abia 
la început. Puterea claselor sociale ce se aliniază spre a susţine neo- 
liberalismul este formidabilă, dar cu cât formula de guvernare neo- 
conservatoare devine mai problematică, pe plan intern si international, 
cu atât mai mult își va face simțită prezenţa o tendință de scindare, în 
rândul claselor elitiste. Acestea se vor trezi minate de disensiuni in- 
terne, asupra drumului pe care logica teritorială a puterii îl are de urmat. 
Dificultăţile cu care se confruntă astăzi modelul neoliberal și amenin- 
țările ce planează asupra Statelor Unite pot determina necesitatea de a 
construi o logică alternativă a puterii teritoriale. Dacă acest lucru se va 
întâmpla sau nu depinde in mod hotărâtor de balanţa forțelor din 
interiorul SUA. Si chiar dacă ele nu vor juca un rol determinant, vor 
avea totuşi un cuvânt de spus în viitorul individual si colectiv. În această 
privinţă, restul lumii nu poate decât să privească, să aştepte si să spere. 
Dar un singur lucru poate fi spus, cu certitudine. Antiamericanismul, 
răspândit astăzi tot mai mult în lume nu poate şi nu va fi vreodată de 
folos cuiva. Iar acei oameni din Statele Unite care se străduiesc să 
făurească o alternativă pentru politica internă, si cu efect asupra 
angajamentelor externe ale Americii, merită toată simpatia și sprijinul 
forţelor progresiste de pretutindeni. Într-un mod similar celui în care 
dialectica internă și cea externă au o importanţă capitală în construirea 
imperialismului neoconservator, de partea cealaltă, ca un revers al 
medaliei, schimbarea acestor dialectici poate juca un rol fundamental 
în politica antiimperialistă. 

